
PREFAŢA 


Ideea acestei cărţi s-a născut după cel de-al doilea război 
mondial, într-un timp cînd am ţinut deseori conferinţe asupra 
energiei atomice în faţa unui auditoriu foarte divers. M-a 
izbit cu acest prilej faptul că, în afară de întrebările fireşti 
despre natura armelor nucleare şi pericolele pe care le repre¬ 
zintă ele, se găsea totdeauna cîte cineva care să pună întrebări 
cu privire la bazele fizicii. Ce legătură există între relaţia de 
nedeterminare şi cutare sau cutare problemă ? Ce anume ţine 
închegat un nucleu atomic ? Ce este un mezon şi ce legătură 
există între el şi forţele nucleare din moment ce în nucleu nu 
există suficientă energie pentru generarea unui mezon ? 

Este limpede că unii dintre auditori se molipsiseră de acea 
curiozitate ştiinţifică datorită căreia oamenii de ştiinţă stu¬ 
diază legile naturii, iar eu eram bucuros să răspund la între¬ 
bările lor. Rolul oamenilor de ştiinţă în societate este tocmai 
acela de a încerca să rezolve probleme legate de legile naturii. 
Dacă a apărut cerinţa de a se cunoaşte soluţiile, este treaba lor 
să le găsească. Jn acelaşi timp, este- oricînd o plăcere să fii în 
măsură de a transmite cunoştinţe celor seloşi de a şti. 

Totuşi, este evident că în cele cîteva minute rezervate pentru 
întrebări şi răspunsuri nu puteam pătrunde prea adine în 
aceste probleme. Un anumit răspuns putea fi legat de cunoştinţe 
de teorie cuantică şi era greu de presupus că cel ce punea între¬ 
barea este familiarizat cu această disciplină. Chiar dacă aş fi 
avut timpul necesar pentru a explica principiile teoriei cuan¬ 
tice, ar fi trebuit ca auditorii să aibă la bază cunoştinţe despre 
atom sau despre unde. Răspunsul la o întrebare s-ar fi trans¬ 
format, pînă la. urmă, într-un ciclu de lecţii. In acelaşi timp 
însă am observat că, ori de cîte ori se putea da răspunsul la 
o întrebare fără a reveni prea mult în urmă pînă la noţiunile 
de bază, necesitatea de a folosi un limbaj simplu şi de a evita 
matematica nu constituia un obstacol. De fapt, adeseori mi-am 
dat seama că demonstrarea unor fapte pe cit posibil în termeni 
simpli, netehnici, mi-a permis să le înţeleg eu însumi cu mai 
multă claritate decît atunci cînd le priveam numai în forma 
lor matematică. 



Aceasta mi-a sugerat ideea de a încerca să expun principiile 
fizicii moderne într-un limbaj simplu şi fără a presupune 
existenţa unor cunoştinţe prealabile. Experienţa de care dis¬ 
puneam îmi îngăduia să cred că acest lucru se putea face 
într-un spaţiu rezonabil şi că, în acelaşi timp, îmi voi limpezi 
eu însumi ideile. 

M-am străduit să scriu o carte pe înţelesul nespecialiştilor. 
Am presupus că cititorul nu are la bază cunoştinţe ştiinţifice 
speciale, dar cei care posedă unele cunoştinţe de fizică o vor 
urmări cu mai multă uşurinţă. Aceasta se aplică în special 
la primele două capitole. Intrucît mecanica şi electricitatea 
sînt familiare multor cititori, în aceste domenii am recurs la 
argumentări mai amănunţite pentru a da astfel unele exemple 
tipice de raţionamente fizice, pe care în capitolele următoare 
am fost nevoit să le expun mai superficial. S-ar putea deci 
întîmpla ca unii cititori, mai puţin obişnuiţi cu modul de a 
raţiona al fizicianului, să găsească unele părţi din primele 
două capitole puţin cam complicate. Sfatul meu este să citească 
mai departe şi să revină asupra lor, dacă va fi necesar, pentru 
orice chestiune citată în capitolele următoare şi care s-ar părea 
importantă pentru înţelegerea celor ce urmează. 

De asemenea s-ar putea ca unii cititori să cunoască mai 
multă matematică decît folosesc eu aici ; dar introducerea a 
ceva mai multă matematică ar fi practic inutilă dacă cititorul 
nu ar stăpîni pe deplin ecuaţiile diferenţiale. Pentru acei 
cititori ale căror cunoştinţe de matematică merg atît de departe, 
ar fi preferabile cărţi de un nivel mai înalt. Am constatat însă 
că nici studentului în fizică nu-i strică să vadă faptele şi argu¬ 
mentarea lor expuse într-o formă simplă, descriptivă. 1 n con 
ferinţele adresate studenţilor avansaţi în fizică, am folosit 
cu succes unele dintre exemplificările pe care le-am elaborat 
cu prilejul scrierii acestei cărţi. 

/Iş considera efortul depus de mine pentru scrierea cărţii 
la ţel de bine răsplătit dacă aş reuşi să arăt unora dintre citi¬ 
tori, care nu au luat niciodată contact cu ştiinţa, unele dintre 
scopurile, metodele şi concluziile omului de ştiinţă. In zilele 
noastre, cînd predomină învăţămîntul specializat, se vorbeşte 
mult despre omul de ştiinţă sau specialistul cu preocupări 
înguste, în a cărui formaţie culturală au fost neglijate toate 
valorile general-umane, inclusiv artele, şi disciplinele ştiinţi¬ 
fice umaniste. S-ar putea întîmpla ca acest tip de om să existe 
cu adevărat, deşi în acest caz ar fi cu totul diferit de majori¬ 
tatea oamenilor de. ştiinţă sau a specialiştilor pe care îi cunosc 

eu. Sînt insă ctnvins că există şi cealaltă extremă, persoane 
a căror cultură generală s-a concentrat asupra artelor şi disci¬ 
plinelor umaniste şi care nu manifestă cîtuşi de puţin interes 
pentru ştiinţele naturii. De fapt, mai există mulţi pedagogi 
care consideră ştiinţa ca avînd prea puţină valoare educativă. 
Concepţia lor asupra lărgirii bazelor culturii generale pentru 
specialiştii în umanistică constă în introducerea unor disci¬ 
pline ca istoria ştiinţelor sau filozofia ştiinţei, al căror studiu 
ar fi mai „respectabil “ decît al ştiinţei ca atare. Acestea sînt 
într-adevăr obiecte atrăgătoare, dar nu cred că ar fi de vreun 
folos să le studiezi fără o înţelegere a principiilor ştiinţei 
însăşi. Altminteri, încercările lor se aseamănă cu străduinţa 
de a preda istoria artelor unei persoane care nu a văzut nici¬ 
odată o pictură sau a-l învăţa teorie muzicală pe un surd. De 
aceea socotesc că, pentru orice încercare de a prezenta nespe- 
cialişiilor unele aspecte ale ştiinţei, modul de prezentare pe 
care l-am ales aici este cel potrivit. 

Avînd înaintea mea manuscrisul terminat, sînt pe deplin 
conştient de omisiunile acestei lucrări. Lăsind deoparte limi¬ 
tările în ceea ce priveşte tematica însăşi, spaţiul nu mi-a 
permis să dau amănunte asupra instrumentelor fizicianului 
sau asupra problemelor practice ale unei ştiinţe care — nu 
trebuie să uităm niciodată — este o ştiinţă experimentală. 
Sper că am reuşit ca din atenţia cititorului să nu scape nici 
un moment calea pe care fizica a ajuns la toate concluziile 
ei în baza cunoştinţelor experimentale, a experimentării ei. 
Dar cartea nu oferă un tablou al vieţii experimentatorului şi a 
ceea ce se petrece în laboratorul său. Unii dintre colegii mei, 
al căror interes principal pentru fizică se axează pe construirea 
şi utilizarea unor noi şi ingenioase aparate, ar putea considera 
într-adevăr că nu am pus nici pe departe accentul acolo unde 
trebuie. 

A fost de asemenea necesar să înfăţişez evoluţia concepţiilor 
ca pe un proces mult mai rectilinia decît a fost el în realitate. 
Nu am putut expune decît concepţiile care au fost verificate 
de fapte şi nu şi pe cele, mult mai numeroase, care au fost invali¬ 
date sau s-au dovedit neconstructive şi au trebuit să fie abando¬ 
nate. De asemenea nu am încercat să redau ceea ce simte omul 
care observă cum se dezvoltă şi se confirmă aceste concepţii 
noi; aceasta a fost bine descris în conferinţele ţinute la Beith 
de către dr. J. R. Oppenheimer, căruia, la rîndul său, i s-a 
reproşat de către unii critici că nu a realizat ceea ce am încercat 
să fac eu în această carte. 


7 



In încheiere, aş vrea să mulţumesc acelora cărora le sînt 
îndatorat. Ideile prezentate în această carte nu sînt cîtuşi de 
puţin originale sau personale; ele fac parte din arsenalul unui 
fizician modern. Nu le pot prezenta fără a aminti pe mulţi 
profesori, între care Heisenberg, Pauli şi mai ales pe Niels 
Bohr, ca şi pe numeroşi colegi care m-au ajutai să mă familia¬ 
rizez cu domeniul acesta şi să ajung la un oarecare grad de 
claritate a ideilor. Mulţi prieteni, tineri şi bătrîni, ini-au 
ajutat, servindu-mi într-un fel drept „cobai." asupra cărora 
am experimentat unele părţi ale cărţii, şi toţi au făcut obser¬ 
vaţii valoroase. Ţin, de asemenea, să mulţumesc profesorului 
Lancelot Hogben pentru critica constructivă pe care a făcut-o 
asupra textului. 



INTRODUCERE 

Dintre toate ramurile ştiinţei, studierea structurii mate¬ 
riei şi a legilor care determină fenomenele naturii a exerci¬ 
tat întotdeauna o atracţie deosebită. în definitiv, spiritul 
cercetării ştiinţifice îşi are originea în curiozitatea copilului 
care trebuie neapărat să desfacă ceasul în piesele alcătui¬ 
toare ca să vadă de ce merge, iar căutarea legilor fundamen¬ 
tale reprezintă tocmai această atitudine, dusă pînă la con¬ 
cluzia sa logică. 

O dată stăpîni pe mecanismul ceasului, mergem mai 
departe şi ne întrebăm ce anume determină roţile dinţate, 
sau arcurile, sau cifrele luminoase ale cadranului să se 
comporte aşa cum o fac; aceasta ne duce direct la probleme 
legate de structura materiei. Iniţial asemenea probleme erau 
atît de domeniul fizicianului, cît şi de acela al chimistului; 
dar, întrucît teoria atomică modernă a dovedit că legile 
chimiei sînt consecinţe ale legilor fizicii, progresele ulte¬ 
rioare în cunoaşterea legilor fundamentale sînt lăsate în 
seama fizicienilor. 

Cînd vorbim aici despre materie, ne referim numai la 
materia neînsufleţită. Legile naturii care vor fi descrise 
în această carte nu includ descrierea vieţii sau a fiinţelor 
vii. Nu ne preocupă aici problema dacă este probabil sau 
măcar imaginabil ca în viitor comportarea materiei vii să 
fie descrisă de legi la fel de complete şi de cantitative ca 
cele care descriu astăzi comportarea ceasurilor sau a atomi¬ 
lor. 

în această carte voi încerca să schiţez ceea ce am ajuns 
să cunoaştem din structura materiei şi din legile care stau 
la baza ei şi voi încerca să prezint unele dovezi care ne dau 
certitudinea că ne aflăm pe calea cea bună. 

Merită să fie menţionat un anumit pericol legat de orice 
descriere sumară a unei ramuri a ştiinţei. în interesul sim- 
plităţii expunerii este deseori necesar, cum a fost şi în această 
carte, să cităm numai unul sau numai cîteva fapte ca dovezi 
ale unei idei teoretice noi şi, poate, surprinzătoare. Relata¬ 
rea capătă astfel ceva din natura unui roman poliţist, în 

care identitatea criminalului este stabilită doar de un singur 
fapt important, fără de care problema ar rămîne insolubilă. 

Intr-adevăr, autorul unui roman poliţist îl invită pe 
cititor să construiască o soluţie alternativă, care să se potri¬ 
vească cu toate indiciile prezentate. In acelaşi spirit, autorii 
cărţilor de ştiinţă popularizată formulează uneori o teorie 
care ar părea să se potrivească cu probele-cheie de care dis¬ 
pun tot atît de bine ca şi punctul de vedere răspîndit în 
mod curent printre fizicieni sau, poate, chiar mai bine. 
Aceasta se aplică îndeosebi unor ramuri ca relativitatea 
sau teoria cuantică, care par să intre în conflict cu bunul- 
simţ. Este deci firesc ca autorul să încerce (aşa cum au 
încercat toţi fizicienii) să găsească o teorie mai puţin revo¬ 
luţionară, care să se potrivească cu datele existente. 

Dar datele sînt mult mai numeroase decît cele conţinute 
în puţinele exemple tipice la care trebuie să se limiteze o 
expunere succintă cum este cea de faţă. O argumentare nu 
este niciodată acceptată în fizică pe baza unui singur fapt 
experimental. Uneori o singură experienţă este de impor¬ 
tanţă capitală, pentru că ea atrage atenţia asupra necesităţii 
de a ne revizui concepţiile. Ea poate fi suficientă pentru a 
sugera o nouă explicaţie, dar această nouă explicaţie va fi 
privită ca ipotetică pînă cînd vor veni s-o confirme noi 
fapte şi pînă cînd previziunile bazate pe noua ipoteză nu vor 
fi confirmate pe mai multe căi, astfel încît să fim convinşi 
de temeinicia ei. 

Oricine vrea să pună în discuţie metodele ştiinţei trebuie 
deci să facă cunoştinţă în detaliu nu numai cu cîteva exemple, 
ci cu suficiente dovezi, pentru a fi în măsură să judece 
situaţia. 

Cititorul acestei cărţi se află în aceeaşi situaţie ca şi 
cititorul unui ziar în care se relatează un proces judiciar. 
El ia cunoştinţă de tipul de probe pe care s-a bazat verdictul, 
dar, dacă vrea să susţină că juriul s-a înşelat, trebuie să 
adîncească, sub aspectul său tehnic, întregul arsenal de 
dovezi în baza căruia juriul şi-a format opinia. 

Cititorul poate să obiecteze aici: dacă fizicienii sînt 
într-adevăr chiar atît de precauţi în formarea opiniilor lor, 
cum se explică faptul că concepţiile lor asupra legilor funda¬ 
mentale pot suferi asemenea schimbări radicale ca, de 
pildă, în cazul relativităţii, care a dărîmat mecanica lui 
Newton, sau al teoriei cuantelor de lumină, care a luat 
teoriei ondulatorii a luminii dreptul de a fi unică? Cum au 

putut oamenii de ştiinţă să creadă timp de secole în teorii 
care s-au dovedit mai tîrziu incorecte? 

Aceasta este o întrebare importantă. Răspunsul constă în 
faptul că fizica (ca, de altfel, orice ştiinţă experimentală) 
nu poate pretinde că rezultatele sale ar reprezenta adevărul 
absolut şi definitiv. Se poate afirma doar că avem o anumită 
imagine din multe puncte de vedere foarte apropiată de 
adevăr, de fapt atît de apropiată încît pentru cele mai multe 
scopuri deosebirile nu sînt esenţiale. Cu timpul, legile fizi¬ 
cii pe care le-am formulat la un moment dat sînt supuse 
unei verificări mai precise sau sînt verificate în domenii 
mult mai largi decît cele pentru care au fost formulate ini¬ 
ţial. Astfel apare uneori necesitatea revizuirii lor şi legea 
trebuie lărgită încît să includă fenomene a căror existenţă 
nu era bănuită pînă atunci; totuşi ea rămîne valabilă, sub 
prima formă, în toate scopurile practice cînd este vorba de 
descrierea fenomenelor pentru care a fost .dedusă la început. 

Cînd, în ultimele capitole, vom trece în revistă cele mai 
revoluţionare schimbări care s-au produs recent în concep¬ 
ţiile noastre, vom vedea că, de fapt, aceste schimbări nu 
implică înlăturarea vechilor legi ca incorecte, ci numai 
recunoaşterea faptului că ele sînt incomplete. 

Acest proces al corectării treptate a legilor cu ajutorul 
cărora descriem fenomenele naturii reprezintă o trăsătură 
caracteristică a ştiinţei. O analogie simplă ar putea'ilustra 
aceasta. Dacă privim fotografia urmi cîmp acoperit de zăpa¬ 
dă, din care o parte este luminată de soare, iar alta este în 
umbră, vom descrie această fotografie ca fiind alcătuită 
dintr-o zonă de o nuanţă foarte deschisă de cenuşiu, a- 
proape alb, şi o altă zonă de o nuanţă de cenuşiu ceva mai 
închis. Studiind mai îndeaproape aceeaşi fotografie cu aju¬ 
torul microscopului, vom descoperi că zonele cenuşii sînt, 
de fapt, constituite din mici puncte negre — granulele de 
argint rezultate din procesul fotografic, suprapuse peste un 
fond alb —, zona mai închisă la culoare deosebindu-se de 
cealaltă prin faptul că conţine mai multe puncte negre. 

Intr-un sens, această descoperire dovedeşte că prima de¬ 
scriere era greşită, dar ar fi mai rezonabil să afirmăm că 
noua descriere o precizează pe cea veche şi o înlocuieşte 
atunci cînd ne interesează mult mai multe detalii. Vechea 
descriere este însă suficient de bună atunci cînd ne intere¬ 
sează să facem o fotografie sau s-o privim. De fapt, fiind 
mai simplă, ea este cu atît mai adecvată acestui scop. 

Dacă ar trebui să ne gîndim la fotografie ca la o puzderie 
de puncte negre pe fond alb, am ajunge să considerăm foto¬ 
grafiile cu totul inutilizabile în scopuri artistice. 

Tot astfel, legile mecanicii lui Newton şi teoria ondula- 
torie a luminii îşi menţin valoarea pentru cele mai multe 
probleme practice din domeniul activităţii noastre de joate 
zilele, deşi ştim că adevărul pe care îl conţin nu reprezintă 
întregul adevăr. 

In cursul acestei expuneri voi încerca să schiţez modul 
în care descoperirile din ultimele cinci decenii ne-au condus 
la lărgirea şi corectarea continuă a concepţiilor noastre 
asupra legilor naturii şi să arăt stadiul la care s-a ajuns 
acum. 

Nu voi încerca să urmăresc progresele în ordinea lor isto¬ 
rică. In multe cazuri, desigur, cititorul va trebui să fie 
condus prin aceleaşi trepte de raţionament care au fost 
urmate în însăşi dezvoltarea fizicii, dar în alte cazuri este 
mai simplu să introduc idei noi într-un stadiu mai puţin 
avansat sau să economisesc timp evitînd drumurile ocolite. 



1 


Mişcarea şi forţa 


LEGILE LUI NEWTON 

Mecanica este ramura cea mai veche a fizicii. Ea se stu¬ 
diază amănunţit în şcoală şi, desigur, celor mai mulţi citi¬ 
tori le sînt familiare legile mecanicii. Deseori se uită însă 
faptul că mecanica este o ramură a ştiinţelor naturii şi că 
legile ei ne apar din observaţie şi experiment. 

In viaţa de toate zilele şi în şcoală, ele ne-au devenit 
atît de familiare, încît avem tendinţa să le considerăm ca 
ceva de la sine înţeles. In Anglia, de exemplu, mecanica 
este considerată adeseori doar ca o ramură a matematicii. 

Totuşi, va fi necesar să trecem pe scurt în revistă în acest 
capitol principiile ei, şi aceasta din două motive. Pe de o 
parte, deoarece ele reprezintă exemplul cel mai vechi şi 
mai simplu de aplicare a metodelor cantitative de cercetare 
la fenomenele naturii şi, pe de altă parte, pentru că mai 
încolo va trebui să discutăm modificările ce trebuie aduse 
acestor principii pentru a le putea aplica la mişcarea unor 
corpuri foarte mici, precum şi la mişcări cu viteze foarte 
mari. Va deveni atunci necesar să revizuim unele idei, 
care la prima vedere ne apar ca absolut evidente şi imuabile; 
trebuie deci să înţelegem bine faptele care stau la baza aces¬ 
tor idei. 

Mecanica se ocupă cu mişcarea obiectelor şi cu forţele 
care le determină să se mişte. A spune că un corp se mişcă 
este echivalent cu a spune că el îşi schimbă poziţia, şi astfel 
ne lovim imediat de noţiunea de viteză de schimbare. 
Astfel, viteza unei particule reprezintă iuţeala cu care îşi 
schimbă ea poziţia în spaţiu. In cazul particular al unui 
corp care se mişcă uniform (cu viteză constantă), viteza este 
raportul dintre distanţa parcursă şi timpul necesar pentru 
a o parcurge. De exemplu, în cazul unei competiţii sportive, 
viteza unui alergător, sau a unui cal, sau a unui avion, 
se determină de obicei măsurînd cu un cronometru timpul 
necesar pentru a străbate o distanţă dată. Totuşi, dacă 

viteza nu este constantă, vom obţine rezultate diferite în 
funcţie de lungimea intervalului de timp în care observăm 
alergătorul. în acest caz, pentru a putea defini o viteză 
trebuie să ne imaginăm că am putea măsura cu ajutorul 
unor metode de mare precizie distanţa mică parcursă* de 
corp într-un interval de timp foarte scurt. Cum ar spune 
un matematician, viteza este limita către care tinde raportul 
dintre distanţă şi intervalul de timp, cînd acesta din urmă 
tinde spre zero. 

O asemenea definiţie a vitezei de schimbare este un con¬ 
cept de bază al calculului diferenţial. Majoritatea legilor 
cantitative ale fizicii pot fi formulate cel mai bine sub formă 
de ecuaţii care implică diferenţiere, sau, cum se spune, de 
ecuaţii diferenţiale. Totuşi nu vom presupune că cititorul 
acestei cărţi este familiarizat cu analiza matematică şi 
vom evita folosirea ei, deşi aceasta va impune deseori pre¬ 
zentarea greoaie, în cuvinte, a unui raţionament pe care o 
ecuaţie Tar putea reda mult mai simplu. Unele noţiuni 
vor trebui chiar lăsate la o parte, ele fiind neinleligibile 
fără analiza matematică. 

Dacă putem evita într-o oarecare măsură formulele ana¬ 
lizei matematice, nu ne putem însă dispensa de noţiunea 
de viteză de schimbare. De altfel, noţiunea de viteză a 
unui corp este acum destul de familiară, şi dacă, pentru a 
ne imagina metoda „distanţei măsurate şi a crcnometrului" 
aplicată la intervale de timp infinit mici, ar necesita poate 
un anumit efort mintal, cititorul este însă, desigur, fami¬ 
liarizat cu urmărirea variaţiei vitezei la un automobil, 
indicată de vitezometrul său. 

Legea cea mai importantă a mecanicii este legea inerţiei 
a lui Galileu, care stabileşte că un corp lăsat în voia sa se 
mişcă cu viteză uniformă în una şi aceeaşi direcţie. 

în zilele noastre, această lege pare că exprimă un lucru 
aproape de la sine înţeles, deşi ea este contrară experienţei 
de fiece zi, care ne arată că în general corpurile tind să 
se oprească atunci cînd forţa care a provocat mişcarea lor 
încetează să acţioneze. Desigur aceasta se explică prin exis¬ 
tenţa forţelor de frecare dintre corpul dat şi alte corpuri 
sau prin rezistenţa aerului; dacă frecarea ar fi înlăturată, 
corpurile ar continua să se mişte. 

Se poate arăta uşor că dacă se reduce frecarea, făcînd ca 
obiectele să alunece, sau dacă se diminuează rezistenţa 
aerului, dînd forme corespunzătoare corpurilor sau golind 

spaţiul în care se mişcă acestea, concordanţa cu legea ideală 
a lui Galileu va fi tot mai mare. Aceasta dovedeşte că avem 
dreptate cind considerăm tendinţa corpurilor de a-şi înceta 
mişcarea nu ca pe o tendinţă naturală, inerentă lor, ci ca 
fiind datorită unor cauze secundare. 

Prin urmare, ori de cîte ori viteza unui corp se schimbă, 
cu alte cuvinte cînd mişcarea sa este accelerată, spunem că 
aceasta se datoreşte unei forţe oarecare. Relaţia dintre forţă 
şi acceleraţie este descrisă de „a doua lege a lui Newton" 
(prima fiind principiul inerţiei al lui Galileu), care stabi¬ 
leşte că forţa este egală cu masa înmulţită cu acceleraţia. 

Prin acceleraţie înţelegem iarăşi o viteză de schimbare, 
de data aceasta iuţeala de schimbare a vitezei cu timpul. 
Putem lua din nou ca obiect de demonstraţie automobilul. 
Senzaţia pe care ne-o dă un automobil accelerat rapid (sau 
care frînează brusc, ceea ce înseamnă o acceleraţie în sens 
opus) ne este tuturor familiară. Nu este greu să ne gîndim 
la această acceleraţie ca la ceva ce se poate exprima într-o 
formă cantitativă. 

De multe ori se discută dacă legea a doua a lui Newton 
reprezintă o definiţie a forţei sau a masei ori constatarea 
unui fapt obiectiv. De fapt, ea este o combinaţie a acestora; 
şi, cum aceasta este o situaţie tipică pentru o lege fizică, 
merită să clarificăm bine lucrurile. 

Legea lui Newton stabileşte, în primul rînd, că accele¬ 
raţia imprimată unui corp dat de către o forţă dată este tot¬ 
deauna aceeaşi, independent de cît de repede se mişcă 
obiectul, precum şi de alţi factori, ca poziţie geografică, 
anotimpuri, temperatură etc. Aceasta este constatarea unui 
fapt care poate fi dovedit sau infirmat de observaţie. Mai 
departe legea stabileşte că, dacă aceeaşi forţă este aplicată 
unor corpuri diferite, acceleraţiile lor se vor afla totdeauna 
în acelaşi raport. De exemplu, dacă un obiect A este acce¬ 
lerat de două ori mai mult decît un obiect B de către o forţă 
dată, atunci aplicarea oricărei alte forţe va da lui A o acce¬ 
leraţie de două ori mai mare decît lui B. Aceasta este iarăşi 
o constatare a unui fapt. Tn acest fel putem atribui oricărui 
corp o mărime, numită inerţia lui, şi putem determina prin 
observaţie raportul dintre mărimea inerţiei a două obiecte 
oarecare. Dacă am face aceasta, am constata că inerţia 
este aditivă, adică dacă combinăm două corpuri pentru a 
forma unul singur, acesta va avea o inerţie care este egală 
cu suma inerţiilor celor două corpuri separate. Din această 

cauză este rezonabil să folosim în loc de „inerţie* 1 termenul 
de „masă", pe care l-am definit pe această cale. El este defi¬ 
nit însă într-o scară arbitrară, cu alte cuvinte trebuie*să 
desemnăm un corp oarecare şi să numim masa sa, de exem¬ 
plu, kilogram; apoi masele altor corpuri pot fi exprimate 
ca multipli sau ca fracţiuni ale acestei unităţi. 

Toate cele de mai sus se referă la o forţă dată, şi cititorul 
atent trebuie să fi observat că pentru valabilitatea unei 
asemenea demonstraţii este necesar să ştim să aplicăm forţe 
egale unor corpuri diferite. Aceasta ar fi greu de realizat 
fără ajutorul celei de-a treia legi a lui Newton, care sta¬ 
bileşte că acţiunea este egală cu reacţiunea, cu alte cuvinte 
dacă un obiect A exercită o anumită forţă asupra unui alt 
obiect B, atunci B exercită asupra lui A o forţă opusă şi 
egală cu prima forţă. Făcînd uz de această lege, putem 
rezolva acum multe probleme în care corpuri de mase dife¬ 
rite interacţicnează între ele şi să facem astfel comparaţiile 
de care am vorbit. 

Constatăm, de asemenea, că diferitele forţe sînt aditive 
în sensul că, dacă două forţe acţionează împreună şi în aceeaşi 
direcţie asupra unui corp, acceleraţia rezultantă va fi egală 
cu suma acceleraţiilor produse de fiecare forţă separat. 
De exemplu, dacă doi cai trag egal de tare de o căruţă, ei 
îi vor da o acceleraţie de două ori mai mare decît cea pe 
care ar produce-o un singur cal. Aceasta este, de asemenea, 
un fapt experimental şi ne ajută să arătăm că definiţia 
forţei este raţională. 

Pînă acum nu am ţinut seama de direcţia şi de sensul 
vitezei, acceleraţiei şi forţei. Dar, în realitate, ele sînt 
mărimi dirijate — „vectori". Cînd vorbim despre o forţă, 
trebuie să-i specificăm atît mărimea, cît şi direcţia şi 
sensul, iar atunci cînd vorbim despre adunarea a două 
forţe, care nu trebuie în mod necesar să se exercite în aceeaşi 
direcţie, înţelegem forţa rezult antă obţinută atunci cînd cele 
două forţe se exercită simultan asupra unui obiect. 

Cititorul îşi aminteşte, poate, că forţa rezultantă poate 
fi construită desenînd întîi o săgeată în direcţia primei 
forţe, de lungime proporţională cu mărimea sa, şi apoi de 
la capătul său o săgeată în direcţia celei de-a doua forţe, 
de lungime proporţională cu mărimea acesteia. Linia care 
uneşte începutul primei săgeţi cu vîrful celei de-a doua dă 
atunci atît direcţia, cît şi mărimea forţei rezultante. Această 
construcţie, arătată în figura 1, este cunoscută sub denumi- 

rea de triunghiul forţelor. Dacă mai desenăm două linii 
pentru a ferma un paralelogram, obţinem o altă formă a 
acestei reguli, cunoscută sub numele de „paralelogramul 
forţelor". 

Acelaşi principiu se aplică la adunarea a două viteze. 
Luînd una dintre ele în sens opus celei¬ 
lalte, putem obţine în acelaşi mod di¬ 
ferenţa a două viteze. 

Acesta este modul în care trebuie să 
interpretăm iuţeala de schimbare a vite¬ 
zei, care, ca şi acceleraţia, intră în cea 
de-a doua lege a lui Newton. Un corp 
este deci în mişcare accelerată chiar 
atunci cînd viteza sa este constantă ca 
mărime, dar variază în ceea ce priveşte 
direcţia. Pentru a face ca un corp să se 
mişte de-a lungul unei traiectorii curba¬ 
te cu viteză constantă, este necesară o 
forţă. Folosind din nou automobilul Fj j Compune- 
pentru ilustrare, pasagerul unui auto- rea forţelor 
mobil care coteştc cu viteză mare simte 
foarte bine forţa exercitată asupra sa de către banchetă 
sau de pereţii maşinii. 

Acceleraţia unui corp care se mişcă cu viteză constantă 
de-a lungul unei curbe este u 2 /r, unde v este viteza şi r raza 
de curbură. Acest rezultat poate fi obţinut considerînd vite¬ 
zele corpului în două momente succesive şi luînd diferenţa 
lor după regula triunghiului sau a paralelogramului. El 
apare însă ca evident datorită faptului că acceleraţia tre¬ 
buie să fie egală cu raportul dintre viteză şi timp, sau, cu 
alte cuvinte, trebuie să fie o distanţă împărţită la pătra¬ 
tul unui timp. Or, v 2 /r este singurul mod de combinare a 
vitezei cu raza de curbură care satisface această cerinţă. 
Direcţia acestei acceleraţii formează un unghi drept cu 
direcţia de mişcare în momentul respectiv şi este îndreptată 
către centrul de curbură. 

Pentru a menţine o particulă în mişcare de-a lungul unei 
curbe este deci necesară o forţă în aceeaşi direcţie şi de 
mărime mv 2 jr, unde ni este masa obiectului. 

Deşi această forţă este îndreptată înspre centrul de curbură, 
ea este numită uneori „forţă centrifugă". Această denumire 
se datoreşte faptului că, în virtutea celei de-a treia legi a 
lui Newton, forţa exercitată de corp asupra oricărui alt corp 

care îl sileşte să se mişte pe traiectoria curbă este îndreptată 
în afară. Astfel, în timp ce într-un automobil care coteşte 
brusc spre stînga bancheta exercită asupra noastră o forţă 
care ne împinge spre stînga, reacţia noastră pe banchetă 
este să fim împinşi spre dreapta, deci dinspre centrul de 
curbură în afară. 

Cu această explicaţie a ceea ce înţelegem prin accelera¬ 
ţie am completat rezumatul legilor de bază ale mecanicii. 
Pentru orice problemă concretă trebuie, desigur, să adău¬ 
găm la aceste legi generale o specificare a forţelor concrete 
ce acţionează şi a oricăror condiţii impuse mişcării obiecte¬ 
lor considerate. 


GRAVITAŢIE ŞI ALTE FORŢE 

Dintre forţele care joacă un rol în problemele de mecanică 
din viaţa de toate zilele, cea mai importantă este forţa gra¬ 
vitaţiei. Ea acţionează asupra oricărui obiect în direcţie 
verticală, de sus în jos, şi este proporţională cu masa, astfel 
încît, sub influenţa numai a gravitaţiei, toate obiectele cad 
cu aceeaşi acceleraţie. 

Acesta este un alt exemplu în care o lege generală simplă 
a naturii pare să contrazică bunul-simţ. Simţim intuitiv 
că o piatră va cădea mai repede decît o bucată de hîrtie şi 
nu putem recunoaşte legea generală decît atunci cînd ajun¬ 
gem să înţelegem că liîrtia cade mai lent datorită rezisten¬ 
ţei aerului, de care ea este mai puternic afectată decît pia¬ 
tra. Cu alte cuvinte, fenomenul cunoscut al căderii libere a 
corpurilor este complex. Cazul pentru care ne putem aştepta 
să fie valabilă o lege simplă este cel al căderii corpurilor 
în vid. Ne putem apropia de aceste condiţii ideale observînd 
cum cad corpurile într-un tub din care s-a scos aerul. 

Faptul că forţa gravitaţiei care acţionează asupra unui 
corp, adică greutatea sa, este exact proporţională cu masa 
(sau cu inerţia) sa, este, în această fază a cunoştinţelor 
noastre, o coincidenţă surprinzătoare. Vom vedea mai tîrziu 
că în teoria generalizată a relativităţii acestui fapt i se dă 
un sens nou, legat de natura gravitaţiei. 

Newton şi-a dat de asemenea seama că forţa care face ca 
obiectele să cadă spre Pămînt este numai un caz special 
al unei atracţii generale între două mase, oricare ar fi ele, 
şi că tocmai acestei atracţii i se datoreşte faptul că Pămîn- 

tul şi celelalte planete se menţin pe traiectoriile lor în jurul 
Soarelui. Intuiţia noastră este din nou contrazisă de faptul 
că puternicele forţe de atracţie nu duc la căderea Lunii pe 
Pămînt sau a Pămîntului pe Soare, căci nu sîntem obişnuiţi 
să avem de-a face cu corpuri supuse la atît de puţină fre¬ 
care, încît să-şi poată menţine viteza milioane de ani. De 
fapt vedem că este posibil ca un corp să se rotească pe o 
orbită circulară în jurul unui centru de atracţie, cu condi¬ 
ţia ca forţa de atracţie să aibă exact mărimea necesară 
pentru a-i da acceleraţia corespunzătoare curburii orbitei. 
Am văzut că această forţă este mu 2 /r. Pentru o rază r dată 
şi pentru o forţă de atracţie dată, există deci totdeauna o 
anumită viteză la care este posibilă o asemenea mişcare 
stabilă. 

Orbitele pipetelor nu sînt exact circulare şi o descriere 
completă a mişcării lor ar cere mai multă matematică decît 
vom folosi aici, dar ele nu sînt foarte diferite de cercuri, 
şi această deosebire nu schimbă natura problemei. Dacă 
comparăm perioadele de revoluţie a diferite planete şi dis¬ 
tanţele lor faţă de Soare, se constată din observaţie că 
pătratul perioadei variază cu cubul razei. Dacă ne amintim 
că viteza v este egală cu circumferinţa cercului (2rcr) împăr¬ 
ţită la timpul de revoluţie t, deducem că forţa variază 
invers proporţional cu pătratul distanţei pînă la centru. 

Raţionamente de tipul acestuia l-au condus pe Newton 
să formuleze legea atracţiei universale, conform căreia două 
corpuri oarecare de mase m şi M, depărtate unul de altul 

printr-o distanţă r, se vor atrage reciproc cu o forţă 

unde y este constanta atracţiei universale. Newton a arătat 
că legea atracţiei universale explică legile lui Kepler asupra 
mişcării planetelor. Aceeaşi lege, cu aceeaşi constantă y, 
dă corect intensitatea forţei gravitaţiei la suprafaţa Pămîn¬ 
tului. 

Cercetări ulterioare au arătat că mici devieri de la orbi¬ 
tele exacte ale lui Kepler pot fi explicate prin atracţia reci¬ 
procă a planetelor; devierile sînt deosebit de mari atunci 
cînd planetele se apropie la distanţe relativ mici una de 
alta. Toate acestea reprezintă o confirmare pe scară largă 
a legii proporţionalităţii inverse cu pătratul distanţei. 

Nu este uşor de determinat constanta y din această lege, 
căci nu dispunem de nici o metodă directă pentru cunoaşte¬ 
rea masei Soarelui sau a vreunei planete. Singurul mod de 

a determina pe y este să măsurăm forţa de atracţie către un 
obiect mare, a cărui greutate este determinată cu precizie. 
Cavendish a făcut tocmai acest lucru urmărind deviata 
unei balanţe sensibile atunci cînd în imediata apropiere 
a uneia dintre greutăţi se aşază nişte sfere mari de plumb. 
Cunoscînd astfel din experienţă mărimea y, putem deduce 
apoi, după orbitele planetelor, masa Soarelui sau a Pămîn- 
tului. 

Am discutat pe larg legea gravitaţiei, deoarece, pe de o 
parte, ea a jucat un mare rol în dezvoltarea mecanicii lui 
Newton şi, pe de altă parte, pentru că forţa gravitaţiei 
reprezintă cel mai vechi exemplu de forţă care ascultă de 
o lege generală şi simplă. 

Există însă forţe de multe alte tipuri. Dacă acesta ar fi 
începutul unui manual de mecanică, am da detalii asupra 
forţelor importante din diferitele aplicaţii ale mecanicii. 
Forţele care acţionează între corpurile în contact, inclusiv 
presiunea de contact şi frecarea dintre ele, şi forţele elastice 
care tind să redea corpurilor dimensiunea lor normală, 
inclusiv forţa din arcul care race ceasul să meargă, consti¬ 
tuie cîteva exemple. De asemenea există forţe de presiune 
în lichide şi în gaze, inclusiv forţa care menţine un vapor la 
suprafaţa apei şi presiunea aburului în locomotivă sau 
cea a gazelor fierbinţi de ardere din motorul auto¬ 
mobilului. 

Vom vedea însă mai tîrziu că toate aceste tipuri de forţe 
sînt legate de structura materiei şi pot fi explicate cunoscînd 
principiile structurii materiei. Deoarece materia este con¬ 
stituită din atomi, aceste forţe sînt în ultimă instanţă 
consecinţe ale forţelor care acţionează între atomi. 

In afară de aceasta mai există un gen de forţe care joacă 
un rol în experienţa noastră de toate zilele, şi anume forţele 
electrice şi magnetice, de care ne vom ocupa în capitolul 
următor. 


IMPULS ŞI ENERGIE 

In discuţiile ulterioare va fi uneori nevoie să ne referim 
la alte cîteva legi din mecanică, consecinţe ale legilor lui 
Newton. Una dintre acestea este legea conservării impulsu¬ 
lui. Prin impuls al unui corp înţelegem produsul dintre 
masa şi viteza sa. Viteza de schimbare a impulsului este 

deci egală cu masa înmulţită cu iuţeala de schimbare a 
vitezei, adică este egală exact cu forţa care acţionează 
asupra obiectului. 

Să considerăm două corpuri A şi B, care exercită forţe 
unul asupra celuilalt (de exemplu ele se pot atrage unul pe 
altul). In acest caz, viteza de variaţie a impulsului lui A 
este forţa exercitată de B asupra lui A, iar viteza de variaţie 
a impulsului lui B este forţa exercitată de A asupra iui B. 
In virtutea legii acţiunii şi reacţiunii, cele două forţe sînt 
opuse şi egale, deci în orice moment dat impulsurile lui A 
şi B se schimbă cu cantităţi de semn opus, adică suma 
impulsurilor lor este constantă. Aici suma trebuie înţe¬ 
leasă, desigur, în sensul regulii triunghiului sau a paralelo¬ 
gramului. 

Este uşor de văzut că acest rezultat se poate extinde la 
orice număr de corpuri, cu condiţia ca singurele forţe pre¬ 
zente să se datoreascâ interacţiunilor dintre corpurile res¬ 
pective, fără să intervină nici o forţă exterioară. 

In felul acesta am stabilit legea conservării impulsului: 
dacă singurele forţe care acţionează într-un sistem mecanic 
oarecare sînt forţele exercitate de unele părţi ale sistemului 
asupra altora, impulsul întregului sistem rămîne constant. 

In cazul particular a două corpuri mici de mase egale, 
suma impulsurilor lor este mv l -f mv 2 -- m(v 1 + v 2 ) = 

2m j^ 1 —J • Expresia din paranteză reprezintă viteza lor 

medie, egală cu viteza unui punct care se află totdeauna 
la jumătatea distanţei dintre cele două corpuri. In acest caz 
particular putem afirma deci că, oricare ar fi forţele cu care 
se atrag sau se resping cele două corpuri, punctul care se 
află la jumătatea distanţei dintre ele se va mişca totdeauna 
cu viteză uniformă în linie dreaptă. Dacă particulele au 
mase diferite, această afirmaţie rămîne valabilă pentru un 
punct, numit centru de masă. Poziţia centrului de masă 
poate fi calculată în modul următor: dacă cele două corpuri 
se mişcă de-a lungul unei linii drepte şi se află la distanţele 
x lt respectiv x 2 de un punct fix, atunci centrul lor de masă 

se află la distanţa x = " hXl ' —faţă de acelaşi punct de 

m 1 + nu 

referinţă. Se vede uşor că acest centru de masă se află mai 
aproape de corpul mai greu dintre cele două. în acelaşi mod 
se poate defini centrul de masă a mai multor corpuri. Impul¬ 
sul total este totdeauna egal cu Mv 0 , unde M este masa 

totală a tuturor obiectelor şl v a este viteza centrului lor 
de masă. * 

Următoarea noţiune importantă pe care o vom discuta 
este noţiunea de energie. Pentru a o înţelege, să considerăm 
în primul rînd un corp care cade liber sub influenţa gravita¬ 
ţiei, presupunînd din nou neglijabilă frecarea sa cu aerul. 
Să vedem care este relaţia dintre distanţa străbătută de un 
corp în cădere şi viteza pe care a dobîndit-o astfel. Ar fi o 
greşeală evidentă să ne închipuim că viteza corpului ar 
trebui să crească proporţional cu distanţa. Aceasta nu cores¬ 
punde realităţii, deoarece forţa gravitaţiei este constantă 
şi deci, conform legii lui Newton, viteza corpului creşte 
proporţional cu timpul. Cu alte cuvinte, viteza creşte, 
în fiecare secundă cu aceeaşi cantitate. Dar dacă viteza 
creşte, distanţa parcursă în fiecare secundă creşte şi ea, şi 
deci aceeaşi creştere de viteză are loc pe o distanţă mai 
mare. Cu alte cuvinte, viteza creşte mai puţin decît propor¬ 
ţional cu distanţa. 

Această afirmaţie o putem prezenta sub o formă cantita¬ 
tivă în modul următor. Să presupunem că la timpul t 1 
corpul are viteza v 1 şi, într-un moment următor foarte apro¬ 
piat, t 2 , viteza v 2 . Legea a doua a lui Newton ne spune că 
v 2 — Ui = g(t 2 — 4). unde g, acceleraţia gravitaţiei, este 
constantă. Acum, dacă în primul moment distanţa de la 
punctul de pornire este Sj şi în al doilea moment este s 2 , 
avem s 2 — s x = v(t 2 — t ± ). Care este viteza v pe care tre¬ 
buie s-o folosim în această ecuaţie? Întrucît viteza particu¬ 
lei nu este constantă, ci mai mică la început şi mai mare 
spre sfîrşit, este rezonabil să luăm media vitezei în acest 

interval de timp, egală cu y ( y i + )• Acesţe consideraţii 

sînt întotdeauna valabile, cu oarecare aproximaţie, pentru 
intervale de timp foarte mici. Ele se dovedesc exacte pentru 
orice mărime a intervalului de timp în cazul unei accele¬ 
raţii uniforme, aşa cum am şi presupus. Exprimînd deci în 
ecuaţia noastră iniţială pe t 2 — t x în funcţie de distanţa 
parcursă, găsim uşor 

J ( y i + y 2 )( y 2 — Wi) = g(s 2 — Sj) 
sau, înmulţind primele două paranteze, 

J v *— 7*1 = £( s 2 — s i)‘ 

Prin urmare, nu viteza, ci jumătate din pătratul vitezei 
creşte cu aceeaşi mărime dacă particula a parcurs din nou 
aceeaşi distanţă. Făcînd uz de faptul că forţa este egală cu 
masa înmulţită cu acceleraţia, acest rezultat poate fi scris 
sub forma: 

j/7l(v\ — Vf) = F(s 2 — Sj), 

unde F este forţa. Să considerăm mai departe un anumit 
interval de drum şi un număr de corpuri care, pornind de 
la diferite înălţimi, străbat în cădere acest interval. Vitezele 
acelor corpuri, care au pornit de la o înălţime mai mare 
şi deci au atins o viteză mai mare, vor creşte mai puţin la 
trecerea prin acest interval, dar mărimea 1 l 2 mv 2 va creşte 
cu aceeaşi cantitate pentru toate corpurile. 

De aici putem trage imediat cîteva concluzii utile. Să 
presupunem, de pildă, că aruncăm un corp vertical în sus 
şi aşteptăm ca el să se înapoieze. Cu ce viteză va ajunge 
corpul înapoi la noi? Răspunsul (făcînd din nou abstracţie 
de rezistenţa aerului) va fi: cu aceeaşi viteză cu care l-am 
aruncat, dar, evident, de sens opus. Aceasta se poate arăta 
în felul următor: să ne imaginăm că urmărim corpul în 
ascensiunea lui şi punctăm fiecare porţiune de un centime¬ 
tru din drumul parcurs de el. Cînd corpul străbate o anumită 
porţiune de acest fel, mărimea 1 l 2 mv 2 se micşorează cu o 
cantitate anumită (şi anume de F ori un centimetru), iar 
apoi, cînd corpul se înapoiază şi străbate aceeaşi porţiune, 
mărimea l l 2 mv 2 va creşte din nou cu aceeaşi cantitate. Prin 
urmare, cînd corpul se înapoiază la punctul de plecare, 
1 l 2 mv 2 va fi crescut cu atît cu cît a scăzut în timpul ascen¬ 
siunii şi va atinge din nou valoarea iniţială din momentul 
aruncării. 

Mărimea 1 / 2 mv 2 se numeşte energie cinetică. Asemenea 
denumiri pentru mărimile mecanice sînt, în oarecare măsură, 
arbitrare şi nu trebuie să încercăm să le atribuim vreo 
semnificaţie legată de utilizarea lor în afara domeniului 
ştiinţific şi tehnic. De exemplu, expresia „un om foarte 
energic" are, probabil, mai multă analogie cu noţiunea 
de putere decît cu cea de energie. 

Am stabilit, prin urmare, că energia cinetică a unui corp 
în cădere liberă, care străbate distanţa s, creşte cu Fs, unde 
F este forţa. Sau, dacă corpul se ridică la o înălţime h, ener¬ 
gia sa cinetică se micşorează cu Fh, în aşa fel încît, dacă 

corpul cade sau se ridică, suma 1 / 2 mv i -\-Fh rămîne constantă. 
Acesta este un caz particular al legii conservării energiei. 
In timp ce prima mărime am denumit-o energie cinetică, 
cea de-a doua, Fh, se numeşte energie potenţială. 

Cum se modifică acest rezultat dacă avem de-a face nu»cu 
forţa gravitaţiei, ci cu o altă forţă? In primul rînd trebuie 
să menţionăm că alte forţe nu au, în general, aceeaşi inten¬ 
sitate în diferite puncte ale spaţiului. Ne vom limita, 
pentru moment, la cazul unui corp care se mişcă pe o dreaptă 
şi vom presupune că forţa care acţionează asupra corpului 
în orice punct dat al acestei drepte nu depinde de momentul 
de timp sau de viteza cu care el străbate punctul considerat. 

In acest caz putem folosi relaţia: -i- mv\ - -mv\ = F(s 1 — 

— *) pentru intervale foarte mici, în care forţa poate fi 
considerată constantă. Expresia din partea dreaptă a ecua¬ 
ţiei este denumită lucru mecanic efectuat de către forţa F. 
Dacă corpul străbate o distanţă dată, pentru a calcula lucrul 
mecanic efectuat trebuie să adunăm lucrul efectuat de 
această forţă pe diferitele intervale mici. Cînd corpul se 
înapoiază la punctul de plecare după ce a străbătut fiecare 
interval de două ori în sensuri opuse, creşterea energiei 
cinetice în timşul mişcării într-un sens va fi compensată 
prin scăderea ei la mişcarea în sensul opus şi deci se verifică 
din nou faptul că corpul se înapoiază în punctul de plecare 
cu viteza iniţială. 

Forţele pentru care această afirmaţie este justă se numesc 
forţe conservative, deoarece pentru ele se verifică legea 
conservării energiei. Putem defini energia potenţială într-un 
punct dat ca lucrul mecanic total efectuat de corp în mişcarea 
lui de la punctul considerat pînă la un puncf de referinţă. 
Intrucît unicul scop pentru introducerea energiei potenţiale 
este acela de a compara valorile ei în diferite puncte, este 
limpede că un sens bine precizat îl au numai diferenţele de 
energie potenţială; putem deci calcula energia potenţială 
faţă de un punct de referinţă cu totul arbitrar, cu condiţia 
de a păstra în mod consecvent convenţia aleasă. 

Există totuşi, evident, forţe care sînt neconservative; 
în particular, toate forţele care depind de viteza corpului. 
Un exemplu îl constituie forţa de frecare, deoarece acţiunea 
ei este totdeauna opusă sensului de mişcare al corpului. 
Dacă un corp se rostogoleşte pe suprafaţa unei mese, atunci, 
străbătînd o anumită distanţă, el va pierde o parte din viteza 

sa; dacă în mişcarea sa ulterioară se va înapoia la punctul 
de plecare, parcurgînd acelaşi drum, el nu va recîştiga ener¬ 
gia cinetică pe care a pierdut-o, ci, dimpotrivă, pierderile 
de energie cinetică vor creşte şi mai mult. Intr-adevăr, este 
evident că forţele care depind de viteză nu pot fi conserva¬ 
tive (pentru un corp ce se mişcă în linie dreaptă), întrucît 
corpul, putînd trece prin acelaşi punct cu viteze diferite 
în sensuri diferite, modificările în energia lui cinetică nu 
se vor compensa niciodată. 

Forţele neconservative pot duce atît la o scădere, cît şi 
la o creştere a energiei cinetice. Un exemplu îl constituie 
forţa aburului care acţionează asupra pistonului maşinii 
cu abur. Maşina cu abur este în aşa fel construită, încît 
aburul apasă asupra pistonului cînd acesta iese din cilindru, 
iar la înapoierea pistonului aburul este evacuat, astfel încît 
presiunea care se opune mişcării este acum mai mică. 

Dacă vom trece de la cazul mai restrîns al mişcării în 
linie dreaptă la cazul general, nu va mai fi justă afirmaţia 
că forţele care depind numai de poziţia în spaţiu sînt nea¬ 
părat conservative. Aceasta se poate vedea din următorul 
exemplu. Să considerăm un corp aflat în bătaia vîntului 
care suflă peste o cîmpie în aşa fel, încît la sol viteza vîntu¬ 
lui este nulă, dar creşte cu înălţimea. Să presupunem, de 
asemenea, că vîntul acţionează asupra corpului cu o forţă 
care depinde numai de viteza lui în punctul dat şi, prin 
urmare, numai de înălţimea la care se găseşte corpul în 
momentul dat. Fixăm corpul la capătul unei sfori şi începem 
să-l rotim într-un plan vertical în aşa fel, încît în partea 
de jos a circumferinţei corpul să se mişte în direcţie opusă 
vîntului. Atunci, în partea superioară a circumferinţei, 
corpul se va mişca în direcţia forţei vîntului, şi acesta din 
urmă efectuează un lucru mecanic pozitiv, adică energia 
cinetică a corpului creşte. In jumătatea de jos a circumfe¬ 
rinţei, corpul se va mişca în sens opus şi, .prin urmare, vîntul 
se va opune mişcării. Dar, după cum am presupus, vîntul 
este mai slab în apropierea solului şi pierderea de energie 
cinetică va fi aici mai mică decît creşterea ei în jumătatea 
de sus a circumferinţei. De aceea, în condiţii ideale, corpul 
ar cîştiga la fiecare rotire şi viteza lui ar creşte pînă ce ar 
deveni comparabilă cu viteza vîntului, cînd nu ar mai fi 
logic să presupunem că presiunea vîntului depinde numai 
de poziţia corpului, nu şi de viteza lui. 

Prin urmare, o forţă este neconservativă (chiar atunci 
cînd depinde numai de poziţia corpului) dacă efectuează 
asupra corpului un lucru mecanic în timp ce acesta ►par¬ 
curge o curbă închisă. Această mărime — lucrul mecanic 
efectuat asupra unui corp care se mişcă pe o curbă închisă — 
se numeşte circulaţie. Deosebirile dintre forţele conserva¬ 
tive şi cele neconservative vor fi de o mare importanţă în 
cele ce urmează. 

Astfel, atît timp cît ne limităm la considerente de ordin 
pur mecanic, legea conservării energiei este valabilă numai 
pentru cîteva cazuri foarte speciale şi numai rareori pentru 
problemele practice reale, care de obicei implică ca surse 
de energie mecanică motoare sau fiinţe vii sau în cazul fre¬ 
cării şi altor aspecte ale forţelor de rezistenţă care consumă 
energie mecanică. 

Situaţia se schimbă însă radical dacă ţinem seama de 
faptul că energia mecanică este numai una dintre multiplele 
forme de energie. De exemplu, cînd frînăm pentru a opri 
un automobil, deci cînd anihilăm energia lui cinetică, în 
sistemul de frînare se generează căldură. Cînd în studiul 
căldurii — despre care se va vorbi pe scurt într-unul din capi¬ 
tolele următoare — au fost introduse metode cantitative, 
astfel încît a devenit posibilă măsurarea cantităţii de căl¬ 
dură, s-a stabilit că la anihilarea unei cantităţi date de ener¬ 
gie mecanică apare întotdeauna o cantitate egală de căl¬ 
dură. Aceasta înseamnă că energia mecanică şi energia 
termică se transformă una într-alta într-un anumit raport. 
Dacă vom denumi echivalentul termic al unei anumite 
cantităţi de energie mecanică, pur şi simplu, energie ter¬ 
mică, atunci frecarea nu va mai anihila energia, ci doar va 
transforma energia mecanică în energie termică. Invers, 
o maşină cu abur transformă energia termică în energie 
mecanică, dar, după cum vom vedea mai departe, aceasta 
nu este tot ce se poate spune în problema de faţă, deoarece 
se dovedeşte că transformarea energiei mecanice în energie 
termică este mult mai uşor realizabilă decît procesul 
invers. 

Există şi alte forme de energie. Una dintre ele este ener¬ 
gia chimică. La arderea cărbunelui, adică la combinarea 
carbonului şi oxigenului pentru a da bioxid de carbon, se 
naşte energie termică aparent din nimic. Legea conservării 
energiei va fi respectată dacă vom presupune că substanţa 
conţine energie chimică, determinată de starea ei chimică, 

şi că energiile chimice a oxigenului şi a carbonului, luate 
separat, sînt mai mari decît energia produsului rezultat 
din ardere, a bioxidului de carbon. Cu alte cuvinte, arderea 
transformă energie chimică în energie termică. In acelaşi 
fel bateria electrică transformă energie chimică în energie 
electrică, un motor electric energie electrică în mecanică, 
un reşou electric energie electrică în termică. 

Toate aceste forme de energie se pretează la o măsurare 
cantitativă, şi în toate procesele studiate, cînd ele se trans¬ 
formă unele într-altele, energia se conservă. Cînd vom vorbi 
despre dezvoltarea unor noi ramuri ale fizicii contemporane, 
vom întîlni multe alte forme de energie, dar niciodată nu 
vom fi nevoiţi să renunţăm la principiul conservării energiei, 
cu toate că vom întîlni şi vreun caz particular cînd vor 
apare anumite îndoieli. Este foarte probabil deci că conser¬ 
varea energiei este o lege universală a naturii; deşi —ca 
şi în cazul altor legi empirice — trebuie să fim întotdeauna 
pregătiţi pentru îndoială dacă vor fi descoperite fenomene 
noi care s-o infirme. Totuşi, obiecţiile împotriva unei legi 
avînd un domeniu de aplicabilitate atît de vast ar trebui să 
se bazeze pe dovezi foarte puternice şi convingătoare pentru 
a putea fi acceptate. 


CIOCNIRI 

Legile conservării energiei şi a impulsului sînt deosebit 
de comode pentru examinarea unui anumit tip de procese 
mecanice, şi anume al ciocnirilor. Întrucît studierea cioc¬ 
nirilor între particulele nucleare va avea ulterior o mare 
însemnătate pentru noi, vom examina acum modul cum se 
aplică aceste legi de conservare la cazurile simple. 

Să considerăm la început un corp, să zicem o bilă de bi¬ 
liard, avînd masa m, care se mişcă cu viteza v şi se ciocneşte 
cu o altă bilă, identică, aflată înainte de ciocnire în repaus 
(ne limităm, pentru moment, la cazul aşa-numitei ciocniri 
centrale, cînd prima bilă se deplasează de-a lungul liniei 
ce uneşte centrele celor două bile). La ciocnire, corpurile 
vin în atingere pentru un interval de timp foarte mic, care 
depinde de gradul în care ele vor ceda la presiune, adică 
de însuşirile lor elastice. Să ne imaginăm pentru moment 
că am avea de-a face nu cu bile de biliard, ci cu baloane 
umplute cu aer. Atunci am vedea că după prima atingere 



ele continuă să se apropie unul de celălalt; părţrle din în¬ 
velişul lor care vin în contact se aplatizează şi această supra¬ 
faţă de contact creşte, în aşa fel încît baloanele au o por¬ 
ţiune de suprafaţă comună. Presiunea gazului din fiecare 
balon asupra acestei suprafeţe devine din ce în ce mai mare. 
Sub acţiunea ei viteza relativă a baloanelor scade şi în cele 
din urmă ele se despart din nou. 

In cazul bilelor de biliard, situaţia este identică, dar, 
întrucît acestea sînt mult mai rigide, suprafaţa de contact 
rămîne foarte mică, iar timpul cît vin în contact, foarte 
scurt. Prin urmare, între cele două bile trebuie să acţioneze 
forţe considerabile, capabile să schimbe mişcarea lor într-un 
interval de timp foarte mic, adică se creeze acceleraţii 
mari. Din această cauză putem neglija ce obicei toate cele¬ 
lalte forţe care ar putea acţiona asupra bilelor în timpul 
ciocnirii — ca, de pildă, gravitaţia —, deoarece modifi¬ 
cările de viteză pe care ele le-ar putea produce într-un timp 
atît de scurt sînt neînsemnate. în limitele acestui scurt 
interval putem examina mişcarea bilelor ca şi cum asupra 
lor nu ar acţiona nici un fel de alte forţe decît cele de 
contact dintre ele. 

In această situaţie putem aplica legea conservării impul¬ 
sului, deoarece unica forţă este interacţiunea dintre cele 
două bile de biliard. Prin urmare, impulsul dinaintea cioc¬ 
nirii, care este mv, trebuie să fie egal cu impulsul total de 
după ciocnire, care este m(u l + u 2 ), unde u t şi u 2 sînt vite¬ 
zele bilelor după ciocnire, orientate în lungul aceleiaşi 
drepte, întrucît avem de-a face cu o ciocnire centrală. Cu 
alte cuvinte, legea conservării impulsului cere, în cazul 
nostru, ca suma vitezelor de mişcare a bilelor după ciocnire 
să fie egală cu viteza primei bile înainte de ciocnire. Natura 
însăşi a ciocnirii este foarte diferită, depinzînd de faptul 
dacă în acest proces energia mecanică se transformă sau 
nu în căldură. Aceasta depinde, la rîndul său, de materialul 
din care sînt făcute corpurile. Cazul bflelor de biliard se 
apropie destul de rnult de condiţiile ideale ale unor ciocniri 
perfect elastice în care nu se produce căldură. La ciocnirea 
lor, energia mecanică va rămîne deci neschimbată, cu alte 
cuvinte energia cinetică dinaintea ciocnirii trebuie să fie 
egală cu cea de după ciocnire (ce-i drept, în timpul ciocnirii, 
o parte din energie se transformă în energie elastică, iar 
apoi din nou în energie cinetică, dar acesta este un amănunt 



neinteresant pentru problema studiată). In consecinţă, 
putem scrie ecuaţia:/rzu 2 = i mu\ + mu*. Reducînd 

factorul comun 1/2 m şi folosind rezultatul obţinut 
din legea conservării impulsului, putem scrie ecuaţia de 
mai sus sub forma ul -|- ul = (u 1 + u 2 ) 2 . Aplicînd o for¬ 
mulă algebrică binecunoscută părţii drepte a ecuaţiei, 
obţinem: 

ul U ~2 — ul ul 2U^Ua, 

ceea ce este posibil numai dacă produsul u x u 2 este egal cu 
zero. Produsul dintre două numere poate fi egal cu zero 
numai dacă cel puţin unul dintre ele este zero. Deci sau u lt 
sau u 2 trebuie să fie egal cu zero şi, prin urmare, una dintre 
bile trebuie să fie în repaus după ciocnire. Intrucît suma 
«•l + u 2 trebuie să fie egală cu v, cealaltă bilă trebuie să 
se mişte după ciocnire cu viteza v. Aceasta nu poate fi 
prima bilă, deoarece, pentru a se mişca în acest fel, ea ar 
fi trebuit să treacă prin cea de-a doua ; rezultă deci că prima 
bilă se va opri, iar a doua se va mişca mai departe cu 
viteza v. 

Este evident că în raţionamentul nostru am uzat de faptul 
că masele celor două bile erau egale. De aceea putem veri¬ 
fica dacă masele a două bile sînt într-adevăr egale, urmărind 
dacă prima bilă se va opri după ciocnire. Este o ilustrare 
a afirmaţiei pe care am făcut-o anterior, că cea de-a treia 
lege a lui Newton — cu privire la conservarea impulsului 
— permite compararea rezultatului aplicării aceleiaşi 
forţe asupra a două corpuri diferite, şi, prin aceasta, compa¬ 
rarea directă a maselor corpurilor fără a măsura forţa însăşi. 

Un alt caz extrem este acela al ciocnirii unor corpuri 
perfect neelastice, cînd energia cheltuită pentru deformarea 
elastică se transformă integral în căldură. Este limpede 
că bilele vor continua să se apropie numai pînă la încetarea 
mişcării lor relative, cu alte cuvinte pînă ce se vor mişca 
cu aceeaşi viteză. în cazul a două corpuri egale perfect 
neelastice (un exemplu bun îl constituie doi bulgări de ză¬ 
padă sau de lut), vitezele lor după ciocnire vor fi egale şi, 
ca urmare a conservării impulsului, vor reprezenta jumă¬ 
tate din viteza iniţială v. 

Pînă aici am vorbit numai despre ciocnirile centrale, 
în care amîndouă bilele se mişcă de-a lungul liniei drepte 
pe care a venit prima bilă. Să examinăm acum un caz mai 

general, reprezentat schematic în fig. 2a. Este clar că forţa 
care acţionează asupra bilei 2 nu mai tinde s-o deplaseze 
exact în direcţia verticală, ci o va împinge mai spre dreapta, 
iar bila 1 va fi deviată spre stînga, după cum arată săgeţile 

de sus. Şi în acest caz legea 

Fig. 2: a) ciocnirea necentrată 
a două bile de biliard; D) tri¬ 
unghiul forţelor în cazul ace¬ 
leiaşi ciocniri 

avem din 

şi triunghiul reprezentat în fig. 2b 


conservării impulsului cere ca 
suma vitezelor celor două bile 
după ciocnire să fie egală 
cu v, dar acum suma trebuie 
înţeleasă în sensul adunării 
unor mărimi dirijate (vectori), 
adică în sensul regulii triun¬ 
ghiului. Figura 2b arată cum 
trebuie să ne imaginăm vite¬ 
zele u x şi u 2 pentru ca să dea 
rezultanta v. Dacă bilele sînt 
perfect elastice, înseamnă că 
nou v 2 = ul + u\ 
trebuie să fie astfel, 


încît suma pătratelor a două laturi (partea dreaptă a ecua¬ 
ţiei) să fie egală cu pătratul celei de-a treia (partea stîngă 
a ecuaţiei). Este ceea ce afirmă teorema lui Pitagora, care 
se aplică numai triunghiurilor dreptunghice; rezultă deci 
că Uj şi u 2 formează între ele un unghi drept. Prin urmare, 
dacă un corp în mişcare se ciocneşte perfect elastic cu un 
corp în repaus avînd aceeaşi masă, atunci — după cum 
arată legile conservării energiei şi impulsului — aceste 
două corpuri se vor mişca, după ciocnire, sub un unghi 
drept unul faţă de celălalt 

înainte de a părăsi problema bilelor de biliard, aş dori 
să menţionez că concluziile noastre^nu pot fi aplicate fără 
precauţie la cele ce se întîmplă în realitate pe o masă de 
biliard, deoarece în acest caz bilele se rostogolesc, adică se 
deplasează şi se rostogolesc simultan. Aceasta complică puţin 
problema şi poate modifica într-o măsură oarecare rezul¬ 
tatele. 


MOMENT CINETIC 


O altă noţiune mecanică importantă de care vom avea 
nevoie în cele ce urmează este momentul cinetic. înainte 
de toate trebuie să explicăm ce este în general un moment. 
Sub forma cea mai simplă, momentul apare în mecanica 

corpului solid, cu toate că corpurile solide, ca atare, nu 
ne interesează. 

Este îndeobşte cunoscut că un corp fixat pe un ax poate 
fi rotit mult mai uşor dacă forţa se aplică cît mai departe 
de punctul de sprijin. 

Un exemplu important în acea¬ 
stă privinţă îl constituie pîrghia, 
reprezentată în figura 3. Două 
greutăţi A şi B sînt suspendate de 
sfori în două puncte ale unei bare 
situate respectiv la distanţele a 
şi b de punctul de sprijin O. După 
cum se ştie, forţele se află în 
echilibru, adică nu tind să în¬ 
toarcă pîrghia în vreo direcţie 
oarecare dacă produsul dintre 
greutatea A şi distanţa a — din¬ 
tre punctul de care ea e suspen¬ 
dată pînă la punctul de sprijin — este egală cu pro¬ 
dusul corespunzător pentru greutatea B. De aceea efi¬ 
cienţa forţei în ceea ce priveşte posibilitatea de a roti 
corpul în jurul unui ax fix se măsoară prin produsul dintre 
această forţă şi distanţa dată. Pentru denumirea acestui 
produs se foloseşte termenul de „moment". Această metodă 
de comparare a diferitelor forţe prin momentele lor este 
folosită la unele tipuri de cîntare. 

In figura 3 a fost reprezentat un caz special cînd amîndouă 
greutăţile trag în direcţie verticală de opîrghie orizontală 
şi, prin urmare, forţele, care acţionează asupra pîrghiei 

formează faţă de ea un unghi 
drept. O forţă care acţionează 
într-o altă direcţie, oarecare, 
poate fi totdeauna descompusă 
într-o forţă componentă perpen- 
£1 diculară pe pîrghie şi o altă 
Fig. 4. Cazul cînd nu există forţă paralelă cu ea. Este evi- 
moment dent că forţa componentă care 

acţionează de-a lungul pîrghiei 
nu o va roti în jurul axului său. în figura 4, sfoara care 
susţine greutatea este trecută peste un scripete în linie 
dreaptă faţă de pîrghie. Este limpede că forţa exercitată 
de sfoară asupra pîrghiei nu tinde s-o rotească. Prin ur¬ 
mare, putem defini momentul forţei în raport cu o axă ca 

produsul dintre distanţa de la axă Ia punctul de aplicaţie 
al forţei şi componenta transversală a forţei, înţelegînd 
prin componenta transversală acea componentă care este 
orientată perpendicular pe distanţa pînă la axă. 

Fig. 5. Momentele în cazul general 


Figura 5 ilustrează cele spuse. Săgeata F indică mărimea 
şi direcţia forţei care acţionează asupra corpului în punctul 
P la distanţa a de axa O. Această forţă poate fi descompusă, 
conform regulii triunghiului, într-o forţă transversală F t , 
care formează un unghi drept OP, şi o forţă longitudinală 
Fj. Momentul forţei F faţă de axa O este aF t . 

Momentul forţei poate fi exprimat şi în alt mod. Să con¬ 
siderăm linia punctată PQ care trece prin P în direcţia 
forţei (ea este denumită în mod obişnuit „linie de acţiune" 
a acestei forţe) şi să coborîm din O o* perpendiculară pe 
această linie care o întîlneşte în punctul D. Momentul 
forţei este atunci egal şi cu Fd, d fiind lungimea perpendi¬ 
cularei. 

Cele de mai sus sînt evidente pentru cititorul care îşi 
mai aminteşte unele noţiuni de geometrie, deoarece triun¬ 
ghiul OOP este asemenea cu triunghiul forţelor şi, prin 
urmare, d se află în acelaşi raport faţă de a, ca şi F t faţă 
de F. Alţi cititori vor accepta, sper, afirmaţia că cele două 
expresii ale momentului coincid. Prin urmare, putem spune 
că momentul unei forţe în raport cu o axă este egal cu forţa 
înmulţită cu distanţa dintre linia ei de acţiune şi axă. 

Definind momentul forţei, putem defini într-un mod si¬ 
milar momentul impulsului, sau, cum este denumit în 



mod obişnuit, momentul cinetic. El poate fi obţinut raţio- 
nînd în acelaşi fel, dar înlocuind forţa prin impuls. In 
consecinţă, momentul cinetic al unui corp P faţă de axa 
0 este ap t , unde a este distanţa corpului faţă de axă, p este 
mpulsul său (care, după cum ştim, este egal cu masa 
înmulţită cu viteza v), iar p t este acea componentă a impul¬ 
sului care formează un unghi drept cu OP. 

Ca şi în cazul forţei, putem scrie momentul cinetic sub 
forma echivalentă, pd, unde d este distanţa dintre axa OP 
şi linia de mişcare a corpului, adică linia care trece prin 
P în direcţia de mişcare. 

Folosind aceste definiţii, putem deduce din cea de-a doua 
lege a lui Newton că viteza de variaţie a momentului cine¬ 
tic al unui corp în raport cu o axă este egală cu momentul, 
în raport cu aceeaşi axă, al forţei ce acţionează asupra 
corpului. 

Dacă avem de-a face cu mai multe corpuri şi dacă anu¬ 
mite părţi ale sistemului nostru interacţionează unele cu 
celelalte, aceste forţe de interacţiune nu modifică momen¬ 
tul cinetic total, întocmai ca în cazul anterior cînd am 
stabilit că ele pot fi ignorate datorită conservării impulsu¬ 
lui. Aceasta se poate vedea din figura 6. Fie P şi Q două 
corpuri care interacţionează. Din figură se vede că între ele 



Fig. 6. Demonstrarea conservării momentului cinetic 


sînt forţe de atracţie, astfel că săgeata din P este îndreptată 
spre Q şi invers. Conform celei de-a treia legi a lui Newton, 
aceste forţe sînt egale şi de sens opus. Este evident că cele 
două forţe au aceeaşi linie de acţiune şi, prin urmare, d 
va fi aceeaşi. Atunci momentele acestor forţe se vor deosebi 

numai prin semn, şi momentul cinetic al lui P va descreşte, 
sub acţiunea forţei din partea lui Q, cu aceeaşi cantitate 
cu care va creşte momentul cinetic al lui Q. Cele spuse 
rămîn valabile dacă forţele sînt repulsive, şi pentru orice 
număr de corpuri. 

Aceasta ne conduce la legea conservării momentului cine¬ 
tic: dacă într-un sistem mecanic, care se poate roti liber 
în jurul unei axe, singurele forţe ce acţionează sînt cele 
de interacţiune între diferite părţi ale sistemului, momentul 
cinetic al acestui sistem în raport cu axa rămîne constant. 
Legea este valabilă şi în cazul prezenţei unor forţe exteri¬ 
oare, cu condiţia ca ele să nu dea vreun moment faţă de 
axă, adică ele să acţioneze sau asupra axei însăşi, sau în 
direcţia acesteia. 

Putem deduce acum din legea lui Newton regula de echili¬ 
bru a unei pîrghii de care ne-am folosit ca punct de plecare 
în raţionamentul nostru. Intr-adevăr, pentru ca o pîrghie 
să nu se mişte, momentele tuturor forţelor care acţionează 
asupra ei trebuie să se echilibreze reciproc. Intrucît forţa 
care acţionează în punctul de sprijin nu-creează un moment, 
diferenţa aA—bB trebuie să fie egală cu zero. 

Legea conservării momentului cinetic constituie un in¬ 
strument util pentru rezolvarea multor probleme de dina¬ 
mică. Ea este deosebit de importantă pentru problemele 
legate de rotirea corpurilor în jurul axei lor, de exemplu 
la studiul învîrtirii titirezului sau în mecanica jocului 
de crocket; totuşi, aceste aplicaţii sînt greu de descris 
fără utilizarea matematicii şi, în orice caz, depăşesc cadrul 
acestei cărţi. Conservarea momentului, cinetic se foloseşte, 
de asemenea, la descrierea mişcării corpurilor într-un cîmp 
de forţe, de exemplu la mişcarea planetelor în jurul Soarelui. 
Ea oferă, de fapt, o cale simplă de a demonstra stabilitatea 
unei asemenea mişcări. Să presupunem că, într-un anumit 
moment, planeta se află la o distanţă r de Soare şi că ea se 
mişcă cu viteza v într-o direcţie transversală, adică sub un 
unghi drept faţă de linia care o uneşte cu Soarele. Atunci 
momentul cinetic al planetei este, conform definiţiei, mvr. 
în acest caz momentul ei cinetic trebuie să fie constant, de¬ 
oarece forţa deatracţieesteîndreptată spreSoareşi nu creează 
vreun moment faţă de acesta. 

Să presupunem că, în continuare, planeta s-a deplasat 
într-un punct care se află mult mai aproape de Soare, la 
distanţa a de acesta. Datorită conservării momentului 

cinetic, avem: mur = mau t , unde u t este componenta trans¬ 
versală a vitezei în cel de-al doilea punct. Cu alte cuvinte, 

Ut — — şi, întrucît viteza totală nu poate fi mai mică decît 
a 

componenta ei transversală, viteza planetei va creşte faţă 
de viteza din primul punct cel puţin în raportul —. Pe 

d 

măsură ce planeta se apropie de Soare, viteza ei ar trebui 
deci să crească cel puţin în raport invers cu distanţa, iar 
energia ei cinetică, care este funcţie de pătratul vitezei, 
invers proporţional cu pătratul distanţei. Dar acest lucru 
este incompatibil cu legea conservării energiei. Dacă cal¬ 
culăm expresia energiei potenţiale datorite atracţiei Soare¬ 
lui, adică lucrul mecanic pe care-1 efectuează forţa de gravi¬ 
taţie asupra planetei în timpul mişcării ei dintr-un punct 
într-altul, constatăm că energia potenţială este negativă 
şi variază invers proporţional numai cu distanţa. Cu alte 
cuvinte, datorită legii conservării energiei, planeta nu 
poate avea, la o distanţă foarte mică de Soare, o energie 
cinetică suficient de mare pentru a fi compatibilă cu cea 
pe care ar cere-o legea conservării momentului cinetic dacă 
planeta ar putea într-adevăr ajunge acolo. De aici urmează 
că, în mişcarea ei, planeta nu se va apropia de Soare la o 
distanţă foarte mică şi, în particular, nu va cădea niciodată 
pe el. Aceasta rămîne valabil atît timp cît ciocnirea cu alte 
planete sau frecarea cu materia din spaţiul interplanetar 
nu vor crea forţe ale căror momente să modifice în mod 
apreciabil momentul cinetic al planetei. 

Stabilitatea orbitelor planetelor poate fi exprimată şi 
într-un alt mod. Cînd planeta se apropie de Soare, creşte 
viteza ei transversală şi, o dată cu ea, forţa centrifugă, care 
se opune mişcării ei pe un cerc în jurul Soarelui. Dar, întru¬ 
cît forţa de atracţie nu creşte în aceeaşi măsură, planeta 
nu se va mişca în realitate pe un cerc, ci curbura orbitei 
ei va fi mai mică decît curbura unui cerc în jurul Soarelui şi, 
prin urmare, distanţa faţă de Soare va creşte din nou. 

CONDIŢII INIŢIALE ŞI GRADE 
DE LIBERTATE 

Există încă o trăsătură a legilor mecanicii asupra căreia 
vreau să atrag atenţia. Legile lui Newton ne permit să 
exprimăm acceleraţia oricărui corp, adică variaţia vitezei 

sale în funcţie de forţele care acţionează asupra lui. Dar 
ele nu ne spun nimic despre locul unde se găseşte corpul şi 
nici despre viteza şi direcţia mişcării. Numai dacă ştim 
poziţia şi viteza corpului într-un anumit moment iniţial, 
legile arată cum se va modifica viteza în viitor sau cum 
s-a modificat ea în momentele de timp anterioare; atunci 
toată mişcarea este determinată. Pentru rezolvarea com¬ 
pletă a unei probleme de mecanică, se cer, în consecinţă, 
două feluri de informaţii. Primul fel de informaţii se re¬ 
feră la legile generale, şi anume la legile lui Newton, 
precum şi la forţele care acţionează şi la modul cum 
depind ele de poziţie şi de viteză. Asemenea informaţii 
sînt denumite ecuaţii ale miscării“. La acestea trebuie 
să adăugăm, de pildă, cîteva date cu privire la poziţia şi 
la viteza corpului în momentul iniţial. Acestea sînt denu¬ 
mite, de obicei, „condiţii iniţiale". 

Un asemenea mod de definire a problemelor de mecanică 
nu este unicul posibil. Uneori, în loc să se dea poziţia şi 
viteza în momentul iniţial, se defineşte numai una dintre 
aceste mărimi, dar se cere ca la terminarea mişcării corpul 
să ajungă într-un anumit punct din spaţiu. De exemplu, 
ne putem întreba în ce direcţie trebuie să tragem cu o armă 
dintr-un punct dat pentru ca glonţul să nimerească ţinta 
propusă. In acest caz cunoaştem punctul iniţial şi mări¬ 
mea vitezei iniţiale, dar nu şi direcţia ei. In schimb spe¬ 
cificăm punctul pe care trebuie să-l atingă glonţul. Toate 
acestea, împreună cu ecuaţia mişcării, determină de ase¬ 
menea în întregime problema. Acest gen de informaţii, 
care nu se referă exclusiv la momentul- iniţial, este denu¬ 
mit mai general „condiţii la limită". Distincţia dintre ecua¬ 
ţiile de mişcare şi condiţiile la limită se întîlneşte în toate 
domeniile fizicii. 

Putem pune acum întrebarea: de ce număr de date tre¬ 
buie să dispunem pentru a determina o problemă? In cazul 
unui corp în mişcare, pentru definirea poziţiei lui sînt 
necesare trei numere. Este acelaşi lucru cu a spune că spa¬ 
ţiul are trei dimensiuni. De exemplu, am putea descrie 
poziţia unui punct în apropierea suprafeţei Pămîntului, 
specificînd latitudinea şi longitudinea lui geografică şi 
înălţimea deasupra nivelului mării. Pentru definirea vite¬ 
zei lui sînt necesare de asemenea trei numere: ele ar putea 
fi, de exemplu, componenta vitezei în direcţia est-vest. 

cea în direcţia nord-sud şi cea verticală. Sau, în mod alter¬ 
nativ, s-ar putea specifica mărimea absolută a vitezei şi 
direcţia mişcării, definită, la rîndul său, de două numere: 
unghiul faţă de verticală şi direcţia planului vertical în 
care are loc mişcarea. 

Dacă problema de mecanică se referă la n corpuri, atunci 
avem nevoie de 3 n numere pentru definirea poziţiei şi de 
alte 3 n numere pentru viteză. Se poate însă întîmpla ca o 
parte dintre aceste corpuri să fie legate rigid unele de cele¬ 
lalte, astfel încît ele să nu se poată mişca independent. 
Aceasta înseamnă că, de fapt, între ele trebuie să acţioneze 
anumite forţe. In practică însă, forţele care menţin lao¬ 
laltă, de pildă, părţile diferite ale unei bare de oţel acţio¬ 
nează întotdeauna în aşa fel, încît bara îşi păstrează forma ; 
atît timp cît nu ne interesează forţele interne din bară, nu 
este necesar să aplicăm legile mecanicii la fiecare dintre 
părţile ei. In acest caz, pentru a defini în întregime poziţia 
unui corp rigid, sînt necesare în total şase numere, lucru 
despre care ne putem convinge în modul următor. Stabi¬ 
lim la început poziţia unui capăt al barei, ceea ce necesită 
trei numere. Stabilirea poziţiei celui de-al doilea capăt 
al barei ar fi necesitat şi ea trei numere dacă nu am fi 
cunoscut lungimea barei şi, astfel, nu am fi ştiut dinainte 
că acest punct trebuie să se afle la distanţa fixată faţă 
de primul. Prin urmare, rămîn de stabilit numai două 
date independente (de pildă direcţia în spaţiu a axei barei, 
pentru care trebuie să cunoaştem două unghiuri). Fixînd 
în acest fel cele două capete, mai avem încă libertatea de 
a roti bara în jurul axei care le uneşte. Prin urmare, pentru 
definirea completă a poziţiei barei mai este necesar un 
număr. De aceea se spune că un corp rigid, cum ar fi bara 
de oţel, are şase grade de libertate. Pentru descrierea miş¬ 
cării iniţiale, ar fi necesare alte şase numere. Dispunînd 
de ecuaţiile mişcării şi de cele 12 condiţii iniţiale, s-ar 
putea descrie în întregime trecutul şi viitorul barei. 

Mecanica, pe care am expus-o foarte sumar în acest capi¬ 
tol, a fost prima ramură a ştiinţelor naturii, care a putut 
fi redusă la cîteva legi fundamentale simple; restul se 
poate deduce din ele, în caz de nevoie, prin raţionamente 
matematice. Aplicarea cu succes a mecanicii în astronomie, 
în balistică şi în diferite probleme tehnice a confirmat 
temeinicia legilor ei de bază. Sub influenţa acestor succese 

ale mecanicii, oamenii de ştiinţă, studiind noi fenomene 
naturale, au încercat să le descrie sau să le explice cu aju¬ 
torul modelelor mecanice. După cum vom vedea mai departe, 
acest lucru este posibil doar în unele cazuri (de exemplu 
în studiul căldurii), dar nici pe departe în toate. Astăzi ne 
dăm seama că pentru un studiu complet al naturii neînsu¬ 
fleţite este necesar să alăturăm legilor fundamentale ale 
mecanicii alte legi ale naturii, dintre care unele ne sînt 
astăzi binecunoscute, iar altele rămîn de descoperit. 

Electricitatea şi magnetismul 


LEGEA LUI COULOMB 

înţelegerea fenomenelor electrice şi magnetice cere un 
efort deimaginaţie mai mare decît în cazul fenomenelor me¬ 
canice. Inmecanică vorbim despre mişcarea corpurilor, pe care 
o putem vedea, şi despre forţe, pe care le putem simţi. Elec¬ 
tricitatea şi magnetismul nu au, de obicei, efecte directe 
asupra simţurilor noastre. E drept că omul carepune două de¬ 
gete la bornele unei prize simte foarte tare existenţa elec¬ 
tricităţii, dar nu s-ar putea spune că aceasta ar fi o metodă 
adecvată de studiere a proprietă v 'or circuitului electric. 

Totuşi, în zilele noastre ar fi greu de găsit un cititor care 
să nu cunoască cel puţin unele dintre manifestările electri¬ 
cităţii sau care să nu fie în stare să conecteze o lampă ori să 
înlocuiască o baterie. Putem deci admite că existenţa, dacă nu 
şi toate caracteristicile electricităţii şi magnetismului, con¬ 
stituie astăzi ceva de la sine înţeles. 

Unul dintre cele mai vechi fapte cunoscute despre electri¬ 
citate este electrizarea corpurilor prin frecare. Dacă frecăm 
o vergea de sticlă sau de ebonită cu o stofă, observăm că ea 
atrage bucăţi mici de hîrtie sau de alte substanţe uşoare, 
cu o forţă uneori suficientă pentru a învinge greutatea lor. 
O variantă modernă a acestei experienţe o constituie urmă¬ 
torul joc de societate: frecăm un balon de cauciuc, care alt¬ 
fel n-ar putea pluti în aer, de o îmbrăcăminte din lînă şi, 
sub ochii musafirilor, arătăm că el se lipeşte de plafon. 
După cum ştim acum, frecînd vergeaua, am făcut ca pe ea 
să se acumuleze o sarcină electrică, iar interacţiunea a două 
asemenea sarcini este similară cu atracţia gravitaţională 
dintre două mase. Dar, spre deosebire de forţele gravitaţio¬ 
nale, care sînt totdeauna de atracţie, forţele dintre sarcinile 
electrice sînt uneori de respingere, alteori de atracţie. Compa- 
rînd forţele care acţionează între diferite corpuri încărcate, 
se poate vedea că există două tipuri de sarcini, „pozitive 11 
şi „negative 11 , şi că sarcinile de acelaşi semn se resping, iar 

sarcinile de semne conirare se atrag. Mărimea forţei este, 
ca şi în cazul gravitaţiei, invers proporţională cu pătratul 
distanţei şi direct proporţională cu produsul celor două sar¬ 
cini. 

Cantitativ, forţa de respingere se exprimă prin legea lui 

Coulomb.a — , unde q şi Q sînt cele două sarcini, r distanţa 

r* 

dintre ele şi a o constantă. Intrucît pînă acum nu am definit 
mărimea sarcinii electrice decît cu ajutorul acestei legi, avem 
dreptul să alegem unitatea de sarcină arbitrar şi o putem 
alege astfel încît a să fie egal cu unu. Cu alte cuvinte, uni¬ 
tatea de sarcină este acea sarcină care exercită asupra unei 
sarcini egale, situată la distanţa de un centimetru, o forţă de 
o dină (dina este forţa care imprimă unui corp cu masa de 1 g 
o acceleraţie de 1 cm/s 2 ). Legea lui Coulomb ţine seama şi de 
semnul forţei; dacă q şiQ sînt ambele negative sau ambele 
pozitive, produsul lor este pozitiv, astfel încît obţinem o 
forţă pozitivă. Dacă una este negativă şi cealaltă pozitivă, 
produsul lor este negativ şi obţinem o respingere negativă, 
adică o atracţie. 

O lege similară se aplică în magnetism pentru interac¬ 
ţiunea a doi „poli“ magnetici. La capetele unei bare de oţel 
magnetizat găsim ceea ce numim de obicei un pol magnetic. 

Aceşti poli sînt şi ei de două tipuri — nord şi sud — după 
cum se îndreaptă spre nord sau spre sud cînd magnetul este 
suspendat liber, ca acul unei busole. Ca şi în electricitate, 
doi poli identici se resping, iar doi poli opuşi se atrag. Mă¬ 
rimea forţei corespunzătoare este dată tot.de legea lui Cou¬ 
lomb, sarcinile electrice fiind înlocuite aici cu sarcini mag¬ 
netice. 

Sarcina magnetică diferă totuşi de sarcina electrică prin fap¬ 
tul că nu putem separa complet niciodată cei doi poli. Nu 
putem produce un pol nordîntr-o bucată de fier fără ca în ea să 
ia naştere şi un pol sud. Dacă rupem o tijă magnetizată 
în două, în fiecare dintre jumătăţi apare în dreptul rupturi i 
cîte un nou pol, astfel încît fiecare jumătate are din nou 
un pol nord şi un pol sud, de aceeaşi intensitate cu cea ini¬ 
ţială. Explicaţia acestui fenomen se va vedea mai departe. 

Pînă aici am descris forţele electrice ca o interacţiune 
dintre două sarcini. In practică ne interesează însă forţa 
exercitată asupra unei singure sarcini, fără să fie necesar 
să ştim dacă ea se datoreşte unei alte sarcini asemănătoare, 
aflată în apropiere, sau uneia mult mai puternice, dar mai 

depărtate, sau unui număr mare de sarcini diferite, răspîn- 
dite într-un mod oarecare în vecinătate. Este deci comod să 
exprimăm forţa exercitată asupra unui corp mic încărcat 
sub forma qE, unde q este sarcina lui (pozitivă sau negativă), 
iar E aşa-numita intensitate a cîmpului electric, sau, pur 
şi simplu, cîmpul electric. E este o mărime dirijată, deoarece 
ea trebuie să indice nu numai intensitatea, ci şi direcţia 
şi sensul forţei. 

Dacă în spaţiul din jurul corpului considerat se află numai 

o singură sarcină, din legea lui Coulomb rezultă: E =—, 

r l 

unde Q este mărimea acestei sarcini şi r este distanţa. Di¬ 
recţia cîmpului electric este, evident, de-a lungul liniei care 
uneşte cele două sarcini. Dacă avem însă mai multe sarcini, 
E trebuie considerat ca suma intensităţilor cîmpurilor elec¬ 
trice create de fiecare sarcină în parte. E depinde, desigur, 
de poziţia corpului asupra căruia acţionează. Putem deter¬ 
mina intensitatea cîmpului'electric creat de orice sistem de 
sarcini în orice punct din spaţiu, indiferent dacă în acest 
punct există sau nu efectiv un corp încărcat asupra căruia 
să exercite o forţă acest cîmp. E este în acest caz forţa care 
ar acţiona asupra unui corp avînd o sarcină egală cu 
unitatea, dacă el ar fi plasat în punctul respectiv. 

In mod similar vorbim şi despre intensitatea unui cîmp 
magnetic, de obicei notată cu H. Forţa magnetică care ac¬ 
ţionează asupra unui pol de intensitate p va fi atunci pH. 

Atît timp cît avem de-a face numai cu electrostatica sau 
cu magnetostatica, adică cu cîmpurile sarcinilor şi polilor 
în repaus, forţele care acţionează sînt conservative, în sensul 
în care am definit acest termen în capitolul precedent. 
Aceasta înseamnă că, dacă mişcăm un corp de probă dintr-un 
punct A într-un alt punct B, forţele cîmpului efectuează un 
anumit lucru mecanic şi, dacă asupra corpului nu se exercită 
nici o altă forţă, energia lui cinetică va creşte tocmai cu o 
valoare corespunzătoare acestui lucru mecanic. Dacă corpul 
se întoarce apoi în punctul A pe acelaşi drum sau pe un 
altul, lucrul mecanic efectuat de forţă va fi de semn contrar 
şi egal cu primul, astfel încît lucrul total efectuat prin 
mişcarea de la A la B şi înapoi la A va fi nul. Sau, cum se 
mai spune, circulaţia forţei este egală cu zero, în sensul în 
care am definit această noţiune în capitolul I. 

De justeţea acestei afirmaţii ne putem convinge în modul 
următor. Dacă forţa se datoreşte unei singure sarcini, avem 

de-a face cu legea proporţionalităţii inverse cu pătratul dis¬ 
tanţei, exact ca în cazul fenomenelor care se supun legii 
newtoniene a gravitaţiei, şi de aceea, aşa cum am văzut în 
capitolul precedent, este conservativă. Dacă sînt prezente 
mai multe sarcini, lucrul mecanic efectuat asupra corpului 
de probă este suma lucrurilor efectuate de fiecare sarcină. 
Şi întrucît nici una dintre forţele datorite vreuneia dintre 
sarcini nu efectuează lucru mecanic pe un drum închis, cîm- 
pul rezultant trebuie să fie de asemenea conservativ. 

Aceasta ne duce la următoarea concluzie importantă: în 
cîmpul electrostatic există totdeauna un potenţial care va¬ 
riază de la un punct la altul şi pe care îl notăm cu V. Acest 
potenţial se defineşte în aşa fel, încît lucrul mecanic efectuat 
de forţa electrică asupra unui corp cu sarcina q, la deplasarea 
acestuia dintr-un punct A într-un punct B, este egal cu 
q(V A — V D ). Expresia din paranteză reprezintă diferenţa 
de potenţial dintre punctele A şi B. 

Deoarece lucrul mecanic este egal cu forţa înmulţită cu 
distanţa, este uşor de văzut că, dacă cunoaştem potenţialul, 
putem afla intensitatea cîmpului electric ca variaţia po¬ 
tenţialului cu distanţa, cu alte cuvinte ca diferenţa de 
potenţial dintre două puncte vecine, împărţită la distanţa 
dintre ele. 

In cazul vergelelor de sticlă sau de ebonită pe care le-am 
luat ca punct de plecare al expunerii noastre, se constată că 
o sarcină, o dată plasată într-un punct oarecare de pe su¬ 
prafaţa lor, rămîne pe loc. Există însă şi alte tipuri de ma¬ 
teriale, cunoscute sub numele de conductori de electricitate. 
Dintre acestea fac parte toate metalele şi în mai mică mă¬ 
sură alte substanţe solide, ca soluţiile sărurilor în apă etc. 
Sarcinile electrice se pot deplasa prin asemenea conductori. 
Dacă două sarcini egale, dar de semne contrare, ajung în¬ 
tr-un fel oarecare la capetele opuse ale unui asemenea con¬ 
ductor, ele se vor deplasa una către cealaltă datorită atrac¬ 
ţiei dintre ele şi pînă la urmă se vor uni. După aceasta corpul 
va deveni neîncărcat, deoarece efectele sarcinilor de semne 
contrare se compensează reciproc. De fapt, se ştie că asemenea 
conductori conţin totdeauna atît sarcini pozitive, cît şi nega¬ 
tive, dintre care cel puţin unele pot să se mişte liber. 
(Astăzi se ştie că într-un metal sarcinile negative sînt 
mobile.) 

Fie un asemenea conductor, plasat într-un cîmp electric 
ca în figura 7 (în care este reprezentat un fir metalic aşezat 
între o sarcină negativă şi una pozitivă). In acest caz, cîmpul 
electric al celor două sarcini va atrage sarcinile pozitive din 
metal spre dreapta şi cele negative spre stînga. Cu alte cu¬ 
vinte, unul dintre capetele firului capătă acum o sarcină 
strict pozitivă, iar celălalt o sarcină strict negativă. Acestea, 

© ■ .—= > © 

Fig. 7. Conductor plasat între două sarcini de senine contrare. 

la rîndul lor, afectează cîmpul electric din vecinătate. 
Mişcarea sarcinilor va continua pînă cînd de-a lungul con¬ 
ductorului nu va mai exista cîmp electric care ar putea duce 
la continuarea mişcării sarcinilor în interiorul său. Acest 
stadiu final se atinge atunci cînd potenţialul electric este 
acelaşi în toate punctele firului. Dacă ar exista o diferenţă 
de potenţial între două puncte oarecare din fir, între punc¬ 
tele respective s-ar ivi şi un cîmp electric, ceea ce ar duce 
la o nouă deplasare de sarcini. Rezultă deci că într-un cîmp 
static, adică atunci cînd sarcinile sînt toate în repaus, po¬ 
tenţialul oricărui conductor trebuie să fie uniform. 

Din aceeaşi cauză, sarcinile de pe un conductor se resping 
una pe alta şi deci se depărtează pe cît posibil una de alta 
pînă cînd potenţialul electric este acelaşi în toate punctele 
conductorului. 

Aceasta înseamnă că sarcinile se repartizează, pînă în 
cele din urmă, numai la suprafaţa conductorului, întrucît 
sarcina care s-ar afla în interiorul conductorului ar crea în 
jurul său un cîmp electric, ceea ce ar duce la existenţa unui 
potenţial variabil. Distribuţia de sarcină la suprafaţa unui 
conductor depinde de forma acestuia; în cazul unui conduc¬ 
tor sferic, sarcina se distribuie uniform pe toată suprafaţa. 
Aceasta explică celebra experienţă cu cuşca lui Faraday, 
care a arătat că în interiorul unei cutii cu pereţi metalici 
de orice formă nu există forţe electrice, indiferent de sarcinile 
şi cîmpurile electrice din exteriorul cuştii. 

Potenţialul electric poate fi măsurat direct cu un aparat 
cunoscut sub numele de electroscop. Cel mai simplu electro- 
scop se compune din două foiţe metalice subţiri L, suspen¬ 
date de o tijă metalică, care poate fi adusă în contact cu 

conductorul al cărui potenţial vrem să-l măsurăm (îig.8). De 
obicei aceste foiţe sînt închise într-un vas de sticlă, pentru 
a fi protejate de curenţii de aer. Dacă placa P a electro- 
D scopului este pusă în contact cu un corp al cărui 
potenţial este mai mare (se consideră potenţiale 
pozitive) decît cel al electroscopului, sarcina 
electrică va începe să treacă de la corp la elec- 
troscop pînă cînd potenţialele lor se egali¬ 
zează. Foiţele se încarcă ambele pozitiv şi 
de aceea se resping între ele. Ca urmare, 
foiţele deviază din poziţia verticală, formînd 
între ele un unghi, aşa cum se vede în 
figură. Acest unghi depinde de raportul dintre 
forţa repulsivă şi greutatea foiţelor, care 
ţină în poziţie verticală. Potenţialul poate fi 
prin măsurarea unghiului dintre foiţe. 



Fig. 8. 
Electroscop 

tinde să le 
deci dedus 


LINII DE FORŢA 


Am stabilit acum complet legile electrostaticii aplicate 
la orice sistem de conductori de formă arbitrară, purtînd 
orice sarcină. Nu este însă totdeauna uşor să rezolvi o aseme¬ 
nea problemă de statică, adică să determini cum anume tre¬ 
buie distribuite sarcinile electrice la suprafaţa unor conduc¬ 
tori astfel încît potenţialul fiecăruia dintre ei să fie constant, 
în rezolvarea unei asemenea probleme, ca şi în reprezentarea 
grafică a cîmpului electric, e de un mare ajutor noţiunea 
de linii de forţă. 

Am arătat mai înainte că intensitatea cîmpului electric 
poate fi definită în orice punct din spaţiu şi că ea este deter¬ 
minată atît prin mărime cît şi prin direcţie. Putem deci re¬ 
prezenta un cîmp electric desenînd în diferite puncte mici 
săgeţi, astfel încît direcţia fiecăreia dintre ele să indice di¬ 
recţia cîmpului electric în punctul respectiv. 

Un exemplu este schiţat în figura 9 a pentru cazul a două 
sarcini egale şi de semne contrare. Lîngă sarcina pozitivă 
săgeţile sînt îndreptate în sensul îndepărtării de sarcină, 
deoarece aici un corp de probă încărcat pozitiv va fi res¬ 
pins de către aceasta. Lîngă sarcina negativă săgeţile sînt 
îndreptate înspre sarcină. în alte părţi cîmpul electric re¬ 
zultant poate fi obţinut calculînd rezultanta celor două 
cîmpuri datorite sarcinilor individuale, care satisfac legea 

Iul Coulomb. Linia de forţă este o linie care uneşte o succe¬ 
siune de asemenea săgeţi în aşa fel, încît linia să aibă în 
orice punct direcţia şi sensul săgeţii, adică a cîmpului elec¬ 
tric în punctul respectiv. Este ceea ce s-a şi făcut în figura 



a b 

Fig. 9: a) cîmp indicat prin săgeţi; b) linii de forţă 

9 b. Cititorii au văzut, probabil, asemenea imagini, formate 
de pilitura de fier împrăştiată lîngă cei doi poli ai unui mag¬ 
net permanent. Deşi pilitura de fier se aşază într-un mod 
asemănător cu săgeţile din fig. 9 a, ochiul tinde să formeze 
o imagine alcătuită din linii continue ca în figura 9 b. 

S-ar părea că în acest fel liniile de forţă ar putea servi 
numai la indicarea direcţiei, nu şi a intensităţii cîmpului; 
o asemenea imagine determină însă şi variaţia intensităţii 
cîmpului. Cîmpul este mai intens în punctele unde liniile de 
forţă se îngrămădesc şi mai slab acolo unde ele sînt mai de¬ 
părtate unele de altele. Cu alte cuvinte, densitatea liniilor 
de forţă, adică numărul liniilor de forţă care intersectează o 
mică arie de dimensiuni date, perpendiculară pe direcţia 
lor, este o măsură a intensităţii cîmpului. 

Această afirmaţie este evidentă pentru cazul cîmpului da¬ 
torit unei singure sarcini punctuale. Să privim figura 10. 
Inpunctul Ose află sarcina Q: liniiledeforţă sînt linii drepte 
care pornesc din Q, deoarece în orice punct al spaţiului 
forţele cîmpului sînt îndreptate radial dinspre Q. Să con¬ 
siderăm mănunchiul de linii de forţă care trece prin micul 
inel de arie A, a cărui distanţă de la Q este r x ; dacă le urmă¬ 
rim mai departe pînă la distanţa r 2 pentru a le încercui este - 
necesar un inel mai mare, de arie A 2 . Este evident din figură 

că diametrele inelelor sînt în raportul rjr v Cu alte cuvinte, 
dacă r a este de două ori mai mare decît r x , diamettul inelului 
A 2 este de două ori mai mare decît cel al inelului A x . Aria 
unui cerc variază cu pătratul diametrului său şi deci aria 
lui A 0 este de patru ori mai mare decît cea a lui A x . Aceasta 
înseamnă că aria ocupată de acelaşi 
mănunchi de linii de forţă este la o dis¬ 
tanţă r 2 de patru ori mai mare decît la r x 
şi deci numărul liniilor de forţă pe uni¬ 
tatea de suprafaţă este de patru ori mai 
mic. Putem generaliza spunînd că numă¬ 
rul liniilor de forţă pe unitatea de supra¬ 
faţă variază invers proporţional cu dis¬ 
tanţa de la Q, adică în acelaşi mod în care 
variază intensitatea cîmpului electric 
conform legii lui Coulomb. 

Nu este tot atît de uşor să se demons¬ 
treze justeţea acestei afirmaţii pentru 
cazul unui număr mai mare de sarcini, 
dar sper că cititorul o va accepta ca pe 
o afirmare a unui fapt plauzibil. El este 
cunoscut sub denumirea de teorema lui 
Gauss. 

Liniile de forţă trasate în modul acesla pornesc totdeauna 
de la o sarcină pozitivă şi se termină la o sarcină negativă 
sau, pentru un sistem deschis care nu e conţinut în vreo cu¬ 
tie metalică, unele vin de la infinit (ca în cazul unei singure 
sarcini negative) sau merg la infinit (ca în cazul unei sin¬ 
gure sarcini pozitive). 

Se poate arăta uşor că numărul total de linii de forţă care 
pornesc de la o sarcină pozitivă oarecare, de mărime Q, este 
4nQ. Intr-adevăr, dacă trasăm o sferă de rază r în jurul sar¬ 
cinii, suprafaţa ei va fi Ar.r 2 . Numărul liniilor de forţă pe 
unitatea de suprafaţă trebuie să fie egal cu intensitatea 
cîmpului electric la această distanţă de sarcină, adică Q/r 2 , 
şi deci numărul lor total trebuie să fie 47 îQ. 

Am văzut, prin urmare, că un cîmp electrostatic are două 
caracteristici importante. In primul rînd el poate fi descris 
prin linii de forţă, atît în ceea ce priveşte direcţia, cît şi 
intensitatea. Un asemenea tip de cîmp se numeşte „fără di- 
vergenţă“. Riguros, un cîmp fără divergenţă este acela în 
care liniile de forţă nu pornesc şi nu se termină nicăieri. 
Trebuie deci să completăm afirmaţia adăugînd că orice sar- 



Fig. 10. Liniile de 
forţă şi legea lui 
Coulomb 

fină pozitivă (negativă) de mărime Q constituie punctul de 
plecare (de terminare) a 4tvQ linii de forţă. In al doilea 
rînd, forţelte cîmpului electrostatic sînt conservative. Ase¬ 
menea cîmpuri sînt uneori numite „irotaţionale“, întrucît 
11 li se efectuează nici un lucru mecanic atunci cînd un corp 
de probă se mişcă pe orice circuit închis, întoreîndu-se la 
punctul de plecare, şi deci forţa nu are tendinţa de a im¬ 
pune unor asemenea corpuri o mişcare de rotaţie. Un cîmp 
irotaţional este un cîmp fără circulaţie. Să ne oprim asupra 
unui punct foarte important. 

Cele două afirmaţii făcute cu privire la cîmp, şi anume 
că nu are divergenţă şi că este irotaţional, pot înlocui com¬ 
plet legea lui Coloumb. Dacă ştim de unde pornesc şi unde 
se termină liniile de forţă şi dacă ştim că ele dau naştere unui 
cîmp irotaţional întregul lor aspect este determinat univoc. 

Exemplul simplu din figura 11 ilustrează bine modul cum 
cele de mai sus pot fi folosite în practică pentru a determina 
distribuţia de sarcină şi imaginea cîmpului. In figură sînt 
reprezentate două plăci metalice paralele, situate la dis¬ 
tanţa d una de alta şi care au potenţialele V 1 şi V 2 . Un ase¬ 
menea dispozitiv este denumit condensator. Să examinăm 

Vi 


v 2 


A D A D 



a b 

Fig. 11. Condensator cu plăci plan-paralele: a) liniile 
de forţă trebuie să fie rectilinii; b) liniile de forţă 
trebuie să fie egal distanţate. 

comportarea liniilor de forţă în acest caz. Singurele sarcini 
prezente sînt cele de pe placa superioară, pe care o presu¬ 
punem pozitivă, şi cele de pe placa inferioară, pe care o 
presupunem negativă. Deci liniile de forţă vor porni de la 
placa superioară spre cea inferioară. Dacă lungimea plăcilor 

este mare în comparaţie cu distanţa d dintre ele, ăşa cum se 
vede în figură, aproape toate liniile se află în spăţiul dintre 
ele. Ele trebuie să pornească perpendicular de pe o placă şi 
să ajungă perpendicular pe cealaltă. In caz contrar ar exista 
o componentă a intensităţii cîmpului orientata de-a lungul 
plăcilor şi potenţialul acestora n-ar mai fi cohstant. Inten¬ 
sitatea cîmpului este deci în mod necesar perpendiculară pe 
suprafaţa plăcilor. 

Să presupunem acum că, ieşind din placă, liniile de forţă 
ar tindesă se curbeze, ca în figura 1 la, şi să considerăm două 
linii de forţă vecine care pornesc din punctele A şi D. In 
acest caz, dacă am mişca o sarcină de probă de la A la B de-a 
lungul unei linii de forţă, cîmpul electric ar efectua asupra 
ei un lucru mecanic. Dacă sarcina trece pe cealaltă linie, din 
B în C, nu se efectuează nici un lucru mecanic, deoarece miş¬ 
carea are loc în unghi drept faţă de direcţia liniei de forţă 
şi deci a cîmpului electric. Componenta cîmpului în direcţia 
de mişcare este deci nulă. In sfîrşit, dacă mişcăm corpul de 
probă de la C la D, de-a lungul celei de-a doua linii de forţă, 
ea se mişcă în sens opus forţei electrice, cheltuind pentru 
aceasta un anumit lucru mecanic. Distanţa dintre liniile de 
forţă pe care le-am reprezentat rămîne aproximativ constantă, 
cu alte cuvinte şi intensitatea cîmpului este constantă de-a 
lungul lor. Cu toate acestea, la întoarcere, corpul de probă 
parcurge o distanţă mai mică, deci lucrul mecanic cheltuit 
aici este mai mic decît cel cîştigat pe drumul de la 
A la B. 

In sfîrşit, se observă că pe drumul AD jiu se efectuează 
nici un lucru mecanic, datorită constantei potenţialului 
plăcii. Prin urmare, cîmpul liniilor de forţă reprezentate 
în figura 1 la ar avea neapărat circulaţie. 

In acelaşi mod se pot elimina şi alte forme posibile ale 
liniilor de forţă şi deci se impune concluzia că peste tot, cu 
excepţia vecinătăţii marginilor plăcii, liniile de forţă tre¬ 
buie să fie drepte. Densitatea lor trebuie de asemenea să fie 
uniformă, deoarece în caz contrar ar exista o circulaţie de-a 
lungul conturului ABCDA (fig. 116), diferită de zero. Deci 
liniile de forţă sînt drepte şi sînt uniform distribuite în spa¬ 
ţiu. Intensitatea cîmpului are peste tot direcţia verticală şi 
este de mărime constantă. în acest caz, lucrul mecanic efec¬ 
tuat la trecerea de pe placa 1 pe placa 2 este Ed, E fiind in- 

tensitatea cîmpului; dar Ed trebuie să fie egal cu V 2 — V lt 
deci intensitatea cîmpului este: 



d 


Deoarece numărul liniilor care pornesc de pe unitatea 
de suprafaţă a plăcii este E, densitatea de sarcină pe unitatea 

de suprafaţă devine — sau V —• 

4iz 4nd 

Rezultatul corect pentru densitatea de sarcină s-ar fi putut 
obţine şi fără a utiliza noţiunea de linii de forţă, precum 
şi fără regulile privind natura irotaţională şi nedivergentă 
a cîmpului. Aceasta ar fi implicat însă folosirea unor mij¬ 
loace matematice mult mai complicate. 


LEGILE CÎMPULUI SAU ACŢIUNEA 
LA DISTANŢĂ 

Am analizat atît de amănunţit exemplul cu condensatorul 
pentru a ilustra modul cum caracteristicile cîmpului pot fi 
utilizate pentru a-i stabili topografia. Dar importanţa lor 
nu constă numai într-o chestiune de comoditate. Am înlo¬ 
cuit legea lui Coulomb prin afirmaţia că cîmpul electric 
nu are divergenţă şi este irotaţional şi că liniile lui de forţă 
pornesc de la sarcini şi se termină la sarcini. Prin aceasta 
am înlocuit acţiunea la distanţă printr-o lege care descrie 
modificarea cîmpului de la un punct la altul. In formularea 
legilor de bază ale fizicii a existat totdeauna tendinţa de a 
evita ideea care admite o interacţiune între corpuri la dis¬ 
tanţă. Să luăm un exemplu simplu: soneria mecanică. Tră- 
gînd de mînerul ei de la poartă, facem să sune un clopoţel 
undeva în casă. Nu ne poate satisface explicaţia cum că 
mînerul ar exercita o acţiune directă asupra clopoţelului 
decît cînd ştim că există o sîrmă care le leagă şi că mînerul 
trage de sîrma legată de el, că fiecare porţiune a sîrmei, 
cînd este trasă, se întinde puţin şi trage de porţiunea urmă¬ 
toare ş.a.m.d. pînă cînd smucitura se transmite soneriei de 
1 a celălalt capăt. 

Aceste fenomene sînt descrise de legile mecanicii şi de teo¬ 
ria elasticităţii; aceasta din urmă arată că fiecare bucată 
a sîrmei se opune oricărei încercări de a o întinde. De aceea 
atît legile mecanicii, cît şi legile teoriei elasticităţii inter- 

vin aici ca legi locale, care definesc comportarea sîrmei tn 
toate punctele sale. 

Deosebirea dintre această situaţie şi o adevărată acţiune 
la distanţă devine deosebit de importantă atunci cînd con¬ 
siderăm o sîrmă foarte lungă, ca în cazul sîrmei care acţio¬ 
nează un semafor la calea ferată. In acest caz, uşoara întin¬ 
dere a firului sub efectul tensiunii aplicate este cumulativă 
şi de aceea cîtăva vreme nu va avea nici un efect vizibil; 
braţul de semnalizare de la celălalt capăt nu va începe să 
se mişte imediat ce dispecerul trage de pîrghie. Datorită 
elasticităţii sale, sîrma transmite semnalul cu o viteză fi¬ 
nită. 

O dată cu descoperirea electricităţii s-a creat o nouă situa¬ 
ţie; s-ar părea că, potrivit legii lui Coulomb, orice sarcină 
electrică din orice punct al spaţiului poate fi direct influen¬ 
ţată de prezenţa altei sarcini, plasate cu totul în altă parte. 
Este deci firesc să se pună întrebarea dacă nu s-ar putea să 
existe şi aici un agent care să transmită această acţiune. 
La început s-a încercat să se dezvolte ideea unui mediu me¬ 
canic care ar putea mijloci o asemenea transmitere şi care 
a fost denumit „eter“. 

Eterul născocit în acest scop trebuia să aibă însuşiri foarte 
ciudate. Ar trebui să umple întregul spaţiu, deoarece forţele 
electrice pot fi transmise din orice punct al spaţiului în ori¬ 
care altul. Ar trebui de asemenea să poată străbate toate cor¬ 
purile materiale, acţiunea electricităţii putîndu-setransmite 
prin toate corpurile solide care nu sînt conducătoare de elec¬ 
tricitate. Dacă el ar fi într-adevăr un mediu elastic*care trans¬ 
mite perturbaţiile electrice în acelaşi mod în care corpurile 
solide transmit tensiunile şi deplasările, ar trebui să i se 
atribuie o densitate şi o rigiditate extraordinară, pentru a 
explica transmiterea acţiunilor cu foarte mare viteză. In 
acelaşi timp însă ar trebui să permită trecerea prin el a cor¬ 
purilor solide fără ca acestea să întîmpine vreo rezistenţă 
sau frecare sensibilă. 

Un asemenea mediu ar fi cu totul diferit de orice substanţă 
elastică cunoscută experienţei noastre, şi încercarea de a 
explica prin existenţa lui forţele electrice era încă din capul 
locului puţin atrăgătoare. Ea se reduce la o absurditate dacă 
ţinem seama că legile elasticităţii nu sînt legi fundamentale 
ale naturii. După cum vom vedea în capitolele următoare, 
comportarea corpurilor elastice se explică prin comportarea 
atomilor din care se compun şi prin interacţiunile dintre 

aceştia. Vom vedea de asemenea că aceste forte interatomice 
sînt, în ultimă analiză, forte electrice şi deci, dacă vom 
încerca să explicăm electricitatea cu ajutorul teoriei elastici¬ 
tăţii, ideile noastre se vor învîrti într-un cerc vicios. Dar, 
deşi fizicienii au fost astfel siliţi să abandoneze ideea unui eter 
mecanic, ei au putut menţine pe deplin ideea de cîmp. Le¬ 
gile fizicii descriu comportarea cîmpului electric şi leagă 
cîmpul dintr-un punct al spaţiului de cel din punctele ve¬ 
cine. Ce anume este acest cîmp electric, în această privinţă 
putem spune tot atît de puţin cît am putut spune despre 
noţiunile de masă sau forţă. Fiecare dintre ele reprezintă 
o noţiune rezultată din experienţă, pe care am găsit-o nece¬ 
sară pentru descrierea legilor naturii. Diferenţa constă numai 
în faptul că noţiunile de masă şi forţă provin din experienţa 
direct accesibilă simţurilor noastre, în timp ce noţiunea de 
cîmp electric s-a născut din experienţa cercetătorului care 
caută să descopere legile naturii. Nu trebuie deci să ne sur¬ 
prindă că primele două apar la prima vedere mai fireşti şi mai 
familiare decît ultima. 

Pînă acum am avut de-a face numai cu electrostatica 
sau magnetostatica, adică cu sarcini sau magneţi în repaus. 
In această fază, alegerea între ecuaţiile cîmpului şi ideea 
unei acţiuni la distanţă este o simplă chestiune de gust. 
Am găsit legi pentru cîmpul electric care reprezintă echi¬ 
valentul legii lui Coulomb şi putem folosi una sau alta din 
descrieri. Vom vedea însă în cele ce urmează că şi în elec¬ 
tricitate, ca şi în cazul acţionării unui semnal prin tragerea 
unui mîner, acţiunile se transmit cu o viteză finită, deşi 
foarte mare, şi că pentru a putea explica acest fapt sîntem 
nevoiţi să recurgem la noţiunea de cîmp. 

ELECTROMAGNETISMUL 

Primul pas pe care-1 vom face după studierea cîmpurilor 
statice va fi studiul curenţilor electrici. Am văzut deja că 
o sarcină electrică se poate mişca de-a lungul unui conductor, 
dar pînă acum nu ne-a preocupat decît starea finală, după ce 
fluxul de sarcini electrice a încetat. Electricitatea în mişcare 
de-a lungul unui conductor reprezintă un curent electric. 
Intensitatea acesteia se măsoară prin cantitatea de sarcină 
transportată într-o secundă prin conductor. Este uşor să se 
producă curenji de durate scurte conectînd cu ajutorul unui 

fir metalic doi conductori care au iniţial potenţiale diferite, 
de exemplu cele două plăci ale condensatorului din figura ! 1. 
Dar întrucît rezerva de sarcini este în acest caz limitată, 
curentul lor nu va dura mult. Curenţi mai stabili pot fi 
obţinuţi cu ajutorul acumulatorilor electrici, al căror prin¬ 
cipiu nu-1 vom discuta aici. Este suficient să arătăm că, 
drept rezultat al unei reacţii chimice, în baterie ia naştere o 
diferenţă de potenţial între cele două borne ale sale. 

In modul acesta şi în multe alte moduri se poate menţine 
un timp însemnat într-un conductor, un curent constant. 
Se constată că pentru aceasta este necesar ca între capetele 
firului să existe o diferenţă de potenţial constantă. Atunci 
în interiorul firului există un cîmp electric ale cărui forţe 
acţionează asupra sarcinilor din interiorul firului. Intr-un 
asemenea cîmp sarcinile ar fi deci accelerate în mod continuu 
şi viteza lor ar creşte dacă nu ar exista o forţă de frecare 
sau vreo formă oarecare de rezistenţă care să se opună miş¬ 
cării lor. In mod normal toate metalele posedă o asemenea 
rezistenţă finită care se opune totdeauna mişcării sarcinilor 
şi care reprezintă deci o forţă neconservativă. La trecerea 
electricităţii prin conductori de rezistenţă finită, o parte 
din energie se transformă în căldură, şi acest fapt este 
exploatat în radiatoarele electrice sau în lămpile cu incan¬ 
descenţă. In cele mai multe 
aplicaţii ale electricităţii, efec¬ 
tul de încălzire este însă dăună¬ 
tor şi se încearcă diminuarea lui, 
întocmai ca în cjzul frecării la 
maşini. 

De îndată ce studiem curenţii 
din conductori observăm un nou 
fenomen, şi anume faptul că un 
curent electric dă naştere unui 
cîmp magnetic. Experienţa (de 
exemplu prin aşezarea acului 
unei busole în apropierea unui 
conductor prin care trece un cu¬ 
rent) arată că liniile de forţă ale 
cîmpului magnetic al unui cu¬ 
rent ce trece printr-un conductor lung şi drept sînt dis¬ 
tribuite ca în figura 12. Aici conductorul este perpendicu¬ 
lar pe planul hîrtiei, cercul negru din mijloc repre- 
zentînd o secţiune prin el. Liniile de forţă sînt cercuri 



Fig. 12. Cîmpul magnetic 
din jurul unui curent 


52 




în jurul sîrmei. Intensitatea cîmpului scade invers 
proporţional cu distanţa. Ea este proporţională cu intensi¬ 
tatea curentului din conductor şi o putem scrie sub forma 

2 i 

H = — , unde i este intensitatea curentului (sarcina care 

rc 

trece prin conductor în unitatea de timp) şi c o nouă con¬ 
stantă, care poate fi determinată experimental (c este egal 
cu 30 000 000 000 cm/s). Atunci cînd avem de-a face cu 
numere aşa de mari, nu este comod să scriem toate zero- 
urile; în asemenea cazuri se foloseşte o prescurtare comodă, 
care, aplicată la cazul nostru, ne permite să scriem: c = 
3x 10 10 cm/s. Intr-adevăr, pătratul lui 10 este 100, adică 
cifra 1 cu 2 zerouri, puterea a treia a lui 10 este 1 urmat 
de 3 zerouri şi în mod similar puterea a zecea a lui 10 este 
cifra 1 urmată de 10 zerouri. 

Este limpede că cîmpul magnetic al unui curent electric 
nu mai este irotaţional. Dacă deplasăm un pol magnetic 
de-a lungul unuia dintre cercurile concentrice din figura 12, 
urmăm o linie de forţă şi forţa magnetică exercitată asupra 
polului va avea totdeauna direcţia şi sensul mişcării, astfel 
încît forţa va efectua tot timpul un lucru asupra polului. 
Deoarece lucrul este forţa înmulţită cu distanţa, se poate 
vedea uşor că circulaţia forţei pe un cerc de rază r în jurul 

conductorului este—, deoarece circumferinţa cercului este 
c 

2 itr. Rezultatul este deci acelaşi, indiferent pe care din 
cercuri se produce mişcarea, şi se poate demonstra că el 
rămîne acelaşi chiar dacă mişcarea are loc pe orice alt drum 
închis care înconjură sîrma. Circulaţia forţei magnetice în 

jurul unei sîrme prin care trece un curent electric este—. 

c 

Se poate arăta de asemenea că dacă drumul închis nu 
înconjură conductorul (de exemplu în cazul liniei punctate 
din fig. 12) nu există circulaţie. Explicaţia constă în faptul 
că în acest caz polul se va mişca pe o parte din drum în 
sensul cîmpului şi pe cealaltă parte în sensul opus. Dacă 
sensul cîmpului şi sensul de mişcare sînt cele arătate de 
săgeţile din figură, drumul în sensul cîmpului va fi mai 
lung decît cel în sens opus, dar acolo unde mişcarea se 
opune cîmpului acesta este mai intens. Rezultă că şi aici, 
pentru întregul spaţiu dinafara conductorului, cîmpul 
satisface legile simple pe care le-am găsit mai înainte: el 
este nedivergent şi irotaţional. Cîmpul este irotaţional nu- 

mai în interiorul conductorului; în acest caz, a doua dintre 
legile noastre trebuie să fie modificată. 

Ceea ce am aflat pînă acum despre legile cîmpului electric 
şi magnetic poate fi rezumat în modul următor: în orice 
loc unde nu există sarcini şi curenţi electrici, cîmpurile 
electric şi magnetic sînt irotaţionale şi nedivergente şi pot 
fi descrise prin linii de forţă care nu încep şi nu se opresc 
nicăieri şi de-a lungul cărora circulaţia este nulă. Intr-o 
regiune unde există sarcini, cîmpul electric este divergent; 
diferenţa dintre numărul de linii de forţă care ies din 
această regiune şi numărul celor care intră în ea este egală 
cu sarcina totală (adică diferenţa dintre sarcina pozitivă şi 
cea negativă) înmulţită cu 4n. In prezenţa unui curent 
electric, cîmpul magnetic nu mai este irotaţional. Circulaţia 
cîmpului magnetic pe un contur (drum) închis este egală cu 
intensitatea globală a curentului care trece prin acest con¬ 
tur înmulţită cu —. 

C 

In această formă, legile sînt valabile numai pentru cîm- 
puri care nu se modifică în timp, ceea ce corespunde cazului 
cînd nu se schimbă distribuţia de sarcină electrică în spaţiu 
şi toţi curenţii sînt staţionari. 

Observăm în particular că cîmpul magnetic rămîne a- 
proape totdeauna nedivergent, cu alte cuvinte că liniile de 
forţă magnetică nu pornesc şi nu se termină nicăieri. Ele 
formează circuite închise sau vin de la infinit şi merg 
spre infinit. Aceasta nu ar fi posibil dacă ar exista poli 
magnetici reali, deoarece liniile de forţă, magnetice ar 
trebui să pornească de la ei şi să se oprească la ei. Nimeni 
n-a văzut însă niciodată poli magnetici liberi şi, după 
cum vom vedea mai departe, toate caracteristicile magne¬ 
ţilor (de exemplu a celor de oţel) pot fi explicate prin exis¬ 
tenţa unor mici circuite electrice în interiorul bucăţii de 
oţel. Să ne reprezentăm liniile de forţă ale unui magnet în 
formă de bară. Ele vin de la polul nord, se întorc la polul 
sud şi se închid în interiorul magnetului,_ înapoindu-se de 
astă dată de la polul sud la polul nord. In figura 13 a se 
văd liniile de forţă externe ale unui asemenea magnet. 
Figura 13 b ne reprezintă cîmpul unei bobine de sîrmă prin 
care trece un curent. Liniile de forţă externe sînt exact ca 
la magnetul în formă de bară. Ele se închid în interiorul 
bobinei. Nu trebuie totuşi să ne imaginăm magnetul ca pe 
un simplu curent încolăcit ca în bobină, ci mai degrabă 

ca pe un număr mare de circuite foarte mici, distribuite 
in toată masa oţelului. 

Efectul magnetic al unui curent este de cea mai mare 
importanţă practică. Intr-adevăr, curentul electric creează 
în jurul său un cîmp magnetic, datorită căruia apar forţe 




Fig. 13: a) magnet în formă de bară; b) cîmpul magnetic 
al unei bobine 

ce acţionează asupra unui magnet sau asupra unei substanţe 
cum e fierul, care se magnetizează în prezenţa cîmpului 
magnetic. Aceste forţe sînt utilizate în foarte multe insta¬ 
laţii practice; de asemenea el stă la baza unei metode foarte 
comode de măsurare a intensităţii curentului electric. 

Instrumentul pentru măsurarea pe această cale a curen¬ 
tului electric este cunoscut sub numele de galvanometru. 
In forma cea mai simplă a acestui instrument, curentul este 
trecut printr-o bobină de sîrmă pentru a se mări efectul său 
magnetic; un ac magnetic este suspendat ca un ac de busolă 
fie în interiorul, fie în apropierea bobinei. Deviaţia acului 
indică intensitatea cîmpului magnetic şi deci a curentului. 

Metoda magnetică de măsurare a curentului electric este 
atît de simplă în comparaţie cu măsurarea directă a sarcinii 
pe care el o transportă într-un timp dat, încît deseori acest 



efect magnetic este considerat ca un mod de definire a 
intensităţii curentului. Acest fapt stă la baza introducerii 
aşa-numitelor unităţi electromagnetice pentru măsurarea 
curenţilor. Deoarece în formula care dă intensitatea cîmpului 

magnetic curentul apare în combinaţia —, s-a preferat une- 

c 

ori să se indice intensitatea curentului prin mărimea-. In 

C 

această carte nu vom folosi asemenea unităţi electro¬ 
magnetice. Le-am menţionat doar pentru că unii cititori, 
familiarizaţi cu electricitatea, şi-ar putea aminti legile pe 
care le expunem aici, sub forma lor bazată pe unităţi electro¬ 
magnetice, şi ar putea fi nedumeriţi de forma puţin diferită 
a rezultatelor noastre. 

Din legea acţiunii şi reacţiunii rezultă că, dacă curentul 
electric exercită o forţă asupra unui magnet, magnetul 
trebuie să exercite şi el o forţă asupra curentului electric. 
Cu alte cuvinte, asupra unui conductor aşezat în cîmp mag¬ 
netic trebuie să se exercite o forţă. Există destule argumente 
bazate pe cea de-a treia lege a lui Newton pentru a ne per¬ 
mite să determinăm intensitatea şi direcţia acestei forţe. 
Nu vom dezvolta aici aceste raţionamente, ci ne vom mul¬ 
ţumi să dăm rezultatul: forţa exercitată asupra unui conduc¬ 
tor de lungime l prin care trece un curent de intensitate i 
situat într-un cîmp magnetic de intensitate H este perpen¬ 
diculară atît faţă de direcţia cîmpului cît şi faţă de direcţia 

curentului. Intensitatea ei este F = unde 7 /, este acea 

c 

componentă a cîmpului magnetic a cărei direcţie este per¬ 
pendiculară pe direcţia curentului. 

Forţa exercitată asupra unui conductor într-un cîmp mag¬ 
netic este utilizată în motoarele electrice. Să considerăm, 
de exemplu, ca în schiţa din figura 14, o ramă dreptunghiu¬ 
lară peste care s-a înfăşurat de mai multe ori un fir prin 
care trece un curent electric. Rama se poate roti liber în 
jurul axei 00'. Să presupunem că această ramă a fost plasată 
într-un cîmp magnetic uniform şi vertical. Dacă sensul 
curentului este de la O la 0', forţa exercitată asupra firelor 
din latura superioară a ramei va fi perpendiculară pe planul 
hîrtiei; să considerăm, pentru fixarea ideilor, că ea este 
dirijată dinspre cititor spre planul hîrtiei. La partea infe¬ 
rioară a ramei, curentul trece în sens opus şi forţa va fi 
deci îndreptată spre noi. Rezultatul este o tendinţă de a 



face rama sâ se rotească în jurul axei 00'. Acest proces 
continuă pînă ce rama s-a rotit cu un unghi drept, ajungînd 
în poziţia orizontală. In această poziţie, forţa nu mai con¬ 
tribuie la rotirea ramei. Dacă, datorită inerţiei sale, aceasta 
continuă să se rotească, latura prin care curentul trece de 
la stînga la dreapta va fi 
acum sub cealaltă şi forţa va 
încerca de data aceasta să 
întoarcă rama în sensul opus. 

Pentru a evita aceasta, mo- q_ _q’ 

torul este înzestrat cu o piesă 
numită comutator. Acesta 

este un sistem de contacte —J 

mobile cu ajutorul cărora sen- L- '- 

sul curentului este inversat Fig. 14. Principiul motorului 

ori de cîte ori rama trece prin electric 

poziţia orizontală. Cînd rama 

ajunge din nou în poziţia verticală, curentul trece din 
nou de la stînga spre dreapta în latura superioară a ramei 
şi forţa continuă s-o împingă în acelaşi sens. Cîmpul mag¬ 
netic necesar pentru funcţionarea motorului poate fi creat 
fie de un magnet permanent, fie cu ajutorul unei bobine 
fixe prin care trece un curent electric. 

In practică, motorul nu constă numai dintr-o singură 
bobină ce se roteşte, ci din foarte multe asemenea bobine, 
înfăşurate pe un miez de fier care amplifică acţiunea 
cîmpului. 


INDUCŢIA. GENERATOR 
ŞI TRANSFORMATOR 

Să revenim de la aceste ilustrări practice la legile funda¬ 
mentale. Intîlnim fenomene cu totul noi cînd studiem cîm- 
puri sau curenţi variabili, care se modifică în timp, fie 
datorită faptului că variază sursa care furnizează curentul, 
fie pentru că se mişcă magnetul sau conductorul care cre¬ 
ează cîmpul. Cele mai importante descoperiri privitoare la 
aceasta le-a făcut Faraday. Dacă o spiră închisă se află 
într-un cîmp magnetic şi dacă intensitatea cîmpului mag¬ 
netic sau poziţia spirei variază, în aceasta din urmă va lua 
naştere un curent. Am văzut mai înainte că pentru a face 
să treacă un curent de-a lungul unui fir, adică pentru a 

face să se mişte sarcinile electrice pe care el le conţine, 
trebuie ca în lungul firului să existe un cîmp electric. 
Experienţa arată că, în cazul unei spire circulare de sîrmă, 

4 

intensitatea cîmpului electric este egală cu - înmulţit 

2nrc 

cu viteza de variaţie a fluxului magnetic, adică cu viteza 
de variaţie a numărului de linii de forţă magnetice care 
trec prin spaţiul înconjurat de spiră. Rezultatul rămîne 
neschimbat oricare ar fi modul în care obţinem varierea 
fluxului magnetic. Putem lăsa nemişcată spira, făcîndcîmpul 
magnetic să varieze, de exemplu mişcînd un magnet în apro¬ 
piere sau pornind şi întrerupînd curentul dintr-o bobină 
alăturată. Acelaşi rezultat se obţine şi în cazul cînd spira 
de sîrmă se mişcă într-un cîmp constant. 

Pe cel de-al doilea procedeu se bazează generatorul elec¬ 
tric, care este'construit întocmai ca motorul electric din 
figura 14. Dacă o forţă exterioară roteşte în jurul axei sale 
bobina dreptunghiulară din figura 14, numărul liniilor de 
forţă ce trec prin ea variază în permanenţă. El este maxim 
atunci cînd rama se află în poziţie orizontală şi este egal 
cu zero cînd ea este verticală. Cînd rama ajunge din nou în 
poziţia orizontală, dar de data aceasta întoarsă pe dos, 
liniile de forţă magnetice străbat spira de sîrmă în sens 
opus. Deci numărul total de linii de forţă sau fluxul care 
o străbate variază de la o valoare pozitivă maximă, pentru 
o poziţie orizontală, la o valoare egală, dar de semn opus, 
pentru cealaltă poziţie orizontală. Viteza de variaţie este 
maximă în poziţiile verticale; contactul mobil al comuta¬ 
torului va conecta bobina la circuitul extern tocmai în 
momentul cînd ea este aproape în poziţia verticală. In felul 
acesta bobina care se roteşte tinde să trimită în circuitul 
exterior un curent care îşi păstrează mereu sensul. Folo¬ 
sind foarte multe bobine dispuse sub unghiuri diferite, se 
poate produce un curent de intensitate aproape constantă. 

Pentru obţinerea unei formulări simple a legii ne inte¬ 
resează mai mult situaţia în care spira se găseşte într-un 
cîmp magnetic variabil. După cum constatăm în acest caz, 
cîmpul electric care face să treacă curentul prin spiră se 
deosebeşte de toate cîmpurile electrice pe care le-am întîlnit 
pînă acum. Aceste cîmpuri erau totdeauna irotaţionale, 
adică nu efectuau nici un lucru mecanic asupra unei sarcini 
de probă care ar fi descris un drum închis în cîmp. Acum 
însă, după cum am văzut, cîmpul acţionează de-a lungul 

spirei totdeauna în acelaşi sens, iar lucrul mecanic efectuat 
asupra unei sarcini de probă este egal cu distanţa parcursă 
pe circumferinţă, adică cu 2nr, înmulţită cu intensitatea 
cîmpului electric, ceea ce echivalează cu viteza de variaţie 

a fluxului magnetic în timp înmulţită cu — • 

c 

Aceasta se dovedeşte a fi independentă de forma spirei. 
Putem explica deci fenomenul inducţiei electromagnetice 
modificînd precum urmează legea cîmpului electric, stabi¬ 
lită anterior: cîmpul electric este irotaţional în absenţa 
unor cîmpuri magnetice variabile; în prezenţa unor ase¬ 
menea cîmpuri, circulaţia de-a lungul unui drum închis 
este egală cu viteza de variaţie a fluxului magnetic prin spiră, 

înmulţită cu —. 

c 

Efectul electric al unui cîmp magnetic variabil este de 
asemenea utilizat în multe aplicaţii practice importante. 
Una dintre ele o constituie transformatorul, a cărui schemă 
de principiu este dată în figura 15. Două bobine A şi fi 
sînt aşezate atît de aproape una de alta, încît liniile de 
forţă magnetice produse de A (sau cel puţin o parte dintre 
ele) trec prin bobina fi. Intre bornele a 1 şi a 2 ale bobinei A 
trece un curent care îşi schimbă rapid sensul, efectuînd n 
cicluri complete pe secundă (frecvenţa n a curentului luat 
de la reţeaua de tensiune este de obicei de 50 sau 60 de 
cicluri pe secundă). Cînd curentul îşi schimbă sensul, îşi 
schimbă sensul şi cîmpul magnetic produs de el, deci şi 
fluxul magnetic prin bobina fi. Această variaţie duce la 
apariţia unui cîmp electric în bobina fi, care de asemenea 
îşi schimbă sensul de n ori pe secundă. Dacă conectăm bor¬ 
nele b-L şi b 2 într-un circuit (care de obicei conţine şi o re¬ 
zistenţă), în acest circuit apare un curent electric. 

Curentul din circuitul extern nu se deosebeşte întru nimic 
de cel care ar fi produs dacă s-ar aplica la bornele b x şi b 2 o 
diferenţă de potenţial alternativă; valoarea acesteia este 
dată tot de intensitatea cîmpului electric în bobină, înmul¬ 
ţită cu lungimea totală a firului din bobină. De aceea 
adeseori se vorbeşte despre diferenţa de potenţial sau 
tensiunea generală de transformator. Acest termen trebuie 
totuşi folosit cu multă băgare de seamă, căci, după cum 
am văzut, noţiunea de potenţial este aplicabilă numai unui 
cîmp electric irotaţional. Intr-adevăr, obişnuitele intro¬ 
duceri elementare în teoria electricităţii în care se porneşte 

din capul locului de la noţiunea de potenţial pot crea con¬ 
fuzii în mintea cititorului cînd acesta şi-ar pune întrebarea 
cum variază potenţialul într-uncircuit care conţine o bobină 
de transformator sau un generator electric. Pentru a înlătura 
această dificultate s-a introdus termenul de „tensiune elec- 



Fig. 15. Principiul transformatorului 


tromotoare“ (t.e.m.; o denumire mai veche este „forţă elec- 
tromotrice 11 — f.e.m.) pentru a desemna produsul dintre 
cîmpul electric şi lungimea firului sau, ceea ce revine la 
acelaşi lucru, diferenţa de potenţial echivalentă ce ar tre¬ 
bui aplicată la bornele b x şi b 2 pentru a obţine acelaşi curent 
în circuitul exterior. 

Dacă se cunoaşte forma bobinei primare A şi intensitatea 
curentului din ea, deci implicit cîmpul ei magnetic şi viteza 
cu care variază, tensiunea electromotoare în „secundar" B 
este proporţională cu numărul de spire pe care îl conţine 
acesta, Mărind deci foarte mult numărul de spire din 


bobina secundară, se poate obţine o tensiune electromo¬ 
toare foarte mare, dar în schimb nu putem obţine din ea 
decît un curent foarte slab. Intr-adevăr, dacă acest curent 
ar fi prea intens, el ar crea, trecînd prin multe spire, un 
cîmp magnetic intens, care ar acţiona la rîndul lui asupra 
bobinei primare A. De aceea 
asemenea transformatoare sînt 
utilizate pentru a obţine dintr-un 
curent alternativ dat un alt 
curent, de intensitate mult mai 
mică, dar cu o tensiune echiva¬ 
lentă mult mai mare şi care 
poate trece deci mai uşor prin Fig. 16. Autoinducţie 
rezistenţe mari. Sau, invers, 

dacă numărul de spire din bobina secundară B este mai 
mic decît cel din primar, transformatorul poate fi utilizat 
pentru producerea unui curent de intensitate mult mai mare 
decît a curentului maxim care s-ar putea obţine în circuitul 
primar. 

Acelaşi fenomen de inducţie poate prezenta interes chiar 
atunci cînd avem de-a face cu o singură bobină. In figura 16 
vedem un circuit format prin conectarea bobinei C, prin 
intermediul unui comutator K, la bornele unei baterii B. 
Dacă întrerupătorul este închis, prin bobină va trece un 
curent care va da naştere unui cîmp magnetic. Liniile de 
forţă ale acestuia sînt schiţate în figura 13b. Se poate 
vedea că ele străbat spirele bobinei. Dacă se întrerupe 
circuitul prin deschiderea întrerupătorului, curentul va în¬ 
ceta să mai treacă şi deci va dispărea şi cîmpul magnetic. 
Fluxul prin bobina C suferă deci o variaţie foarte puternică 
într-un timp foarte scurt. Conform legii inducţiei, în acest 
caz de-a lungul firului bobinei se va crea un cîmp electric 
foarte intens. Se produce o tensiune electromotoare foarte 
puternică, de obicei suficientă pentru a face ca sarcinile 
electrice să străbată aerul din intervalul dintre bornele în¬ 
trerupătorului, astfel încît apare o scînteie vizibilă. In¬ 
ducerea unei tensiuni electromotoare într-o bobină datorită 
cîmpului magnetic al curentului ce trece prin bobina însăşi 
este cunoscută sub denumirea de inducţie proprie, sau 
autoinducţie. Un circuit foarte asemănător cu cel din 
figura 16 este folosit pentru producerea scînteii electrice 
necesare în cele mai multe dintre motoarele de au-* 
tomobil. 




B 

Este instructiv să privim problema şi din alt punct de 
vedere. După cum vom vedea mai tîrziu, atît ctmpul elec¬ 
tric, cît şi cel magnetic conţin energie înmagazinată. De 
aceea bobina din figura 16, care creează un cîmp magnetic 
intens, acumulează în timpul cînd este străbătută de curent 
o cantitate însemnată de energie magnetică. In virtutea 
legii conservării energiei, această energie înmagazinată nu 
poate fi distrusă, ci numai transformată în alte forme de 
energie. Prin urmare, cînd desfacem circuitul într-o parte 
oarecare a sistemului nostru, trebuie să se efectueze un lucru 
mecanic. Scînteia vizibilă constituie o indicaţie foarte pre¬ 
cisă în privinţa locului unde se efectuează lucrul mecanic. 
Lumina scînteii arată că aerul din jur s-a încălzit foarte 
tare şi procesul poate fi caracterizat ca o transformare a 
energiei magnetice în căldură. Energia magnetică a bobinei 
tinde astfel să împiedice întreruperea curentului, întocmai 
cum energia cinetică a unui volant mare se opune încer¬ 
cărilor de a pune capăt mişcării lui de rotaţie. 

COMPLETAREA LEGILOR 

Ne întoarcem acum la descrierea legilor fundamentale 
ale cîmpului. Aşa cum au fost expuse pînă acum, ele pot 
fi aplicate oricărei situaţii cu care ar veni în contact un 
inginer electrotehnic, cu condiţia ca el să nu se ocupe de 
frecvenţe foarte înalte. Legile acestea pot descrie corect 
fenomenele care au loc în circuitele electrice uzuale, gene¬ 
ratoare, motoare, transformatoare etc. Totuşi, Maxwell, că¬ 
ruia îi revine meritul de a fi formulat aceste legi într-o 
formă clară şi completă, a descoperit că în forma descrisă 
pînă acum ele nu sînt prea consistente şi că ar conţine con¬ 
tradicţii. Pentru a arăta aceasta, să considerăm situaţia 
arătată în figura 17. Să ne imaginăm un curent alternativ 
care trece prin conductorul rectiliniu AB. Atunci cînd curen¬ 
tul trece de la A la B, el transportă sarcina de la stînga 
la dreapta. Deci în B se acumulează sarcinile pozitive, iar 
în A cele negative. Acest proces nu poate continua la infinit, 
deoarece sarcinile acumulate ar da naştere unui cîmp mag¬ 
netic care ar avea tendinţa să inverseze curentul. Ne putem 
imagina însă că curentul trece în sensul iniţial numai un 
timp foarte scurt şi apoi se inversează, efectuînd oscilaţii 

periodice (alternative). Nu ne interesează deocamdată cum 
anume este produs acest curent alternativ. 

Să considerăm acum cîmpul magnetic produs de acest 
curent. Conform legilor studiate pînă acum, ar trebui ca 
liniile sale de forţă să fie cercuri cu centrele pe axa conduc- 

Li 12 



Fig.[17 ;ţa)]conductor prin care trece un curent alternativ; 
b) o aparentă contradicţie 


torului. Intr-adevăr, să ne imaginăm o spiră trasată în 
spaţiu, cum ar fi L 1 ; circulaţia pe acest contur nu este egală 
cu zero, deoarece curentul străbate planul spirei. Nu putem 
spune însă cu siguranţă ceea ce se petrece în cazul spirei 
L 2 , deoarece planul ei intersectează capătul B al conducto¬ 
rului, adică tocmai punctul unde se opreşte curentul. Dar 
dacă considerăm în continuare spira L 3 , care nu este stră¬ 
bătută de nici un curent electric, ar trebui ca în ea să nu 
găsim nici un cîmp magnetic. Din legile prezentate pînă 
acum trebuie să conchidem că cîmpul magnetic este diferit 
de zero în spira L 3 şi este egal cu zero în spira L 3 . Totuşi, 
acest lucru nu poate fi permis. Intr-adevăr, să considerăm 
figura 17 b, în care spirele L 1 şi L 3 sînt mărite. Ne putem 
imagina în spaţiu o spiră închisă abcda şi ne putem întreba 
care va fi circulaţia magnetică pe acest contur. Dacă mişcăm 
un pol magnetic de la a la b, forţele cîmpului vor efectua 
asupra lui un lucru mecanic. Nici un lucru mecanic nu se 
efectuează între b şi c sau între d şi a, deoarece aici polul 
se mişcă într-o direcţie paralelă cu conductorul, şi liniile 
de forţă ale cîmpului datorit curentului se află tot timpul 
în plane perpendiculare pe fir. In sfîrşit, între c şi d de 
asemenea nu se efectuează nici un lucru mecanic, întrucît 
aici mişcarea se produce pe conturul L 3 , în care, după cum 
am arătat, nu există cîmp magnetic. Se impune deci concluzia 

că pe spira abcda există circulaţie. Dar aceasta contrazice 
legile găsite de noi cu privire la cîmpul magnetic, întrucît 
prin această spiră nu trece nici un curent. Acest raţionament 
arată că mai lipseşte ceva în formularea legilor noastre 
fundamentale. Maxwell a arătat că singurul mod de a evita 
această contradicţie constă în a presupune că circulaţia 
cîmpului magnetic este diferită de zero în prezenţa unui 
cîmp electric variabil, chiar şi în absenţa curenţilor. 

Aceasta înlătură discrepanţa. In situaţia din figura 17 
avem în orice moment o sarcină în A şi o sarcină egală, dar 
de semn opus, în B. Să presupunem, de exemplu, că sarcina 
din B este pozitivă. Liniile de forţă vor trece> atunci de la 
B la A, aşa cum se arată în figura 9 6; unele dintre ele vor 
intersecta spira L 3 , iar altele se vor întoarce, intersectînd 
spira L v Mai departe, în momentul cînd curentul este maxim, 
viteza cu care sarcinile se acumulează la capetele conduc¬ 
torului este şi ea maximă şi deci variaţia sarcinii şi a cîmpu¬ 
lui electric urmează totdeauna pe cea a curentului. Dacă 
variaţia fluxului electric creează o circulaţie într-un cîmp 
magnetic, circulaţia magnetică de-a lungul lui L 3 nu mai 
este nulă, cea de-a lungul lui este redusă şi există de 
asemenea o circulaţie pe conturul abcda. 

Pentru a obţine o deplină concordanţă cu experienţa, 
trebuie să postulăm că circulaţia magnetică în lungul 
oricărui contur închis constă din două părţi: prima este, 

4tt 

ca şi mai înainte, egală cu — înmulţit cu curentul total 

c 

l * 

care trece prin contur, iar a doua cu — ori viteza de variaţie 

c 

a fluxului electric, adică a numărului de linii de forţă care 
străbat conturul. 

Nu vom expune demonstraţia cantitativă care arată că 
acest termen este tocmai cel ce corectează discrepanţele, 
nici nu vom arăta că, incluzînd acest termen în legile noastre, 
ele devin consistente. 

Pentru a sublinia că un flux electric variabil produce 
acelaşi efect magnetic ca şi un curent, Maxwell a folosit 
termenul de „curent de deplasare 11 , care implică faptul că, 
oriunde există un cîmp variabil în timp, în spaţiul vid curge 
un anumit tip de curent, nelegat de transportul vreunei 
sarcini. Această concepţie aparţine unei imagini asupra 
cîmpului electromagnetic care a fost ulterior depăşită, aşa 
că nu o vom folosi. 

Sîntem acum în situaţia de a formula legile complete ale 
cîmpului electromagnetic, după cum urmează. 

Cîmpul magnetic este totdeauna nedivergent. Cîmpul 
electric este nedivergent numai atunci cînd nu sînt prezente 
sarcini; în prezenţa acestora, numărul liniilor de forţă care 
ies dintr-un volum dat minus numărul liniilor care intră 
este egal cu sarcina netă din volumul considerat. Cîmpul elec¬ 
tric este irotaţional, afară de cazul cînd există cîmpuri mag¬ 
netice variabile. Circulaţia cîmpului electric de-a lungul 

unui contur închis este egală cu-- înmulţit cu viteza de 

c 

variaţie a fluxului magnetic prin contur. Cîmpul magnetic 
este irotaţional, afară de cazul cînd ar exista curenţi sau 
cîmpuri electrice variabile. Circulaţia cîmpului magnetic 

4tt 

pe un contur închis este egală cu — înmulţ it cu intensitatea 

C 

curentului care trece prin contur, minus — înmulţit cu vite- 

C 

za de variaţie a fluxului electric care îl traversează. 

Completarea pe care am adus-o legilor electromagnetismu¬ 
lui nu prezintă importanţă atît timp cît avem de-a face cu 
frecvenţe joase şi cu sisteme de dimensiuni reduse, deoarece 
pentru intensităţile cîmpurilor electrice care ne interesează 
de cele mai multe ori, ca şi pentru viteza lor de variaţie în 
timp, variaţia fluxului electric este atît de mică, îneît 
intensitatea cîmpului magnetic pe care ea îl produce este 
neglijabilă. 

Situaţia diferă total la frecvenţe înalte. Ceea ce se petrece 
în acest caz poate fi înţeles întoreîndu-ne din nou la figu¬ 
ra 17 a. După cum am arătat, cîmpul magnetic trebuie să se 
extindă dincolo de capetele conductorului, deoarece circu¬ 
laţia lui pe conturul L 3 trebuie să fie diferită de zero. Cîmpul 
acesta este, desigur, variabil, întrucît în exemplul nostru 
curentul şi, o dată cu el, toate celelalte mărimi îşi schimbă 
sensul de multe ori într-o secundă. Rezultă că pe conturul 
L 3 există un cîmp magnetic variabil, şi acesta, la rîndul său, 
dă naştere unui cîmp electric, conform legii inducţiei. De 
exemplu, dacă considerăm mica spiră circulară L 4 din fi¬ 
gura 17 b, ea încercuieşte de data aceasta o linie de-a lungul 
căreia fluxul magnetic este variabil şi deci în lungul său 
vor acţiona forţe electrice. Urmînd liniile de forţă electro¬ 
magnetice, găsim că această forţă electrică pe spira L 4 nu 
poate fi explicată în întregime prin existenţa liniilor de 


5 — Legile atiturii 


65 



forţă electrice care leagă Â de B. Trebuie să mai existe 
şi alte linii de forţă, şi, întrucît nu există sarcini decît în 
A şi B, aceste linii trebuie să fie închise. 

Astfel, cîmpul electric se extinde dincolo de spira L 3 şi, 
conform formei noi a legilor noastre, cîmpul electric variabil 
trebuie să producă un cîmp magnetic la distanţă de capetele 
firului conductor. Acesta, la rîndul său, produce prin induc¬ 
ţie un cîmp electric şi astfel cîmpurile electric şi magnetic 
se extind în spaţiu mult mai departe decît ar corespunde 
cazului static. Nu putem stabili uşor, prin metodele noastre 
greoaie care evită descrierea matematică, forma pe care o 
vor lua aceste cîmpuri, dar o tratare matematică completă 
duce la rezultatul că ele se prezintă sub formă de unde. 

Putem cel puţin verifica faptul că aceste unde sînt în 
concordanţă cu legile noastre fundamentale, adică cu ecua¬ 
ţiile lui Maxwell. 

UNDE ELECTROMAGNETICE 

O undă electromagnetică tipică este dată în figura 18. 
Unda se deplasează în direcţia OX şi în fiecare moment 
cîmpul electric are aceeaşi valoare, adică are aceeaşi direcţie 
şi aceeaşi mărime în toate punctele unui plan perpendicular 
pe direcţia de deplasare. Cu alte cuvinte, cîmpul electric 
în orice punct dat de pe linia OX este acelaşi cu cel din 
orice alt punct dinaintea, dinapoia sau de deasupra lui, 
conţinut în planul perpendicular pe direcţia OX şi care 
trece prin punctul dat. Acelaşi lucru este valabil şi pentru 
cîmpul magnetic. Este necesar deci să indicăm numai 
modul cum variază cîmpurile electric şi magnetic de-a lun¬ 
gul acestei axe. Aceasta se arată în figură prin săgeţi care 
indică cîmpul la un moment oarecare. După cum se vede, 
cîmpul electric este totdeauna vertical, dar el este îndreptat 
în unele puncte în sus, iar în altele în jos. Cîmpul magnetic 
este perpendicular atît pe cîmpul electric, cît şi pe direcţia 
de deplasare (propagare); el este dirijat uneori înspre citi¬ 
tor, alteori dinspre acesta. întreaga configuraţie se depla¬ 
sează în timp în direcţia de la 0 spre X. 

Să ne concentrăm atenţia asupra unui punct oarecare P 
şi să considerăm o mică spiră dreptunghiulară, de înălţime /, 
în apropierea acestui punct (fig. 18 a). De-a lungul acestui 
contur va acţiona un cîmp electric, şi anume în sensul 

acelor unui ceasornic, deoarece cîmpul electric care acţio¬ 
nează în sus pe latura stîngă este mai puternic decît cel de 
pe latura dreaptă, iar pe celelalte laturi nu există cîmp 
electric orizontal. Rezultă că dacă ridicăm o sarcină de la 
a la b se efectuează un lucru mecanic care nu se compen- 

A B C 




a d a d 


a b 

Fig, 18. Undă electromagnetică: a) în apropierea 
punctului P ; b) de la A la B 

sează în întregime de către lucrul efectuat cînd ea se întoarce 
de la c la d. Acest rezultat este în concordanţă cu legile 
fundamentale, deoarece fluxul magnetic prin contur creşte. 
Intr-adevăr, intensitatea cîmpului magnetic este dirijată 
înspre cititor şi valoarea ei creşte în timp pe măsură ce în¬ 
treaga configuraţie se deplasează spre dreapta. 

In vecinătatea unui punct ca Q, fluxul magnetic scade, 
deoarece aici intensitatea cîmpului magnetic se anulează. 
Dar în acest caz cîmpul electric creşte de la stînga spre 
dreapta, astfel încît forţa electrică în lungul unei asemenea 
spire acţionează în sens invers acelor de ceasornic. Dese- 
nînd un mic dreptunghi orizontal, putem verifica de ase¬ 
menea faptul că acţiunea forţei magnetice pe un contur 
închis este în concordanţă cu variaţia fluxului electric. 
Vedem astfel că unda este în acord calitativ cu legile noas¬ 
tre. Pentru ca acordul să fie şi cantitativ, mai este necesar 
ca viteza de deplasare a acestei unde să fie găsită egală 
cu cea reală. 

în acest scop introducem noţiunea de „lungime de undă“ X, 
care reprezintă distanţa după care forma undei se repetă 
în întregime, adică distanţa de la A la C. Să considerăm un 
contur dreptunghiular vertical, de lungime egală cu o jumă¬ 
tate de lungime de undă; înălţimea lui este din nou /. Cir¬ 
culaţia cîmpului electric de-a lungul unui asemenea contur 
este 2 El, unde E este intensitatea maximă a cîmpului elec¬ 
tric, întrucît lucrul mecanic efectuat asupra unei sarcini 
electrice unitate este El cînd ea se deplasează de jos în sus 
de-a lungul laturii stîngi şi încă o dată El cînd ea coboară 
de-a lungul laturii drepte a conturului. Această mărime 

\ 

trebuie să fie egală cu — înmulţit cu viteza de variaţie 

c 

în timp a fluxului magnetic prin contur. Acest flux mag¬ 
netic este nul în momentul dat, întrucît el este îndreptat 
într-un sens în prima jumătate şi în celălalt sens în a doua 
jumătate a conturului. Totuşi el variază cu timpul. 



faţă de cel corespunzător stării din figură (t fiind timpul 
în care undă se deplasează cu o lungime de undă), punctele 
A şi B reprezentau două noduri ale cîmpului magnetic 
şi deci cîmpul mediu între A şi B era H m , adică egal cu 
intensitatea medie a cîmpului magnetic între două noduri. 
Fluxul prin conturul considerat era deci egal cu H m înmul- 

\ 

ţit cu aria conturului, adică Pe de altă parte, în¬ 

tr-un moment mai tîrziu cu — t faţă de cel din figură, A 

4 

şi B devin iarăşi noduri, dar de data aceasta cîmpul magnetic 
are sens opus. Putem spune deci că, într-un interval de timp 

egal cu — t, fluxul prin contur a variat cu 7JH m , deci viteza 
2 

\l H 

lui medie de variaţie în acest interval este-—— • 

tl 2 

Nu ne interesează însă viteza medie de variaţie într-un 
asemenea interval, ci cea maximă, deoarece momentul pentru 
care am desenat unda este acel moment în care viteza de 
variaţie în timp a fluxului prin conturul dat este maximă. 
Modificarea în timp a acestei viteze de variaţie urmează 
întocmai variaţia cîmpului magnetic şi vom obţine deci 
viteza maximă de variaţie dacă în ecuaţia noastră înlo¬ 
cuim intensitatea medie H m a cîmpului magnetic prin 

intensitatea sa maximă. Egalînd deci intensitatea cîmpului 

electric indus cu — înmulţit cu viteza de variaţie a fluxului 
c 

magnetic, rezultă 2 E =-— > sau E = ^EL. 
b ctj 2 ct 

Am definit pe t ca timpul în care unda se deplasează cu o 

lungime de undă X, prin urmare— este viteza v a undei; 


avem deci E = — H. 

c 

In acelaşi mod putem aplica şi cealaltă lege care leagă 
circulaţia cîmpului magnetic de-a lungul unui contur de 

variaţia fluxului electric şi se obţine rezultatul că H =— E. 

c 

Cu alte cuvinte, dintr-o lege rezultă că E şi H sînt în acelaşi 
raport ca v către c, iar din cealaltă că ele sînt în raportul 
c către v. Este limpede că aceasta nu este posibil decît dacă 
v—c, iar H şi E sînt egale. 

Am obţinut deci rezultatul că într-o undă electromag¬ 
netică cîmpurile electric şi magnetic sînt egale; ele sînt 
perpendiculare unul pe celălalt şi faţă de direcţia de propa¬ 
gare. Unda se deplasează cu viteza c. 

La scurt timp după ce Maxwell a ajuns la aceste concluzii 
pornind de la legile cîmpului electromagnetic, H. Hertz a 
dovedit experimental existenţa acestor unde şi a confirmat 
deci deducţiile lui Maxwell. Asemenea unde electromag¬ 
netice sînt folosite ca unde radio pentru a transmite semnale 
audio şi video. In figura 17 este reprezentată schema de 
principiu a celei mai simple antene de radio. In practică 
trebuie să se mai adauge o instalaţie care să producă curentul 
electric de înaltă frecvenţă ce trece prin fir. 

Consideraţiile făcute aici arată de asemenea că undele 
electromagnetice sînt unde transversale, cu alte cuvinte 
cîmpurile electric şi magnetic trebuie să formeze unghiuri 
drepte cu direcţia de propagare. Intr-adevăr, dacă am 
încerca să modificăm figura astfel încît unul sau ambele 
cîmpuri să fie paralele cu OX, nu am putea obţine concor¬ 
danţa cu legile fundamentale. 

Cînd ne ocupăm de o undă transversală, trebuie să cu¬ 
noaştem starea ei de „polarizare". De exemplu, în cazul 
undelor din figura 18, cîmpul electric are totdeauna direc¬ 
ţie verticală. Am fi putut la fel de bine studia o undă care 
să se deplaseze de-a lungul lui OX, avînd cîmpul electric 



în direcţie orizontală şi pe cei magnetic în direcţie verticală. 
Aceste două tipuri de unde se deosebesc radical. De exem¬ 
plu, un receptor de radio cu antena dreaptă şi verticală va 
recepta una dintre ele, dar nu şi pe cealaltă. O altă formă 
posibilă de unde se obţine combinînd două unde de aceeaşi 
lungime de undă şi cu aceeaşi direcţie de propagare, una 
avînd cîmpul electric vertical şi cealaltă orizontal, şi care 
se succed astfel încît nodurile uneia să urmeze la un sfert 
de lungime de undă nodurile celeilalte. Să considerăm un 
punct, cum ar fi A din figura 18, în care, în momentul con¬ 
siderat, una dintre unde are cîmpul electric îndreptat în 
sus. Cînd această undă se va fi deplasat cu un sfert de lungime 
de undă, cîmpul său electric va fi în acest punct egal cu 
zero, dar între timp cîmpul celeilalte unde va fi atins valoa¬ 
rea sa maximă şi va fi îndreptat, de exemplu, înainte. 
După un alt sfert de undă va sosi nodul undei orizontale 
şi deci nu va exista nici o contribuţie a cîmpului orizontal 
la cîmpul electric din acest punct, dar acum prima undă 
contribuie cu un cîmp electric îndreptat în jos ş.a.m.d. 
Se poate arăta că într-un astfel de caz cîmpul electric are 
totdeauna o mărime constantă, dar direcţia sa se roteşte 
cu viteză constantă în jurul axei de propagare, trecînd de 
la cea îndreptată în sus prin cea îndreptată înainte la cea 
îndreptată în jos şi aşa mai departe. 

Aceasta este ceea ce se numeşte o undă polarizată circu¬ 
lar drept. într-o undă polarizată circular stîng, cîmpul 
electric se roteşte în sens opus. întocmai cum am putut obţine 
o undă polarizată circular prin combinarea a două unde 
plan polarizate de tipul celei din figura 18, putem construi 
invers o undă plan polarizată prin combinarea adecvată 
a două unde cu polarizări circulare de semn diferit. 

ENERGIA CÎMPULUI 

Vom face o ultimă remarcă asupra legilor electromag¬ 
netismului în legătură cu problema energiei. Să considerăm 
două sarcini electrice destul de depărtate una de alta. Ele 
se'resping, şi de aceea, pentru a le aduce laolaltă de la dis¬ 
tanţe mari, trebuie să efectuăm un lucru mecanic împotriva 
forţei de respingere. Putem recupera acest lucru mecanic lă- 
sînd sarcinile să se separe din nou. Ca în toate problemele de 
mecanică, ne imaginăm că această energie recuperabilă este 
înmagazinată sub formă de energie potenţială. Atît timp 

ut nu ne interesează decît problema de statică, nu are 
importanţă dacă ne imaginăm această energie ca fiind 
înmagazinată în sarcinile înseşi sau distribuită în tot cîmpul, 
dar atunci cînd avem de-a face cu fenomene ondulatorii nu 
ne mai putem permite să ignorăm acest lucru. Ne dăm 
imediat seama de aceasta dacă ne gîndim la faptul că undele 
pot transmite energie de la un emiţător la un receptor 
radio. Viteza undelor fiind limitată, energia va fi pierdută 
de emiţător înainte ca ea să poată fi culeasă de receptor şi, 
pentru ca să se conserve, ea trebuie să fi existat între timp 
undeva. Singura posibilitate este ca ea să fi existat în unda 
care se propagă de la emiţător la receptor. Trebuie deci să 
ne imaginăm că energia este distribuită în cîmp. Pentru a 
determina cantitatea de energie a cîmpului trebuie calculată 
energia pe care o pierd sarcinile şi curenţii ce au produs 
cîmpul şi scăzut din ea lucrul mecanic pe care cîmpul l-ar 
fi putut efectua în acest timp asupra altor sarcini sau curenţi. 

Nu vom urmări acest raţionament în detalii cantitative, 
ci vom arăta rezultatul, şi anume că densitatea de energie, 

| 

adică energia pe unitatea de volum, este egală cu— (E 2 +H 2 ). 

871 

Putem vedea uşor că aceasta este o formă rezonabilă pen¬ 
tru energie, aplicînd-o la exemplul particular al conden¬ 
satorului cu plăci paralele (fig. 11). Am văzut că în acest 
caz cîmpul electric între plăci este uniform şi egal cu 

y _ y c 

E = —---. Volumul spaţiului dintre plăci este dA, unde A 

d 

este suprafaţa unei plăci; energia totală, egală cu energia pe 

(y _ y 

unitatea de volum înmulţită cu volumul, este deci—--—— 

8 Kd 

Ne amintim, de asemenea, că sarcina pe unitatea de supra¬ 
faţă este ■ t l ~ V - si deci sarcina totală este Q = — — • 

4:t d ' 4 nd 

Rezultă că expresia pentru energia totală este — (V x —V 2 )Q. 

La prima vedere s-ar părea că energia trebuie să fie de două 
ori mai mare, deoarece ne putem imagina că starea finală a con¬ 
densatorului a fost atinsă pornind de la plăci neutre, trans- 
ferînd sarcină de la una la alta. Deoarece energia necesară 
pentru aceasta este egală cu sarcina înmulţită cu diferenţa 
de potenţial, ea trebuie deci să aibă expresia Q(V X — V 2 ). 
Totuşi, trebuie să ne amintim faptul că, atunci cînd plăcile 
sînt neîncărcate, nu există nici o diferenţă de potenţial 

între eie şi deci, transferînd gradat sarcină, iniţial aceasta 
se face împotriva unei diferenţe de potenţial nule, care 
creşte apoi de la zero pînă la valoarea V x —V 2 . Diferenţa 
de potenţial medie împotriva căreia acţionăm este deci 

tocmai— (V t — V 2 ), şi aceasta dovedeşte că expresia noastră 
pentru energie este corectă. 

Faptul că un cîmp magnetic are şi o energie a devenit clar 
încă de cînd am discutat autoinducţia. 

Cititorii care au unele cunoştinţe experimentale de 
electricitate şi de magnetism ar putea fi miraţi de faptul că 
în tot acest capitol de electromagnetism nu am amintit 
nimic despre constanta dielectrică şi despre permeabilitatea 
magnetică sau despre inducţia electrică D şi inducţia mag¬ 
netică B. Explicaţia constă în faptul că acestea nu apar 
în legile fundamentale; ele sînt necesare numai pentru a 
descrie comportarea obiectelor materiale în cîmpuri electrice 
şi magnetice. Această comportare poate fi în prezent expli¬ 
cată în principiu cunoscînd structura atomică a corpurilor. 
Din acest punct de vedere, mărimi ca inducţia sînt construcţii 
matematice comode pentru a descrie modul în care reacţio¬ 
nează faţă de un cîmp electric sau magnetic sistemele formate 
dintr-un mare număr de atomi. Ele sînt consecinţe ale legi¬ 
lor fundamentale ale fizicii, dar nu fac parte din acestea. 



3 


Lumina 


SPECTRU. INTERFERENŢĂ. UNDE 

Newton, care a pus bazele ştiinţifice ale mecanicii, a 
acordat de asemenea mult interes proprietăţilor luminii. 
El a studiat, între altele, spectrele, adică sistemele de benzi 
colorate care se obţin atunci cînd un fascicul îngust de 
lumină albă străbate o bucată de sticlă sau de alt material 
transparent ale cărei feţe nu sînt paralele. Cel mai cunoscut 
exemplu de spectru îl constituie curcubeul, care apare atunci 
cînd lumina Soarelui străbate picăturile de ploaie din aer. 
în laborator, fenomenul se studiază cel mai frecvent cu 
ajutorul prismei confecţionată din sticlă; triunghiul din 
figura 20 reprezintă o secţiune printr-o astfel de prismă. 



In ambele cazuri, vedem în locul luminii albe o bandă cu 
„toate culorile curcubeului 11 , începînd cu roşu, trecînd prin 
portocaliu, galben, verde la albastru şi, în sfîrşit, ajungînd 
la violet, Newton a explicat apariţia spectrului prin faptul 



că lumina albă este în realitate un amestec din toate aceste 
culori, iar picătura de apă sau prisma nu sînt altceva decît 
mijloace de a separa diferitele culori unele de altele. 

Această separare se datoreşte fenomenului de refracţie, 
care are loc cînd lumina trece oblic prin suprafaţa de sepa¬ 



raţie a două substanţe transparente, cum ar fi, în exemplele 
noastre, sticla şi aerul sau apa şi aerul. Atunci raza de 
lumină se frînge, îşi schimbă direcţia. Aceasta se poate 
demonstra foarte uşor: un băţ drept, care are un capăt în 
apă şi a cărui direcţie nu este perpendiculară pe suprafaţa 
apei, ne apare ca fiind frînt în punctul unde pătrunde în 
apă (fig. 19). Spectrul apare datorită faptului că razele de 
lumină de diferite culori care compun lumina albă sînt 
refractate în mod diferit. Acest fenomen este schiţat în 
figura 20, unde liniile punctate indică drumul luminii roşii, 
iar cele pline drumul luminii violete.. 

Nu vom intra aici în explicaţia fenomenului de refracţie, 
întrucît acesta este legat de structura atomică a mediilor 
transparente. Important este însă să ne dăm seama că nu 
putem găsi legi simple pentru lumină decît studiind nu 
lumina albă obişnuită, ci lumina de o singură culoare. Aceas¬ 
ta poate fi obţinută, de exemplu, făcînd să treacă lumina 
printr-o prismă, ca în figura 20, şi punînd apoi în calea ei 
un paravan cu o fantă îngustă, care nu lasă să treacă prin 
ea decît o parte îngustă a spectrului, de o anumită culoare. 
O asemenea lumină de o singură culoare se numeşte mono- 
cromatică, iar aparatul care o selectează din lumina albă, 
obişnuită, monocromator. 

Un mod mai simplu de a obţine lumină monocromatică 
constă în a utiliza o sursă care dă direct o asemenea lumină. 
In acest scop putem folosi o flacără de gaz care să nu fie 
prea luminoasă, cum ar fi flacăra albăstruie a unui aragaz 
obişnuit, punînd în ea o substanţă care conţine sodiu, de 

< xemplu sare de bucătărie. Se obţine o lumină gaibenă stră¬ 
lucitoare, care practic este monocromatică. Acelaşi tip de 
lumină se obţine şi în tuburile de descărcări electrice dacă 
ele conţin sodiu. Asemenea tuburi sînt uneori folosite ca 
becuri pentru iluminarea străzilor. Explicaţia acestui fapt 
v;i reieşi din cele ce urmează. 

Newton a observat şi fenomenul de interferenţă a luminii. 

I In caz tipic de interferenţă poate fi observat atunci cînd o 
sursă de lumină monocromatică, de exemplu o flacără de 
sodiu, se reflectă într-o placă de sticlă subţire cu feţele 
riguros plane. Atunci imaginea reflectată a flăcării nu apare 
uniformă, ci e străbătută de dungi luminoase alternînd 
cu altele întunecate, aşa-numitele „franje de interferenţă*'. 
Newton nu a găsit explicaţia interferenţei; ea a fost dată 
mai tîrziu în lucrările lui Huygens şi Fresnel, care au arătat 
că tocmai asemenea franje de interferenţă ar trebui să apară 
dacă lumina ar consta din unde. 

Undele sînt cunoscute în multe ramuri diferite ale fizicii. 
Ele apar totdeauna atunci cînd un mediu extins este per¬ 
turbat de o forţă exterioară. Exemplul cel mai des întîlnit 
în experienţa de toate zilele îl constituie undele de la supra¬ 
faţa apei, care apar atunci cînd suprafaţa mării este frămîn- 
tată de vînt sau atunci cînd aruncăm o piatră într-un bazin. 
In acest din urmă caz, ele au de obicei forma unor cercuri 
concentrice, care se răspîndesc în apă de la locul unde a 
căzut piatra. In secţiune, undele se înfăţişează ca în 
figura 21. Aici linia dreaptă orizontală indică suprafaţa apei 
înainte de trecerea perturbaţiei, iar linia ondulată indică 
perturbaţia. Ea constă din creste de undă care se succed la 
intervale regulate, alternînd cu depresiuni sau „văi“. Dis¬ 
tanţa dintre două creste succesive este cunoscută sub denu¬ 
mirea de lungime de undă şi se notează de obicei cu litera 
grecească X. Numărul de creste care trec pe secundă printr-un 
punct fix se numeşte frecvenţă. Aceasta este egală cu viteza 
undei împărţită la lungimea de undă. O altă formă de 
mişcare a undelor o constituie sunetul. După cum ştim, 
sunetul care se propagă prin aer se datoreşte unei mişcări 
ondulatorii a aerului. Dacă sunetul corespunde unei note 
muzicale pure, avem iarăşi de-a face cu o undă simplă, ca 
aceea din figura 21, dar de data aceasta unda reprezintă 
nu forma suprafeţei apei, ci schimbările de presiune a aeru¬ 
lui. In punctele corespunzătoare crestelor undelor, aerul 
este comprimat, iar în depresiuni este destins, adică se 

află la o presiune sub cea normală. Atunci c'ind unda se 
deplasează, crestele şi văile se deplasează şi ele, astfel 
încît un punct care la un moment dat se afla într-o vale 
va ajunge după trecerea unei jumătăţi de lungime de undă, 
pe o creastă. Aceasta înseamnă că în acest punct aerul, 

Lungime de undă 
H-^-H 



Fig. 21. Undă 


care înainte era destins, acum este comprimat şi deci spre 
acest punct trebuie să aflueze o oarecare cantitate de aer 
din vecinătatea lui. După trecerea celeilalte jumătăţi de 
lungime de undă, aceeaşi cantitate de aer va pleca înapoi. 
Prin urmare, în acest caz, mişcarea aerylui se produce în 
direcţia deplasării undei (în figură de la stînga la dreapta 
şi înapoi la stînga alternativ). Intr-un asemenea caz vorbim 
despre unde longitudinale. In cazul undelor de apă, supra¬ 
faţa apei se ridică şi coboară înapoi şi mişcarea are loc în 
principal într-o direcţie ce formează un unghi drept cu cea 
în care se deplasează unda; avem de-a face aici cu unde 
transversale. 

Cu undele electromagnetice ne-ain întîlnit încă în capi¬ 
tolul precedent. Vom vedea imediat că ele au o strînsă 
legătură cu lumina. 

Pentru a înţelege însă cum se produce interferenţa, nu 
este necesar să cunoaştem natura undelor. Singurul lucru 
care ne interesează este că avem de-a face cu o mărime care 
oscilează în modul arătat în figura 21. 

Să considerăm o astfel de undă reflectată de o placă de 
sticlă, ca în figura 22. Aici liniile înclinate, notate prin 
S! şi S 2 , indică suprafeţele plăcii de sticlă. Unda soseşte 
din stînga şi regiunile haşurate indică crestele undelor. 
O parte din lumină este reflectată de partea anterioară a 

plăcii de sticlă. In momentul ilustrat de figură, una dintre 
creste a atins această suprafaţă şi deci începe să fie reflec¬ 
tată de ea în sus. Atunci cînd unda incidenţă era exact 
cu o lungime de undă în urmă, creasta de undă precedentă 
tocmai atinsese suprafaţa Si dînd naştere unei alte creste 



S* 

Fig. 22. Interferenţe la o suprafaţă de sticlă 


de undă reflectate, care între timp a parcurs o lungime de 
undă în sus. Aceasta este arătată acum în poziţia C lt cea 
precedentă în poziţia C 2 etc. 

Dar numai o mică fracţiune de lumină este reflectată 
la suprafaţa plăcii de sticlă; restul îşi continuă drumul 
(de fapt într-o direcţie uşor modificată, datorită refracţiei, 
dar pentru simplificare vom neglija aceasta) pînă cînd atinge 
suprafaţa dinapoi a plăcii S 2 . In situaţia aleasă în 
figură, prin suprafaţa dinapoi tocmai trece o depresiune şi, 
din aceleaşi cauze ca mai înainte, unda reflectată în sus 
are şi ea o depresiune în acest punct. în momentul consi¬ 
derat, creasta de undă imediat precedentă a avut timp să 
parcurgă o jumătate de lungime de undă în sus. 

Observăm astfel câ în cele două unde reflectate, una de 
suprafaţa anterioară, cealaltă de suprafaţa posterioară a 
plăcii de sticlă, crestele fiind aşezate în zigzag, la înălţimea 
unde una din unde are o creastă, cealaltă are o vale şi invers, 
în realitate, aceste unde se suprapun. Le-am reprezentat ca şi 
cum ar fi foarte înguste, căci astfel desenul ar fi fost neclar. 
In realitate însă, atît unda incidenţă, cîtşi cele reflectate au 
o lărgime considerabilă. Ambele unde reflectate se propagă 
în sus, suprapunîndu-se una peste alta, şi întrucît în orice 
punct efectele lor sînt opuse, una producînd o creastă acolo 
unde cealaltă produce o vale, rezultatul suprapunerii va 
fi că ele se vor anula una pe alta. In situaţia ilustrată în 
figură nu vom observa deci nici o lumină reflectată. 

Acest rezultat depinde, evident, de raportul dintre dru¬ 
mul parcurs de undă prin placă şi lungimea de undă. Dacă 
placa ar fi fost puţin mai groasă, am fi putut avea o situaţie 
în care sosirea unei creste de undă pe S r ar fi coincis cu so¬ 
sirea unei alte creste pe S 2 . In acest caz cele două unde 
reflectate s-ar fi întărit una pe alta în loc să se anuleze. 
Rezultatul depinde şi de unghiul sub care unda atinge 
placa. Dacă întoarcem placa astfel încît ea să se apropie 
mai mult de poziţia verticală, drumul undei prin placă se 
va scurta şi din nou vom ajunge la o poziţie cînd undele se 
vor întări una pe alta. Este exact situaţia cu care ne-am 
întîlnit cînd am privit o flacără reflectată de o placă de 
sticlă. Diferitele părţi ale flăcării le vedem reflectate de 
placă sub unghiuri întrucîtva diferite şi, dacă lumina constă 
cu adevărat din unde, trebuie să ne aşteptăm ca în unele 
direcţii să găsim o imagine vie, iar în altele nici o imagine. 

Toate detaliile structurii unor asemenea franje de inter¬ 
ferenţă, adică modul cum depind ele de grosimea plăcii 
şi de unghiuri şi modul cum variază intensitatea de la o 
bandă luminoasă la una întunecată, sînt în perfectă con¬ 
cordanţă cu previziunile teoriei ondulatorii. Comparînd 
distanţa dintre franje pentru un unghi dat şi o grosime 
dată a plăcii, putem stabili lungimea de undă a undei in¬ 
cidente. 

în felul acesta se stabileşte că lungimea de undă a lu¬ 
minii vizibile este ceva mai mică decît a zecea mia parte 
dintr-un centimetru. De exemplu, lungimea de undă a 
luminii vaporilor de sodiu este de aproximativ 6-IO -5 cm. 
(Aici am folosit o generalizare a notaţiei prescurtate a 
numerelor, menţionată mai înainte. Prin IO -5 înţelegem 

» adică 1 împărţit la 1 urmat de 5 zerouri, sau în for- 

100 000 

mă zecimală 0,00001, adică o fracţie zecimală cu 5 zerouri 
înaintea unităţii.) Putem acum înţelege prin ce se deose¬ 
besc diferitele culori. Fiecare culoare corespunde unei anu¬ 
mite lungimi de undă. în curcubeu, lungimile de undă 
scad treptat dinspre roşu spre violet. Cea mai scurtă lun¬ 
gime de undă, cea a luminii violete, este aproximativ de 
două ori mai mică decît cea a luminii roşii. 

Dacă încercăm să obţinem o imagine de interferenţă 
folosind nu lumină monocromatică, ci lumină albă, undele 
din partea roşie a spectrului îşi vor avea franje întunecate 
în locuri diferite de cele, de exemplu, ale luminii albastre. 
Se obţin astfel franje colorate, care însă nu se pot vedea 
prea uşor. Ele sînt mult mai vizibile dacă în locul unei 
plăci de sticlă folosim o peliculă subţire, cu o grosime foarte 
puţin diferită de lungimea de undă a luminii. In acest caz 
franjele sînt mult mai late şi culorile se disting mai bine. 
Aceasta este explicaţia culorilor din bulele de săpun sau 
din picăturile de ulei de pe suprafaţa apei. 

DIFRACŢIE. POLARIZARE. VITEZĂ 

Un alt mijloc important pentru a demonstra interferenţa 
ni-1 oferă reţeaua de difracţie. Prin reţea de difracţie înţe¬ 
legem o serie de linii paralele situate la distanţe egale unele 
de altele. Acestea ar putea fi, de exemplu, nişte linii zgî- 
riate pe suprafaţa unei oglinzi sau nişte fire subţiri paralele. 
Dacă undele de lumină cad pe o asemenea reţea de difracţie, 
obţinem o imagine ca cea din figura 23. Aici cercurile 
indică liniile reţelei în secţiune. Direcţia de propagare a 
undei incidente formează un unghi a cu planul reţelei (şi 
aici crestele de undă sînt arătate haşurat). De pe fiecare 
linie a reţelei se obţine o undă reflectată (porţiunile mici 
haşurate arată creşterea undelor reflectate într-o direcţie 
anumită). Toate aceste unde reflectate se suprapun unele 
peste altele şi rezultatul va fi diferit după cum undele 
reflectate de fiecare linie a reţelei au toate crestele în aceeaşi 
poziţie şi deci se întăresc unele pe altele sau, dimpotrivă, 
se anulează unele pe altele. Figura 23 a reprezintă situaţia 
în care ele se anulează, iar figura 23 b reprezintă aceeaşi 
reţea, pentru lumină de aceeaşi lungime de undă, dar în 



cazul unor unde reflectate într-o direcţie puţin diferită; 
aici undele se întăresc unele pe altele. 

Franjele de difracţie diferă de franjele de interferenţă 
obţinute cu ajutorul unei plăci de i sticlă prin faptul că aici 
se combină nu numai două, ci mai multe unde reflectate. 




b 


Fig. 23: a) difracţia pe o reţea; 
b) aceeaşi difracţie, înlr-o altă direcţie 

In cazul general crestele acestor unde se află în cele mai 
diferite poziţii una faţă de alta şi se anulează aproape în 
toate direcţiile, cu excepţia unor domenii unghiulare în¬ 
guste în care poziţiile crestelor coincid, sau, cum se spune, 
sînt în fază. Deci o asemenea reţea de difracţie reflectă lu- 


mina monocromatică numai într-o direcţie strict delimitată, 
sau descompun lumina albă care cade asupra ei în spectre 
colorate clare. 

Dacă distanţa dintre liniile reţelei este mult mai mare 
decît lungimea de undă, liniile cele mai nete se obţin atunci 
cînd atît direcţia undei incidente, cît şi direcţia în care 
observăm lumina reflectată sînt aproape paralele cu supra¬ 
faţa reţelei. Acest fapt poate fi folosit pentru a demonstra 
difracţia fără ajutorul vreunui aparat special. 

Să luăm un disc de pikup obişnuit şi să-l punem înaintea 
ochilor în aşa fel, încît ochiul să privească de-a lungul 
suprafeţei lui şi să observăm cum se reflectă lumina unei 
surse de lumină destul de mici, de exemplu a unui bec 
electric obişnuit. In acest caz şanţurile discului acţionează 
ca o reţea de difracţie şi vedem astfel o serie de imagini ale 
lămpii, fiecare colorată în toate culorile spectrului. Această 
demonstraţie simplă se bazează pe acelaşi principiu ca şi 
spectrograful de difracţie, un instrument cu ajutorul căruia 
fizicienii pot determina cu foarte mare precizie lungimea 
de undă a luminii. 

Faptul că reuşim să vedem spectrul numai cînd privim 
discul aproape paralel cu suprafaţa lui arată că lungimea 
de undă a luminii este mult mai mică decît distanţa dintre 
şanţurile discului, care de obicei este aproximativ egală 
cu a 1 /40-a parte dintr-un centimetru. Estimînd unghiul 
sub care apar spectrele de difracţie, se poate arăta uşor 
că lungimea de undă a luminii este de cîteva sute de ori 
mai mică decît această distanţă, în concordanţă cu valoarea 
citată mai înainte. 

Studiul luminii arată, de asemenea, că ea constă din 
unde transversale (unde electromagnetice). Putem produce 
două unde de lumină de aceeaşi culoare, adică de aceeaşi 
lungime de undă, care să se deplaseze în aceeaşi direcţie 
şi care să fie, totuşi, diferite prin direcţiile lor de oscilaţie. 
Vorbim în acest caz de lumină polarizată diferit. In prezent, 
cea mai cunoscută este metoda de obţinere a luminii pola¬ 
rizate cu ajutorul filtrelor de polarizare (polaroizi). Pola¬ 
roidul este o placă de material plastic, transparentă pentru 
lumina polarizată într-o anumită direcţie, dar opacă pentru 
lumina polarizată în direcţie perpendiculară pe aceasta. 
Dacă se aşază două asemenea filtre unul peste altul şi se 
roteşte primul faţă de cel de-al doilea, se poate găsi o pozi- 



ţie în care perechea de filtre lasă să treacă aproape tot 
atîta- lumină ca şi fiecare filtru separat. In acest caz, 
filtrele sînt în aceeaşi poziţie. Rotind unul din filtre cu 90°, 
se împiedică practic complet trecerea luminii prin perechea 
de filtre. Acest efect se foloseşte într-un anumit tip de film 
stereoscopic, în care iluzia de profunzime se obţine făcînd 
ca cei doi ochi ai spectatorului să vadă imagini uşor diferite, 
aşa cum se întîmplă atunci cînd privim obiectele reale din 
spaţiu. Spectatorul poartă ochelari polaroizi, astfel încît 
ochiul stîng vede numai lumina cu polarizare verticală, 
iar ochiul drept pe cea cu polarizare orizontală. Lumina 
proiectată pe ecranul cinematografic este alcătuită din 
două imagini simultane, care au fost fotografiate cu două 
aparate, plasate respectiv în poziţia ochiului stîng şi a 
ochiului drept; fiecare dintre cele două imagini este proiec¬ 
tată cu lumină polarizată. 

Toate aceste rezultate dovedesc că lumina constă din 
unde transversale. Viteza lor, care este foarte mare, a fost 
măsurată prin mai multe metode. 

Prima determinare a vitezei luminii a fost efectuată de 
către astronomul danez Romer, care a observat traiectoria 
satelitului planetei Jupiter atunci cînd aceasta se apro¬ 
piase foarte mult de Pămînt. Cunoscînd traiectoria, Romer 
a calculat momentul cînd satelitul urma să treacă, între 
Jupiter şi Pămînt, ceea ce se putea observa după umbra sa. 
Totuşi, aceasta s-a întîmplat ceva mai tîrziu decît calcu¬ 
lase el. Era imposibil să se explice această discrepanţă 
prin vreo eroare în calcule sau în observarea orbitei sateli¬ 
tului. Romer a ajuns la concluzia că luminii i-a trebuit un 
timp finit pentru a ajunge de la Jupiter pe Pămînt. Întrucît, 
în momentul apariţiei satelitului, Jupiter se afla ceva mai 
departe de Pămînt decît fusese iniţial, trecerea satelitului 
trebuia să se vadă mai tîrziu. Romer a determinat viteza 
pe care ar trebui s-o aibă lumina pentru a înlătura această 
neconcordanţă; rezultatul său nu a fost departe de va¬ 
loarea corectă, aproximativ 3-10 10 cm/s, valoare care a 
fost confirmată ulterior prin observaţii mai precise de 
acelaşi tip, ca şi prin experienţe de laborator. 

După cum am văzut mai înainte, undele electromagne¬ 
tice au exact aceeaşi viteză ca lumina şi sînt tot unde trans¬ 
versale. Este deci firesc că considerăm undele de lumină 
ca fiind o formă de unde electromagnetice. 

LUMINA CONSTĂ DIN UNDE ELECTROMAGNETICE 

Această concepţie a fost pe deplin confirmată de cerce¬ 
tările ulterioare. Un oarecare sprijin în favoarea ei îl aduce 
imediat faptul că, dacă undele de lumină sînt într-adevăr 
unde electromagnetice, ar trebui în general să ne aşteptăm 
ca obiectele bune conducătoare de electricitate să fie opace 
pentru lumină. Intr-adevăr, undele electromagnetice au cîm- 
puri electrice care arpune imediat în mişcaresarcinile electrice 
mobile din conductor. Ştim însă că o asemenea mişcare este 
însoţită de frecare, sau „rezistenţă", şi deci de o transformare 
de energie în căldură. Conform legii conservării energiei, 
această energie trebuie să provină de undeva, şi singura 
posibilitate este ca ea să provină din undele electromag¬ 
netice înseşi. Ca rezultat, unda trebuie să slăbească. De aceea 
o astfel de undă nu poate pătrunde prea adînc într-un con¬ 
ductor fără ca aproape întreaga ei energie să fie transformată 
în căldură. Şi, într-adevăr, toate metalele absorb lumina. 
Un studiu mai atent al fenomenelor care au loc atunci cînd 
o undă electromagnetică atinge suprafaţa unui conductor 
duce la concluzia că aproape întreaga undă trebuie să fie, 
de fapt, reflectată. Şi aici teoria electromagnetică a luminii 
dă un rezultat just, căci încă din timpuri străvechi se ştie 
că suprafeţele şlefuite ale metalelor acţionează ca reflecta- 
toare de lumină, ca o oglindă. 

Cunoştinţele noastre asupra structurii materiei ne permit, 
pe baza teoriei electromagnetice a luminii, să înţelegem pe 
deplin fenomenele emisiei şi absorbţiei luminii ca şi a 
reflexiei şi refracţiei luminii în diferite medii. Aceasta 
constituie confirmarea definitivă a faptului că lumina 
constă din unde electromagnetice. 

Avem deci aici unul dintre cazurile în care o întreagă 
ramură a fizicii poate fi redusă la legi fundamentale ale 
naturii, deduse dintr-o altă ramură. Legile cîmpului electro¬ 
magnetic, care au fost expuse sumar în capitolul precedent, 
conţin toate legile care descriu propagarea luminii. Aceasta 
nu înseamnă că optica, adică disciplina ştiinţifică privi¬ 
toare la lumină, este astăzi mai puţin importantă decît în 
trecut. In sarcina ei a rămas aplicarea legilor fundamentale 
cunoscute la studiul interacţiunii dintre lumină şi diferitele 
substanţe, construirea instrumentelor optice şi studiul pro¬ 
prietăţilor ochiului omenesc. Ea nu mai conţine nimic mis¬ 
terios, care nu ar putea fi studiat pe baza legilor generale, 

cu excepţia fenomenelor cuantice, la care vom reveni în 
capitolul 7. 

Aşadar, undele de lumină sînt unde electromagnetice de 
acelaşi tip cu cele folosite în radiocomunicaţii. Singura 
deosebire dintre ele constă în lungimea lor de undă. Undele 
de lumină au o lungime de undă cam de un milion de ori 
mai mică decît a celor mai scurte unde folosite, de exemplu, 
în emisiunile de televiziune. 

Se pot produce şi unde electromagnetice de orice lungime 
de undă intermediară între aceste două regiuni, dar ele nu 
sînt vizibile ochiului omenesc. Radiaţia termică conţine 
lungimi de undă de cel mult o sutime de centimetru. Căl¬ 
dura pe care o simţim atunci cînd apropiem mîna de o sobă 
fierbinte se datoreşte faptului că orice obiect fierbinte 
emite unde calorice, adică unde electromagnetice de o 
lungime de undă mult mai mare decît a luminii, dar mai 
mică decît a undelor radio. 

Undele calorice de lungime de undă ceva mai mică, doar 
cu puţin mai mare decît cea a luminii roşii, sînt cunoscute 
sub denumirea de radiaţii „infraroşii". Acestea sînt emise cu 
mare intensitate de către obiectele fierbinţi, încălzite aproape 
pînă la roşu, adică imediat înainte ca ele să producă lumină 
vizibilă. 

. Dacă un obiect, de exemplu un fir metalic, este încălzit 
mai departe, el emile lumină roşie vizibilă. La o tempera¬ 
tură şi mai ridicată el devine alb, adică radiaţia lui acoperă 
tot domeniul spectrului vizibil. El începe atunci să emită 
şi unde de o lungime de undă prea scurtă pentru a fi vizi¬ 
bile. Asemenea unde, a căror poziţie în spectru este imediat 
dincolo de violet, sînt cunoscute sub denumirea de radiaţii 
„ultraviolete". Ele sînt produse deosebit de uşor în tuburile 
de descărcări electrice, dintre care forma cea mai uzuală 
este lampa cu vapori de mercur, care emite o radiaţie ultra¬ 
violetă destul de intensă. 

Făcînd să crească diferenţa de potenţial între bornele 
unui asemenea tub, putem produce lumină ultravioletă de 
lungime de undă din ce în ce mai scurtă. La lungimi de undă 
de cîteva mii de ori mai mici decît a luminii vizibile, undele 
îşi schimbă din nou caracteristicile şi poartă numele de 
radiaţii Rontgen (raze X). Undele cu lungimi de undă de 
cîteva mii de ori mai mici încă decît a radiaţiilor Rcintgen 
sînt cunoscute sub numele de radiaţii gamma. De acestea 
ne vom ocupa mai tîrziu. 

Aceasta varietate de denumiri indica doar faptul că 
undele cu lungimi de undă atît de diferite se deosebesc prin 
mijloacele folosite în practică pentru a le produce, prin 
efectele lor asupra diferitelor substanţe şi prin metodele cu 
ajutorul cărora pot fi detectate. Legile fundamentale ale 
cîmpului electromagnetic sînt însă valabile pentru oricare 
dintre ele, în întreg domeniul de lungimi de undă, de la 
undele radio pînă la radiaţiile gamma. 

S-ar putea spune deci că în acest capitol nu am învăţat 
nimic nou despre legile de bază ale naturii. Am găsit pur 
şi simplu un nou domeniu de aplicaţie pentru legi pe care 
le cunoaştem. Dar, după cum vom vedea, lumina şi cele¬ 
lalte radiaţii electromagnetice s-au dovedit de cea mai mare 
importanţă pentru stabilirea unor noi legi ale naturii. 
Studiul lor a fost de însemnătate capitală atît pentru 
înţelegerea structurii materiei, cît şi pentru a înţelege ce 
precizări trebuiau aduse legilor fundamentale ale mecanicii 
şi ale cîmpului electromagnetic. 

TEORIA EMISIEI. 

OPTICA GEOMETRICĂ 

Este interesant să comparăm teoria ondulatorie a luminii 
cu ideile mai vechi. Imaginea care se impunea ca cea mai 
plauzibilă era că o lampă sau o altă sursă de lumină emite 
mici particule care se mişcă rectiliniu cu mare viteză pînă 
cînd ajung la ochiul nostru, sau la o placă fotografică, sau 
la orice aparat cu care pot fi detectate. Aceasta ar explica 
de ce lumina se propagă în linie dreaptă. Fenomenul re¬ 
fracţiei s-ar putea explica uşor dacă la suprafaţa de sepa¬ 
raţie dintre aer şi sticlă sau dintre orice alte două medii 
transparente ar exista forţe adecvate care să acţioneze asupra 
„particulelor de lumină". De exemplu, dacă am juca popice 
pe un teren care să aibă două nivele diferite, cele două 
nivele fiind unite printr-un povîrniş scurt şi abrupt, fiecare 
bilă care ar porni de pe nivelul superior ar descrie o tra¬ 
iectorie care ar avea exact aspectul unei raze de lumină 
ce trece din aer în sticlă. Direcţia sa pe nivelul de jos nu ar 
fi aceeaşi cu cea cu care a sosit la marginea superioară a 
povîrnişului, ci ar forma cu această margine un unghi mai 
mare. „Teoria emisiei" a luminii este deci capabilă să explice 
comportarea razelor de lumină la trecerea lor prin prisme 

şi lentile. Chiar şi faptul câ prisma separă culorile ar puteâ 
fi înţeles, pesupunînd că forţa care acţionează asupra parti¬ 
culelor de lumină la suprafaţa de separaţie ar avea efecte 
diferite asupra celor de lumină albastră şi celor de lumină 
roşie. 

Caracterul limitat al teoriei corpusculare (emisiei) reiese la 
studiul fenomenelor de interferenţă şi de difracţie, care 
stabilesc în mod clar natura ondulatorie a luminii. 

Fenomenele de interferenţă şi de difracţie îşi păstrează 
însă însemnătatea numai cîtă vreme avem de-a face cu dis¬ 
tanţe nu prea mari faţă de lungimea de undă a luminii; 
de aceea în majoritatea cazurilor noi nu le observăm decît 
dacă facem eforturi speciale în acest scop. Este adevărat 
că am vorbit despre punerea în evidenţă a difracţiei cu 
ajutorul unui disc de pikup, deşi distanţa dintre şanţuri 
este încă foarte mare faţă de lungimea de undă a luminii; 
dar în acest caz a trebuit să privim discul într-un mod spe¬ 
cial, şi anume sub un unghi atît de mic încît şanţurile să 
pară depărtate unul de altul numai cu cîteva lungimi de 
undă. 

Teoria ondulatorie a luminii ne permite o înţelegere mult 
mai profundă a naturii acesteia, dar ea nu ar pute.% fi satis¬ 
făcătoare dacă nu ar menţine şi trăsăturile simple ale teo¬ 
riei corpusculare în toate cazurile în care acestea sînt apli¬ 
cabile, şi anume atunci cînd avem de-a face numai cu 
corpuri situate la distanţe foarte mari faţă de lungimea 
de undă a luminii. Este important ca teoria ondulatorie 
să facă în asemenea cazuri exact aceleaşi previziuni cu pri¬ 
vire la comportarea luminii, ca şi teoria corpusculară. 

Pentru a vedea cum se realizează aceasta, să considerăm 
mai întîi un exemplu foarte simplu: lumina emisă de o 
lampă fotografică „blitz 11 . La distanţe foarte mari de lampă, 
lumina constă din unde plane, cu alte cuvinte se extinde 
foarte departe perpendicular pe direcţia de propagare, dar 
durează numai un timp scurt. Aceasta este valabil, de 
exemplu, pentru declanşarea unei asemenea lămpi situate 
la o distanţă mare de observator. 

Dacă trasăm o dreaptă în direcţia de propagare a luminii 
şi considerăm la un moment oarecare intensitatea cîmpului 
electric al undei luminoase de-a lungul acestei drepte, ob¬ 
ţinem o imagine ca cea din figura 24 a. OX este linia de-a 
lungul căreia se propagă lumina. In fiecare punct al ei, 
cîmpul electric este vertical. Curba diferă de cele văzute 



de noi mai înainte prin faptul că ea nu continuă să oscileze 
la infinit, ci este limitată la o regiune relativ mică. In 
limitele acestei regiuni, ea prezintă oscilaţii regulate, ca 
cele din figura 21. 

Undele de acest tip sînt cunoscute sub denumirea de „tre¬ 
nuri de unde" sau „pachete de unde". Un asemenea pachet 


Fig. 24: a) tren de unde; b) combinarea a doua unde regulate; 
c) combinarea a patru unde regulate. 


de unde poate consta din multe unde plane, de lungimi de 
undă foarte puţin diferite. Pentru a ne convinge de aceasta, 
să considerăm mai întîi fig. 24 b, în care liniile subţiri 
reprezintă două unde perfect periodice, de lungimi de undă 
uşor diferite, iar linia groasă a fost obţinută prin adunarea 
celor două linii subţiri, astfel încît ea să reprezinte efectid 




combinat al celor două unde. Această curbă prezintă aşa- 
numitele „bătăi", adică prezintă oscilat ii care sînt puternice 
în locurile în care cele două unde iniţiale se întăresc reci¬ 
proc şi slabe acolo unde ele acţionează în direcţii diferite. 
Asemenea bătăi sînt bine cunoscute, de exemplu, în muzică, 
unde efectul combinat a două note foarte puţin diferite 
duce la un sunet tremurat. 

In acest exemplu am obţinut, prin folosirea numai a două 
unde periodice, o undă care încă mai are regiuni de intensi¬ 
tate mare. în figura 24 c s-a reprezentat rezultatul combi¬ 
nării a patru unde periodice. Aici se observă mult mai 
puţine regiuni de intensitate apreciabilă, pentru că, în 
unele locuri în care două unde se întăresc reciproc, celelalte 
două produc efectul opus. Totuşi, rămîn încă multe regiuni 
de intensitate apreciabilă. Putem continua în modul acesta 
şi, adunînd efectele a din ce în ce mai multe unde perio¬ 
dice care acoperă totdeauna acelaşi domeniu de lungimi de 
undă, putem distanţa din ce în ce mai mult regiunile 
de intensitate mare. Pe această cale, pachetul dc unde din 
figura 24 a poate fi considerat ca un caz-limită al acestui 
fenomen. 

Este uşor să evaluăm acum diferenţa dintre cea mai mică şi 
cea mai mare lungime de undă pe care trebuie s-o .conţină un 
pachet de unde asemănător celui din figura 24 a. Trebuie 
doar să ne amintim că dacă 1/2 este distanţa de la centru 
pînă la marginea pachetului de unde, aşa cum se arată 
în figură, toate undele trebuie să fie în fază în centru, pentru 
a da aici intensitatea maximă, şi să se anihileze reciproc 
la distanţa 1/ 2. Dacă XjŞiX 2 sînt respectiv cea mai mică 
şi cea mai mare lungime de undă. atunci la distanţa 1/2 

laltă. Deoarece în acest punct undele trebuie să se ani¬ 
hileze, aceste numere trebuie să difere între ele cel puţin 
cu 1/2. Rezultă că construirea pachetului nostru de unde 
este posibilă cu condiţia ca undele periodice pe care le folo¬ 
sim să acopere un domeniu de lungimi de undă astfel îneît 


/(— — — )=- 1 Acest rezultat poate fi exprimat mai sim- 

piu dacă introducem în locul lungimii de undă „numărul 
de undă“ k, egal cu 1/X inversul lungimii de undă, sau 
numărul de unde pe centimetru. Rezultatul obţinut devine 
deci l(k x — k s ) = 1, sau, cu al te cuvinte, cu cit este mai scurt 

pachetul de unde pe care vrem să-l construim, cu atît tre¬ 
buie să fie mai mare diferenţa dintre numerele de undă 
pe care urmează să le folosim. 

In vid, toate undele periodice din care este construit un 
pachet de unde se propagă cu aceeaşi viteză şi întregul pa¬ 
chet de unde se deplasează deci fără a-şi modifica lungimea 
sau forma. Dacă însă trece printr-un mediu refringent (un 
mediu care refractă lumina), de exemplu printr-o prismă, 
în care lumina de diferite culori, adică de lungimi de undă 
diferite, se propagă cu viteze diferite, pachetul de unde se 
va distorsiona. Atît timp cit se deplasează în vid, compor¬ 
tarea lui nu diferă de aceea a „particulei de lumină" din 
teoria emisiei, însă cînd trece printr-un sistem de lentile, 
diferenţa de lungime de undă a diferitelor sale părţi consti¬ 
tuente duce la complicaţii pe care teoria emisiei nu le pre¬ 
văzuse. 

Pînă acum am considerat unde limitate numai în ceea ce 
priveşte direcţia de propagare, dar de lărgime nelimitată. 
Printr-o generalizare a aceluiaşi raţionament putem însă 
construi un pachet de unde care are şi o lărgime limitată. 
In figura 25 se arată cum se poate face aceasta. Aici sînt 
reprezentate prin linii drepte un număr oarecare de unde 
periodice, avînd direcţii puţin diferite; părţile umbrite 
indică crestele undelor, iar cele albe depresiunile. Ca rezul¬ 
tat se obţine o alternare de regiuni albe şi regiuni foarte 
întunecate de-a lungul părţii centrale, restul figurii fiind 
de un cenuşiu uniform. In această figură s-au folosit cinci 
unde periodice; deasupra şi dedesubtul porţiunii din figură 
există încă regiuni de mare intensitate. Folosind din ce 
în ce mai multe unde cu direcţii intermediare, toate aceste 
regiuni pot fi anihilate. 

Aici însă apar noi trăsături. Undele au fost astfel desenate 
îneît de-a lungul liniei centrale toate crestele lor să coincidă. 
Aceasta înseamnă că undele care sînt mai înclinate faţă de 
linia centrală trebuie să aibă o lungime de undă mai mică. 
Prin urmare, undele din pachetul considerat au frecvenţe 
diferite şi, după un anumit interval de timp, diferitele 
unde componente se vor combina în mod diferit şi nu se 
vor mai accentua atît de net de-a lungul liniei centrale. 
Se vor obţine atunci oscilaţii slabe, care se extind cu timpul 
de ambele părţi ale liniei mediane. Cu alte cuvinte, un fas¬ 
cicul îngust de lumină nu va rămîne îngust infinit de mult 
timp, ci se va extinde treptat. Această extindere este im- 

09 




Fig. 25. Pachet de unde de lărgime finită 


perceptibilă dacă lărgimea fasciculului este foarte mare 
în comparaţie cu lungimea de undă, deoarece în acest caz 
direcţiile undelor din fascicul diferă doar cu unghiuri extrem 
de mici. 

Astfel, teoria ondulatorie duce la complicaţii neprevăzute 
de teoria emisiei chiar atunci cînd se descriu fenomenele 
care se petrec în vid, nu numai în prisme sau în alte instru¬ 
mente optice. Pentru un fascicul foarte bine delimitat, 
cum ar fi cel de la marginea umbrei unui obiect văzut în 

lumină strict paralelă, teoria ondulatorie prevede că la 
distanţe mari marginea nu va rămîne foarte bine delimitată, 
ci va fi difuză, datorită lărgirii fasciculului. 

Pentru toate scopurile practice, adică în cazul surselor 
de lumină folosite în practică şi al obiectelor de dimensiuni 
rezonabile, această distorsionare a umbrei este cu totul 
neînsemnată şi putem deci considera că pachetele de unde 
limitate, cu lungimi şi lărgimi suficient de mici, se pro¬ 
pagă ca şi cum ar fi particule. 

Ramura opticii care se ocupă numai cu studiul razelor de 
lumină, adică cu traiectoriile unor asemenea pachete de 
unde, este cunoscută sub denumirea de optică geometrică. 
Ea este satisfăcătoare în ceea ce priveşte proiectarea şi con¬ 
struirea instrumentelor optice, cu condiţia să avem de-a 
face cu situaţii în care difracţia şi interferenţa nu joacă un 
rol important. 

Din punctul nostru de vedere, aceste fapte sînt interesante 
din două motive. în primul rînd, pentru că ilustrează cum 
în procesul progresiv al dezvoltării cunoştinţelor noastre 
asupra legilor naturii reţinem vechile idei ca folositoare şi 
aproximativ valabile în situaţii adecvate, dar în acelaşi 
timp trebuie să ştim care sînt limitările lor şi unde trebuie 
să folosim în mod imperios noile idei rezultate din cunoaş¬ 
terea mai aprofundată a acestori legi. 

In al doilea rînd, legătura dintre undele periodice extinse 
şi pachetul de unde se va dovedi deosebit de importantă 
mai tîrziu, cînd vom discuta natura ondulatorie a materiei. 

Atomii şi electronii 


CHIMIA ŞI IPOTEZA ATOMICĂ 

Pînă acum proprietăţile materiei au intervenit în discuţia 
noastră asupra legilor naturii doar în mod accidental. Am 
discutat la mecanică despre corpuri care sînt uşoare şi despre 
altele care sînt grele, despre substanţe moi care cedează la 
presiune şi despre corpuri rigide care se opun puternic ori¬ 
cărei schimbări a formei lor, despre solide, lichide şi gaze. 
Am menţionat substanţe care conduc electricitatea şi altele 
care pot fi magnetizate; am mai vorbit despre substanţe 
care transmit lumina şi despre refracţia undelor luminoase; 
despre metale care reflectă undele ca oglinzile şi despre 
obiecte colorate. S-ar putea scrie un capitol întreg numai 
cu enumerarea diferitelor caracteristici ale obiectelor pe 
care ni le pune la dispoziţie natura sau pe car£ le putem 
fabrica. 

Clasificarea acestor caracteristici şi găsirea unor principii 
simple care le guvernează face parte din cercetarea noastră 
asupra legilor naturii. Prima etapă a acestui studiu a fost 
de domeniul chimiştilor. De-a lungul veacurilor, chimiştii 
au descoperit că toate substanţele cunoscute sînt combinaţii 
ale unora mai simple, denumite elemente, care se găsesc în 
natură în număr de 92. 

Dintre substanţele întîlnite în viaţa de toate zilele, foarte 
puţine sînt elemente. Unele elemente metalice sînt, desigur, 
cunoscute cititorului: aluminiul, cuprul, fierul (deşi fierul 
folosit în practică este, de obicei, foarte impur), cositorul, 
argintul, aurul, plumbul etc. Gazul hidrogen este şi el un 
element. El este folosit la umplerea baloanelor şi se găseşte, 
amestecat cu alte gaze, în gazele naturale pe care le folosim 
pentru gătit şi încălzit. Funinginea este în mare măsură 
formată din carbon, un alt element. Dar cele mai multe 
substanţe pe care le folosim sînt sau „compuşi 11 , adică com¬ 
binaţii ale elementelor chimice, sau amestecuri ale acestora. 
Aerul este un amestec de azot şi oxigen; apa o combinaţie 

de hidrogen şi oxigen; sarea de bucătărie o combinaţie de 
clor şi sodiu etc. 

Amestecurile se comportă de obicei foarte asemănător cu 
componenţii lor. Azotul şi oxigenul sînt gaze: tot un gaz 
este şi aerul, care este un amestec al lor. Dacă însă combi¬ 
năm oxigenul şi hidrogenul pentru a forma compusul apă, 
obţinem un lichid. 

Chimia modernă a început cu aplicarea metodelor de mă¬ 
surare, în primul rînd a cîntăririi, la formarea acestor com¬ 
puşi. 

Două reguli se desprind imediat de aici: mai întîi că, 
dacă combinăm cantităţi cunoscute din două elemente, de 
exemplu hidrogen şi oxigen, pentru a le transforma în 
compusul lor (în cazul nostru, apa), masa compusului care 
rezultă este exact egală cu suma maselor elementelor de la 
care am pornit. Este posibil, de exemplu, să combinăm 
un gram de hidrogen cu 8 grame de oxigen şi vor rezulta exact 
9 grame de apă. Această regulă este cunoscută sub numele de 
legea conservării masei. 

A doua regulă este legea proporţiilor definite. Ea spune 
că proporţiile în care se combină cantităţile de elemente 
trebuie să fie totdeauna aceleaşi. De exemplu, cantitatea de 
oxigen necesară pentru a se combina cu o cantitate dată de 
hidrogen este totdeauna de opt ori mai mare decît aceasta 
din urmă. Dacă amestecăm un gram de hidrogen cu mai 
mult de 8 grame de oxigen şi încălzim amestecul, tot hidro¬ 
genul se va combina cu oxigenul, dar va mai rămîne încă 
oxigen necombinat. Dacă pornim de la un gram de hidro¬ 
gen şi mai puţin de opt grame de oxigen, va rămîne ceva 
hidrogen necombinat. 

Regula proporţiilor definite a dus la ipoteza atomică. 
Această ipoteză, care pînă acum a fost confirmată prin dovezi 
covîrşitoare, spune că toate substanţele constau din atomi 
şi că diferitele elemente chimice conţin diferite feluri de 
atomi, care diferă între altele prin greutăţile lor. Pentru 
multe scopuri putem presupune că atomii unui element, de 
exemplu oxigen, sînt similari şi au aceeaşi masă (justeţea 
acestei afirmaţii va trebui revăzută mai tîrziu). 

Asemenea atomi se pot lega laolaltă pentru a forma mole¬ 
cule. O moleculă de apă constă dintr-un atom de oxigen 
unit cu doi atomi de hidrogen, ceea ce se exprimă prin 
formula chimică a apei: H a O. Din cele spuse despre propor¬ 
ţiile de hidrogen şi de oxigen din apă rezultă în mod evident 

că masa atomului de oxigen trebuie să fie de 16 ori mai 
mare decît masa atomului de hidrogen. 

Molecula este deci cea mai mică părticică a unui compus 
chimic, cum ar fi apa, care are caracteristicile chimice ale 
compusului (în speţă ale apei). Ea nu mai poate fi divizată 
fără a separa atomii de hidrogen de atomul de oxigen şi a 
produce astfel o schimbare chimică. 

In linii mari, ramurile fizicii pe care le-am trecut în 
revistă în capitolele precedente, ca şi alte ramuri ale fizicii, 
se ocupă numai de schimbările care lasă moleculele intacte. 
Dacă supunem apa unor forţe care o fac să curgă, dacă 
trecem prin ea unde sonore, dacă o aşezăm într-un cîmp 
magnetic sau o iluminăm, dacă o evaporăm sau o îngheţăm 
(dar nu totdeauna dacă facem să treacă prin ea un curent 
electric), structura moleculelor sale nu se schimbă. Chimia 
însă studiază schimbările în care se îndepărtează unii atomi 
din moleculă sau acesteia i se adaugă noi atomi pentru a 
forma noi compuşi. 

Noi ştim acum că această împărţire este mult prea sim¬ 
plistă şi că, mai ales în ceea ce priveşte substanţele solide, 
demarcaţia dintre fizică şi chimie nu este prea netă. Din 
fericire, aceasta este numai o chestiune de terminologie, 
deoarece astăzi se ştie că atît chimia, cît şi fizica derivă 
din aceleaşi legi de bază, că ele sînt ramuri ale aceleiaşi 
ştiinţe asupra naturii şi că sînt separate numai din motive 
practice. 

Speculaţiile asupra a ceea ce s-ar petrece dacă am împărţi 
materia în părticele din ce în ce mai mici au constituit 
pentru filozofi un subiect favorit încă cu mult înainte ca 
ipoteza atomică să-şi fi stabilit poziţia importantă în chimie, 
în ceea ce priveşte opiniile, în această chestiune au existat 
totdeauna două şcoli: unii considerau că materia trebuie 
să fie divizibilă Ia infinit şi alţii considerau că trebuie să 
existe o ultimă unitate de materie, atomul. însăşi denu¬ 
mirea de atom, care înseamnă ceva indivizibil, provine din 
aceste speculaţii, dar, deşi tradiţia a menţinut-o, vom vedea 
că în fizica modernă noţiunea de atom nu implică cîtuşi de 
puţin indivizibilitatea. 

Totuşi, noţiunea de atom nu putea juca nici un rol în dez¬ 
voltarea cunoştinţelor noastre atît timp cît nu putea fi 
verificată, cît nu se puteau aduce dovezi pentru sau contra 
ei. Aceasta este posibil numai legînd consecinţele ipotezei 
atomice de observaţiile şi experienţele asupra comportării 

efective a substanţelor. Aceste observaţii pot fi, desigur, 
şi pur calitative, dar ele nu sînt absolut concludente decît 
atunci cînd pot fi aduse la o formă cantitativă şi legate de 
măsurări precise. Dezvoltarea ipotezei atomice în chimie 
constituie un excelent exemplu de modul cum prin măsu¬ 
rări cantitative precise, în cazul dat prin cîntărirea substan¬ 
ţelor care reacţionează, se pot pune în evidenţă regularităţi 
care sugerează o nouă concepţie şi se poate confirma această 
concepţie. 

Nu vom parcurge aici raţionamentul prin care s-a ajuns la 
concluzia că apa conţine tocmai un atom de oxigen la doi 
atomi de hidrogen, cu alte cuvinte că formula apei este 
H a O şi nu, de exemplu, HO, ceea ce ar fi implicat pentru 
atomul de oxigen o masă egală cu cea a 8 atomi de hidrogen 
în loc de 16. In linii mari, acest fapt este stabilit prin exis¬ 
tenţa unor compuşi în care unul dintre cei doi atomi de 
hidrogen este înlocuit printr-un atom al unui alt ele¬ 
ment. 

Folosirea ipotezei atomice în chimie s-a dovedit cît se 
poate de fructuoasă şi de adecvată. S-a dovedit că, fără 
excepţie, orice compus chimic poate fi reprezentat cu ajuto¬ 
rul ei printr-o formulă adecvată. 

Totuşi chiar în acest stadiu existenţa atomilor era numai 
o ipoteză plauzibilă şi comodă. Ea nu era dovedită. Teoria 
cinetică, la care vom reveni, a adus încă un sprijin în favoa¬ 
rea acestei ipoteze. Dar pentru a arăta că atomii sînt o 
realitate era necesar să se găsească metode de determinare 
a dimensiunilor şi masei unui atom. Raţionamentul chi¬ 
mistului cu privire la proporţiile dintr-o reacţie implică 
numai comparaţia între greutăţile hidrogenului şi oxigenului 
şi, din acest punct de vedere, este indiferent dacă luăm greu¬ 
tatea ambelor tipuri de atomi (şi deci a întregii molecule) 
ca fiind de zece ori mai mare sau de zece ori mai mică. 
Spre sfîrşitul secolului al XlX-lea, cînd s-a ajuns la acest 
stadiu, se mai găseau unii oameni de ştiinţă eminenţi care 
se opuneau folosirii ipotezei atomice ca fiind nefundată 
şi prematură. Dintre aceştia se numără şi E. Mach 1 , care a 


1 Ernst Mach (1838—1916), fizician şi filozof german. Ca fizician, 
s-a ocupat îndeosebi de mecanică şi acustică (este cunoscut pendulul 
lui Mach). Ca filozof, Mach este unul dintre fondatorii „idealismului 
fizic", curent filozofic a cărui esenţă idealistă a fost demascată şi 
combătută de către V.l. Lenin în lucrarea „Materialism şi empirio- 
criticism". — N.R. 

adus contribuţii importante la fundamentarea mecanicii 
şi a relativităţii. 

Fără îndoială, Mach avea dreptate atrăgînd atenţia asupra 
faptului că nu putem fi siguri de existenţa atomilor pînă 
ce nu vom găsi metode de a determina cît sînt ei de mari. 
Totuşi, retrospectiv, putem spune că sprijinitorii teoriei 
atomice au dovedit multă imaginaţie atît prin tăria argu¬ 
mentelor în favoarea acestei teorii, cît şi în convingerea 
fermă că dovada definitivă va fi găsită într-un fel sau 
altul. In orice caz, nu există nici un dubiu că, dacă Mach şi 
alţi eminenţi savanţi care s-au opus teoriei atomice ar tră- 
astăzi, ei ar admite imediat că dovezile sîrit covîrşitoare. 


DIMENSIUNILE ATOMILOR. IONII 

In fizica modernă există multe metode cu ajutorul cărora 
se pot „cîntări 11 atomii, se pot măsura dimensiunile lor şi 
se pot număra. Multe dintre aceste metode ţin de ramuri 
ale fizicii pe care încă nu le-am întîlnit în această carte, 
dar există una foarte convingătoare care poate fi discutată 
în acest capitol, şi anume difracţia radiaţiilor Rontgen. 
Am mai menţionat faptul că radiaţiile Rontgen sînt unde 
electromagnetice, ca şi lumina, dar cu o lungime de undă 
de cîteva mii de ori mai mică. Pentru moment nu ne intere¬ 
sează metodele prin care se produc asemenea radiaţii, dar 
desigur că cei mai mulţi cititori au văzut un tub de radiaţii 
Rontgen fie într-un laborator, fie într-un spital. 

Max von Laue a descoperit că atunci cînd radiaţiile Ront¬ 
gen trec printr-o substanţă solidă sînt puternic deviate 
sub anumite unghiuri, în timp ce în alte direcţii nu sînt 
deviate de loc. Imaginea obţinută arată exact ca imaginea de 
difracţie a unei reţele, care a fost menţionată în capi¬ 
tolul referitor la lumină. Concluzia care se impune este că 
într-un solid atomii sînt aşezaţi într-o reţea regulată, egal 
distanţaţi între ei, astfel încît reflexia radiaţiilor Rontgen 
pe diferiţii atomi să aibă acelaşi rol ca şi reflexia luminii 
pe diferitele linii ale reţelei de difracţie. Metoda difracţiei 
radiaţiilor Rontgen se dovedeşte a da indicaţii de foarte 
mare precizie, şi din imaginea obţinută se poate deduce 
cum trebuie să arate „reţeaua 11 , respectiv aranjarea atomilor. 
In speţă, direcţiile în care sînt deviate radiaţiile Rontgen 
depind de distanţele dintre atomii vecini şi de lungimea 

de undă a radiaţiilor. Prin urmare, cu ajutorul acestei 
metode putem măsura distanţele interatomice dintr-un 
solid în funcţie de lungimea de undă a radiaţiilor Rontgen. 

Aceasta nu rezolvă problema noastră decît dacă putem 
cunoaşte lungimile de undă ale radiaţiilor Rontgen, ceea 
ce este posibil măsurînd difracţia lor pe o reţea obţinută 
prin trasarea unor linii fine peo suprafaţă metalică. Desigur 
că cele mai fine linii pe care le putem obţine pe această 
cale sînt cu mult mai largi decît lungimile de undă ale 
radiaţiilor Rontgen, dar putem totuşi obţine o imagine de 
interferenţă folosind unghiuri mici, întocmai cum am putut 
vedea difracţia luminii pe un disc de pikup privind sub 
unghiuri mici. 

Acesta este principiul uneia dintre determinările precise 
a distanţelor interatomice. Prin această metodă putem 
afla cîţi atomi sînt cuprinşi, de exemplu, într-un centimetru 
cub dintr-un solid cum este sarea de bucătărie. Şi întrucît 
cunoaştem greutatea unui centimetru cub de sare, putem afla 
astfel greutatea unui atom. 

Se găseşte astfel că distanţele dintre atomii unui corp 
solid sînt de ordinul a 10~ 8 cm, cu alte cuvinte de cîteva mii 
de ori mai mici decît lungimea de undă a luminii vizibile. 
Este deci limpede că nu putem vedea direct atomii, oricît 
de puternice ar fi microscoapele pe care le-am construi, 
deoarece obţinem imagini clare ale obiectelor pe care le 
privim într-un microscop numai atunci cînd conturul obiec¬ 
tului poate fi trasat prin metodele opticii geometrice, pe 
care le-am discutat la sfîrşitul capitolului precedent. Pentru 
aceasta este însă necesar ca obiectul să fie mare faţă de lun¬ 
gimea de undă a luminii: or, în cazul atomului lucrurile 
stau exact invers. 

Greutatea unui atom de hidrogen s-a dovedit egală cu 
l,6-10“ 24 g, număr greu de reprezentat. Poate conside¬ 
raţiile de mai jos vor reuşi să ne dea o imagine asupra mici¬ 
mii atomilor. Să presupunem că extragem aerul dintr-o 
incintă cu ajutorul unei pompe puternice. De obicei se 
consideră că spaţiul în care s-a creat un asemenea aşa- 
numit „vid înaintat 11 este gol atunci cînd cantitatea de aer 
din el a fost micşorată de IO 9 ori (adică de o mie de mi¬ 
lioane ori). Totuşi, chiar în acest caz fiecare centimetru 
cub mai conţine circa 20 000 000 de atomi. 

Cîteva alte metode de a număra atomii şi de a măsura 
dimensiunile lor vor fi descrise mai tîrziu. Momentan este 

important că toate aceste metode dau acelaşi rezultat 
şi astfel se confirmă faptul că un atom nu este numai 
o ficţiune comodă, ci un obiect real, măsurabil şi cîn- 
tăribil. 

Pentru a afla mai multe proprietăţi ale atomilor trebuie 
să studiem structura lor internă. Acest studiu a început 
o dată cu cercetările asupra trecerii electricităţii prin lichide 
şi gaze. Faraday a studiat trecerea curenţilor electrici prin 
anumite lichide, în special prin apa în care era dizolvată 
o sare oarecare, şi a observat că, atunci cînd prin asemenea 
soluţii trece un curent electric de la una din plăcile metalice 
la cealaltă, unii dintre constituenţii chimici ai sării se 
acumulează la placa cu potenţial pozitiv, iar alţii la placa 
cu potenţial negativ. 

Acest proces, cunoscut sub numele de electroliză, este 
folosit la galvanizare. El este de asemenea strîns legat de 
fenomenele care au loc la încărcarea acumulatorilor sau a 
bateriilor de automobil. 

S-a constatat de asemenea că cantitatea da substanţă 
de fiecare fel ce se depune pe această cale este proporţională 
cu mărimea sarcinii care a trecut prin lichid. 

In lumina teoriei atomice, aceste regularităţi se explică 
prin faptul că fiecare atom al sării tinde să se încarce cu o 
sarcină electrică bine determinată, pozitivă sau negativă. 
De exemplu, sarea de bucătărie este o combinaţie de sodiu 
(simbol chimic Na) şi clor (simbol chimic CI), care conţine 
un număr egal de atomi din fiecare element, formula chi¬ 
mică fiind NaCl. Intr-o soluţie de sare în apă, o parte din 
moleculele de NaCl se separă în elementele sodiu şi clor, 
astfel încît sodiul poartă o sarcină electrică pozitivă deter¬ 
minată, iar clorul aceeaşi sarcină, însă negativă. Asemenea 
atomi încărcaţi se numesc „ioni“. Dacă se aplică un cîmp 
electric prin intermediul unor plăci metalice cufundate în 
soluţie, ionii de sodiu sînt atraşi de placa negativă, iar 
cei de clor de placa pozitivă. Cînd ajung la plăcile metalice, 
ei se neutralizează, adică îşi pierd sarcinile. Atomii neutri 
de clor sau de sodiu rămîn acolo într-o combinaţie oarecare 
cu apa. 

Este limpede că, dacă fiecare atom de sodiu poartă întot¬ 
deauna aceeaşi sarcină electrică, între valoarea sarcinii 
totale care a trecut de la o placă la alta şi cantitatea de sodiu 
care a fost îndepărtată din soluţie trebuie să existe o relaţie 
bine definită. 

Pe această cale putem găsi valoarea sarcinii care cores¬ 
punde unui gram de sodiu. Tntrucît cunoaştem acum greu¬ 
tatea unui atom de sodiu, putem deduce ce sarcină trans¬ 
portă un ion de sodiu la trecerea curentului electric prin 
soluţie. Rezultatul obţinut este că sarcina transportată 
de un ion de sodiu este egală şi de semn opus cu cea transpor¬ 
tată de un ion de clor şi că o sarcină de aceeaşi valoare 
intervine şi în cazul tuturor celorlalte săruri, ca şi în toate 
celelalte procese electrolitice asemănătoare. 

Unii ioni transportă două sau trei sarcini elementare, 
sau chiar un multiplu mai mare. 

Aceste rezultate sugerează că şi electricitatea are o struc¬ 
tură atomică şi că există o sarcină electrică minimă. 

La concluzii similare se ajunge şi prin studiul trecerii 
curentului electric prin gaze, fenomen care are loc, de exem¬ 
plu, în tuburile de descărcare, devenite în prezent atît de 
cunoscute, din reclamele luminoase sau din iluminatul 
fluorescent. Cazul tuburilor de descărcare cu presiune joasă 
prezintă avantajul că aici problemele mecanice legate de 
mişcarea ionilor sînt simple. Intr-un lichid, un ion este 
totdeauna foarte apropiat de alţi atomi sau molecule şi, 
atunci cînd trece printre ele, ionul este într-o situaţie similară 
cu cea a unei persoane care străbate o mulţime înghesuită. 
Intr-un tub de descărcare cu presiune joasă, un ion poate 
străbate un drum lung fără a întîlni vreun alt atom sau ion. 
Aplicînd asupra acestor ioni forţe electrice, este deci posibil 
să se urmărească cît de mult sînt ei abătuţi din drumul lor. 
Dacă am cunoaşte viteza unui asemenea ion, deviaţia sa 
ne-ar arăta cît de mare este acceleraţia laterală pe care a 
suferit-o şi deci ne-ar da raportul dintre forţă şi masă, sau, 
întrucît cunoaştem intensitatea cîmpului, ne-ar da mărimea 

— » adică sarcina electrică împărţită la masă. 
m 

In practică nu cunoaştem viteza ionilor, dar o putem afla 
aplicînd şi un cîmp magnetic, de exemplu plasînd tubul de 
descărcare între polii unui magnet al cărui cîmp are o inten¬ 
sitate cunoscută. O sarcină electrică în mişcare reprezintă 
un curent electric, iar în cap. 2 am văzut că orice cîmp mag¬ 
netic exercită o forţă asupra unui curent, forţă care este cu 
atît mai mare cu cît este mai intens curentul. Rezultă deci 
că într-un cîmp magnetic particulele încărcate sînt supuse 
unei forţe care acţionează perpendicular pe direcţia lor de 
mişcare, şi a cărei intensitate creşte cu viteza particulei. 


7* 

ELECTRONUL 


Acesta este, în linii mari, principiul care stă la baza meto¬ 
dei lui J.J. Thompson de măsurare a raportului — pentru 

tn 

diferiţi ioni. S-a constatat pe această cale că există mulţi 
ioni cu sarcini pozitive sau negative pentru care raportul 
dintre sarcină şi masă este exact acelaşi cu raportul găsit 
în cazul electrolizei. Dar, pe lîngă aceşti ioni, în tuburile 
de descărcare apăreau predominant şi particule, totdeauna 
încărcate negativ, care erau de aproape două mii de ori mai 
uşoare decît atomul cel mai uşor, atomul de hidrogen. 
Aceste particule au fost denumite electroni. Fasciculele de 
electroni rapizi care apar într-un tub de descărcare sînt 
cunoscute sub denumirea de raze catodice, deoarece provin 
de la catod (numele acelei părţi metalice a tubului care se 
află la un potenţial negativ). 

Cercetări ulterioare asupra trecerii electricităţii prin gaze 
au arătat că dacă iniţial un gaz conţine numai atomi neutri 
din punct de vedere electric, adică nu există la început nici 
un transport de sarcină electrică, este totuşi posibil *să apară 
ulterior în el ioni pozitivi şi electroni. Acest fapt a arătat 
că electronii fac parte din atom; un atom care a pierdut un 
electron negativ are o sarcină pozitivă în exces şi devine ion 
pozitiv. Ionii negativi se obţin în mod similar atunci cînd 
un electron este captat de către atomul neutru. Ionii poartă 
deci totdeauna o sarcină care sau este cantitativ egală cu 
sarcina electronului (însă poate fi pozitivă sau negativă), 
sau este un multiplu al acesteia şi se obţine prin pierderea, 
respectiv prin captarea mai multor electroni. 

Sarcina electronului, de obicei notată prin litera e, este 
relativ uşor de măsurat. Cea mai simplă metodă de măsurare 
se datoreşte lui Millikan. El a observat printr-un microscop 
aşezat orizontal o ceaţă compusă din picături fine de ulei, 
care pluteau în spaţiul dintre plăcile unui condensator. In 
aer, aceste picături cad datorită greutăţii proprii, dar din 
cauza micimii lor căderea este extrem de lentă, deoarece 
greutatea unei asemenea picături este proporţională cu volu¬ 
mul său (adică cu puterea a treia a diametrului ei), în timp 
ce rezistenţa pe care aerul o opune variază cu secţiunea 
picăturii (adică cu pătratul diametrului). Rezultă că, 
pentru o picătură foarte mică, rezistenţa aerului joacă un 
rol mult mai importanl decît greutatea ei, ceea ce nu se 

întîmplă cu o picătură mare. Aşa cum am menţionat, în 
aparatul lui Millikan picăturile de ulei se aflau între plăcile 
orizontale ale unui condensator plan, care pot fi încărcate 
electric. In acest caz, unele picături poartă o sarcină elec¬ 
trică şi, atunci cînd se aplică cîmpul electric, ele cad mai 
rapid sau mai lent ori chiar urcă, în funcţie de mărimea şi 
de semnul sarcinii lor. Observînd la microscop mişcarea unei 
anumite picături în prezenţa şi în absenţa cîmpului electric, 
s-a putut deduce forţa electrică ce acţionează asupra ei 
şi de aici (intensitatea cîmpului fiind cunoscută) sarcina ei. 

S-a constatat că această sarcină este totdeauna un multi¬ 
plu întreg al unei sarcini minime, care s-a considerat ca 
fiind sarcina unui electron, întrucît cel mai uşor mod prin 
care se poate încărca particula este pierderea sau dobîndirea 
unui electron suplimentar. Sarcina electronului este foarte 
mică, aproximativ 5-IO -10 din unităţile folosite în cap. 2. 
Intr-un limbaj mai familiar, aceasta este echivalent cu a 
spune că un curent de un amper reprezintă trecerea a G• IO 18 
electroni pe secundă. 

Cunoaşterea sarcinii electronului ne oferă posibilitatea 
de a determina masa atomilor pe altă cale. Am văzut că, 
la trecerea curentului electric prin lichide, relaţia dintre 
sarcina transportată prin lichid şi cantitatea de substanţă 

depusă este constantă şi depinde de raportul — , unde e 

m 

este sarcina unui ion şi m masa sa. întrucît ionii cei mai 
simpli poartă o singură sarcină electronică, cunoaşterea 
acestei sarcini ne dă masa lor. 

Descoperirea electronului la sfîrşitul secolului al XlX-lea 
a constituit punctul de plecare în studiul structurii atomu¬ 
lui, electronul fiind, evident, unul dintre constituenţii 
acestuia. 


DIN CE SÎNT FORMAŢI ATOMII? 

A trebuit să treacă destul de mult timp pînă să se mai 
poată afla ceva despre conformaţia internă a atomului şi 
despre rolul precis pe care îl joacă în el electronul. Urmă¬ 
torul pas înainte se datoreşte lucrărilor lui Rutherford, 
care făcea studii asupra radioactivităţii. Ca să ne putem da 
seama de semnificaţia rezultatelor obţinute de Rutherford 
pentru cunoaşterea atomului, trebuie să spunem cîteva 

cuvinte despre radioactivitate. încă din cercetările lui 
Becquerel se ştia că există unele minerale, între care aşa- 
numita pechblendă, care emit radiaţii foarte pătrunzătoare 
(penetrante). Acestea pot înnegri plăcile fotografice, pot 
face aerul bun conducător de electricitate şi pot fi detectate 
pe multe alte căi. Cunoscuţii savanţi Mărie şi Pierre Curie 
au izolat din pechblendă elementul radiu, care constituie 
o sursă deosebit de intensă de asemenea radiaţii. Ei au 
demonstrat şi,.existenţa cîtorva alte substanţe radioactive. 

Rutherford a studiat mai amănunţit natura radiaţiilor 
provenite de la aceste substanţe. Ele pot fi împărţite în 
trei grupe principale, pe care Rutherford le-a notat cu pri¬ 
mele trei litere ale alfabetului grecesc: alfa, beta şi gamma. 
Rutherford a arătat că radiaţiile alfa (simbol a) pot fi 
deviate de un cîmp electric sau magnetic în aceeaşi direcţie 
ca un fascicul de particule încărcate pozitiv; radiaţiile beta 
(simbol p) se comportă ca particule încărcate negativ, iar 
radiaţiile gamma (simbol y) nu sînt deviate de loc de cîm- 
purile electric şi magnetic. 

S-a constatat că radiaţiile gamma constau din unde electro¬ 
magnetice de o lungime de undă mult mai mică decît lungi¬ 
mea de undă a radiaţiilor Rontgen. Radiaţiile beta sînt 
constituite din electroni, iar radiaţiile alfa din particule 
grele încărcate pozitiv. Măsurînd deviaţia acestor particule 
în cîmpuri electromagnetice, s-a constatat că raportul dintre 
sarcina şi masa lor este acelaşi ca şi la ionii gazului heliu, 
cel mai uşor element după hidrogen. Astăzi se ştie că radia¬ 
ţiile alfa sînt într-adevăr ioni de heliu. 

Radiaţiile alfa sînt emise de radiu şi de substanţele simi¬ 
lare, cu viteze foarte mari, uneori pînă la o zecime din viteza 
luminii, şi sînt capabile să treacă prin foiţe fine de sub¬ 
stanţă solidă, de exemplu printr-o foaie de hîrtie sau o foiţă 
de aluminiu. Vom reveni mai tîrziu asupra problemei 
acestor radiaţii. 

Rutherford şi-a pus întrebarea: în ce măsură vor fi deviate 
aceste particule de la un drum drept la trecerea lor prin 
materie? El a îndreptat un fascicul fin de asemenea particule 
spre o foiţă subţire. Rezultatul a fost oarecum neaşteptat, 
şi anume cele mai multe particule nu au fost deviate în mod 
sensibil. Ele şi-au continuat drumul în linie dreaptă. Numai 
foarte puţine au suferit deviaţii sensibile faţă de direcţia 
iniţială, şi încă mai puţine au fost deviate sub un¬ 
ghiuri mari. 

Acest rezultat era cit se poate de surprinzător. Se ştie că 
substanţele solide trebuie să conste din atomi foarte apro¬ 
piaţi unul de altul, deoarece chiar aplicarea unor presiuni 
foarte mari nu le reduce dimensiunile în mod apreciabil. 
Particulele alfa ale lui Rutherford trebuie deci să fi străbătut 
în linie dreaptă prin atomii foiţei şi era de aşteptat ca ele 
să se ciocnească cu unele părţi ale acestora. In asemenea 
ciocniri ar fi trebuit să devieze de la drumul lor. Desigur că 
un jucător de biliard ar fi cît se poate de uimit dacă ar 
proiecta o bilă de la un capăt al unei mese complet umplute 
cu alte bile şi ar vedea-o sosind în linie dreaptă la celălalt 
capăt. Aceasta nu ar fi posibil decît dacă ar exista suficient 
spaţiu între bile pentru ca cea proiectată să poată trece 
printre ele. 

Rutherford a tras astfel concluzia că atomul este în cea 
mai mare parte gol şi că atît toate particulele grele pe care 
le conţine, cît şi particulele alfa pe care le-a folosit ca pro¬ 
iectile, trebuie să fie foarte mici faţă de dimensiunile unui 
atom. 

S-ar putea spune chiar mai mult. Evident, cele cîteva 
particule care au fost deviate au trecut în apropierea unor 
părţi ale atomului unde asupra lor au acţionat forţe relativ 
puternice. Particulele alfa fiind ele însele încărcate electric, 
era firesc ca forţele electrice să fie considerate ca răspunză¬ 
toare de această deviaţie. 

Printr-o analiză ingenios de simplă, Rutherford a arătat 
că numărul de particule alfa deviate sub diferite unghiuri 
corespunde cu cel la care ar trebui să ne aşteptăm dacă fie¬ 
care atom ar conţine o sarcină electrică foarte concentrată, 
care ar acţiona asupra particulelor alfa cu o forţă ce ascultă 
de legea proporţionalităţii inverse cu pătratul distanţei, 
ca cea descrisă în cap. 2. Această sarcină electrică concen¬ 
trată trebuie să fie legată de o masă mai mare decît a parti¬ 
culei alfa, căci altminteri particula alfa ar fi azvîrlit-o din 
drumul său fără ca ea însăşi să fie sensibil deviată. 

Aceste considerente au sugerat următorul tablou pentru 
atom: atomul conţine în centrul său un mic sîmbure—nucleul, 
încărcat pozitiv, care este înconjurat de electroni. Numărul 
electronilor este exact atît de mare cît e necesar pentru ca 
atomul luat ca un tot să fie neutru din punct de vedere elec¬ 
tric. In acest caz electronii s-ar mişca sub acţiunea unei 
forţe care ascultă de legea proporţionalităţii inverse cu 
pătratul distanţei, ca planetele în cîmpul de atracţie al 

Soarelui; modelul de atom, propus de Rutherford, îl repre¬ 
zintă pe acesta ca pe un sistem solar în miniatură. Atomul 
este într-adevăr la fel de „gol“ ca şi sistemul solar, cu alte 
cuvinte nucleul atomic este tot atît de mic în comparaţie 
cu dimensiunile atomului ca şi Soarele în comparaţie cu 
orbitele planetelor. 

Deci masa unui nucleu este aproape egală cu masa între¬ 
gului atom; chiar în cazul celui mai uşor atom, ea este de 
aproape 2 000 de ori mai mare decît masa unui electron. 

Pentru ca atomul să fie neutru din punct de vedere elec¬ 
tric, sarcina nucleului trebuie să fie egală cu sarcina globală 
a electronilor. Dacă sarcina nucleului este egală cu -f-Ze 
(unde e este sarcina electronului, iar Z un număr întreg), 
atomul trebuie să aibă Z electroni negativi pentru a o com¬ 
pensa. 

S-a constatat imediat că numărul Z este strîns legat de 
unele particularităţi surprinzătoare, găsite de chimie. 
Mendeleev observase mai de mult că dacă elementele cunos¬ 
cute sînt înşiruite în ordinea greutăţii lor atomice (deter¬ 
minate de proporţiile în care intră în diferitele reacţii) 
apare o repetare periodică a anumitor caracteristici chimice. 

De exemplu, tabloul conţine în diferite locuri gazele 
„nobile" sau inerte — heliu, neon, argon etc. —, care rămîn 
în stare gazoasă pînă la temperaturi extrem de coborîte 
şi nu formează nici un fel de compuşi cu alte elemente. Or, 
elementul care urmează unui asemenea gaz este totdeauna 
un metal alcalin. Heliul este urmat de litiu, neonul de sodiu, 
argonul de potasiu etc. Aceste metale sînt cele mai active 
din punct de vedere chimic, reacţionînd chiar cu apa; for¬ 
mează săruri şi în soluţie pierd uşor un electron, formînd 
ioni pozitivi. 

Pe de altă parte, elementele dinaintea gazelor inerte (cu 
excepţia primului) fac toate parte din aşa-numita familie 
chimică a halogenilor: fluor, clor, brom etc. Aceste elemente 
tn combinaţie cu hidrogenul formează acizi, iar în soluţie 
formează ioni negativi, adică captează uşor un electron 
suplimentar. Aceste regularităţi l-au dus pe Mendeleev le 
construirea sistemului periodic al elementelor. 

S-a dovedit că numărul Z, care reprezintă sarcina nucleului 
în unităţi de sarcină electronică, este egal cu numărul de 
ordine al elementului în tabloul lui Mendeleev. 

Elementul cel mai uşor, hidrogenul, cu Z = 1, este for¬ 
mat deci dintr-un nucleu pozitiv şi un electron, avînd aceeaşi 

sarcină negativă. Atomul celui de-al doilea element, heliul, 
are de două ori mai multe sarcini electrice în nucleu şi doi 
electroni. Lista continuă pînă la cel mai greu element cunos¬ 
cut în natură, uraniul, cu Z = 92, cu un nucleu conţinînd 
de 92 de ori mai multe sarcini electrice pozitive decît cel 
al hidrogenului şi înconjurat de 92 de electroni 1 . 

DE CE SÎNT STABILI ATOMII? 

în baza acestei descrieri să încercăm acum să înţelegem 
comportarea unui atom. Să luăm cazul cel mai simplu: 
atomul de hidrogen. Acesta se compune din nucleul său, 
un proton, şi un electron. Cele două particule — protonul 
şi electronul — se atrag reciproc conform legii proporţio- 
nalităţii inverse cu pătratul distanţei, astfel că problema 
mecanică se aseamănă cu cea a Soarelui şi a unei planete. 
Este de aşteptat deci ca electronul să se învîrtească în jurul 
protonului. Atît timp cît nu ar exista nici un factor pertur¬ 
bator, această stare ar fi perfect stabilă, iar forma şi mărimea 
curbei descrise de electron, adică orbita sa, ar rămîne ne¬ 
schimbată, întocmai cum orbita unei planete în jurul Soare¬ 
lui rămîne aceeaşi atît timp cît nu există perturbaţii. 

Totuşi, avem toate motivele să credem că în cazul unui 
atom există perturbaţii. Doi factori sînt deosebit de impor¬ 
tanţi. Primul este influenţa altor atomi,în special în lichide 
şi solide, unde atomii sînt foarte înghesuiţi 2 3 . Forţa dintre 
atomii vecini ar reprezenta în acest caz o perturbaţie puter¬ 
nică; electronii, în loc să-şi păstreze orbita stabilă, ideală, 
ar trebui să se apropie treptat de nuclee, astfel îneît, dato¬ 
rită forţei atractive, să se pună în libertate din ce în ce mai 
multă energie; în acelaşi timp, dimensiunile orbitei elec¬ 
tronului, deci şi ale atomului, ar trebui să se micşoreze, 
ducînd la o năruire completă a solidului sau lichidului. 
Această situaţie este, desigur, cu totul diferită de comporta¬ 
rea substanţelor reale şi deci trebuie să existe ceva funda¬ 
mental greşit în reprezentarea noastră. 


1 Elementele situate după uraniu în tabloul lui Mendeleev continuă 

pînă la Z = 103 (lawrenciu), dar acestea nu se găsesc în stare natu¬ 
rală. — N.R. 

3 Aici autorul se referă la faptul că în lichide şi solide forţele de 
coeziune dintre atomi şi molecule sînt mult mai mari decît la gaze. 
— N.R. 

Chiar dacă am considera un singur atom izolat, aşa cum 
putem face în cazul gazelor, în care atomii sînt în cea mai 
mare parte din timp destul de depărtaţi unul de altul, 
tot ar mai rămîne şi o altă cauză serioasă de perturbare a 
mişcării simple a electronilor, şi anume emisia de lumină 
sau de alte unde electromagnetice. Un electron, adică o 
particulă încărcată care se roteşte pe o orbită, ar produce 
un cîmp electric oscilant, ceea ce ar duce la emiterea unor 
unde electromagnetice, exact ca în cazul antenei pe care am 
discutat-o în cap. 2 (vezi fig. 17). Radiaţia rezultată ar 
transporta energie şi, conform legii conservării energiei, 
energia mecanică a electronului ar trebui să scadă continuu. 
Aceasta ar însemna că orbita electronului ar trebui să se 
contracte treptat pînă ce electronul ar „cădea" în nucleu. 
Aceste consideraţii demonstrează încă o dată că legile natu¬ 
rii, aşa cum le cunoaştem pînă aici, nu pot explica existenţa 
atomilor de dimensiuni şi proprietăţi determinate, invaria¬ 
bile în timp. 

Aceste două contradicţii nu sînt decît exemple ale difi¬ 
cultăţilor pe care le-au întîmpinat fizicienii în încercarea 
lor de a explica structura atomului cu ajutorul legilor fizicii 
clasice, adică a legilor mecanicii newtoniene şi a legilor 
electromagnetice ale lui Maxwell. Intr-un capitol ulterior 
vom arăta că aceste dificultăţi, ca şi multe altele, au făcut 
necesară o revizuire profundă a legilor fundamentale, care 
implică nu atît o schimbare cît o rafinare a lor. Aceasta 
constituie obiectul teoriei cuantice. 


MULTE FAPTE POT FI ÎNŢELESE 

Totuşi, în ciuda acestor contradicţii, multe fapte legate 
de comportarea materiei pot fi înţelese corect cu ajutorul 
noţiunii de atom chiar în acest stadiu în care cunoştinţele 
noastre sînt incomplete. De exemplu, dacă atomii conţin, 
aşa cum am văzut, electricitate pozitivă şi negativă, un 
cîmp electric va atrage sarcinile pozitive într-un sens şi 
pe cele negative în altul, cu alte cuvinte le va deplasa unele 
faţă de celelalte. Putem spune, considerînd atomii consti¬ 
tuiţi dintr-un nucleu pozitiv în jurul căruia se rotesc pe 
orbite electronii, că orbitele vor fi deplasate astfel încît 
electronii să nu fie distribuiţi uniform în jurul nucleului. 
Dacă avem de-a face nu numai cu un atom, ci cu o bucată 

de substanţă solidă, care conţine toarte muiţi atomi, cele 
de mai sus se vor aplica fiecărui atom în parte. Rezultatul 
clar este că în această bucată de substanţă toată sarcina 
pozitivă se va deplasa cu o mică distanţă, iar sarcina nega¬ 
tivă se va deplasa cu aceeaşi distanţă în sens opus. Intrucît 
în interiorul bucăţii respective oricare volum mic conţine 
cantităţi egale de sarcină pozitivă şi negativă, această 
deplasare nu schimbă densitatea de sarcină, dar se mani¬ 
festă la suprafaţă; ca rezultat se obţine un strat de sarcini 
pozitive pe o faţă şi un strat de sarcini negative pe cealaltă. 
Figura 26 a reprezintă o placă solidă care conţine sarcini 
electrice pozitive şi negative. în figura 26 b placa a fost 
aşezată între armăturile metalice, încărcate una pozitiv şi 
cealaltă negativ, ale unui condensator ca cel pe care l-am 
discutat la figura 11. Toată sarcina pozitivă se deplasează 
în sus, iar cea negativă în jos şi rezultatul este un exces de 
sarcină pozitivă pe o faţă şi un exces de sarcină negativă 
pe cealaltă. Aceste straturi de sarcină indusă produc un cîmp 
electric care-1 contracarează pe cel produs de plăci. Ca rezul¬ 
tat, cîmpul dintre plăcile condensatorului este mai puţin 
intens dacă spaţiul dintre plăci este umplut cu o substanţă 
neconductoare adecvată. Aceasta înseamnă că diferenţa de 

a b 

Fig. 26: a) substanţa conţine sarcini pozitive şi negative; b) depla¬ 
sarea sarcinilor sub acţiunea unui cîmp exterior. 

potenţial pentru o sarcină dată este mai mică sau că la aceeaşi 
diferenţă de potenţial condensatorul este încărcat cu o 
sarcină mai mare. Spunem că capacitatea sa a crescut. 
Tendinţa unui material de a contracara astfel un cîmp exte¬ 

rior este legată de constanta sa dielectrică. Atunci cînd am 
formulat în cap. 2 legile cîmpului electromagnetic, nu am 
amintit nimic despre constanta dielectrică, deşi ea prezintă 
importanţă practică atunci cînd avem de-a face cu cîmpuri 
în interiorul sau în apropierea corpurilor solide. Motivul 
consta tocmai în faptul că constanta dielectrică nu intră 
în legile fundamentale, ci doar reflectă structura substanţei 
şi acţiunea cîmpului asupra atomilor pe care îi conţine ea. 

Tot astfel ne putem convinge că şi cîmpurile magnetice 
trebuie să influenţeze mişcarea electronilor, deşi determi¬ 
narea precisă a modului în care sînt afectate orbitele lor 
nu este aşa de simplă. 

De asemenea putem înţelege de ce unele substanţe conduc 
electricitatea dacă presupunem că în asemenea substanţe 
electronii pot fi separaţi de unii sau de toţi atomii şi se pot 
mişca liber în interiorul corpului. In sprijinul acestei afir¬ 
maţii se poate invoca faptul că conductorii de electricitate 
sînt de obicei elemente pe care chimiştii le denumesc elec- 
tropozitive, adică elemente care formează uşor ioni pozitivi, 
pierzînd unul sau mai mulţi electroni. In afară de aceasta, 
experienţele au arătat direct că curentul electric este trans¬ 
portat într-un metal prin mişcarea sarcinilor negative, nu 
a celor pozitive, masa afectată acestor sarcini corespunzînd 
masei electronilor, nu a atomilor. 

In afara acestor probleme de electricitate şi de magnetism, 
conceptul de atomi poate lămuri de asemenea unele probleme 
legate de structura şi de proprietăţile mecanice obişnuite 
ale materiei, dar întrucît acestea depind de temperatură, 
nu putem spune mai mult despre ele înainte de a fi amintit 
principalele concluzii cu privire la legătura dintre căldură 
şi mişcarea atomilor. 

Atomii în ansamble mari 


CĂLDURA CA MIŞCARE DEZORDONATA 

CANTITATEA DE CĂLDURA. 

CĂLDURĂ ŞI DEZORDINE 

In acest capitol se va vorbi despre căldură, o ramură a 
fizicii care, spre deosebire de electricitate, se ocupă cu schim¬ 
bări direct accesibile simţurilor noastre, obişnuite din viaţa 
de toate zilele. 

La baza studiului căldurii stau două noţiuni fundamen¬ 
tale: cantitatea de căldură şi temperatura. Orice cititor 
ştie ce se înţelege prin temperatură, deoarece trebuie să fi 
avut nenumărate ocazii de a citi indicaţiile unui termometru 
şi de a încerca diferitele senzaţii neplăcute pe care le dă o 
temperatură prea ridicată sau una prea coborîtă. Noţiunea 
de cantitate de căldură este mai puţin evidentă. 

Atunci cînd încălzim un corp oarecare, de exemplu un 
vas plin cu apă, cu alte cuvinte atunci cînd aducem apa la 
o temperatură mai ridicată, spunem că ea conţine ocanti- 
tate mai mare de căldură. Totuşi, diferite corpuri aduse la 
aceeaşi temperatură conţin cantităţi diferite de căldură, 
în primul rînd, dacă două vase conţin cantităţi diferitede 
apă, acela mai plin va necesita o cantitate mai mare de 
căldură pentru ca temperatura apei din el să se ridicepînă 
la punctul de fierbere decît cel care conţine mai puţină 
apă. Căldura se măsoară în calorii. Caloria este cantitatea 
de căldură necesară pentru a ridica temperatura unui gram 
de apă cu un grad Celsius. Există şi alte unităţi: de exemplu, 
în Anglia, o unitate termică, sau BTU, este cantitatea de 
căldură necesară pentru a încălzi un pfund de apă cu un 
grad Falirenheit. 

Dacă însă în loc de un gram de apă vrem să încălzim un 
gram de altă substanţă, de exemplu plumb, este necesară 

o cantitate de căldura diferită (în cazul plumbului mai 
mică). Aceasta se poate vedea din următoarea experienţă. 
Luăm două vase care conţin aceeaşi cantitate de apă rece. 
Intr-unui din ele turnăm, de exemplu, un kilogram de apă 
încălzită pînă la punctul de fierbere şi agităm amestecul 
astfel încît să ajungă la o temperatură uniformă. In celă¬ 
lalt introducem un kilogram de plumb încălzit la tempera¬ 
tura de fierbere a apei şi aşteptăm pînă ce apa şi plumbul 
au ajuns la aceeaşi temperatură. După aceea măsurăm tem¬ 
peratura ambelor vase şi constatăm că primul este mai cald 
decît cel de-al doilea. Aceasta înseamnă că apa a adus cu 
sine o cantitate mai mare de căldură decît plumbul. Spunem 
în acest caz că plumbul are o căldură specifică mai mică 
decît apa. 

După ce am definit astfel cantitatea de căldură, putem 
face legătura dintre ea şi faptul, menţionat în cap.l, că 
şi căldura este o formă de energie. Dacă oprim mişcarea 
unui automobil punînd frîna, tamburele de frînă se încăl¬ 
zesc. Dacă măsurăm ridicarea de temperatură în condiţii 
în care răcirea frînelor prin contactul cu aerul şi cu alte 
părţi ale automobilului este neglijabilă şi dacă ţinem seama 
de cantitatea de metal conţinută în tamburele de frînă şi 
de căldura sa specifică, putem afla cantitatea de căldură 
produsă. Comparînd-o cu energia cinetică pe care a pierdut-o 
automobilul, constatăm că căldura produsă este proporţio¬ 
nală cu energia mecanică pierdută. Este deci rezonabil să 
spunem că energia mecanică se transformă în căldură. 

Am mai remarcat faptul că energia mecanică, electrică, 
magnetică, chimică şi termică se pot transforma în diferite 
moduri una în alta. Dar în cazul căldurii există o trăsătură 
specifică: caracterul ireversibil al multor procese în care 
intervine ea. Este uşor, de exemplu, să transformăm ener¬ 
gia mecanică în căldură, cum se întîmplă la frecare, dar 
procesul invers nu este simplu. Nici o cantitate de căldură 
aplicată frînelor, oricît ar fi ea de mare, nu va pune din 
nou în mişcare automobilul. De asemenea este uşor să trans¬ 
formăm electricitatea în căldură, făcînd să treacă un curent 
printr-o rezistenţă de sîrmă, dar este foarte greu să trans¬ 
formăm direct căldura în electricitate; încălzirea unei 
sîrme nu va da naştere unui curent. Deşi există termocupluri 
— combinaţii de diferite metale care produc o diferenţă de 
potenţial atunci cînd sînt încălzite—efectul este foarte mic. 
Tot astfel, este uşor să transformăm energia chimică în căi - 


no 



dură, de exemplu atunci cînd ardem cărbune — adică com¬ 
binăm carbonul şi oxigenul pentru a forma bioxid de carbon 
—, dar este greu să descompunem din nou bioxidul de car¬ 
bon în carbon şi oxigen. 

în toate aceste exemple situaţia este cu totul diferită de 
aceea cînd transformăm electricitatea în energie mecanică 
cu ajutorul unui motor, întrucît am văzut că un motor elec- 
Iric poate fi folosit şi ca generator, sau cînd transformăm 
energia chimică în energie electrică într-un acumulator, 
întrucît, reîncărcînd acumulatorul, transformăm energia 
electrică în energie chimică. 

Acelaşi tip de ireversibilitate îl întîlnim şi în procesul 
conductibilităţii termice. Atunci cînd două obiecte, unul 
fierbinte şi altul rece, sînt puse în contact, căldura va trece 
de la obiectul cald la cel rece pînă cînd temperaturile lor 
se vor egala. Există corpuri bune conducătoare de căldură 
şi corpuri rele conducătoare de căldură, care se deosebesc 
între ele doar prin timpul necesar pentru ca temperaturile 
să se egaleze în ele. Printre cei mai buni conducă¬ 
tori de căldură se numără metalele (astfel se explică 
faptul că metalele se simt mai reci la atingere decît alte 
corpuri, deoarece prin conductibilitate ele iau mai multă 
căldură de la mîna noastră). Şi aici căldura trece de la corpul 
mai cald la cel mai rece, dar niciodată în sensul opus, astfel 
încît procesul nu poate fi inversat; o dată ce temperaturile 
a două corpuri în contact au devenit egale, nu le mai putem 
diferenţia decît aducînd căldură din exterior pe unul dintre 
corpuri sau luîndu-i o cantitate de căldură. 

De aceea cunoaşterea energiei totale, inclusiv cea termică, 
pe care o conţine un corp sau o piesă mecanică nu este sufi¬ 
cienta pentru a ne spune cît de utilă poate fi această energie 
în practică. De exemplu, dacă am avea un corp mare fier¬ 
binte, de pildă un corp încălzit deasupra punctului de 
fierbere al apei, şi un altul rece, acest ansamblu constituie 
o sursă utilă de energie, deoarece am putea folosi căldura 
turnînd apă pe obiectul fierbinte şi producînd astfel vapori. 
Aceştia pot pune în funcţiune o maşină cu abur, iar aburul 
care iese din maşină poate fi din nou condensat şi reutilizat 
în acelaşi mod. Pe de altă parte, dacă am lăsa corpul rece 
şi cel cald să-şi egaleze temperaturile prin conductibilitate 
termică, punîndu-le în contact, ele vor conţine tot aceeaşi 
cantitate de energie, dar aceasta va fi neutilizabilă. Sîntem 
în mod normal tentaţi să credem că, de exemplu, căldura 



unui cazan este suficientă pentru a produce abur şi a pune 
în funcţiune o maşină cu abur, dar considerăm ca ceva de la 
sine înţeles că pe lîngă aceasta avem şi o sursă care furni¬ 
zează apă la temperatura obişnuită, or tocmai această 
diferenţă de temperatură este esenţială. Dacă am trăi pe 
o planetă atît de caldă încît toată apa ar fi evaporată, n-am 
putea să transformăm niciodată această căldură în energie 
mecanică cu ajutorul unei maşini cu abur sau pe vreo altă 
cale. 

Este deci necesar ca, pe lîngă energie, să mai introducem 
o altă mărime, numită energie liberă. Energia liberă este 
o măsură a acelei părţi din energia totală a unui corp care 
poate fi transformată în alte forme utile de energie. Energia 
mecanică, electrică şi magnetică fac parte totdeauna inte¬ 
gral din energia liberă; în ceea ce priveşte energia termică, 
numai o parte din ea poate fi inclusă în aceasta. în exemplul 
celor două corpuri, energia liberă este evident mai mare 
atunci cînd ele se află la temperaturi diferite decît atunci 
cînd temperaturile lor s-au egalat. Căldura fiind transferată 
prin conductibilitate de la corpul mai cald la cel mai rece, 
corpul cald pierde tot atîta energie cît primeşte cel rece, 
dar, întrucît energia liberă scade, corpul cald trebuie să 
piardă mai multă energie liberă decît primeşte cel rece. 
Diferenţa dintre energia totală şi cea liberă este deci o 
măsură a cantităţii de căldură înmagazinată care nu poate 
fi utilizată în practică. Această mărime este strîns legată 
de noţiunea de entropie. Nu este necesar pentru scopul nos¬ 
tru să explicăm exact ce se înţelege prin entropie sau cum 
se măsoară ea, dar este important să accentuăm legătura 
sa strînsă cu diferenţa între energia totală şi cea liberă. 

Cînd se pierde energie liberă fără a o utiliza într-un scop 
practic, aşa cum se întîmplă în cazul conductibilităţii ter¬ 
mice sau în procesul frînării prin frecare a unui corp în 
mişcare, diferenţa dintre cele două tipuri de energie, şi o 
dată cu ea entropia, creşte. De fapt, în orice schimbare care 
are loc într-un grup de obiecte nesupuse nici unei influenţe 
exterioare, entropia poate numai să crească, dar niciodată 
să scadă. Un proces în care entropia nu se modifică este 
reversibil şi, de obicei, putem aranja astfel încît procesul 
să aibă loc şi în celălalt sens. Procesele în care entropia 
creşte sînt ireversibile. 

Această afirmaţie cu privire la creşterea entropiei rezumă 
aşa-numita lege a doua a termodinamicii. Prima lege este 

pur şi simplu legea conservării energiei, inclusiv energia 
termică, lege cu care ne-am mai întîlnit. 

Entropia este foarte similară cu dezordinea. Faptul că 
putem egala uşor temperaturile a două corpuri, dar în schimb 
este greu să le diferenţiem, seamănă mult cu aceea că or¬ 
dinea se poate transforma uşor în dezordine, dar este greu 
să inversăm procesul. De exemplu, ne este uşor să ameste¬ 
căm un pachet de cărţi de joc, dar este mult mai greu să le 
rearanjăm în ordine; este uşor să transformăm o stare ordo¬ 
nată de lucruri, în care avem zahărul într-un borcan şi sarea 
în altul, într-o stare dezordonată în care ele sînt amestecate, 
dar este practic imposibil să le mai separăm. Imposibilita¬ 
tea de a face, de exemplu, dintr-o omletă, ouă este o meta¬ 
foră cunoscută. Amestecînd cărţile de joc, sau amestecînd 
zahărul cu sarea sau transformînd un ou în omletă, facem 
să crească entropia. Vom vedea mai tîrziu că entropia şi 
dezordinea nu sînt numai similare, ci pur şi simplu sînt 
unul şi acelaşi lucru. 

CĂLDURA ŞI MIŞCAREA ATOMILOR 

Se pune acum întrebarea: căldura, ca şi electricitatea, 
este ceva fundamental care trebuie inclus în formularea 
legilor de bază ale naturii sau poate fi explicată în funcţie 
de alte lucruri cunoscute? Se constată că ea poate fi complet 
explicată cunoscînd proprietăţile atomilor şi mişcarealor. 
Aceasta constituie obiectul aşa-numitei teorii cinetice a 
căldurii, sau mecanica statistică, care s-a dezvoltat în 
decursul secolului al XlX-lea. 

Am văzut în capitolul precedent că materia este consti¬ 
tuită din atomi, care se pot găsi separaţi unul de altul sau 
legaţi laolaltă în molecule. Cele mai multe dintre gazele 
obişnuite constau din molecule. De exemplu, aerul conţine 
molecule de oxigen, formate, la rîndul lor, din cîte doi 
atomi de oxigen, şi molecule de azot care conţin cîte doi 
atomi de azot. Care este diferenţa între aer rece şi aer cald? 
Conform teoriei cinetice, diferenţa este că în aerul cald 
moleculele se mişcă încoace şi încolo cu viteze mai mari. 

Dacă am putea privi printr-un microscop cu mult mai 
puternic decît cele care există în practică, am vedea că aerul 
este format din molecule care se agită încoace şi încolo 
într-o mişcare neregulată, ca un roi de albine care a fost 

deranjat. Totuşi, în timp ce albinele pot evita ciocnirile 
dintre ele, fiecare moleculă se mişcă, după legile mecanicii, 
în linie dreaptă şi cu viteză uniformă, pînă ce se ciocneşte 
fie cu o altă moleculă, fie cu un perete care înconjură in¬ 
cinta unde se află. In aerul la presiune normală există un 
spaţiu destul de mare între diferitele molecule. Întrucît 
metodele din capitolul precedent nu permit evaluarea mări¬ 
mii şi greutăţii unei molecule, putem caleula distanţa 
dintre o moleculă şi vecina sa cea mai apropiată din aer; 
această distanţă este de circa zece ori mai mare decît dia¬ 
metrul moleculei şi, de obicei, molecula poate parcurge 
o distanţă de circa o mie de ori mai mare decît diametrul 
său pînă ce suferă o ciocnire. Intr-o asemenea ciocnire, 
pe care trebuie s-o considerăm elastică, în sensul definit 
în cap. 1, ambele molecule care se ciocnesc îşi schimbă 
direcţia şi, în general, viteza, dar în aşa fel încît energia 
lor totală rămîne aceeaşi. 

Drumul fiecărei molecule este deci extrem de complicat. 
Ea se deplasează în linie dreaptă numai pe distanţe foarte 
mici, în medie de ordinul cîtorva zecimi de miimi dintr-un 
centimetru. După aceea, ciocnindu-se cu altă moleculă, 
îşi modifică într-un fel sau altul direcţia şi viteza, îşi 
continuă mişcarea pînă la următoarea ciocnire ş.a.m.d. 
In principiu, dacă am putea determina cu ajutorul unui 
microscop imaginar poziţia exactă şi mişcarea exactă ale 
tuturor moleculelor, am putea calcula care dintre ele se 
vor ciocni şi care va fi mişcarea lor după ciocnire. Ţinînd 
seama de numărul enorm de molecule cu care avem de-a 
face, această încercare n-ar avea sorţi de izbîndă, chiar 
dacă am dispune de instrumente suficient de fine pentru 
observaţiile necesare. Dar tocmai fiindcă numărul mole¬ 
culelor este atît de mare, nu ne interesează soarta uneia 
singure. Pentru a explica comportarea fizică a aerului 
este necesar să ştim doar ce se petrece, în medie, cu un 
număr mare de molecule. 

De exemplu, una dintre mărimile importante ce carac¬ 
terizează comportarea unui gaz, ca aerul, este presiunea. 
Orice gaz exercită o presiune asupra pereţilor incintei în 
care se află şi care împiedică destinderea lui. în aerul 
obişnuit, presiunea asupra unui perete nu este observată, 
deoarece şi de partea cealaltă a peretelui există aer care 
exercită exact aceeaşi presiune în sens opus. Dacă însă de 
partea cealaltă a peretelui aerul a fost îndepărtat cu o 

pompa de vid, lorţa care se exercita aeurn numai Într-urî 
sens este capabilă să spargă peretele, dacă acesta nu este 
suficient de rezistent. Se ştie că în aerul obişnuit această 
forţă este de un kilogram pe fiecare centimetru pătrat din 
suprafaţa peretelui. 

Conform teoriei cinetice, această presiune se datoreşte 
ciocnirilor moleculelor de perete. După ciocnirea cu pere¬ 
tele, aceste molecule ricoşează, ceea ce înseamnă că îşi 
schimbă viteza. Conform legii lui Newton, rezultă deci că, 
atunci cînd au venit în contact cu peretele, asupra molecu¬ 
lelor trebuie să fi acţionat o forţă şi, conform legii acţiunii 
şi reacţiunii, asupra peretelui trebuie să fi acţionat de ase¬ 
menea o forţă egală şi de sens opus. Această forţă poate fi 
calculată dacă cunoaştem numărul dc molecule care lovesc 
peretele în unitatea de timp şi viteza lor. Dacă facem să 
crească viteza moleculelor, creşte şi forţa exercitată de 
fiecare dintre ele în timpul unei ciocniri şi în acelaşi timp 
şi numărul ciocnirilor, căci moleculele vor lovi peretele 
cu o frecvenţă mai mare. In consecinţă, presiunea este pro¬ 
porţională cu pătratul vitezei moleculelor. Ea depinde de 
asemenea de masa moleculelor: moleculele mai grele 
exercită o forţă mai mare. Presiunea este deci proporţiona¬ 
lă cu masa înmulţită cu pătratul vitezei, adică cu energia 
cinetică a moleculei. Se ştie, pe de altă parte, că pentru o 
cantitate dată de gaz presiunea creşte cu temperatura, 
ceea ce este echivalent cu a spune că tendinţa unui gaz de 
a se destinde creşte cu temperatura. într-adevăr, dacă astu¬ 
păm o sticlă „goală", adică o sticlă care conţine aer, şi o 
încălzim, se va ajunge la un punct în care presiunea exerci¬ 
tată asupra dopului de către aerul din interior va întrece 
destul de mult presiunea aerului clin exterior pentru a 
împinge dopul din gîtul sticlei. Rezultă deci că moleculele 
se mişcă cu viteză mai mare la temperatură mai mare. 

Această afirmaţie poate fi pusă sub o formă cantitativă. 
Conform legii Gay-Lussac, presiunea unei cantităţi date 
de aer, care ocupă un volum dat la o temperatură de t grade 


Celsius, este 


P = Po 


1 + — |; aici p 0 este presiunea acele- 
P o ) 


iaşi cantităţi de gaz la zero grade Celsius, iar T 0 este o con¬ 
stantă egală cu aproximativ 273 grade Celsius. Prin urmare, 
dacă am răci aerul pînă la T 0 grade sub punctul de înghe¬ 
ţare a apei, astfel îneît t să fie egal cu —273, gazul nu ar 
mai avea nici o presiune. In practică, dacă am încerca să 

răcim atît de departe aerul obişnuit, el s-ar lichelia cu 
mult înainte de a atinge acest punct, dar dacă pornim nu 
de la aerul obişnuit, ci de la aer rarefiat cu ajutorul unei 
pompe de vid (deci care are presiunea /; 0 mai mică), putem 
atinge o temperatură mai scăzută fără ca el să se lichefieze. 
în principiu, putem deci să ne apropiem destul de mult 
de starea în care nu există presiune. Din consideraţiile de 
mai înainte rezultă că temperatura T 0 este temperatura 
la care toate moleculele se opresc din mişcarea lor. Acest 
punct este numit, de obicei, zero absolut. Prin urmare, 
este comod să folosim o nouă scară de temperaturi, denu¬ 
mită absolută, care foloseşte aceleaşi diviziuni ca şi scara 
Celsius, dar porneşte de la zero absolut în loc să pornească 
de la punctul de îngheţare a apei. Temperatura absolută 
are expresia T = t -j- T 0 , dacă t este dat în scara centi¬ 
gradă uzuală. 

în funcţie de temperatura absolută, legea Gay-Lussac 


T 


are forma p = p 0 — , adică 


presiunea este proporţională 


cu temperatura absolută. Dar, aşa cum am văzut, pre¬ 
siunea este proporţională cu energia cinetică a molecule¬ 
lor, deci putem conchide că energia cinetică a moleculelor 
unui gaz este proporţională cu temperatura absolută. 

Raţionamentele de pînă acum nu oferă nici o posibilitate 
de a verifica teoria cinetică, deoarece pentru a face legătura 
între temperatură şi viteza cu care se mişcă moleculele nu 
am făcut altceva decît să ne folosim de relaţia dintre tem¬ 
peratură şi presiune, observată experimental. Prima veri¬ 
ficare a ipotezei o putem face comparînd între ele diferite 
gaze. Se ştie că, la aceeaşi presiune, masa gazului conţinut 
într-un volum dat este proporţională cu greutatea mole¬ 
culară a gazului. De exemplu, la aceeaşi presiune un litru 
de oxigen cîntăreşte de 16 ori mai mult decît un litru de 
hidrogen, şi masa moleculei de oxigen, care constă din doi 
atomi, este tot de 16 ori mai mare decît masa moleculei 
de hidrogen, care constă din doi atomi de hidrogen. 
Aceasta înseamnă că, la aceeaşi presiune şi temperatură, 
un volum dat din orice gaz conţine exact acelaşi număr de 
molecule. Deoarece, aşa cum am văzut, presiunea depinde 
numai de produsul dintre numărul de molecule şi energia 
cinetică a acestora, rezultă că la aceeaşi temperatură mole¬ 
culele diferitelor gaze trebuie să aibă aceeaşi energie 
cinetică. 

Ce spune teoria cinetica despre aceasta? Pentru a răs¬ 
punde la întrebare, să vedem mai întîi ce se întîmplă dacă 
in acelaşi recipient se găsesc molecule de diferite tipuri, 
în speţă de diferite mase. Dacă iniţial toate moleculele 
ar avea aceeaşi viteză, această stare de lucruri nu s-ar putea 
menţine. De exemplu, la o ciocnire centrală a unei mole¬ 
cule grele cu una uşoară de aceeaşi viteză, molecula mai 
grea îşi va modifica numai cu foarte puţin viteza, în timp 
ce molecula uşoară va ricoşa şi, prin aceasta, viteza ei va 
creşte considerabil. Trebuie să generalizăm acest rezultat, 
considerînd nu numai cazul ciocnirilor centrale, ci şi al 
ciocnirilor sub orice unghi. Rezultatul care se obţineastfel 
arată că, în cele mai multe dintre aceste ciocniri, viteza 
atomilor mai uşori creşte, iar cea a atomilor mai grei des¬ 
creşte, pînă cînd se ajunge la o stare de echilibru cînd, în 
medie, ambele tipuri de molecule au aceeaşi energie cine¬ 
tică. Din acest punct de vedere, teoria cinetică este în con¬ 
cordanţă cu legile gazelor, observate experimental. 

Constatăm deci, atît experimental, cît şi din teoria cine¬ 
tică, că energia cinetică medie a oricărui tip de moleculă 
este o constantă înmulţită cu temperatura absolută. Ea se 

3 

scrie, de obicei, sub forma— kT, unde k este asa-numita 

2 3 

constantă a lui Boltzmann. Factorul — apare în această 

definiţie a constantei lui Boltzmann numai pentru că astfel 
se simplifică alte formule în care apare aceeaşi constantă. 

CERTITUDINE ŞI LEGILE 
I N T I M P L A R I I 

Desigur, nu trebuie să ne imaginăm că ţoale moleculele 
dintr-un gaz au aceeaşi energie. Am subliniat deja mai 
înainte că drumul unei singure molecule este foarte compli¬ 
cat şi neregulat. Totuşi, teoria cinetică ne permite să facem 
predicţii sigure cu privire la comportarea unui grup mare 
de molecule. în cazul exemplului discutat mai înainte 
putem vorbi cu încredere despre energia cinetică medie a 
moleculelor unui gaz şi despre presiunea pe care acesta o 
exercită. Explicaţia o găsim în legea numerelor mari. 

Ori de cîte ori avem de-a face cu numere mari putem folosi 
legile întîmplării pentru a face prevederi sigure. Un exemplu 
cunoscut este cel al asigurărilor pe viaţă. Societăţile de 



asigurare pot supravieţui numai daca ştiu cîţi dintre deţi¬ 
nătorii de poliţe vor muri în următorii ani. Deşi nu se poate 
prezice moartea unei persoane anume, se ştie că, avînd de-a 
face cu numere mari, adică cu multe persoane, procentul 
celor ce vor muri într-o perioadă dată este previzibil (cu 
excepţia apariţiei războaielor, a epidemiilor sau a altor 
evenimente similare, care modifică probabilităţile). 

Faptul că în teoria cinetică toate afirmaţiile ce se fac 
au o asemenea natură statistică constituie o caracteristică 
a acestei teorii; dar ele nu sînt din această cauză mai puţin 
sigure. Moleculele sînt cu mult mai numeroase decît numă¬ 
rul clienţilor celei mai mari societăţi de asigurare şi nu 
sînt susceptibile de a suferi dezastre neprevăzute, ca răz¬ 
boaiele şi epidemiile, comportarea lor fiind supusă nu unor 
instituţii omeneşti, ci legilor naturii. 

De exemplu, este perfect comparabil cu legile mecanicii 
ca la un anumit moment nici una dintre molecule să nu 
lovească pereţii vasului, deoarece s-ar putea întîmpla ca 
ele să se găsească într-un alt loc al vasului, astfel îneît 
presiunea de pe pereţi să dispară. Sau s-ar putea întîmpla 
ca la un moment dat să lovească pereţii un număr de mole¬ 
cule de două ori mai rnpre decît cel normal sau ca cele care 
îl lovesc să aibă o viteză de două ori mai mare decît cea 
normală şi o asemenea presiune excesivă ar putea să spargă 
pereţii vasului. Dar în practică nu ne preocupăm de aseme¬ 
nea posibilităţi, deoarece probabilitatea unor asemenea 
evenimente este cu mult mai mică chiar decît aceea ca toţi 
deţinătorii de poliţe de asigurare să moară în aceeaşi zi. 

Legile probabilităţii ne spun că certitudinea cu care 
putem prevedea numărul de apariţii a unui eveniment 
creşte cu rădăcina pătrată a numărului însuşi. Dacă, de 
exemplu, din datele asupra creşterii populaţiei unui 
oraş calculăm că în medie se nasc acolo 100 de copii pe săp- 
tămînă, trebuie să atribuim acestei cifre o nesiguranţă 
aproximativ egală cu radical din 100, adică cu 10. Ne vom 
aştepta deci ca numărul de naşteri să fie în multe săptă- 
mîni de 90 sau 110 şi nu vom fi surprinşi chiar dacă vom 
găsi în unele săptămîni 120 sau 80 de naşteri, dar este cu 
mult mai puţin probabil ca în vreo săptămînă să se nască 
200 sau 50 de copii. 

Să ne întoarcem la moleculele din aer. Numărul de mole¬ 
cule care lovesc un centimetru pătrat din suprafaţa pere¬ 
telui, adică sînt efectiv în contact mecanic cu el în fiecare 

secundă, este de aproximativ IO 12 (un milion de milioane). 
Şi aici se aplică legea rădăcinii pătrate şi deci la timpi 
diferiţi acest număr diferă cu o valoare egală cu pătratul 
său, care este la IO 6 (un milion). Cu alte cuvinte, presiunea 
acrului pe un centimetru pătrat din suprafaţa unui perete 
variază cu aproximativ unu la un milion. Practic nu exi¬ 
stă instrumente cu care să se poată detecta variaţii atît 
de mici în presiunea instantanee. 

Totuşi, există un mijloc de a pune în evidenţă aceste 
schimbări. Să presupunem că ne interesează presiunea nu 
pe un centimetru pătrat de suprafaţă, ci pe o particulă de 
praf foarte fină, abia observabilă la un microscop foarte 
puternic. Se ştie de multă vreme că asemenea mici particule 
se mişcă încoace şi încolo în mod neregulat, fenomen căruia 
i s-a dat numele de mişcare browniană. Să luăm o particulă 
cu diametrul de o miime de milimetru, astfel încît suprafaţa 
sa să fie de IO -8 cm 2 . In acest caz numărul de molecule de 
aer care o lovesc în fiecare secundă este de circa 10 000. 
Conform legii rădăcinii pătrate, ne aşteptăm ca acest nu¬ 
măr să varieze la diferiţi timpi cu circa 100, adică 1%. 
Din aceeaşi cauză, presiunea aerului pe diferite porţiuni ale 
suprafeţei particulei poate să difere cu 1 % ; uneori va fi 
mai mare forţa dintr-o parte şi alteori forţa din partea 
cealaltă. Rezultatul va fi, evident, o mişcare neregulată 
a particulei de praf, adică tocmai ceea ce se observă în 
realitate. Putem compara situaţia unei asemenea mici 
particule cu cea a unei societăţi de asigurare cu foarte 
puţini asiguraţi; profiturile sale vor varia foarte mult de 
la un an la altul, deoarece numărul noilor clienţi, ca şi 
numărul de decese, variază puternic de la un an la altul. 

Pentru a trata problema mişcării browniene se aplică 
teoria cinetică şi rezultatele sînt din nou confirmate de 
experienţă. Putem înţelege foarte simplu acest fenomen, 
imaginîndu-ne că particula de praf este o moleculă de dimen¬ 
siuni uriaşe, şi deci concluzia că energia cinetică a oricărei 
molecule va fi, în medie, aceeaşi este valabilă şi pentru 
o asemenea moleculă-gigant. Energia cinetică a particulei 

3 

de praf va fi deci în medie tot — kT, şi pentru dimensiu¬ 
nile arătate mai sus aceasta echivalează cu o viteză ceva 
mai mică de un centimetru pe secundă. 

întreaga teorie cinetică a fost, de fapt, enunţată cu mult 
înainte de a se fi adus vreo probă hotărîtoare asupra exis- 

tentei atomilor. Deşi multe dintre concluziile sale erau 
în concordanţă cu faptele cunoscute, ea nu dădea nici o 
informaţie cu privire la dimensiunile moleculelor, pînă 
ce s-a ajuns la studiul mişcării browniene. Comparaţia pe 
care am făcut-o permite să se determine direct din mişcarea 
browniană constanta lui Boltzmann şi de aici să se deducă 
numărul atomilor dintr-un gaz. Dacă am fi dorit să urmăm 
ordinea istorică, acest capitol ar fi trebuit să-l preceadă 
pe cel despre atomi, întrucît teoria cinetică este mult mai 
veche decît cunoştinţele noastre asupra structurii atomilor. 
Am preferat ordinea inversă, deoarece dovezile asupra di¬ 
mensiunilor atomilor pe care ni le dau mişcarea browniană şi 
alte aplicaţii ale teoriei cinetice implică raţionamente mai 
corn plică te şi nusînt la fel de uşor de intuit ca celelalte metode. 


NOI VERIFICĂRI ŞI UNELE 
DIFICULTĂŢI 


Pînă acum am vorbit numai despre bazele teoriei cinetice, 
dar chiar cele mai importante aplicaţii ale sale sînt atît de 
numeroase, încît nu pot fi descrise aici. De exemplu, această 
teorie ne dă posibilitatea să explicăm ce este căldura spe¬ 
cifică a gazelor. Fie un gaz monoatomic, adică un gaz în 
care fiecare atom se mişcă izolat, fără a forma o moleculă, 
aşa cum este cazul gazului nobil heliu. Atunci cînd încăl¬ 
zim un asemenea gaz, nu facem altceva decît să producem 
o mişcare neregulată a atomilor săi şi deci toată energia 
termică pe care am cedat-o gazului este egală cu energia 
3 

cinetică — kT. Pentru a găsi deci cantitatea de căldură 


conţinută într-un asemenea gaz, trebuie să înmulţim pe 
3 

— kT cu numărul de atomi. Căldura specifică, adică creş¬ 


terea de energie la ridicarea temperaturii cu un grad, este 
3 

egală cu — k pe un atom. 


Totuşi, dacă considerăm un gaz în care moleculele conţin 
mai mult de un atom, atunci, în afară de mişcarea dezor¬ 
donată, ele mai sînt capabile şi să se rotească în jurul cen¬ 
trelor lor. Ca rezultat al ciocnirilor, moleculele sînt, în 
genere, într-o stare de rotaţie. Şi acestei rotaţii îi revine 
o cantitate de energie cinetică. Pentru a afla ce fracţiune 
din energia cinetică îi revine acestei rotaţii, trebuie să apli- 

cam raţionamente statistice ciocnirii moleculelor între ele 
şi trecerii energiei de rotaţie în energie de mişcare a mole¬ 
culei ca un întreg, şi viceversa. Soluţia problemei poate fi 
formulată spunînd că energia cinetică este aceeaşi pentru 
fiecare „grad de libertate 11 . Am introdus noţiunea de grad 
de libertate la sfîrşitul primului capitol şi am arătat acolo 
că mişcarea unui corp implică trei grade de libertate dacă 
nu ţinem seama de rotaţie; aceea a unei bare — cinci, dacă 
nu luăm în consideraţie mişcarea de rotaţie a barei în jurul 
axei sale, sau şase, dacă o luăm în consideraţie etc. Trebuie 
deci să considerăm că energia cinetică pe un grad de liber¬ 


tate este egală cu 


kT. O moleculă biatomică, cum este 


cea de oxigen sau de azot, se aseamănă cu o bară rigidă, 
dar fără a avea posibilitatea să se rotească în jurul axei 
sale, căci aceasta ar însemna că atomii se rotesc în jurul 
propriilor lor centre. Ea are deci cinci grade de libertate 


şi energia sa cinetică ar trebui deci să fie — kT. Cu alte 


cuvinte, căldura sa specifică ar trebui să stea în raportul 


5 


3 


faţă de căldura specifică a heliului, ceea ce se şi con 


stată în realitate. 

Acest raţionament presupune că molecula de oxigen este 
perfect rigidă, adică cei doi atomi ai săi păstrează între ei 
o distanţă fixă. De fapt, e de presupus că această distanţă 
reprezintă un compromis între o forţă de atracţie şi una de 
respingere. Conform legilor chimiei, doi atomi de oxigen 
se atrag, dar dacă se apropie prea mult unul de altul apare 
o respingere, atomii fiind mai mult sau mai puţin impene¬ 
trabili. Rezultă că trebuie să existe o anumită distanţă la 
care atracţia şi respingerea se compensează, iar la această 
distanţă atomii sînt în echilibru mecanic, întocmai ca în 
cazul unei greutăţi suspendate de un arc contra gravitaţiei. 
Dacă tragem corpul prea mult în jos, tensiunea crescută a 
arcului va fi mai mare decît forţa gravitaţiei, care acţionează 
asupra sa de sus în jos; dacă greutatea este prea sus, arcul 
se va destinde şi va apărea o forţă netă îndreptată în jos. 
Există numai un punct unde cele două forţe se echilibrează. 

Pe de altă parte, dacă suspendăm o greutate de un arc 
şi o lovim, ea oscilează în sus şi în jos pînă ce forţa de fre¬ 
care îi opreşte mişcarea. Tot aşa trebuie să presupunem că, 
prin ciocnire, cei doi atomi de oxigen dintr-o moleculă 

sînt deplasaţi din poziţia lor de echilibru şi că atunci ei 
suferă oscilaţii datorită cărora distanţa dintre ei creşte şi 
descreşte în mod periodic. 

Dacă aplicăm teoria noastră procesului prin care ciocnirile 
dau naştere unor asemenea vibraţii, ajungem din nou la 
concluzia că, în medie, acestui nou grad de libertate, cores¬ 
punzător vibraţiei, i se repartizează o energie cinetică 

de — kT. Dar în acest caz sistemul poate avea atît energie 


cinetică, cît şi energie potenţială. Pentru a ne întoarce la 
exemplul arcului şi greutăţii, la sfîrşitul mişcării, cînd arcul 
este întins sau cînd greutatea a fost ridicată la maximum 
contra gravitaţiei, ea se va opri înainte de a-şi inversa direc¬ 
ţia mişcării şi în acel moment nu există energie cinetică: 
întreaga energie este potenţială. Se poate arăta că, în medie, 
cele două feluri de energie sînt egale şi deci vibraţiei îi 


corespunde şi o energie potenţială — kT. 


Ar rezulta deci 


că, dacă ţinem seama de posibilitatea de vibraţie, mole- 

5 7 

cula de oxigen ar trebui să conţină nu — kT, ci — kT, şi 

aceasta nu ar fi în acord cu faptele observate. Aici apare o 
contradicţie între teoria cinetică şi experienţă. Această 
discrepanţă nu se regăseşte totdeauna. La unele molecule 
se observă într-adevăr această contribuţie a vibraţiilor lor 
interne. Ea se observă în special la moleculele grele şi la 
temperaturi înalte, Vom vedea mai tîrziu că discrepanţa 
nu se datoreşte unei defecţiuni a teoriei cinetice, ci consti¬ 
tuie una dintre indicaţiile că legile fundamentale ale me¬ 
canicii devin insuficiente pentru fenomenele care se petrec 
la scara atomică. 

Aceeaşi dificultate, dar într-o formă mult mai gravă, 
apare dacă ţinem seama de faptul că fiecare atom conţine 
un nucleu şi electroni. De exemplu, fiecare atom de oxigen 
conţine 8 electroni şi, dacă ţinem seama şi de mişcarea 
acestora, molecula de oxigen ar trebui să aibă nu 5 sau 6, 
ci 54 grade de libertate. Dacă ciocnirile ar avea ca rezultat 
o mişcare neregulată a electronilor în interiorul atomilor, 
s-ar ajunge la cantităţi de căldură mult mai mari decît 
cele pe care le găsim în practică. Concluzia ce se impune 
este deci că în mişcarea unui gaz, cum este oxigenul, cioc¬ 
nirile nu afectează mişcarea internă a atomului. Această 
concluzie este cu totul diferită de rezultatul la care ar tre- 

hui să ne aşteptăm dacă, spre exemplu, de sistemul nostru 
solar s-ar apropia vreodată suficient de mult un alt soare cu 
planetele sale; găsim aici o nouă confirmare a concluziei 
la care am ajuns în capitolul precedent, şi anume că există 
diferenţe importante între comportarea unui atom şi cea 
a Soarelui şi a planetelor. 

Aşadar, cu toate că în stadiul actual al parcurgerii 
materialului nu putem schiţa o descriere „mecanică" a ceea 
ce se petrece în interiorul unui atom, rezultatele descrise 
mai sus ne obligă să considerăm atomul, pentru cele mai 
multe scopuri, ca o structură rigidă, a cărui mişcare internă 
nu este afectată uşor de forţele din exterior. 

CORPURILE SOLIDE ŞI LICHIDELE 

Pînă acum am aplicat doar gazelor teoria cinetică, dar 
ea poate fi folosită şi pentru a înţelege structura solidelor 
şi a lichidelor. Ne oprim mai întîi asupra corpurilor solide. 

Am văzut deja că, pentru a explica unele fenomene, 
chimia reclamă existenţa unor forţe de atracţie între atomi 
şi, pe de altă parte, că această atracţie se transformă în res¬ 
pingere cînd atomii ajung efectiv în contact unul cu altul. 
Deci, dacă într-un spaţiu mic se află un număr mare de 
atomi, forţele tind să-i apropie pe cît posibil, fără însă ca 

Fig. 27. Sfere înghesuite 


ei să se întrepătrundă; aceasta duce în general la o structură 
regulată. De exemplu, dacă presupunem că atomii se com¬ 
portă ca nişte sfere rigide de dimensiuni egale, care se atrag 
reciproc, ei vor tinde să se „stivuiască" cît mai strîns, ca 
în figura 27. Dacă umplem o cutie cu mici sfere egale, de 
exemplu cu bile, şi scuturăm puţin cutia pentru ca bilele 
să se taseze, ele se vor aşeza în straturi, fiecare strat prezen- 
tîndu-se exact ca în figura 27. 

De fapt, atomii pot forma structurile cele mai variate, 
deoarece forţele dintre ei sînt de naturi diferite. Ei pot fi, 
de exemplu, destul de moi (asemănîndu-se mai degrabă cu 
mingi de cauciuc decît cu bile rigide) şi forţele de atracţie 
joacă în acest caz un rol important. Intr-un compus, diferi¬ 
ţii atomi pot avea dimensiuni diferite, şi aceasta afectează 
de asemenea structura. Dar interesant este că totdeauna se 
formează o structură regulată în care un grup de atomi se 
repetă periodic. O asemenea structură regulată de atomi se 
numeşte „reţea"; cele mai multe substanţe solide sînt for¬ 
mate din asemenea „reţele" de atomi. Această repetare 
regulată face ca ele să fie reţele perfecte pentru difracţia 
radiaţiilor Rontgen, despre care am discutat în capitolul 
precedent. Intr-adevăr, difracţia radiaţiilor Rontgen poate 
fi folosită în scopul determinării reţelei cristaline, adică a 
modului de aranjare a atomilor în reţea. 

O a structură regulată ca cea din figura 27 favorizează 
anurrtite direcţii faţă de celelalte. Dacă, de exemplu, rupem 
în două o asemenea reţea, aceasta se realizează cel mai uşor 
de-a lungul unor linii ca AB sau CD ori EF. Rezultă că 
asemenea „cristale" vor tinde să se spargă în aşa fel, îneît 
feţele lor să formeze între ele anumite unghiuri bine preci¬ 
zate. Această comportare ne este tuturor familiară, deoarece 
apare la unele minerale şi pietre şi în particular la toate 
pietrele preţioase; de asemenea această tendinţă se manifestă 
în mod clar la grăunţii de sare sau de zahăr. In metale, 
cum ar fi oţelul sau aluminiul, ea nu este evidentă, întrucît 
acestea sînt formate dintr-un mozaic foarte fin, fiecare păr¬ 
ticică a acestuia avînd o structură de genul celei din figura 27, 
însă reţelele diferitelor părticele au direcţii diferite. O 
asemenea structură este denumită microcristalină, deoarece e 
formată din mici cristale. în cazul metalelor, natura şi 
dimensiunile acestor microcristale au o mare importanţă 
tehnologică. 

Faptul că atomii, între care ştim că acţionează forţe de 
atracţie şi de respingere, tind să formeze asemenea reţele 
regulate este o consecinţă directă a mecanicii, dar fără a 
afla date noi despre aceste forţe nu putem prevedea în nici 
un caz particular care anume reţea se va forma. Ce se întîm- 
plă dacă încălzim substanţa? în acest caz atomii sînt din 
nou în mişcare, dar într-un solid ei nu se pot depărta prea 
mult unul de altul, datorită forţelor dintre ei. Rezultatul 
este că atomii vibrează în jurul poziţiei lor de echilibru. 

Pentru a stabili cît de mare este această vibraţie, trebuie să 
aplicăm din nou teoria cinetică. Se constată că regula pri¬ 
vitoare la energia cinetică medie se aplică şi aici. Dacă o 
substanţă solidă conţine N atomi, fiecare dintre ei are trei 
grade de libertate şi deci energia lor cinetică va fi, în medie, 
3 

— NkT ; şi aici energia potenţială este egală în medic cu 

cea cinetică, astfel că energia totală de vibraţie va fi 3 NkT. 
Demonstraţia acestui rezultat cu ajutorul teoriei cinetice 
sau al mecanicii statistice este oarecum abstractă, dar o 
dovadă în sprijinul său o poate aduce studiul ciocnirilor unor 
molecule de gaz cu suprafaţa unui astfel de cristal. Se con¬ 
stată că, în medie, în astfel de ciocniri moleculele de gaz 
nici nu pierd, nici nu cîştigă energie dacă energia lor cinetică 
medie este egală cu energia cinetică a fiecărui atom din cristal. 

Se impune deci concluzia că cantitatea de căldură conţi¬ 
nută într-o substanţă solidă la temperatura T este egală 
cu 3 NkT, unde N este numărul de atomi. Căldura specifică 
este 3 Nk. Această lege, denumită „legea Dulong şi Petit", 
se verifică în cazul celor mai multe corpuri solide, cu con¬ 
diţia ca temperatura lor să nu fie prea scăzută, dar nu 
este niciodată valabilă la temperaturi foarte mici. Canti¬ 
tatea de căldură conţinută într-un solid adus la o tempera¬ 
tură apropiată de zero absolut este cu mult mai mică decît 
cea care ar corespunde acestei legi. Astfel, comportarea soli¬ 
delor la temperaturi scăzute constituie o nouă contradicţie, 
care arată că ceea ce ştim pînă aici despre legile naturii 
este încă incomplet. 

Similar se poate arăta că elasticitatea corpurilor solide 
(adică faptul că este necesară o forţă pentru a le modifica 
forma şi că după ce forţa încetează să acţioneze ele tind să 
se întoarcă la forma normală) poate fi înţeleasă cu ajutorul 
noţiunii de atomi şi a forţelor dintre ei. 

Forţa necesară pentru a sparge asemenea corpuri sau a 
le da o deformare permanentă reprezintă o problemă mult 
mai complicată şi abia în ultimii douăzeci de ani a devenit 
posibilă tratarea ci într-o formă cantitativă. 

De asemenea putem înţelege de ce substanţele solide se 
topesc, adică devin lichide atunci cînd sînt încălzite la o 
temperatură suficient de ridicată. Astfel, pe măsură ce se 
ridică temperatura, vibraţiile fiecărui atom în jurul poziţiei 
lui de echilibru devin tot mai puternice. Atomii vecini vor 
devia şi ei din ce în ce mai mull de la poziţia normală în 

reţea. Or, poziţia normală a fiecărui atom este determinată 
numai de forţele exercitate de atomii învecinaţi; deci dacă 
aceştia sînt deranjaţi din poziţiile lor normale, atunci şi 
atomul considerat nu mai stă la locul său. Rezultă că, pe 
măsură ce vibraţiile atomilor în jurul poziţiei normale cresc, 
tendinţa lor de a rămîne într-o reţea regulată descreşte, 
pînă ce se ajunge la un punct cînd regularitatea dispare cu 
totul, aranjarea atomilor devenind haotică. 

Am putea compara această situaţie cu o coloană lungă de 
soldaţi care merg în marş. Pe măsură ce obosesc, unii 
dintre ei nu mai menţin corect pasul. La început aceasta nu 
va perturba regularitatea marşului coloanei; dar se va atinge 
punctul cînd în raza de vedere a fiecărui soldat tot atîţia 
soldaţi sînt în pas cîţi ajung să meargă în voie, şi în acest 
moment nu va mai exista nici o ordine. 

Aşa se reprezintă schematic procesul topirii. în lumina 
teoriei atomice putem înţelege şi cum se poate transforma 
un lichid sau un solid într-un gaz. Să considerăm atomii 
de la suprafaţa unui solid sau a unui lichid. Deşi aceşti 
atomi vibrează, ei rămîn totdeauna în sfera forţei de atracţie 
a vecinilor lor (aflaţi la distanţe regulate sau neregulate 
unii faţă de alţii); însă viteza cu carese mişcă atomii încoace 
şi încolo nu este totdeauna aceeaşi. Uneori ea e mai mică, 
alteori însă atomul vibrează mai puternic, deoarece se poate 
nimeri ca mişcarea tuturor vecinilor săi să se Combine astfel 
încît să-l împingă într-o anumită direcţie. Din cînd în cînd 
se poate întîmpla ca un atom să dobîndească suficientă 
viteză pentru a se îndepărta de vecinii săi şi a scăpa în 
afara substanţei considerate. Astfel spaţiul de deasupra li¬ 
chidului sau a solidului conţine cîţiva atomi care se mişcă 
liber, constituind un gaz. Se întîmplă uneori ca un atom 
al unui astfel de gaz să lovească suprafaţa lichidului sau a 
solidului şi să împartă energia sa cinetică cu atomii pe 
care-i întîlneşte. Drept urmare, el nu mai reţine de obicei 
suficientă energie pentru a scăpa din nou. Dacă iniţial a 
fost doar lichidul sau solidul şi de loc gaz, atunci atomii 
vor continua să scape de la suprafaţă, făcînd să crească 
cantitatea de gaz, pînă ce numărul atomilor care lovesc 
suprafaţa şi sînt captaţi egalează numărul celor ce scapă de 
pe ea. Numărul atomilor care părăsesc suprafaţa depinde, 
evident, de temperatură. Cu cît este mai mare temperatura, 
deci cu cît vibrează mai tare atomii, cu atît va fi mai mare 
probabilitatea ca un atom să dobîndească suficientă energie 

pentru a scăpa în exterior şi, prin urmare, presiunea de 
vapori la echilibru a unui lichid sau a unui solid, adică 
acea presiune de vapori la care tot atîţia atomi ies din 
substanţă cîţi intră, creşte cu creşterea temperaturii. 

Aceste exemple sînt suficiente pentru a arăta că întreaga 
comportare normală a materiei poate fi redusă, în ultimă 
instanţă, la comportarea mecanică a atomilor şi la legile 
statisticii, aplicate unui număr mare de atomi. Evident, 
în acest capitol nu am atins stadiul în care am putea pre¬ 
vedea caracteristicile mecanice a oricărei substanţe date 
plecînd de la principii de bază, întrucît nu am aflat încă 
precis care anume sînt forţele dintre atomi. Important este 
însă că sîntem în măsură să ne dăm seama că aceste probleme 
se reduc la problema structurii atomice şi a forţelor de 
interacţiune dintre atomi, cu alte cuvinte că comportarea 
materiei este o consecinţă a legilor fundamentale care guver¬ 
nează structura şi comportarea atomilor. 

Deşi raţionamentele noastre, bazate pe mecanica clasică 
şi pe teoria cinetică, au fost confirmate pe foarte multe căi, 
rămîn totuşi unele contradicţii importante şi nu putem 
pretinde că înţelegem structura materiei înainte ca aceasta 
să fi fost elucidată. 

CĂLDURA RADIANTA 

O contradicţie deosebit de importantă de acest tip apare 
atunci cînd studiem emisia undelor electromagnetice, cum 
ar fi radiaţia termică sau lumina, de către un corp încălzit. 
Acest proces ne este tuturor familiar şi îl putem observa, 
de exemplu, atunci cînd conectăm la reţeaua electrică un 
radiator electric şi-i lăsăm rezistenţa să se încălzească trep¬ 
tat. La început el nu emite lumină vizibilă, dar dacă apro¬ 
piem mîna, simţim că radiază căldură, care, după cum am 
văzut, constă din aşa-numitele raze infraroşii. Pe măsură 
ce temperatura creşte, această radiaţie creşte şi ea în inten¬ 
sitate şi la un moment dat apare o lumină roşie slabă. 
Spunem atunci că elementul radiatorului este „încins la 
roşu“. Pe măsură ce temperatura continuă să crească, lumina 
devine mai intensă şi_ în acelaşi timp îşi schimbă culoarea, 
trecînd spre galben. In cazul radiatorului electric obişnuit, 
aceasta corespunde temperaturii maxime ce se poate atinge, 
însă putem continua experienţa privind filamentul unui 
bec electric, care este confecţionat din acelaşi tip de sîrmă 

cu rezistenta radiatorului, dar care se poate înfierbînta şi 
mai tare. In cazul becului, lumina este mult mai intensă 
şi are aproape aceeaşi culoare ca şi Soarele. Spunem că 
firul este „încins la alb“. In arcul electric, care este şi mai 
fierbinte, lumina are o nuanţă albăstruie, adică culoarea e 
încă şi mai mult deplasată înspre capătul violet al spec¬ 
trului decît în cazul luminii Soarelui. Un arc de carbon 
poate fi mai fierbinte decît suprafaţa Soarelui. S-a con¬ 
statat că, de fapt, culoarea şi intensitatea luminii nu depind 
prea mult de natura corpului care o produce, ci mai ales 
de temperatura sa. Cazul ideal este acela al aşa-numitului 
corp negru, şi explicarea cantităţii de radiaţie produse de 
un corp negru de o anumită temperatură, ca şi a culorii 
acestei radiaţii, constituie una dintre problemele-cheie în 
studiul radiaţiei termice. 

Problema poate fi pusă şi sub forma următoare. Să ne 
imaginăm un asemenea corp negru închis într-o încăpere ai 
cărei pereţi sînt perfect reflectători (oglinzi) şi deci reflectă 
radiaţia fără a absorbi nimic din ea. In acest caz, pe măsură 
ce corpul negru emite tot mai multă radiaţie, aceasta va 
parcurge dezordonat distanţele dintre pereţii reflectători, 
afară de o parte care va cădea din nou pe corp şi va fi absor¬ 
bită. Acest proces va continua pînă se va atinge starea de 
echilibru, în care corpul absoarbe tot atîta radiaţie cîtă 
emite. Dacă ştim cîtă lumină de o anumită culoare există 
la echilibru, putem calcula cîtă radiaţie emitecorpul în orice 
moment dat. 

Aplicînd teoria cinetică la această problemă, se obţine 
un rezultat foarte simplu, dar surprinzător prin consecinţele 
sale, şi anume că atît energia electrică, cît şi cea mag- 


netică a undelor de lumină este egală, în medie, cu — kT 


pe fiecare grad de libertate. Dar cîte grade de libertate 
are cîmpul radiativ, sau cîmpul electromagnetic, într-o astfel 
de încăpere? Pentru a avea complet dat cîmpul electric tre¬ 
buie să-i cunoaştem intensitatea, direcţia şi sensul în fie¬ 
care punct al spaţiului; dar numărul de puncte din incinta 
noastră este nelimitat, deci ar trebui să existe un număr 
infinit de grade de libertate şi ar trebui, prin urmare, să nu 
se atingă niciodată starea de echilibru. Această concluzie 
este însă în contradicţie cu experienţa. 

Sub un alt aspect situaţia este ilustrată în figura 28. Aici 
este redată dependenţa intensităţii luminii de o anumită 

culoare de temperatură. Temperatura este trecută pe axa 
orizontală şi intensitatea luminii pe cea verticală (pe axele 
de coordonate). Linia dreaptă punctată reprezintă rezultatul 
care decurge din teoria cinetică (curba teoretică) care ne 
spune că intensitatea radiaţiei de orice culoare ar trebui să 
crească proporţional cu temperatura. Celelalte curbe cu linii 
continue arată cum variază în realitate intensitatea luminii 
în cazul diferitelor culori. La temperaturi foarte ridicate, 
fiecare dintre aceste curbe este paralelă cu cea teoretică 



Fig. 28. Radiaţia termică 


şi diferă de ea doar relativ puţin. La temperaturi joase 
însă intensitatea găsită experimental este mult diferită de 
cea prevăzută de teorie. De exemplu, la temperatura cores¬ 
punzătoare liniei verticale, notată în figură cu a, practic 
nu există de loc lumina vizibilă, deşi teoria cinetică prevede 
aici o intensitate însemnată. La punctul b există o lumină 
roşie de intensitate apreciabilă, dar mult mai puţină lumină 
verde şi de loc violetă. în c toate culorile au intensităţi 
comparabile. 

Aici avem din nou un caz în care prevederile, în aparenţă 
sigure, ale teoriei cinetice dau greş. Am putea adăuga că, 

în lista contradicţiilor menţionate pînă aici, doar aceasta 
din urmă prezintă un interes istoric deosebit, deoarece, 
încercînd s-o înţeleagă, Max Planck a ajuns la necesi¬ 
tatea introducerii ipotezei cuantelor de acţiune, care a 
deschis drumul rezolvării celor mai multe din aceste di¬ 
ficultăţi. 

r Asupra acestor idei noi ne vom opri o bună parte din 
restul cărţii prezente, dar în discutarea lor va fi ne¬ 
cesar să ne referim la rezultatele unei alte ramuri impor¬ 
tante care s-a dezvoltat în secolul nostru, şi anume teoria 
relativităţii. 



6 


Teoria relativităţii 


CONSIDERAŢII GENERALE 

în acest capitol vom face cunoştinţă cu prima dintre 
revoluţiile provocate în gîndirea ştiinţifică de descoperirile 
secolului al XX-lea. Ca să ne exprimăm în limbajul fizi¬ 
cianului, conţinutul capitolelor precedente este considerat 
ca fizică „clasică", spre deosebire de teoriile „moderne" care 
vor fi expuse acum. 

Ideile relativităţii au întîmpinat o puternică opoziţie 
atît din partea fizicienilor, cît şi din partea filozofilor. 
Fizicienii au privit noua ipoteză cu spiritul critic, propriu 
profesiunii lor, cu care trebuie să privească orice teorie 
nouă pînă ce aceasta trece prin tripla verificare pe care o 
impune fizica. In primul rînd, ea trebuie să lase neatinse 
succesele cercetărilor anterioare şi să nu răstoarne explica¬ 
ţiile observaţiilor care au folosit tocmai la confirmarea 
ideilor anterioare. în al doilea rînd, ea trebuie să explice 
în mod consistent noile fapte care au pus în dubiu ideile 
precedente şi care au sugerat noua ipoteză. Şi, în al treilea 
rînd, ea trebuie să prevadă fenomene noi sau relaţii noi 
între diferite fenomene,' fie necunoscute pînă atunci, fie 
numai vag bănuite în momentul în care ea a luat naştere. 

Acest proces a necesitat un oarecare timp în cazul teoriei 
relativităţii, deoarece ea joacă un rol important numai în 
cazul corpurilor care se mişcă cu o viteză comparabilă cu 
cea a luminii. Întrucît la apariţia teoriei relativităţii ase¬ 
menea corpuri nu erau la îndemîna observatorului, posibi¬ 
lităţile de verificare erau prea rare şi de multe ori verifi¬ 
carea necesita observaţii extrem de dificile, de precizie foarte 
mare. între timp, particulele care se mişcă cu viteze foarte 
mari au devenit obişnuite în orice laborator de fizică. Nu 
mai avem acum de-a face cu mici corecţii în comportarea 
acestor particule care să necesite măsurători de înaltă pre¬ 
cizie, ci caracterul relativist al mişcării lor are efecte însem- 

nate, imposibil de neglijat. Privind lucrurile sub aspect 
practic, cînd inginerii proiectează maşini destinate cerce¬ 
tărilor de fizică în care particulele elementare sînt acce¬ 
lerate pînă la viteze foarte mari, ei sînt obligaţi să includă 
în aceste maşini dispozitive foarte costisitoare şi care devin 
necesare numai din cauza aspectului caracteristic relativist 
al mişcării particulelor. Ei nu sînt de loc dispuşi să consi¬ 
dere acest aspect drept rezultatul unor speculaţii gratuite 
sau eronate. In prezent nici un fizician familiarizat cu 
experienţele cu particule rapide nu ar mai putea pune la 
îndoială principiile relativităţii. 

Opoziţia filozofilor se datoreşte faptului că teoria relati¬ 
vităţii a abordat noţiuni care au fost totdeauna considerate 
ca fiind de domeniul filozofilor. S-a pus la îndoială dreptul 
fizicienilor de a discuta concepte pe care filozofii le-au 
considerat ca adevăruri evidente şi indiscutabile. 

în momentul de faţă pare să fie aproape unanim recunos¬ 
cut faptul că ideile noastre despre spaţiu şi timp derivă în 
ultimă instanţă direct din experienţa asupra lumii exterioare 
şi că multe afirmaţii pe care le considerăm evidente sînt 
adevărate numai în limitele experienţei noastre practice. 
Ele se pot dovedi nejustificate atunci cînd sînt extinse la 
situaţii cu care nu sîntem obişnuiţi. 

în istoria fizicii, asemenea situaţii sînt curente. Desco¬ 
perirea că Pămîntul se roteşte în jurul propriei sale axe era 
în contradicţie cu intuiţia mecanică bazată pe experienţa 
zilnică. Atunci cînd învăţăm la şcoală despre opoziţia pe 
care a întîmpinat-o la început această idee, sîntem tentaţi 
să-i considerăm pe savanţii evului mediu, care nu au vrut 
s-o accepte, ca avînd un orizont nemaipomenit de îngust; 
însă singurul motiv pentru care noi găsim evidentă această 
idee este faptul că ne-am familiarizat cu ea încă din perioada 
şcolarizării şi am acceptat-o înainte ca spiritul nostru critic 
să se fi dezvoltat suficient pentru a o pune în discuţie. 

Conţinutul legii lui Galileu, care spunecă un corpîn miş¬ 
care tinde să-şi continue mişcarea, părea în contradicţie cu 
experienţa de fiecare zi şi punerea ei la îndoială de către 
savanţii timpului respectiv a fost la început justificată. Ea 
a fost acceptată cu greu de către gînditorii acelui timp, care 
nu puteau concepe idei abstracte despre mişcare. 

Şi faptul că lumina are o viteză finită este în contradicţie 
cu intuiţia noastră. E greu să ne obişnuim chiar numai cu 
gîndul că viteza sunetului este finită; chiar atunci cînd 

urmărim pe cineva care taie lemne la o oarecare distanţă, 
observăm că sunetul loviturii ne parvine mai tîrziu decît 
efectul vizual al căderii toporului. Pentru explicarea feno¬ 
menului este necesară o acomodare conştientă a simţurilor 
noastre la o situaţie neintuitivă. Cu atît mai mult ne-am 
obişnuit să ne bazăm pe ochii noştri pentru a ne spune ce 
se petrece în lumea exterioară şi să considerăm că informaţia 
pe care ne-o dau ei este adevărată şi că ea reflectă ce se 
petrece chiar în momentul în care vedem. Nu există nimic 
în viaţa de toate zilele de pe suprafaţa Pămîntului care 
să contrazică această iluzie, dar o experienţă de trei sute 
de ani în astronomie şi metodele recente de măsurare a 
timpului cu precizie enormă ne-au obligat să acceptăm faptul 
că lumina are viteză finită. 

Natura ondulatorie a luminii creează dificultăţi similare 
intuiţiei noastre. Doar un efort conştient de raţionament ne 
poate face să acceptăm că difracţia undelor de lumină pe o 
muchie ascuţită poate determina lumina „s-o ia după 
colţ". 

Astfel, fiecare pas înainte al ştiinţei ne obligă să.aban¬ 
donăm cîte o prejudecată adînc înrădăcinată; dar, probabil, 
în trecut acceptarea tuturor ideilor noi, cu excepţia legii lui 
Galileu, a fost uşurată prin faptul că ele puteau fi explicate 
în limbajul unor modele mecanice uzuale. De exemplu, 
experienţa referitoare la viteza finită a sunetului ne-a 
pregătit pentru acceptarea vitezei finite a luminii. Com¬ 
portarea undelor de lumină poate fi concretizată prin obser¬ 
varea încreţiturilor apei dintr-un bazin, diferenţa fiind 
numai în ceea ce priveşte scara de mărimi. In cazul relati¬ 
vităţii însă nu dispunem de nici un ajutor asemănător. 

Probabil că la acceptarea cu atîta întîrziere a teoriei rela¬ 
tivităţii a contribuit şi numele său, care sugera în mod 
superficial o legătură cu "conceptul filozofic de relativitate, 
conform căruia orice adevăr era considerat ca relativ. După 
cum vom vedea, nimic nu este mai depărtat de conţinutul 
noii teorii. In relativitate, legile fizicii au o formă precisă 
şi absolută, numai că anumite afirmaţii speciale pe care 
intuiţia noastră ne-a făcut să le considerăm ca absolute s-au 
dovedit a fi simple prejudecăţi. 

MIŞCARE ŞI REPAUS 


Faptul că cele mai multe dintre legile naturii, în special 
legile mecanicii, nu-şi modifică aspectul dacă observatorul, 
în loc să stea în repaus, se mişcă cu o viteză constantă în 
aceeaşi direcţie ca şi fenomenul respectiv, se cunoştea însă 
cu mult înainte de a se fi ajuns în stadiul de dezvoltare 
care l-a condus pe Einstein la formularea teoriei relativităţii. 

Este bine cunoscut faptul că pasagerul unui tren nu per¬ 
cepe mişcarea trenului, afară de cazul cînd vibraţiile vago¬ 
nului datorită asperităţilor liniei ferate sau accelerarea 
datorită fie pornirii şi opririi, fie curburii liniei îi arată 
că trenul se mişcă. Deseori ni se întîmplă ca, privind pe 
fereastra vagonului la un alt tren din staţie, să nu ştim dacă 
a pornit trenul nostru sau cel alăturat. Răspunsul îl găsim 
doar atunci cînd aruncăm o privire asupra clădirilor din 
staţie sau asupra altor obiecte, care, după cum ştim din 
experienţă, sînt de obicei în repaus. Dacă un tovarăş de 
compartiment ar afirma că, de fapt, staţia cu linia ferată 
şi întregul peisaj se mişcă, iar trenul stă pe loc, n-ar fi chiar 
atît de uşor să-i dovedim că nu are dreptate. Orice experienţă 
mecanică pe care am efectua-o în interiorul compartimen¬ 
tului s-ar desfăşura exact în acelaşi mod dacă trenul ar sta 
în repaus (făcînd abstracţie de vibraţii şi de curbe la care 
ne-am mai referit). Acest fapt se exprimă, de obicei, afir- 
mînd că legile mecanice rămîn aceleaşi pentru doi obser¬ 
vatori care se mişcă unul faţă de altul cu o viteză uniformă. 

Şi este foarte bine că se întîmplă aşa, căci altminteri ar 
fi fost mult mai greu să se stabilească legile mecanicii din 
observaţii făcute la suprafaţa Pămîntului, deoarece, aşa 
cum ştim acum, Pămîntul nu este în repaus, ci se roteşte 
în jurul axei sale împreună cu noi, cu laboratorul nostru 
şi cu toată aparatura de măsură, făcîndu-ne să ne deplasăm 
în spaţiu cu o viteză de aproximativ 1 700 de kilometri 
pe oră. Această mişcare nu este rectilinie şi uniformă, ci 
se produce pe un cerc, astfel încît, aşa cum am văzut 
în cap. 1, ne dă şi o acceleraţie. Dar perioada de revoluţje 
fiind de 24 de ore, schimbarea în direcţie este lentă. In 
timp ce viteza este foarte mare faţă de vitezele cu care sîn- 
tem obişnuiţi în practică, acceleraţia este foarte mică. 
Acceleraţia poate fi pusă în evidenţă prin experienţele 
cu aşa-numitul pendul al lui Foucault, dar viteza însăşi 
nu are nici un efect asupra vreunui proces mecanic. 

In afară de aceasta, Pămîntul se mişcă pe orbita sa îri 
jurul Soarelui cu o viteză încă şi mai mare, iar Soarele 
cu toate planetele sale se mişcă şi el în raport cu alte stele. 

Astfel, în timp ce legile mecanicii nu ne permit să distin¬ 
gem mişcarea uniformă de starea de repaus, s-ar părea că 
lucrurile stau altfel atunci cînd avem de-a face cu electri¬ 
citatea şi cu lumina. Cînd am discutat în cap. 2 legile cîmpu- 
lui electromagnetic, am văzut că undele electromagnetice, 
care includ şi undele de lumină, se propagă totdeauna cu o 
viteză bine determinată, pe care am notat-o cu c. Ar trebui 
deci să observăm o diferenţă în viteza aparentă de propa¬ 
gare a luminii, datorită faptului că noi înşine ne mişcăm. 
De exemplu, dacă singura mişcare s-ar datora rotaţiei Pă- 
mîntului, lumina unei lămpi plasate la est faţă de noi ar 
trebui să ne parvină mai repede, deoarece ne mişcăm 
înspre lampă şi venim deci în întîmpinarea undelor de 
lumină. Tot astfel, lumina unei lămpi plasate la vest faţă 
de noi ar trebui să se propage aparent mai lent, deoarece 
trebuie să ajungă la ochiul nostru care se depărtează de ea. 
Dacă u este viteza cu care se mişcă suprafaţa Pămîntului, 
viteza aparentă a luminii provenite de la o sursă dinspre 
est ar trebui să fie c-j-u, iar cea de la o sursă venind dinspre 
vest c — «.Diferenţa este, desigur, foarte mică, u fiind 
de aproximativ 1 000 000 de ori mai mic decît c, dar o 
experienţă îngrijită ar trebui s-o pună în evidenţă. 

Acest efect aşteptat era denumit uneori „vînt eteric", 
deoarece în vremea aceea se credea că tot spaţiul este umplut 
cu o substanţă ipotetică, numită eter, care ar acţiona ca 
un transportor al undelor electromagnetice. Efectul mişcării 
noastre prin eter asupra propagării luminii părea similar 
cu efectul unui vînt puternic asupra propagării sunetului, 
fiind bine cunoscut faptul că sunetul are o viteză aparentă 
mai mare în direcţia vîntului decît împotriva lui. 

In celebra lor experienţă, Michelson şi Morley au încercat 
să detecteze acest „vînt eteric". Pentru a evita dificultatea 
măsurării distanţelor şi a timpilor cu înalta precizie nece¬ 
sară, ei au folosit un fascicul de lumină separat în două. 
O parte se propaga în direcţia est-vest şi înapoi, după re¬ 
flecţia pe o oglindă, iar cealaltă în direcţia nord-sud spre 
o altă oglindă şi iarăşi înapoi. La recombinare, aceste două 
raze de lumină ar fi trebuit să formeze franje de interferenţă 
de tipul celor discutate în cap. 3, a căror poziţie depinde 
de numărul de oscilaţii al fiecărei unde de lumină în drumul 



său. Nu este greu să calculăm timpul cîi a călătorit fiecare 
dintre razele reflectate. Acest calcul, pe care-1 vom omite 
aici, arată că efectul mişcării Pămîntului este egal cu cel 
care s-ar obţine dacă ramura est-vest a aparatului ar fi 


lungită în raportul 



Este greu să se măsoare 


cu precizia necesară lungimea drumului străbătut de lumină, 
dar Michelson a raţionat astfel: rotind aparatul cu un 
unghi drept, astfel încît acum cealaltă ramură să aibă direc¬ 
ţia est-vest, ar trebui să se lungească durata de călătorie a 
uneia dintre razele de lumină şi să se scurteze cea necesară 
celeilalte raze, rezultatul fiind că franjele de interferenţă 
se vor deplasa. Deoarece Pămîntul, pelîngă mişcarea în jurul 
axei sale, mai are şi o mişcare pe orbită în jurul Soarelui, 
viteza cu care efectiv ne mişcăm ar trebui să-şi schimbe 
direcţia şi de la zi la noapte. Deci chiar dacă aparatul ar 
sta în repaus, franjele ar trebui să-şi schimbe poziţia în 
cursul unei zile. 

Rezultatul acestei experienţe a fost negativ. în orice 
direcţie ar fi rotit aparatul şi oricît de lung ar fi fost timpul 
de observaţie, nu s-a putut detecta nici o deplasare a fran- 
jelor de interferenţă. La fel au eşuat toate încercările de a 
pune în evidenţă „vîntul eteric". Deci întreaga grupă de 
experienţe care părea să facă posibilă distincţia între miş¬ 
care şi repaus a dat greş. 


CONTRACŢIA LORENTZ 

Pentru a înţelege complet importanţa acestui rezultat a 
fost necesar un timp destul de lung. S-au încercat diferite 
explicaţii. De exemplu, s-a presupus că viteza luminii ar 
putea depinde de mişcarea sursei de lumină. Întrucît în 
experienţa lui Michelson s-a folosit o lampă fixată pe supra¬ 
faţa Pămîntului, ne-am putea aştepta ca lumina să se pro¬ 
page cu o anumită viteză în raport cu această sursă, adică 
în raport cu suprafaţa Pămîntului. Dar explicaţia a trebuit 
abandonată la o considerare mai atentă, deoarece se ştie că 
lumina Soarelui este, de fapt, produsă de atomii din atmo¬ 
sfera acestuia, atomi care, conform rezultatelor din capitolul 
precedent, se mişcă neregulat şi cu viteze foarte mari. Dacă 
explicaţia de mai sus ar fi corectă, ar trebui ca lumina care 
provine de la diferiţi atomi să aibă viteze diferite. Dacă am 

privi nu Soarele, ci o stea similară cu el, dar mult mai 
depărtată, am vedea această stea nu ca pe un punct, ci ca 
pe o dîră, deoarece lumina emisă de diferiţi atomi de pe 
stea ne’-ar parveni cu viteze diferite şi deci ar fi pornit în 
momente cînd steaua era în poziţii foarte diferite faţă de 
telescopul nostru. 

S-a presupus de asemenea că în vecinătatea Pămîntului 
eterul ar participa într-o oarecare măsură la mişcarea lui, 
astfel încît în jurul nostru ar exista o „atmosferă" de eter 
care s-ar mişca o dată cu Pămîntul. Şi această ipoteză a 
trebuit înlăturată, deoarece, dacă ea ar fi adevărată, ar 
trebui să existe undeva în exteriorul Pămîntului o regiune 
de tranziţie, unde viteza eterului ar avea un salt: de la cea 
a Pămîntului la cea din spaţiul cosmic. Aceasta ar duce la 
o refracţie a razelor de lumină şi la o deplasare aparentă a 
poziţiei stelelor, ceea ce în realitate nu se observă. 

S-au încercat multe alternative, dar toate s-au dovedit 
inconsistente. Cea mai apropiată de adevăr este ipoteza lui 
H. A. Lorentz, care pare trasă de păr la prima vedere. 
Lorentz a presupus că orice obiect în mişcare se contractă în 


direcţia mişcării în raportul 1 


1-, unde u este viteza 

C 2 


obiectului. Dacă în aparatul lui Michelson braţul îndreptat 
în direcţia mişcării s-ar fi contractat în acest raport, prin 
aceasta s-ar fi compensat efectul „vîntului eteric". La prima 
vedere, „contracţia Lorentz" pare cît se poate de artificială 
şi de nerezonabilă. Parcă natura ar fi conspirat să-şi ajus¬ 
teze legile în aşa fel, încît să ne îngreuieze observarea vîntului 
eterici In mecanică nu s-ar putea găsi nici o raţiune pentru 
care corpurile ar suferi o asemenea contracţie ciudată. 

Totuşi, există o bază mult mai temeinică pentru această 
ipoteză decît s-ar părea la prima vedere. Lorentz ştia deja 
că substanţa constă din atomi şi că atomii conţin particule 
cu sarcini pozitive şi negative, forţele care le ţin laolaltă 
fiind forţe electrice. Or, în legile electromagnetismului, 
viteza luminii apare ca o constantă. Dacă particulele încăr¬ 
cate se mişcă cu o viteză nu prea mică faţă de viteza luminii, 
cîmpurile lor electrice devin mai complicate. O sarcină 
punctuală, de exemplu, cum ar fi sarcina unui nucleu atomic, 
creează un cîmp electric în care potenţialul depinde numai 
de distanţa faţă de sarcină, astfel încît toate punctele de 
pe o sferă cu centrul în sarcina respectivă se află la acelaşi 

potenţial. Dacă sarcina se mişcă, ea produce nu numai un 
cîmp electric, ci şi unul magnetic, deoarece transportul 
de sarcină electrică echivalează cu un curent electric. In 
plus, cîmpurile electric şi magnetic variază în orice punct 
al spaţiului pe lîngă care trece sarcina. Am văzut în cap. 2 
că, atunci cînd cîmpul variază în timp, în legile cîmpului 
electric şi magnetic apar complicaţii. Problema matematică 
este aici mai complicată, dar ea poate fi rezolvată, şi rezul¬ 
tatul obţinut este că suprafeţele de potenţial constant nu 
mai sînt sferice, ci sînt turtite în direcţia mişcării, exact 
atît cît ar rezulta din contracţia Lorentz. 

Această variaţie a forţelor electrice ar trebui să producă 
fără îndoială şi o variaţie a mărimii şi formei atomului, 
precum şi a distanţei dintre diferiţii atomi. Pe atunci nu 
se cunoştea suficient structura atomului pentru a se putea 
afirma cu certitudine care ar fi efectul global. S-a întrezărit 
însă posibilitatea ca această contracţie Lorentz să apară 
ca o consecinţă a efectului mişcării asupra forţelor electrice 
care ţin atomii laolaltă. 

Dacă această idee a lui Lorentz se confirma, ea ar fi putut 
explica rezultatul negativ al experienţei lui Michelson. Mai 
mult chiar, la prima vedere se părea că ea ar oferi o nouă 
posibilitate de a afla dacă un corp se află în repaus sau în 
mişcare. Să considerăm din nou, pentru simplificare, numai 
mişcarea datorită rotaţiei Pămîntului şi să luăm un cub, 
măsurat cu foarte mare precizie, care are una dintre muchii 
în direcţia nord-sud. Dacă îl rotim cu un unghi drept, mu¬ 
chia care era înainte în direcţia nord-sud este acum în direc¬ 
ţia est-vest şi va suferi contracţia Lorentz, în timp ce cea¬ 
laltă muchie orizontală, care înainte era în direcţia est-vest, 
se va extinde. Măsurările ar trebui deci să ne arate că în 
noua poziţie corpul nu mai are formă cubică. De fapt, 
contracţia Lorentz este atît de mică, încît ar fi extrem de 
dificil să detectăm schimbarea, dar putem să ne imaginăm 
că am avea instrumente de măsură suficient de precise pentru 
aceasta. 

Ne-am găsi însă atunci în faţa unei dificultăţi mult mai 
fundamentale. Singurul mod de a măsura o lungime îl 
constituie compararea ei directă sau indirectă cu o lungi- 
me-etalon, de exemplu cu o bară. Dar şi această bară, ca 
oricare alt corp rigid, ar fi supusă contracţiei Lorentz şi 
deci, atunci cînd o întoarcem pentru a o pune mai întîi 
de-a lungul unei muchii şi apoi de-a lungul celeilalte, ar 

suferi şi ea contracţia Lorentz. Cele două muchii ar apărea 
din nou egale dacă le referim la gradaţiile barei cu care 
facem măsurătoarea. 

Rezultă că, dacă am aplica în mod consecvent postulatul 
lui Lorentz tuturor corpurilor solide fără excepţie, ar fi 
imposibil în principiu să detectăm contracţia prin vreo 
măsurătoare directă. 


CUM SA COMPARĂM LUNGIMILE 
ŞI TIMPII 

Totuşi, şi în aceste condiţii se poate crede că contracţia 
Lorentz ar putea constitui un mod adecvat de a descoperi 
care din cele două trenuri de la începutul acestei discuţii 
stă în repaus şi care se mişcă. Să presupunem că vagoanele 
ambelor trenuri sînt de construcţie identică; atunci cele 
ale trenului în mişcare trebuie să se contracte, să fie deci 
mai scurte decît ale trenului care se află în repaus. Pentru 
a uşura înţelegerea lucrurilor, să ne imaginăm momentan 
că viteza trenului în mişcare ar fi egală nu cu a milioana 
parte, ci cu a treia parte din viteza luminii; atunci contrac¬ 
ţia Lorentz ar scurta acest tren cu 5%, ceea ce ar fi uşor de 
observat. Tot ce am avea deci de făcut ar fi să privim atent 
atunci cînd două vagoane trec unul în dreptul celuilalt şi 
să vedem care este mai lung. 

Totuşi, şi aceasta este mult mai complicat decît s-ar 
părea, dacă ne amintim că avem de-a face cu viteze foarte 

Fig. 29. Trenuri care se încrucişează 

mari şi cu timpi foarte scurţi. Pentru a înţelege aceasta, 
să considerăm figura 29. Dreptunghiul A indică trenul în 
repaus, iar B pe cel în mişcare. Dacă B este într-adevăr 
mai scurt, atunci în momentul în care capătul său anterior 

B 1 este în dreptul lui A lt capătul său posterior ar trebui să 
fi trecut deja de A 2 . Dar pentru a fi siguri de aceasta trebuie 
să fim siguri de momentul de timp în care facem observaţia. 
Dacă îl privim pe B 2 cu foarte puţin timp mai devreme, 
el nu va fi trecut de A 1 şi atunci vagonul ne va apărea mai 
lung. Cu alte cuvinte, compararea celor două vagoane revine 
la a fi în stare să spunem cu mare precizie momentul de 
timp în care capetele lor trec unul prin dreptul celuilalt. 
Trenul în mişcare este mai lung sau mai scurt decît celălalt, 
respectiv dacă capătul său B 2 trece în dreptul lui A 2 înainte 
sau după ce capătul său B 1 trece în dreptul lui A 1 . 

Putem, desigur, să privim cele două capete simultan, 
dar atunci intrăm în complicaţii legate de viteza finită de 
propagare a luminii. Să presupunem că ne aflăm în A v 
In momentul cînd îl vedem trecînd pe B t îl vom vedea şi pe 
B 2 , dar nu aşa cum este el chiar în acel moment, ci aşa 
cum era în urmă cu un foarte scurt interval de timp, egal 
cu timpul necesar luminii pentru a ajunge de la B 2 la A v 
Este adevărat că putem face corecţia necesară, deoarece cu¬ 
noaştem viteza de propagare a luminii. Dar pentru a calcula 
corecţia trebuie mai întîi să cunoaştem lungimea propriului 
nostru vagon, adică trebuie să presupunem că vagonul nos¬ 
tru este în repaus şi că deci nu trebuie să-i aplicăm contracţia 
Lorentz, de asemenea că lumina se propagă cu viteza sa 
normală şi deci nu trebuie să ţinem seama de „vîntul eteric". 

Am putea încerca să obţinem un semnal de la A 2 la A x 
în vreun alt mod. Ne-am putea imagina că un observator 
plasat în A 2 apasă pe un buton atunci cînd trece B 2 şi că 
această apăsare dă un semnal oarecare în A lt dar acest sem¬ 
nal se transmite sau printr-un mijloc mecanic, sau printr-un 
curent electric, sau cu ajutorul vreunei instalaţii oarecare, 
iar toate aceste mijloace de comunicaţie sînt, de fapt, mai 
lente decît lumina. La calcularea vitezei lor de propagare 
cu precizia necesară ne lovim de aceleaşi dificultăţi. 

Să ne limităm deci la semnalele luminoase şi să încercăm 
să privim întregul proces din punctul de vedere al unui 
observator aflat în celălalt tren, care încearcă să aplice 
acelaşi procedeu. Şi el ar urmări trecerea lui A 2 în dreptul 
lui B 2 şi a lui A x în dreptul lui şi ar transmite de ase¬ 
menea un semnal luminos de la un capăt al vagonului la 
celălalt, aplicînd o corecţie pentru timpul necesar transmi¬ 
terii acestui semnal. El ar presupune, desigur, că trenul 
său este în repaus şi nu ar aplica nici o corecţie pentru 

contracţia Lorentz sau pentru „vîntul eteric". Rezultatul 
interesant care se obţine ducînd aceste calcule pînă la capăt 
este că acest observator ar ajunge la concluzia, la fel de 
îndreptăţită, că vagonul nostru a fost scurtat prin contracţie 
Lorentz, adică A x şi B x sînt unul în dreptul celuilalt înainte 
ca A 2 să fie în dreptul lui B 2 . 

Este important de înţeles că observaţiile celor doi obser¬ 
vatori pot fi complet intervertite. Noi ajungem la concluzia 
că vagonul B se mişcă şi deci este scurtat prin contracţie 
Lorentz, în timp ce celălalt observator, pornind de la ipo¬ 
teza că vagonul său este în repaus, ajunge la concluzia că 
vagonul nostru A se mişcă şi deci este scurtat. Fără îndo¬ 
ială, noi vom critica măsurătorile sale, deoarece el a făcut 
presupuneri care ni se par greşite cu privire la lungimea 
vagonului său şi la absenţa „vîntului eteric", dar el ne va 
răspunde că din punctul său de vedere metodei noastre i 
se aplică aceeaşi critică. 

Esenţa acestui raţionament, care este o versiune simpli¬ 
ficată a aceluia folosit de Einstein, constă în faptul că 
lungimea unui obiect nu are o semnificaţie absolută, ci 
depinde de starea de mişcare a observatorului care măsoară 
această lungime. Similar, problema timpului, în speţă care 
anume din două evenimente din două puncte depărtate unul 
de altul se petrece mai devreme, nu are semnificaţie absolută, 
ci depinde de punctul de vedere al observatorului. 

Aceste idei sînt, desigur, în contradicţie cu intuiţia noas¬ 
tră. Noi considerăm în mod intuitiv lungimea unui obiect 
sau timpul în care are loc un eveniment ca fiind concepte 
absolute, nelegate în mod necesar de însuşi procesul de 
măsurare. Trebuie să ne obişnuim însă să acceptăm faptul 
că certitudinea aceasta ne vine numai din experienţa vieţii 
de toate zilele. In practică, orice nesiguranţă cu privire la 
lungimea exactă a unui obiect în mişcare, cum ar fi vagonul 
de cale ferată, este complet neglijabilă, în limitele erorii 
oricărei determinări practice. De asemenea, în practica zil¬ 
nică nu ne lovim de nici o dificultate dacă considerăm că 
orice eveniment pe care l-am putea vedea se petrece chiar 
în momentul cînd îl vedem, deoarece pentru orice scop 
putem considera în acest caz viteza luminii ca infinit 
de mare. 

Unul dintre meritele teoriei lui Einstein este tocmai fap¬ 
tul că a scos în evidenţă că ideile pe care ni le-am format 
despre spaţiu şi timp le-am extras din experienţă şi că, 

atunci cînd le aplicăm unor situaţii care implică viteze mai 
mari sau timpi mai scurţi decît cei cu care sîntem obişnuiţi, 
nu putem să le luăm ca ceva de la sine înţeles; pentru ca 
aceste noţiuni să aibă o semnificaţie clară, trebuie să le 
specificăm cu precizie. Aceasta se realizează formulînd între¬ 
bări la care se poate da, în principiu, un răspuns numai prin 
observaţie. 

Pînă acum am văzut deci că postulatul cu privire la con¬ 
tracţia Lorentz este în concordanţă cu principiul conform 
căruia legile fizicii sînt exact aceleaşi pentru doi observatori 
care se mişcă uniform.unul faţă de altul şi că nu există nici 
un criteriu pentru ca punctul de vedere al unui observator să 
poată fi preferat celui al altui observator. 

Legătura între observaţiile efectuate de diferiţi observa¬ 
tori poate fi exprimată cu ajutorul diagramelor. Figura 30 
reprezintă un astfel de grafic, în care distanţele sînt trecute 
pe orizontală, iar timpii pe verticală. Linia orizontală OX 
reprezintă o dreaptă, de exemplu linia de cale ferată de care am 
vorbit, într-un moment dat, pe care îl considerăm timpul 
zero.De-a lungul ei am marcat distanţe egaleprin „bornekilo- 



Fig. 30. Graficul distantă—timp 

metrice" m 1 , m 2 , m 3 etc. Linia verticală Ot indică scurgerea 
timpului faţă de punctul iniţial O, intervalele de timp egale 
fiind notate cu t lt t 2 , t 3 . Celelalte linii orizontale arată din 
nou calea ferată în momente t lt t 2 şi t 3 , iar celelalte linii 
verticale trecerea timpului la diversele borne kilometrice. 

Asemenea diagrame sînt, de fapt, folosite pentru stabilirea 
orarului trenurilor, deoarece pe ele trecerea unui tren se 
poate indica printr-o linie oblică, cum ar fi OP sau m^Q, 
şi astfel se poate spune la prima vedere la ce oră va trece 
trenul printr-un punct dat sau unde se vor întîlni două tre¬ 
nuri. în cazul de faţă însă, OP şi indică cele două capete 
ale vagonului nostru în mişcare. 

Să presupunem acum că şi observatorul din trenul în miş¬ 
care marchează distanţele şi înregistrează timpii; cum vor 
arăta rezultatele lui în comparaţie cu ale noastre? Pentru 
cazul unui tren real, cînd toate vitezele sînt mici faţă de 
viteza luminii şi deci relativitatea nu joacă nici un rol, 
situaţia este ilustrată în figura 31 a. Liniile înclinate indică 
acum puncte care observatorului din tren îi apar ca fixe 
şi pe care el le consideră ca marcînd distanţele; într-adevăr, 
capătul fiecărui vagon reprezintă pentru el un reper fix. 
Propriile noastre borne kilometrice sînt arătate sub formă 
de linii punctate, pentru comparaţie. Marcajele de timp sînt 



b 



Fig. 31: a) observator în mişcare. Viteză mică; b) observator în 
mişcare. Viteza egală cu jumătate din viteza luminii 

aceleaşi şi pentru el, şi pentru noi, întrucît, dacă nu ţinem 
seama de relativitate, timpul este acelaşi pentru orice obser¬ 
vator. 

Să comparăm această situaţie cu tabloul relativist care 
apare atunci cînd avem de-a face cu viteze foarte mari. 

Pentru aceasta trebuie să alegem o altă scară: în figura 
31 b este reprezentată situaţia în care bornele noastre „kilo- 
metrice“ sînt atît de depărtate una de alta, încît lumina va 
parcurge distanţa dintre două borne consecutive într-o 
unitate de timp (de exemplu, dacă unitatea de timp este de 
o secundă, distanţa dintre bornele kilometrice trebuie să 
fie de 300 000 km). La această scară, mişcarea oricărui 
tren real ar apărea ca o linie practic verticală; în desen am 
arătat însă cazul unui „tren“ care se mişcă cu jumătate din 
viteza luminii. Şi aici OP şi a x Q indică respectiv mişcarea 
părţii dinapoi şi a celei dinainte ale unui vagon. Acum a x 
nu mai coincide cu m 1 , deoarece — datorită contracţiei 
Lorentz — trenul pare a se fi scurtat şi, la un moment dat, 
pare mai mic decît distanţa dintre O şi m 1 . Marcajele de 
timp ale observatorului în mişcare sînt acum date de liniile 
înclinate de tipul lui OyM 1 M 2 yM 3 etc. Deci, pentru a găsi 
lungimea vagonului nostru, observatorul în mişcare va 
urmări unde este intersectată această linie de liniile care 
indică cele două capete ale lui, adică de cele două linii 
verticale punctate care trec prin O şi m 1 . Cea de-a doua 
linie verticală trece în stînga lui şi observatorul în 
mişcare va găsi deci că vagonul nostru este mai scurt decît 
distanţa Om 1 . 

Pînă acum diagrama nu a făcut decît să repete, în formă 
grafică, ceea ce am discutat deja în cuvinte; ea permite 
însă să tragem încă o concluzie. Să considerăm linia punctată 
OL. Ea indică trecerea unui semnal luminos, întrucît o 
deplasare de-a lungul acestei linii descrie o mişcare care 
necesită tocmai unul dintre intervalele noastre de timp pen¬ 
tru a ajunge la „borna kilometrică" următoare şi deci, prin 
convenţie, reprezintă tocmai viteza luminii. Din experienţa 
lui Michelson ştim că viteza luminii trebuie să fie aceeaşi 
şi pentru observatorul în mişcare, deci linia OL trebuie să 
treacă şi prin colţurile diagramei sale. La construirea dia¬ 
gramei din figura 31 s-a ţinut seama de aceasta. Se observă 
că marcajele de timp întîrziate de tipul T X R ale observa¬ 
torului în mişcare vor intersecta marcajele noastre de timp 
între Ot 1 şi OP. 

De aici putem deduce efectul mişcării asupra măsurării 
timpului, adică asupra unui ceas. Dacă observatorul poartă 
un ceas care a fost sincronizat cu ceasul nostru în repaus 
în momentul cînd a trecut prin O, el va „bate", adică va 
indica trecerea unui interval de timp la 7\, dar pentru noi 

acest moment este ulterior lui t x . Deci noi tragem concluzia 
că ceasul pe care îl poartă observatorul în mişcare rămîne în 
urmă. Din simetria figurii se vede că el rămîne în urmă faţă 
de al nostru în aceeaşi măsură în care distanţele s-au contrac¬ 
tat prin contracţie Lorentz. Acest efect asupra ceasurilor 
în mişcare este cunoscut sub numele de dilatarea timpului. 
Şi aici, cu exact acelaşi drept, observatorul din tren va trage 
concluzia că ceasul nostru rămîne în urmă, deoarece „bătaia" 
acestuia t x are loc deasupra liniei T X R, adică, din punctul 
de vedere al acestui observator, după sfîrşitul primului 
interval de timp. 

Această dilatare a timpului, prevăzută teoretic, poate fi 
legată direct de comportarea particulelor rapide, aşa cum 
vom vedea în cap. 11. 


COMPUNEREA VITEZELOR 


Acestea fiind noile relaţii între timpii şi distanţele înre¬ 
gistrate de diferiţii observatori, trebuie să existe o nouă 
regulă pentru compunerea vitezelor. Dacă un individ trage 
cu puşca dintr-un tren care se mişcă cu viteza u, ţintind 
înaintea sa şi dînd glontelui viteza v faţă de tren, viteza 
glontelui, văzută de un observator în repaus faţă de terasa- 
ment, va fi egală cu u + v. Dar în relativitate trebuie să 
ţinem seama de diferenţa de puncte de vedere cu privire la 
timpi şi distanţe, astfel încît, dacă viteza glontelui este 
v faţă de observatorul în mişcare, calculele arată că pentru 

un observator în repaus ea este “ ■ v • Dacă atît a cît si v 

l + SE 

c 3 


sînt mici faţă de c, termenul al doilea de la numărător este 
foarte mic faţă de unu şi din nou vitezele se adună. Dacă 
însă u şi v nu sînt atît de mici, rezultatul este diferit. De 
exemplu, dacă atît u cît şi v sînt egale cu jumătate din 
viteza luminii, efectul combinat al celor două viteze este 

4 

— c. Se vede uşor că dacă atît u, cît si o sînt mai mici decît 

5 ’ ’ 


viteza luminii, oricît de apropiate ar fi de ea, viteza rezul¬ 
tantă va fi totuşi mai mică decît c. 

Această regulă se aplică numai dacă cele două viteze au 
aceeaşi direcţie. Pentru cazul general regula este mai compli¬ 
cată şi nu o voi da aici. 


10 

O anumită consecinţă a acestei reguli de compunere a 
vitezelor este evidentă. Dacă v = c, adică dacă în loc de a 
trage cu puşca individul din tren trimite un semnal luminos, 
viteza rezultantă este tot c\ aceasta ne aduce înapoi la punc¬ 
tul de plecare, şi anume că lumina se propagă cu aceeaşi 
viteză faţă de ambii observatori. 

Acest principiu al constanţei vitezei luminii reprezintă 
legea fundamentală a relativităţii. Pentru a evita confuziile, 
trebuie să accentuăm că de cîte ori am vorbit aici despre 
viteza luminii ar fi trebuit să spunem „viteza luminii în 
vid“. In orice mediu material, chiar şi în aer (şi cu atît mai 
mult în substanţe dense ca apa sau sticla), viteza luminii 
este diferită, aşa cum am văzut în cap. 3 cînd am vorbit 
despre refracţia luminii. O rază de lumină care trece prin 
sticlă nu se va propaga deci faţă de diferiţii observatori cu 
aceeaşi viteză. Acest lucru nu trebuie să ne surprindă, deoa¬ 
rece situaţiile văzute de cei doi observatori sînt diferite. 
Pentru unul dintre ei sticla sau apa este în repaus, în timp 
ce pentru celălalt ea se mişcă. De fapt, studiind tocmai 
propagarea undelor electromagnetice prin corpuri în miş¬ 
care a ajuns Einstein să pătrundă semnificaţia consideraţiilor 
de mai înainte. 


MECANICA CORPURILOR IN MIŞCARE 
RAPIDA 

Aceste noi proprietăţi ale distanţelor şi timpilor ne obligă 
să modificăm legile mecanicii atunci cînd le aplicăm la 
corpuri în mişcare rapidă. Pentru a vedea ce anume modifi¬ 
cări sînt necesare, putem raţiona în felul următor: să consi¬ 
derăm cea de-a doua lege a lui Newton, care spune că forţa 
este egală cu viteza de variaţie a impulsului. înainte de a 
generaliza această lege trebuie să ne fie clar că atît noţiunea 
de impuls, cît şi cea de forţă pot necesita o revizuire; forma 
pe care o va lua această lege a mecanicii depinde în oarecare 
măsură de faptul dacă vrem să menţinem una dintre ele 
neschimbată şi care anume. 

Se constată că cea mai clară formulare se obţine dacă 
păstrăm neschimbată legea acţiunii şi reacţiunii, care spune 
că forţele exercitate de două corpuri unul asupra celuilalt 
trebuie să fie egale şi de sens opus. In consecinţă, interacţiu¬ 
nea dintre două corpuri nu schimbă impulsul total. De ase- 



(nenea vom păstra nerriodificată iegea conservării energiei 
şi, în particular, dacă avem de-a face cu o ciocnire elastică, 
a energiei mecanice. Să considerăm ciocnirea dintre două 
corpuri elastice identice, de exemplu două bile de biliard. 


I 

A % -*■ [ -- % B 

I 


Fig. 32. Ciocnirea a două corpuri 

Dacă ele se ciocnesc cu viteze egale şi de semn opus, suma 
impulsurilor lor trebuie să fie egală cu zero, iar dacă impul¬ 
sul trebuie să se conserve, el trebuie să fie nul şi după cioc¬ 
nire. Aceasta înseamnă că şi după ciocnire cele două bile 
trebuie să se mişte cu viteze egale şi de sens opus. 

Am reprezentat în figura 32 ciocnirea a două asemenea 
bile, săgeţile indicînd vitezele lor iniţiale. Lungimile egale 
ale săgeţilor arată egalitatea vitezelor. Să presupunem acum 
că bilele s-au ciocnit, astfel încît, atunci cînd se separă 
direcţiile lor, formează un unghi drept cu cea iniţială, aşa 
cum s-a indicat în figură prin săgeţile punctate. Vitezele 
trebuie să fie din nou egale. Mai mult, conservarea energiei 
cere ca viteza cu care bilele se separă să fie egală cu aceea 

Fig. 33. Ciocnirea din fig. 32 văzută de un observator în mişcare 

cu care s-au ciocnit. Dacă viteza cu care bilele se apropie 
una de alta este u, energia cinetică totală înainte de ciocnire 
este egală cu de două ori energia cinetică a unei bile care se 
mişcă cu viteza u, şi, dacă ele se separă tot cu viteza u, 
energia finală va fi aceeaşi cu cea iniţială. Se vede că aceste 
consideraţii sînt valabile indiferent de modul cum depinde 
energia cinetică de viteză. 


io* 

Conchidem deci că situaţia schiţată în figura 32 este posi¬ 
bilă din punct de vedere mecanic, în sensul că impulsul şi 
energia se conservă. Dacă legile mecanicii trebuie să fie 
aceleaşi pentru orice observator, legile conservării energiei 
şi impulsului trebuie să fie satisfăcute şi atunci cînd acest 
proces este văzut de un observator în mişcare. Să presupu¬ 
nem că observatorul în mişcare se mişcă cu viteza v de la 
dreapta la stînga, astfel încît faţă de el bila A se mişcă mai 
rapid, iar bila B mai lent decît în cazul precedent; după 
ciocnire, el nu le va mai vedea mişcîndu-se în unghi drept 
faţă de direcţia iniţială, ci într-o direcţie înclinată mai 
spre dreapta, aşa cum se arată în figura 33. Important este 
faptul că din legea compunerii vitezelor putem calcula direc¬ 
ţiile şi valorile tuturor vitezelor, aşa cum sînt văzute ele 
de acest observator, adică direcţiile şi lungimile tuturor 
săgeţilor din figura 33. Şi aici trebuie să se conserve impulsul 
şi energia, iar aceasta ne dă indicaţii asupra impulsului şi 
energiei corpurilor care se mişcă cu viteze diferite. Nu voi 
intra în detalii de calcul, care ar implica mai multe cunoş¬ 
tinţe de matematici decît am folosit pînă acum. Calculul 
ne permite să determinăm univoc dependenţa energiei şi 
impulsului de viteza fiecărei particule. 

El arată că impulsul p al unui obiect de masă m care se 


mişcă cu viteza u este p = 


m u 



. Această relaţie între 


P 


şi u este reprezentată grafic în figura 34. Curba continuă 
reprezintă relaţia relativistă, în timp ce linia punctată 
reprezintă relaţia clasică p = m u. Se vede că pentru u, 
impulsul relativist este practic acelaşi cu cel „clasic 1 *, 
dar că pentru viteze apropiate de cea a luminii el este cu 
mult mai mare decît în mecanica newtoniană. Acelaşi 
rezultat poate fi exprimat şi altfel: putem menţine definiţia 
impulsului ca produsul dintre masă şi acceleraţie, cu condi¬ 
ţia să acceptăm că masa corpului poate fi variabilă. Dacă 


notăm prin M mărimea M = , m - , vedem că într-adevăr 

V'-S 

impulsul este p = M u. Pentru a separa cele două definiţii 
ale masei, m este uneori numită masă de repaus a corpului, 
adică masa pe care o determinăm prin măsurători dinamice 
atunci cînd obiectul este în repaus sau se mişcă foarte încet. 
Chiar dacă lucrăm cu noţiunea de masă variabilă, trebuie 

să ţinem seama că nu avem voie să exprimăm legea dina¬ 
mică sub forma care ne dă forţa egală cu masa înmulţită cu 
acceleraţia. Forţa trebuie luată ca viteza de variaţie a impul¬ 
sului, adică viteza de variaţie a masei înmulţită cu viteza. 



Viteza c Viteza 


Fig. 34. Impuls şi viteză Fig. 35. Energie cinetică şi viteză 


Cele două exprimări nu sînt echivalente atunci cînd şi masa 
se schimbă în timpul mişcării. 

Din cele expuse rezultă că, pe măsură ce viteza unui corp 
creşte apropiindu-se de viteza luminii, devine din ce în 
ce mai greu să-l accelerăm. Pentru a-1 face să atingă viteza 
luminii într-un timp finit, ar fi necesară o forţă infinită. 
Este deci evident imposibil ca un obiect material să atingă 
vreodată viteza luminii, nicidecum s-o depăşească. Acest 
rezultat este satisfăcător; altfel teoria nu ar fi consistentă. 
Dacă ar fi posibil să aplicăm consideraţiile cu privire la 
relaţiile dintre diferiţii observatori unui individ dintr-un 
tren care ar călători cu o viteză mai mare decît cea a luminii, 
ne-am lovi imediat de paradoxuri. 

In ceea ce priveşte energia cinetică, demonstraţia pe 


care am schiţat-o conduce la E cir 


Această relaţie 


este reprezentată grafic în figura 35, unde linia plină arată 
din nou relaţia relativistă între energia cinetică şi viteză, 

iar linia punctată relaţia E cin = ~m u 2 . Ca şi în cazul impul- 

suiui, legea newtoniană este adecvată la viteze mici, dat 
la viteze mari energia corpului în mişcare este mult mai 
mare decît cea care ar corespunde vechii mecanici: un corp 
care s-ar mişca cu viteza luminii ar trebui să aibă o ener¬ 
gie infinită. 

Folosind definiţia masei variabile Al, putem exprima 
energia cinetică sub forma E cin — (M — m)c 2 , sau, cu alte 
cuvinte, pe măsură ce creşte masa corpului, creşte şi energia 
sa cinetică. Energia cinetică este egală tocmai cu creşterea 
masei înmulţită cu pătratul vitezei luminii. Acest fapt suge¬ 
rează o strînsă legătură între masă şi energie, deşi pînă acum 
nu a intrat în considerare decît energia cinetică. Se poate 
dovedi uşor că şi orice altă formă de energie trebuie să ducă 
la o creştere absolut similară a masei. Pentru a constata 
aceasta este suficient să considerăm ciocnirea a două cor¬ 
puri complet inelastice, de exemplu a doi bulgări de pămînt 
de mase identice. Dacă ei se ciocnesc cu viteze egale şi opuse, 
se vor lipi unul de altul. Impulsul total fiind zero, bulgărele 
contopit nu are impuls şi deci va rămîne în repaus. Putem 
privi acest proces din punctul de vedere al unui observator 
în mişcare, punînd din nou condiţia ca impulsul să se con¬ 
serve. Dacă calculăm vitezele aparente pentru acest obser¬ 
vator, constatăm că impulsul nu s-ar conserva dacă bulgărele 
rezultant ar avea masa egală pur şi simplu cu suma maselor 
celor doi bulgări separaţi; pentru ca impulsul să se conserve 
este necesar ca masa de repaus a acestui bulgăre să fi crescut 
tocmai cu o valoare egală cu cantitatea de energie care a 
fost transformată în căldură, împărţită la c 2 . Deci relaţia 
între masă şi energie include şi energia termică; şi deoarece 
putem aranja astfel lucrurile încît căldura să producă o 
reacţie chimică oarecare sau să genereze electricitate prin- 
tr-un mecanism intern oarecare, aceeaşi relaţie trebuie să 
se aplice oricărei alte forme de energie. 

Găsim deci echivalenţa dintre masă şi energie sub urmă¬ 
toarea formă: pentru orice variaţie a energiei de la E 1 la 
E .,, masa va varia si ea de la la M», astfel încît 
E 2 — E 1 = (M s — M\)c 2 . 

Dacă aceasta se aplică oricărei variaţii a masei, este firesc 
să ne întrebăm: masa de repaus nu este şi ea echivalentă 
cu vreo formă de energie? în toate discuţiile de pînă acum, 
energia a intervenit totdeauna doar prin intermediul legii 
conservării energiei, care compară energiile înainte şi după 
ce a avut loc un proces oarecare. Rezultă că nu se schimbă 

nimic dacă adăugăm tuturor energiilor o constantă, cu con¬ 
diţia ca ea să apară în bilanţul energetic atît la începutul, 
cît şi la sfîrşitul procesului. Atît timp cît corpurile nu dispar 
sau nu apar din nimic, este indiferent dacă includem sau 
nu în bilanţul energetic un termen mc 2 (energia de repaus) — 
şi este chiar avantajos să procedăm astfel, deoarece putem 
generaliza atunci afirmaţia că orice masă este echivalentă 
cu o energie şi viceversa. Dar această afirmaţie generală are 
şi o semnificaţie reală, deoarece vom vedea mai tîrziu că 
este posibil să creăm electroni şi alte particule materiale 
şi că energia necesară pentru aceasta este într-adevăr mc 2 . 


UNELE APLICAŢII ŞI CONFIRMĂRI 
ALE TEORIEI RELATIVITĂŢII 

Din cele expuse în acest capitol, cititorul ar putea rămîne 
cu impresia că am elaborat un edificiu logic complex, bazîn- 
du-ne pe un singur fapt experimental, şi anume pe rezultatul 
negativ al experienţei lui A'îichelson. Oricît de multă încre¬ 
dere s-ar putea acorda experienţei şi oricît de atrăgător ar 
fi principiul general al independenţei tuturor legilor fizicii 
de starea de mişcare a observatorului, concluzii cu conse¬ 
cinţe atît de vaste nu ar fi totuşi acceptate fără existenţa 
unui număr mare de alte dovezi. De fapt, s-au găsit din cînd 
în cînd fizicieni care să pretindă că, repetînd experienţa 
lui Michelson, au obţinut un rezultat pozitiv, dar între timp 
au devenit atît de puternice tot felul de alte dovezi în spri¬ 
jinul teoriei relativităţii, încît, chiar dacă s-ar descoperi 
vreo deficienţă fundamentală în raţionamentul lui Michelson 
tot nu am fi siliţi să ne schimbăm punctul de vedere. 

Practic, orice observaţie asupra comportării particulelor 
elementare, care se mişcă cu viteze foarte mari, ne aduce 
asemenea dovezi. Din punct de vedere istoric, primele 
asemenea observaţii s-au făcut pe electroni, deoarece aceştia, 
fiind particulele cele mai uşoare, pot fi cel mai uşor accele¬ 
raţi pînă la viteze apropiate de cea a luminii. De exemplu, 
după ce a trecut printr-un cîmp electric de 300 000 V (care 
este acum lucru banal în orice laborator modern), un elec¬ 
tron atinge viteza de 0,8 c. La această viteză, energia sa 
este aproximativ de două ori mai mare decît ar fi în mecanica 
nerelativistă şi diferenţa în comportarea sa este deosebit 
de marcată. 

Experienţe mai vechi, făcute la voltaje mult mai mici 
şi în care deviaţia electronilor în cîmpuri electrice şi magne¬ 
tice era măsurată cu precizie foarte mare, au pus în evidenţă 
faptul că masa este variabilă şi deci au confirmat mecanica 
relativistă. Demonstraţia cea mai convingătoare a compor¬ 
tării relativiste rezultă, poate, din ciocnirea unei particule 
rapide cu o particulă în repaus. Să presupunem că un electron 
a fost accelerat într-un fel sau altul pînă la o viteză apro¬ 
piată de cea a luminii şi că, trecînd prin materie, el se cioc¬ 
neşte cu un electron în repaus. Intrucît cele două particule 
au aceeaşi masă, iar pe de altă parte în asemenea ciocniri 
de obicei nici o fracţiune din energia mecanică nu se trans¬ 
formă în vreo altă formă de energie, aici se aplică rezultatele 
din cap. 1 cu privire la ciocnirile elastice. După ciocnire 
cei doi electroni ar trebui deci să se mişte în direcţii care 
formează între ele un unghi drept. Pe de altă parte, mecanica 
relativistă ne spune că ambii electroni ar trebui să continue 
să se mişte înainte, direcţiile lor formînd doar un unghi mic 
între ele; acest unghi devine din ce în ce mai mic pe măsură 
ce viteza electronului incident se apropie de cea a luminii. 
Vom discuta mai tîrziu tehnicile moderne care au permis 
să se fotografieze urma unui singur electron. In figura 36 
este schiţată o asemenea fotografie, în care se vede un elec¬ 
tron rapid deviat brusc din drumul său, iar din punctul 
în care se produce devierea porneşte urma unui alt electron. 
Toate urmele sînt curbate, deoarece s-a aplicat un cîmp mag¬ 
netic în vederea determinării vitezelor electronilor. După 
ciocnire urmele formează între ele un unghi foarte mic. 





Fig. 36. Urma unui electron rapid care se ciocneşte cu 
un electron aproape în repaus 


Figura reprezintă schiţa unei fotografii obţinute de dr. 
F.C. Champion. 

Un alt exemplu concludent ne este pus la dispoziţie de 
acceleratorii moderni de particule, al căror principiu şi 
scop vor fi discutate mai tîrziu. In asemenea acceleratori, 




particulele se mişcă sau de-a lungul unei drepte sau (s.ub 
influenţa unui cîmp magnetic) pe un cerc şi, la momentul 
convenabil, li se aplică impulsuri electrice. Performanţele 
unei asemenea instalaţii depind deci de cunoaşterea vitezei 
particulelor, astfel încît impulsul electric să fie aplicat 
tocmai în momentul cînd particula trece în dreptul punctu¬ 
lui corespunzător. Există, de exemplu, instalaţii în care 
electronii pot fi aduşi la energii de 300 MeV E Prin un MeV 
(1 000 000 de electronvolţi) înţelegem energia pe care o 
capătă un electron la trecerea printr-o diferenţă de poten¬ 
ţial electric de 1 000 000 de volţi. Energia de repaus a unui 

electron este de circa —MeV si deci avem de-a face cu elec- 

2 

troni a căror energie este de circa 600 de ori mai mare decît 
energia lor de repaus. Un calcul aritmetic simplu arată că 
aceasta corespunde unei viteze mai mici decît viteza luminii 
numai cu cîteva părţi la un milion. Dacă nu s-ar lua în 
considerare relativitatea, asemenea electroni s-ar mişca cu 
o viteză de 35 de ori mai mare decît cea a luminii şi ar fi, 
evident, imposibil să nu deosebim cele două viteze. 

Exemplele acestea constituie doar cîteva dintre numeroa¬ 
sele verificări la care a fost supusă în ultimii ani mecanica 
relativistă şi toate aceste verificări la un loc au suficientă 
greutate pentru a ne da aceeaşi încredere în valabilitatea 
legilor relativiste pentru particulele rapide pe care o avem 
în valabilitatea legilor lui Newton la viteze mici. 

Merită să menţionăm o anumită consecinţă a mecanicii 
relativiste, deoarece ne vom referi la ea în capitolul următor. 
Din expresiile care au fost date pentru impuls şi energie se 
poate găsi, cu ajutorul unui calcul algebric simplu, o relaţie 
directă între cele două mărimi, şi anume E 2 = c 2 p 2 + m 2 c 4 , 
unde E reprezintă energia totală a particulei în mişcare, 
inclusiv energia sa de repaus mc 2 . Dacă oparticulă cu un impuls 
p are o masă atît de mică încît mărimea mc 2 este neglijabilă 
faţă de p, această ecuaţie duce într-o aproximaţie destul 
de bună la E 2 = c 2 p 2 , sau E = cp. Să considerăm cazul 
extrem al unei particule care nu are de loc masă de repaus. 
Pentru această particulă, ultima egalitate este riguros exactă 
şi energia ei este egală cu impulsul său înmulţit cu viteza 
luminii. Un asemenea corp se va mişca totdeauna cu viteza 

1 Cu ajutorul betatroanelor, sincrotroanelor de electroni şi acce¬ 
leratorilor lineari moderni, se pot accelera electroni pînă la energii 
de circa 300, 700 şi 2 000 MeV respectiv. — N.R. 

luminii, oricare ar ii impulsul său. Prima expresie pentru 
mc 2 

energie E = — nu se poate aplica, deoarece atît masa 

V'-S 

de repaus m, cît şi rădăcina pătrată sînt egale cu zero; or, 
zero împărţit la zero nu are nici o semnificaţie. Dar relaţia 
între energie şi impuls rămîne valabilă chiar şi în acest caz 
excepţional. Vom vedea în capitolul următor importanţa 
acestui rezultat în ce priveşte proprietăţile luminii. 

PRINCIPIUL ECHIVALENŢEI 

Domeniul de care ne-am ocupat în acest capitol aparţine 
aşa-numitei teorii a relativităţii „restrînse". înainte de a 
încheia discuţia despre relativitate, ar trebui să menţionăm 
cîte ceva despre relativitatea „generalizată", deşi nu vom 
putea să-i acordăm importanţa cuvenită. 

Pînă acum am avut grijă să nu comparăm între ele 
decît punctele de vedere ale unor observatori care se mişcă 
unul faţă de altul cu viteză uniformă. Relativitatea genera¬ 
lizată studiază legile fizicii aşa cum ar apărea ele unui obser¬ 
vator în mişcare accelerată. Este limpede că în acest caz 
natura va apărea observatorului diferită. Pasagerul unui 
tren care accelerează sau frînează brusc va observa în mod 
indiscutabil această accelerare. Care este natura senzaţiei 
sale? Am discutat-o deja în cap. 1, arătînd acolo că ea con¬ 
stituie o manifestare a legii lui Newton, care spune că masa 
înmulţită cu acceleraţia este egală cu forţa. Pentru a ne 
menţine în mişcare solidară cu trenul care accelerează, 
bancheta sau podeaua vagonului trebuie să exercite o forţă 
asupra noastră. Fără această forţă, toate corpurile ar tinde 
să continue să se mişte uniform şi deci, în raport cu trenul, 
ele ar căpăta o acceleraţie în sens opus. Efectul ar fi la fel 
cu cel care s-ar produce dacă trenul ar sta în repaus, dar ar 
exista un cîmp de forţe (cum ar fi cîmpul gravific) care 
ne-ar trage înapoi. De fapt, într-un tren care accelerează 
continuu căpătăm uşoara impresie că trenul merge în pantă 
şi că deci greutatea noastră ne trage înapoi. 

Orice acceleraţie produce acelaşi efect ca şi gravitaţia. 
Să presupunem că am sta într-o cutie închisă, de exemplu 
în cabina unui ascensor situată undeva în cosmos la o dis¬ 
tanţă mare de Pămînt sau de orice alte corpuri, astfel îneît 
nu ar exista gravitaţie. în acest caz toate obiectele din 



cabină ar pluti liber în interiorul ei. Dacă ne-am propti 
doar foarte uşor picioarele pe podea, am fi proiectaţi în 
sus pînă am atinge plafonul. Această stare de lucruri a ajuns 
acum cunoscută din cărţile şi filmele despre zborurile în 
cosmos. Să presupunem, mai departe, că am simţi subit 
din nou propria greutate şi am observa obiectele căzînd. 
Am putea interpreta aceasta în două moduri: am spune 
că cutia noastră este într-adevăr cabina unui ascensor şi 
că a început să accelereze în sus, sau că cutia continuă să 
stea nemişcată (sau să se mişte cu viteză uniformă), dar că 
acum sîntem aproape de Pămînt sau de o planetă şi că asu¬ 
pra noastră acţionează gravitaţia. 

Nu am putea preciza lucrurile chiar dacă am avea o 
fereastră în plafon prin care am vedea că de capacul cutiei 
noastre este ataşat un cablu şi că acest cablu este în mod evi¬ 
dent supus unei tensiuni. Această tensiune ar fi de aşteptat 
în ambele cazuri, fie pentru a produce acceleraţia, fie pentru 
a menţine cabina noastră suspendată contra gravitaţiei. 

Invers, dacă am merge într-un lift obişnuit şi cablul care 
îl ţine s-ar rupe, astfel încît cabina cu tot conţinutul său 
ar cădea liber, am avea impresia imponderabilităţii, deoa¬ 
rece forţa gravitaţiei ne-ar accelera în aceeaşi măsură cu 
cabina, şi deci nu ar fi necesară nici o forţă pentru a ne men¬ 
ţine poziţia în raport cu aceasta. Nu am şti deci dacă de 
fapt cabina noastră cade sau dacă forţa de atracţie a Pămîn- 
tului a încetat deodată (desigur că îndoiala nu ar dura decît 
pînă în momentul cînd izbim fundul cuştii ascensorului!) 1 . 

Deci mişcarea accelerată impune schimbarea legilor fizi¬ 
cii: produce aceleaşi efecte cu un cîmp gravitaţional. Acest 
„principiu al echivalenţei", care constituie o trăsătură fun¬ 
damentală a teoriei relativităţii, depinde în esenţă de faptul, 
deja menţionat în cap. 1, că greutăţile a două corpuri sînt 
riguros proporţionale cu masele lor, astfel încît forţa gra¬ 
vitaţiei le imprimă aceeaşi acceleraţie. Teoria generalizată 
a relativităţii se bazează pe punctul de vedere că o accele¬ 
rare a tuturor reperelor faţă de care raportăm observaţiile 

1 Zborurile în cosmos au adus noi elemente în ceea ce priveşte 
starea de imponderabilitate. 

Această stare începe în momentul în care nava cosmică s-a plasat 
pe orbită, adică în momentul în care forţele de propulsie au încetat 
să acţioneze şi ea se mişcă liber în cîmpul de atracţie al Pămîntului. 

Cosmonauţii au verificat modul în care se comportă diversele obiecte 
în stare de imponderabilitate, precum şi propriul lor organism, com- 
pletînd astfel datele teoretice cu experienţa concretă. — N.R . 

noastre nu este numai indiscernabilă în practică de efectul 
unui cîmp gravific, ci acceleraţia şi cîmpul gravific sînt 
în esenţă unul şi acelaşi lucru şi nu pot fi diferenţiate în 
principiu. 

Aceasta nu înseamnă că am putea să ne amenajăm labo¬ 
ratorul astfel încît să scăpăm complet de atracţia gravita¬ 
ţiei Pămîntului ; în acest scop ar trebui să plasăm observa¬ 
tori în cutii în cădere liberă, distribuite împrejurul Pămîn¬ 
tului, şi desigur că ele ar izbi în scurt timp Pămîntul, în 
afară de cazul cînd s-ar ciocni în prealabil una cu alta. Tot 
ce putem face este ca doar într-o regiune mică a spaţiului 
şi pentru un timp scurt să privim mişcarea corpurilor din 
punctul de vedere al unui observator pentru care nu există 
gravitaţie. 


TEORIA RELATIVITĂŢII 
GENERALIZATE 

Dacă am încerca să formulăm în felul acesta o descriere 
a naturii studiind mecanica într-o cutie în cădere liberă, 
ain ajunge la concluzia că spaţiul are proprietăţi ciudate. 
De exemplu, să ne închipuim că cutia noastră soseşte de la 
o distanţă mare cu o viteză atît de mare, încît atracţia Pămîn¬ 
tului nu ar fi suficientă pentru a o face să se ciocnească cu el, 
ci numai pentru a o devia cu un unghi mic. In figura 37, 
cercul reprezintă Pămîntul, iar linia notată cu B ar putea re¬ 
prezenta drumul cutiei noastre. Să presupunem de asemenea 
că în apropierea noastră ar călători un alt observator într-o 



Fig. 37. Doi observatori care trec în apropierea Pămîntului 


a doua cutie, cu aceeaşi viteză şi pe o traiectorie paralelă 
cu a noastră. Pînă în apropierea Pămîntului, C s-ar afla 
la o distanţă constantă de noi, dar, întrucît trece mai aproape 
de Pămînt, ea va fi mai puternic deviată, aşa cum se arată 

în figură, astfel încît traiectoriile noastre vor avea după 
aceea direcţii diferite şi se vor separa. Amîndoi ne mişcăm 
liber, deci nu resimţim nici o acceleraţie. In baza principii¬ 
lor relativităţii generalizate, am fi deci amîndoi îndreptăţiţi 
să ne considerăm în repaus, dar am constata că dintr-o dată 
distanţa dintre noi începe să crească, fără ca aparent vre¬ 
unul dintre noi să fi început să se mişte. 

Cu alte cuvinte, fără a da vreun răspuns cu privire la 
repaus sau mişcare şi alegînd ca repere orice obiecte care se 
pot mişca liber, putem detecta prezenţa unui cîmp gravific 
şi deci prezenţa undeva în vecinătate a materiei grele, după 
modul în caresecomportă distanţele dintre diferitele repere. 
De aici porneşte descrierea cîmpului gravific în funcţie de 
proprietăţile spaţiului şi timpului. Ar fi necesar să facem uz 
de cunoştinţe matematice prea avansate pentru a prezenta 
mai amănunţit teoria relativităţii generalizate. Vom men¬ 
ţiona însă două concluzii ce rezultă de aici. 

Una dintre ele este că într-un cîmp gravific lumina nu se 
propagă în linie dreaptă, ci este deviată. In fond, aceasta 
s-ar fi putut deduce şi din faptul, dovedit în relativitatea 
restrînsă, că masa şi energia sînt echivalente. Raza de lumină 
are energie, deci şi masă, şi, dacă orice masă este atrasă de 
un corp greu ca Soarele sau Pămîntul, aceasta trebuie să 
se aplice şi razei de lumină. Totuşi, numai acest raţiona¬ 
ment nu ne spune exact cît de mare este deviaţia, deoarece 
trebuie să ţinem seama şi de faptul că forţa gravitaţiei 
depinde de viteza corpului asupra căruia acţionează. Pentru 
vitezele mici cu care avem de-a face în practică, acest lucru 
nu prezintă interes, dar dacă este vorba despre viteza lumi¬ 
nii diferenţa se face simţită. Atunci cînd lumina trece în 
imediata apropiere a Pămîntului, ea trebuie deci să fie 
deviată sub un unghi care poate fi calculat. Rezultă că o 
stea care s-ar afla lîngă Soare ar trebui să fie văzută de pe 
Pămînt puţin deplasată faţă de poziţia sa normală. Desigur 
că în mod normal nu este posibil să vedem o stea atunci cînd 
ea se află lîngă Soare, dar eclipsele totale de Soare ne oferă 
asemenea posibilitate, deoarece discul solar, fiind acoperit 
de Lună, lumina sa nu mai face imposibilă observarea ste¬ 
lelor. Pentru a detecta deplasarea sînt însă necesare măsurări 
foarte precise, unghiul prezis fiind mai mic de două secunde 
de arc, ceea ce ar corespunde mărimii unei monede văzute 
de la o distanţă de patru kilometri. Totuşi, asemenea depla¬ 
sări au putut fi detectate prin observaţii astronomice de 

mare precizie, şi deşi astronomii mai folosesc şi astăzi eclip¬ 
sele de Soare pentru a îmbunătăţi precizia rezultatelor, 
deplasarea este dovedită cu certitudine, unghiul fiind de 
ordinul de mărime prevăzut în teoria relativităţii genera¬ 
lizate. 

O altă concluzie importantă se referă la faptul că cîmpul 
gravific trebuie să afecteze scara timpului, cu alte cuvinte 
că un ceas aflat în apropierea unei stele masive, unde există 
un potenţial gravific negativ (adică de atracţie) puternic, 
ar trebui să-l vedem rămas în urmă. Şi acest lucru poate fi 
verificat, deoarece lumina unei stele fierbinţi conţine radia¬ 
ţii de culori distincte, adică de anumite frecvenţe bine pre¬ 
cizate, care, după cum ştim, se datoresc proprietăţii pe 
care o au unii atomi de a emite oscilaţii electromagnetice 
de o anumită frecvenţă, asemănîndu-se prin aceasta cu un 
emiţător radio în miniatură. Asemenea atomi pot fi consi¬ 
deraţi drept ceasuri standard, deoarece perioada de vibraţie 
este o caracteristică naturală a atomului, independentă de 
condiţiile exterioare. Or, se ştie că atunci cînd provin de la 
anumite stele masive, aceste radiaţii caracteristice nu au 
aceeaşi culoare cu cele provenite de la stele mai uşoare, 
ci au o culoare deplasată mai spre roşu. 

Acest fapt este în concordanţă cu teoria relativităţii gene¬ 
ralizate. Trebuie să presupunem că, din punctul de vedere 
al unui observator de pe suprafaţa stelei, „ceasul" atomic 
este corect, dar, datorită dependenţei scării timpului de 
potenţialul gravific, ceasurile apar faţă de noi, care privim 
de la distanţă, ca rămase în urmă, şi deci frecvenţa luminii 
pare mai mică, adică culoarea ei mai roşie. 

Această influenţă a potenţialului gravific asupra com¬ 
portării ceasurilor este interesantă şi datorită legăturii sale 
cu un paradox, care ilustrează legătura dintre principiile 
relativităţii restrînse şi ale celei generalizate. 

Se aduce uneori obiecţia că relativitatea restrînsă este 
inconsecventă în prezicerile ei, cu privire la dilatarea timpu¬ 
lui. Să considerăm că doi observatori care călătoresc cu 
viteze mari se întîlnesc şi că îşi potrivesc ceasurile în 
momentul respectiv. Dacă unul dintre observatori se consi¬ 
deră în repaus, el va trage concluzia că ceasul celuilalt obser¬ 
vator trebuie să fi rămas în urmă. La rîndul său, acesta va 
spune că ceasul primului observator trebuie să fie în urmă, 
întrucît el se mişcă cu viteză mare. Am văzut că acest fapt 
nu se poate verifica atît timp cît cei doi observatori sînt la 

distanţă unul de altul, deoarece nu puiem compara fără 
ambiguitate timpii la care au loc două evenimente ce se 
petrec în locuri diferite. Totuşi, presupunînd că mai tîrziu 
cei doi observatori se întîlnesc din nou, ei îşi vor putea 
compara ceasurile şi vor şti astfel care ceas este în urmă faţă 
de celălalt şi deci care din ei a fost în mişcare. 

In cadrul relativităţii restrînse, răspunsul corect la aceas¬ 
tă obiecţie este următorul: cît timp cei doi observatori 
continuă să se mişte cu viteză uniformă unul faţă de celă¬ 
lalt, ei nu se mai pot întîlni niciodată. Pentru ca să se mai 
poată întîlni trebuie ca cel puţin unul dintre ei fie să se 
întoarcă din drum, fie să-şi schimbe direcţia, şi deci să fie 
supus unei acceleraţii, astfel încît nu mai este îndreptăţit 
să presupună că a stat tot timpul în repaus. 

Relativitatea generalizată ne oferă un răspuns mai com¬ 
plet. Să presupunem, pentru simplitate, că unul dintre obser¬ 
vatori s-a mişcat fără acceleraţie, în timp ce celălalt, după 
ce a parcurs o anumită distanţă, s-a oprit şi apoi s-a întors. 
In virtutea teoriei relativităţii generalizate, el ar fi şi în 
acest caz îndreptăţit să presupună că a stat tot timpul în 
repaus, dar că s-a aflat sub influenţa unui cîmp gravific. 
Aceasta ar putea explica forţa care a acţionat asupra sa (şi 
pe care noi am atribuit-o acceleraţiei). Or, aşa cum am văzut, 
cîmpurile gravifice afectează ceasurile şi, dacă aplicăm în 
detaliu raţionamentele respective situaţiei pe care o discu¬ 
tăm, ajungem din nou la rezultatul că din ambele puncte 
de vedere există aceeaşi relaţie între timpii indicaţi de 
cele două ceasuri. 

După această discuţie incompletă vom părăsi subiectul 
interesant al relativităţii generalizate. Intr-o dare de seamă 
completă asupra legilor naturii ar trebui, desigur, să stu¬ 
diem mai amplu acest subiect, dar aici scopul nostru este 
să prezentăm legile care au o legătură directă cu structura 
materiei. Relativitatea generalizată are consecinţe impor¬ 
tante pentru probleme la scară cosmică, incluzînd structura 
universului. Este probabil ca în viitor să se găsească o rela¬ 
ţie care să facă legătura între aceste idei şi caracteristicile 
universului la scară redusă, adică cu problemele atomice, 
dar pentru moment ea este încă necunoscută. 

Cuante, unde şi particule 


IPOTEZA CUANTICĂ. FOTONII 

în cap. 4 şi 5 am făcut o prezentare sumară a faptelor 
elementare privind atomii. Am văzut că materia este con¬ 
struită din atomi ale căror dimensiuni şi masă pot fi deter¬ 
minate, că mişcarea lor explică căldura, că forţele care 
acţionează între ei explică rigiditatea materiei solide, iar 
ciocnirile lor cu pereţii — presiunea gazelor. Am văzut că fie¬ 
care atom constă dintr-un nucleu greu încărcat pozitiv, care 
e înconjurat de electroni uşori, încărcaţi negativ. Dar, deşi 
acest tablou explică multe dintre proprietăţile materiei, 
am întîlnit, totuşi, deseori contradicţii, dintre care cea mai 
importantă o constituie faptul că atomii au avut totdeauna 
dimensiuni determinate şi nu s-au năruit sub acţiunea 
atracţiei exercitate de nucleul pozitiv asupra electronilor 
negativi. 

Nu vom trece aici în revistă întreaga listă a acestor con¬ 
tradicţii, în primul rînd pentru că este prea lungă şi, 
în al doilea rînd, pentru că unele dintre ele vor fi discu¬ 
tate mai tîrziu, pentru a arăta cum sînt ele rezolvate în 
cadrul mecanicii cuantice. Totuşi, exemplele pe care le-am 
examinat pînă acum sînt suficiente pentru a arăta de ce a 
devenit evident faptul că legile naturii, aşa cum le-am 
descris pînă în acest punct, sînt neadecvate pentru a descrie 
comportarea atomilor. 

Este limpede că se impune găsirea unui principiu care să 
determine scara la care se petrec fenomenele atomice. Prin 
aceasta înţelegem următoarele: dacă considerăm problema 
unui electron în mişcare în jurul unei sarcini pozitive sub 
influenţa unor forţe de natură coulombiană (legea propor- 
ţionalităţii inverse cu pătratul distanţei), particula se poate 
mişca, de exemplu, pe un cerc de orice rază am dori, cu 
condiţia ca viteza ei să fie ajustată astfel încît forţa 
centrifugă să fie compensată de forţa de atracţie electrică, 
încap. 1 am discutat în detaliu asemenea mişcări circulare. 

Acelaşi lucru se aplică şi în sistemul solar. Legile mecanicii 
nu conţin nici o restricţie care să impună ca orbita pe care 
se roteşte Pămîntul în jurul Soarelui să aibă tocmai dimen¬ 
siunile pe care le are. Din punct de vedere mecanic, ea ar 
putea să fie de o sută de ori mai mare sau de o sută de ori 
mai mică, cu condiţia ca viteza Pămîntului să fie de zece 
ori mai mare, respectiv de zece ori mai mică. In cazul Pă¬ 
mîntului, mişcarea actuală este rezultatul istoriei sale ante¬ 
rioare. Cîndva, cu foarte mult timp în urmă, Pămîntul şi 
Soarele făceau parte din aceeaşi masă, probabil de gaz fier¬ 
binte, din care materia s-a condensat în bucăţi mari. Ceea 
ce a determinat poziţiile actuale ale Pămîntului şi ale Soa¬ 
relui a fost viteza de rotaţie a acelei mase de gaz şi modul 
anume în care s-a condensat materia. Dar, în cazul atomu¬ 
lui, ştim că dimensiunile lui nu reprezintă un accident din 
cursul istoriei sale anterioare. Putem să smulgem pe multe 
căi electronul unui atom de hidrogen şi să lăsăm nucleul de 
hidrogen astfel dezgolit (sau protonul, cum i se mai spune) 
să recaptureze un electron; cînd se atinge din nou starea de 
echilibru, atomul de hidrogen este identic cu oricare altul. 

Acest fapt nu a putut fi explicat decît cu ajutorul noţiu¬ 
nii de „cuantă de acţiune 11 , care a fost introdusă de Planck 
printr-o ipoteză foarte îndrăzneaţă. Planck studia radiaţia 
corpului negru 1 , care prezenta şi ea trăsături în dezacord 
cu legile fizicii clasice (vezi de exemplu, fig. 28). Prin ipo¬ 
teza lui Planck se putea explica intensitatea radiaţiei emise 
de un corp negru şi compoziţia sa spectrală. 

Planck a postulat că lumina transportă energie în canti¬ 
tăţi bine precizate, sau cuante, astfel încît energia unei 
unde trebuie să fie totdeauna egală cu una, două sau cu un 
număr întreg de asemenea cuante. Energia fiecărei cuante 
de lumină de o culoare dată trebuie să fie aceeaşi, şi anume 
proporţională cu frecvenţa luminii.In cazul luminii de frec¬ 
venţă v (adică a unei unde în care cîmpul electric trece în 
fiecare punct al spaţiului prin v cicluri pe secundă), fiecare 
cuantă are energia /zv, unde h este o nouă constantă, denumi¬ 
tă constanta lui Planck, sau cuantă de acţiune. Ea este egală 
aproximativ cu 6,5-10 -37 . 


1 Corp negru se numeşte acel corp care absoarbe toate radiaţiile, 
de orice frecvenţă. In natură nu există corpuri cu asemenea proprietăţi 
absolute; totuşi multe corpuri pot fi considerate aproximativ drept 
corp negru. De exemplu, negrul de fum este aproape corp negru, iar 
negrul de platină este şi mai negru. — N.R. 


11 — Legile naturii 

important este câ, atunci cînd un atom emite o radiaţie 
de o anumită frecvenţă (sau culoare), se emit, conform aces¬ 
tei ipoteze, una sau mai multe asemenea cuante, dar nici¬ 
odată o fracţiune de cuantă. Tot astfel, un atom expus la 
lumină poate absorbi una sau mai multe cuante, dar nici¬ 
odată o fracţiune de cuantă. 

Această regulă pare foarte nerezonabilă, şi astfel i s-a 
părut şi lui Planck. El a încercat s-o folosească în diferite 
forme modificate, care să-i dea o aparenţă mai puţin radi¬ 
cală, şi numai dezvoltările ulterioare au demonstrat că doar 
regula ca atare corespunde situaţiei. Intr-un fel se părea 
că aceasta ne duce înapoi la vechea teorie a emisiei. Dacă 
într-adevăr lumina constă din mici particule emise de sursa 
de lumină, particule care se deplasează pînă cînd ajung la 
ochiul nostru (sau la o placă fotografică, sau la alt instru¬ 
ment sensibil la lumină), nu este de loc nerezonabil să accep¬ 
tăm faptul că particulele care aparţin luminii de o anumită 
culoare (adică de o anumită frecvenţă) ar transporta tot¬ 
deauna o energie dată. Un fascicul de lumină de culoarea 
respectivă ar conţine atunci totdeauna un număr întreg de 
asemenea particule. Dar cum am putea explica atunci toate 
faptele care ne-au dovedit că lumina constă din unde elec¬ 
tromagnetice? Vom arăta mai tîrziu cum se rezolvă această 
contradicţie aparentă. Una dintre lecţiile cele mai impor¬ 
tante pe care ne-o dă fizica modernă şi pe care va trebui 
s-o învăţăm este cum să împăcăm aceste afirmaţii în apa¬ 
renţă contradictorii, în speţă că lumina constă din unde şi 
cuante distincte, de energie determinată. 

Pentru moment atragem atenţia asupra faptului că, dacă 
pornim de la această ipoteză îndrăzneaţă, rezultă în mod 
automat curba din figura 28, care indică intensitatea radia¬ 
ţiei de o anumită culoare a corpului negru la orice tempera¬ 
tură. Aceasta nu se poate demonstra în detaliu fără a folosi 
raţionamente matematice, dar se poate cel puţin arăta că 
ipoteza cuantelor schimbă rezultatul în sensul corect. Să 
considerăm o frecvenţă v şi să luăm o temperatură T , astfel 
încît kT să fie considerabil mai mic decît /zv. In acest caz, 
raţionamentele din cap. 5 ne-ar fi condus la rezultatul că 
energia undei trebuie să fie egală cu_&7\ adică cu o mică 
fracţiune din energia unei cuante /iv. Insă, conform ipotezei 
lui Planck, aceasta nu este posibil. Energia este sau nulă, 
sau egală cu cel puţin o cuantă. Am văzut în cap. 5 carac¬ 
terul întîmplător al mişcării termice, astfel încît energia 

disponibilă pentru o undă de lumină va fi uneori mai mare 
şi uneori mai mică. Ea poate foarte bine să fie uneori egală 
cu o cuantă şi uneori cu nici una. Dar probabilitatea ca ea 
să ajungă la valoarea unei cuante întregi este foarte mică, 
deoarece aceasta se poate realiza numai dacă, din întîm- 
plare, unul sau mai mulţi atomi din corpul fierbinte care 
produc radiaţia se află într-o mişcare deosebit de puternică, 
adică dacă mişcarea sa termică se nimereşte să fie cu mult 
mai puternică decît cea medie. 

Dacă nu ar fi existat alte fapte experimentale care să 
sprijine ipoteza lui Planck, ea ar fi fost privită cu multă 
rezervă, deoarece deseori se întîmplă în fizică ca un anumit 
grup de experienţe să poată fi explicat cu ajutorul unei 
ipoteze introduse special în acest scop şi care, poate, să nu 
aibă nici o semnificaţie reală. Dar imediat s-a văzut că 
ideile lui Planck se adaptau perfect altor două experienţe 
care nu puteau fi explicate pînă atunci. Prima dintre ele 
era legată de efectul fotoelectric. 

Dacă lăsăm să cadă lumină pe o suprafaţă metalică afla¬ 
tă într-un tub de sticlă vidat în lungul căruia se aplică un 
cîmp electric, în tub se va produce un curent electric. Acest 
curent va transporta sarcină negativă de pe placa luminată 
spre o alta cu potenţial pozitiv. S-a demonstrat că acest 
curent constă, de fapt, din electroni îndepărtaţi de pe placa 
metalică de acţiunea luminii. Fenomenul în sine este firesc 
dacă ţinem seama de faptul că lumina constă din unde elec¬ 
tromagnetice. Se ştie că metalul conţine electroni asupra 
cărora cîmpul electric al undei trebuie să exercite o forţă. 
Dacă această forţă este suficient de mare, ea trebuie să poată 
smulge electroni din metal. Dar în baza acestei explicaţii 
ne-am aştepta ca acest efect fotoelectric să necesite o lumină 
puternică. Dacă lumina este însă foarte slabă, cîmpul elec¬ 
tric asociat ei este şi el slab; or, o forţă electrică slabă nu 
ar fi suficientă pentru a învinge forţele de atracţie care men¬ 
ţin în mod normal electronii în interiorul metalului. Ne-am 
aştepta, de asemenea, ca prin creşterea intensităţii luminii 
să crească şi viteza cu care sînt emişi electronii, deoarece 
forţa care îi smulge devine mai puternică. In sfîrşit, depen¬ 
denţa acestui efect de frecvenţa luminii ar putea să nu fie 
prea simplu, dar în orice caz ne-am aştepta ca lumina de 
frecvenţă mai mare să fie mai puţin eficace. Dacă forţa îşi 
schimbă sensul după o perioadă prea scurtă, ea nu va apuca 


ll* 


163 



să smulgă electronul din metal înainte de a începe să-l 
împingă înapoi în sensul opus. 

Experienţele au dat însă rezultate cu totul diferite. In 
primul rînd, ele au arătat că la o culoare dată a luminii, 
adică pentru lumină de o frecvenţă dată, vitezele electro¬ 
nilor variază pînă la o valoare maximă, care este aceeaşi 
atît pentru lumina de intensitate mică, cît şi pentru lumina 
de intensitate mare. Dacă lumina e mai slabă, se emit mai 
puţini electroni. Numărul electronilor variază proporţional 
cu intensitatea luminii, adică, dacă intensitatea se reduce de 
zece ori, se obţin de zece ori mai puţini electroni, dar nu 
există un prag — o anumită intensitate minimă — sub caresă 
nu se mai emită electroni. Pe de altă parte, frecvenţa lumi¬ 
nii, adică culoarea ei, intră într-o relaţie bine determinată. 
Energia cinetică a electronilor celor mai rapizi smulşi din 
metal poate fi exprimată sub forma E = hv — W, unde 
h este constanta lui Planck, iar W o cantitate de energie 
care variază de la metal la metal, dar care pentru fiecare 
metal este aceeaşi, indiferent de frecvenţa luminii folosite. 
Dacă h.'i este mai mic decît W, nu se produce efectul foto- 
electric, deoarece energia cinetică nu poate fi negativă. 

Einstein a arătat că această comportare este tocmai cea 
la care ar trebui să ne aşteptăm în baza ipotezei lui Planck. 
Dacă lumina constă din cuante, în momentul cînd o aseme¬ 
nea cuantă loveşte suprafaţa metalului ea poate fi absorbită, 
adică dispare din fasciculul de lumină, astfel încît energia 
sa devine disponibilă. Dacă această cantitate de energie 
/iv este transferată unui electron, acesta poate fi expulzat 
din metal şi chiar capătă în plus şi o oarecare viteză. Dacă 
W reprezintă cantitatea de energie necesară pentru a înde¬ 
părta un electron din metal, este limpede că va rămîne dis¬ 
ponibilă pentru energia cinetică a electronului o cantitate 
de energie egală cu /iv— W. 

Dacă facem să crească intensitatea luminii, schimbăm 
numai numărul de cuante care lovesc pe secundă suprafaţa 
metalului şi deci numărul de electroni puşi în libertate. 

Acest rezultat indică deci că există într-adevăr ceva con¬ 
structiv în ideea lui Planck, deoarece ea conduce în mod 
automat la o descriere corectă a comportării electronilor 
în cazul efectului fotoelectric. Este deosebit de important 
faptul că şi în relaţiile care intervin aici apare aceeaşi 
constantă h, care a fost determinată din teoria radiaţiei 
corpului negru. 

O a doua experienţă care demonstrează în mod convin¬ 
gător că ideea cuantelor de lumină are o bază reală o con¬ 
stituie efectul Compton. S-a observat că, atunci cînd radia¬ 
ţiile Rontgen sau razele gamma (adică radiaţiile electro¬ 
magnetice de o lungime de undă comparabilă cu dimen¬ 
siunile atomilor, sau chiar mai mică) trec prin substanţă, o 
parte din radiaţie este împrăştiată, adică deviată în toate 
direcţiile posibile. Acest fenomen în sineeste iarăşi de aştep¬ 
tat în baza vechilor concepţii. Unda electromagnetică 
exercită o forţă asupra electronilor unora dintre atomi, 
provoeîndu-le oscilaţii rapide; asemenea mici sarcini elec¬ 
trice în oscilaţie rapidă acţionează ca mici transmiţători 
de unde electromagnetice şi deci emit radiaţie în toate direc¬ 
ţiile. Totuşi ne-am aştepta în acest caz ca frecvenţa radia¬ 
ţiei emise să fie aceeaşi cu frecvenţa fasciculului incident. 
Compton a descoperit însă că întotdeauna frecvenţa radia¬ 
ţiei împrăştiate este mai mică decît a celei incidente. 
Această descreştere a frecvenţei este cu atît mai mare, cu 
cît este mai mare frecvenţa radiaţiei incidente şi cu cît este 
mai mare unghiul sub care observăm radiaţia împrăştiată. 

Compton a dat o teorie a acestui rezultat experimental, 
bazată pe ideea lui Planck. Procesul de împrăştiere trebuie 
considerat în acest caz ca devierea unei cuante de lumină 
într-o nouă direcţie. O schimbare de direcţie trebuie însă 
să schimbe şi impulsul cuantei de lumină, întocmai ca în 
cazul unui obiect mecanic (cum ar fi bila de biliard) care 
nu poate fi deviată din drumul său drept fără ca asupra sa 
să acţioneze o forţă şi deci fără ca un alt obiect să preia 
diferenţa de impuls. Dacă o cuantă de lumină are energia 

/zv, impulsul său trebuie să fie — . Aceasta rezultă din cele 

c 

deduse la sfîrşitul cap. 6. O cuantă de lumină trebuie, evi¬ 
dent, să se mişte cu viteza luminii şi nu poate avea masă de 
repaus. Prin urmare, aici se aplică rezultatul obţinut în 
cap. 6, conform căruia impulsul unei astfel de particule 
este egal cu energia sa împărţită la c. Acelaşi rezultat poate 
fi dedus şi din teoria ondulatorie. Dacă considerăm o undă 
electromagnetică care se mişcă într-o direcţie dată şi care 
transportă o anumită energie E, putem calcula impulsul 

£ 

care îi este asociat şi obţinem ca rezultat —• 

C 

Dacă presupunem acum că cuanta de lumină din efectul 
Compton a interacţionat cu un electron din interiorul unui 

atom pe lîngă care a trecut, trebuie ca electronul să capete 
un recul, adică să-şi schimbe impulsul cu atît cît este necesar 
pentru a compensa variaţia impulsului cuantei de lumină. 
Pentru a discuta cantitativ fenomenul, să presupunem că 
cuanta de lumină a fost deviată sub un unghi drept. Avem 



C 

Fig. 38. Conservarea impulsului în efectul Compton 

atunci situaţia schiţată în figura 38, în care săgeata notată 
cu — reprezintă impulsul cuantei de lumină înainte de 

c 

ciocnire, săgeata notată cu h -~ impulsul ei după ciocnire, 

c 

iar săgeata punctată notată cu p impulsul electronului după 
ciocnire. Pentru a satisface legea conservării impulsului, 
aceste trei săgeţi trebuie să formeze un triunghi, aşa cum 
se arată în figură. Aici am trasat desenul astfel îneît pri¬ 
mele două săgeţisă formeze între eleun unghi drept şi deci din 

teorema lui Pitagora rezultă p 2 = ^—j 2 + J 2 . în afară 

de aceasta trebuie să se conserve şi energia, şi deci energia 
cinetică a electronului, care, după cum ştim din cap.6, 
reprezintă diferenţa dintre energia totală J/mV 1 + c l p 2 şi 
energia de repaus mc 2 , trebuie să fie egală cu /zv — /zv'. 
Din aceste două ecuaţii se obţine printr-un calcul algebric 

simplu --- = ——, sau, introducînd lungimea de undăX = 

v' v mc 1 
c h 

= — , obţinem X — X' = — . Cu alte cuvinte, lungimea de 
v mc 

undă a radiaţiilor Rontgen deviate sub un unghi drept 

creşte cu — , unde m este masa de repaus a electronului. 
mc 

Această problemă se poate rezolva la fel de uşor pentru 
orice alt unghi de împrăştiere. Rezultatul este în perfect 
acord cu experienţa şi vedem că ideea unei cuante de lumină 
capătă acum o formă încă mai perceptibilă. Trebuie să ne 




imaginăm cuanta de lumină ca pe o particulă care are nu 
numai energie, ci şi impuls, şi care este capabilă să se cioc¬ 
nească cu electronii exact în acelaşi mod în care se poate 
ciocni un electron cu alt electron. De asemenea este posibil 
să observăm, în afară de radiaţia împrăştiată, şi electronii, 
care, conform explicaţiei noastre, ar trebui să fie emişi ori 
de cîte ori sînt împrăştiate radiaţiile Rontgen sau gamma. 
Viteza electronilor emişi în orice direcţie dată este de aseme¬ 
nea în perfectă concordanţă cu predicţiile teoriei. 

Cuantele de lumină, cărora rezultatele obţinute le-a dat 
o formă concretă, sînt deseori numite şi fotoni. 

Trebuie totuşi să observăm că aceste noi concepţii repre¬ 
zintă o îndepărtare radicală de la concepţiile mai vechi 
asupra luminii şi a altor radiaţii. Deşi succesul lor în expli¬ 
carea anumitor rezultate experimentale este izbitor, ele par 
să fie, aşa cum s-a mai menţionat, în totală contradicţie 
cu alte fapte cunoscute referitoare la natura ondulatorie a 
luminii, în particular cu interferenţa şi cu difracţia undelor 
luminoase. 


DIFRACŢIA ELECTRONILOR. 

UNDE STAŢIONARE 

Această dificultate nu e proprie cazului luminii. în timp 
ce lumina, care constă din unde, părea să capete dintr-o 
dată, în unele împrejurări, caracteristicile fasciculelor de 
particule, s-a descoperit mai tîrziu că şi fasciculele de parti¬ 
cule, de exemplu electronii, posedă caracteristicile undelor. 
Cea mai convingătoare demonstraţie a acestui fapt o consti¬ 
tuie difracţia electronilor, care a fost prevăzută de teoria 
cuantică înainte de a se observa experimental. Dacă un 
fascicul de electroni rapizi, de viteză constantă, loveşte 
suprafaţa unei substanţe cristaline, se observă că electronii 
sînt reflectaţi numai în anumite direcţii. Unghiurile de 
reflexie intensă sînt exact aceleaşi ca şi în cazul difracţiei 
pe acelaşi cristal a radiaţiilor Rontgen de o anumită lungime 
de undă (vezi cap.4). în practică, experienţa este ceva mai 
complicată decît cea cu radiaţii Rontgen, deoarece fascicu¬ 
lele de electroni sînt deviate mai uşor de la traiectoria lor 
rectilinie de către orice sarcini electrice accidentale sau de 
către substanţa prin care trec. Astfel, pentru a avea condiţii 

experimentale curate, experienţa trebuie efectuată în vid, 
luînd o serie de alte precauţii importante. 

Se ştie însă că difracţia luminii şi a radiaţiilor Rontgen 
a constituit cea mai convingătoare dovadă a faptului că 
ele sînt de natură ondulatorie; deoarece şi electronii pot fi 
difractaţi, rezultă că şi ei au natură ondulatorie. Lungimea 
de undă care corespunde figurii de difracţie pentru un fas¬ 
cicul de electroni de viteză v este — , h fiind constanta lui 

P 

Planck şi p impulsul electronului. Dacă viteza v a electro¬ 
nului este mult mai mică decît viteza luminii, putem ex¬ 
prima iarăşi impulsul ca masa înmulţită cu viteza, şi Iun- 

h 

gimea de undă este în acest caz — . 

mc 


Afirmaţia că lungimea de undă este egală cu constanta 
lui Planck împărţită la impuls este valabilă nu numai pen¬ 
tru electroni, ci şi pentru lumină. Intr-adevăr, am văzut 

mai înainte că impulsul unei cuante de lumină este p — — » 

C 

unde v este frecvenţa undei de lumină corespunzătoare. Cu 

c h 

alte cuvinte, lungimea de undă X, egală cu— , este şi aici — ■ 


V 


p 


De fapt, această analogie dintre electroni şi fotoni a con¬ 
stituit punctul de plecare al lucrării lui Louis de Broglie, 
care a presupus încă înaintea descoperirii difracţiei electroni¬ 
lor că electronul ar putea avea proprietăţi ondulatorii. 
Comparînd electronii cu fotonii, el a prezis că unda electro¬ 


nică ar trebui să aibă o lungime de undă egală cu — • 


P 


Toate acestea nu răspund la întrebarea: cum este posibil 
ca lumina să prezinte toate caracteristicile undelor şi, în 
acelaşi timp, să se comporte ca şi cum ar consta din particule 
distincte? Din difracţia electronilor putem afla doar că a- 
celaşi paradox se aplică şi electronilor. De fapt, paradoxul 
apare şi în cazul particulelor de orice alt tip. Nu trebuie 
deci să căutăm o explicaţie care să fie legată în mod special 
de natura luminii. Această dificultate ne pune în faţa uneia 
dintre cele mai importante, dar şi cele mai dificile părţi 
ale fizicii moderne. înainte de a o aborda, este necesar să 
examinăm încă cîteva consecinţe ale teoriei ondulatorii. 

Să acceptăm momentan faptul că electronilor le sînt aso¬ 
ciate unde, deşi trebuie să ne amintim că multe întrebări în 
legătură cu aceasta rămîn deocamdată nerezolvate. 

O caracteristică a undelor, de cea mai mare importanţă 
din punctul nostru de vedere, este faptul că o undă aflată 
Intr-un spaţiu limitat nu poate avea decît anumite lungimi 
de undă care să se adapteze acestui spaţiu. în ceea ce pri¬ 
veşte acest tip de comportare, exemplul cel mai cunoscut 



Prima armonică 
viteza aerului 



capătul inferior căpătui superior 
Tonul fundamental 

Fig. 39. Mişcarea aerului într-un tub 

îl constituie, probabil, undele sonore. Orice instrument mu¬ 
zical produce note de o anumită înălţime, adică unde de o 
anumită frecvenţă şi lungime de undă. Să luăm ca exemplu 
cazul simplu al unui tub de orgă închis la capătul inferior 
şi deschis la cel superior; aerul din el efectuează o mişcare 
ondulatorie, fiind în repaus la capătul inferior, deci produ- 
cînd aici un nod, şi avînd viteza maximă la capătul superior, 
unde formează o creastă. Cu alte cuvinte, cea mai mare 
lungime de undă posibilă este egală cu de patru ori lungimea 
tubului, astfel încît lungimea tubului să reprezinte un sfert 
de undă. Această lungime de undă dă nota cea mai joasă, 
sau fundamentala unui asemenea tub; ea este nota care se 
produce cel mai uşor şi este reprezentată în figura 39 jos. 
Totuşi este posibilă şi o mişcare în care să se producă şi o 
depresiune intermediară în undă, astfel încît lungimea 

tubului să corespundă la trei sferturi de lungime de undă. 
Similar, ea poate corespunde la cinci sferturi de lungimi 
de undă etc. (In practică, asemenea armonici nu se pot 
produce uşor izolat, dar, în cele mai multe instrumente 
de suflat, ele sînt folosite pentru notele mai înalte, adică 
de lungimi de undă mai mici.) Cu alte cuvinte, în astfel 
de cazuri, undele din instrumente aparţin unei succesiuni 
de lungimi de undă foarte bine definite. 

Tot astfel, în mişcarea ondulatorie a unei corzi de vioară 
nu sînt posibile decît lungimile de undă pentru care atît 
capătul inferior al corzii, cît şi punctul unde apasă degetul 
violonistului reprezintă noduri, adică între aceste puncte 
sînt cuprinse o jumătate, una sau una şi jumătate unde. 

Cele de mai sus se aplică oricărui tip de unde. Un exem¬ 
plu specific de unde la suprafaţa apei îl constituie cazul 
care poate apărea într-o baie, cînd lungimea de undă poate 
fi, de exemplu, egală cu de două ori lungimea căzii, astfel 
încît apa se ridică la un capăt şi coboară la celălalt. Dacă 
o persoană aşezată într-o cadă îşi mişcă de cîteva ori corpul 
înainte şi înapoi cu o frecvenţă care corespunde tocmai 
acestei lungimi de undă, ea poate dezlănţui această undă 
cu o asemenea intensitate, încît apa să treacă peste margine 
la un capăt al căzii. 

Dacă electronii au proprietăţi ondulatorii, acelaşi feno¬ 
men trebuie să se întîmple şi în cazul lor. Să ne imaginăm 
un electron închis într-o mică „cutie", astfel încît să se 
mişte înainte şi înapoi între pereţii acestei cutii; el nu va 
putea efectua mişcarea respectivă cu orice viteză, adică cu 
orice lungime de undă, ci numai cu una care face parte 
dintr-o serie de lungimi de undă foarte bine determinate, 
care să se potrivească cu dimensiunile cutiei. Rezultă că 
electronul trebuie să se mişte cu o viteză care face parte 
dintr-o serie de viteze foarte bine definite. Energia sa cine¬ 
tică trebuie, de asemenea, să facă parte dintr-o anumită serie 
de energii. Energiile posibile ale unui electron într-un astfel 
de caz sînt denumite nivele de energie. Conform teoriei ondu¬ 
latorii, un electron care se mişcă într-un spaţiu limitat are 
deci o serie de nivele de energie foarte bine definite. 

Am văzut însă în cap. 4 că un electron care oscilează îna¬ 
inte şi înapoi într-un spaţiu limitat ar trebui să producă ra¬ 
diaţie electromagnetică, adică lumină, şi că în felul acesta 
energia electronului ar trebui să scadă, radiaţia ducînd cu 
sine energie. Conform mecanicii clasice, perioada undei 

luminoase ar trebui să fie egală cu perioada mişcării electro¬ 
nului în cutia sa, adică cu timpul necesar electronului pentru 
a traversa cutia înainte şi înapoi. Dacă electronul pierde 
energie, mişcarea lui se va încetini şi timpul în care va 
traversa cutia la întoarcere va fi mai mare. Rezultă că 
electronul în mişcarea sa va emite radiaţii de toate frecven¬ 
tele, de la cea mai înaltă, corespunzătoare vitezei la începutul 
mişcării, pînă la o frecvenţă nulă. Pe de altă parte, în repre¬ 
zentarea ondulatorie, electronul nu poate avea decît anumite 
energii. Dacă porneşte, de exemplu, de la o energie E lt el 
trebuie în cazul pierderii de energie să piardă cel puţin acea 
cantitate de energie care-1 va aduce la nivelul imediat infe¬ 
rior E 2 , iar dacă emite lumină, aceasta trebuie să ducă cu 
sine o energie egală cu E t — E 2 . Lumina constînd din cuante, 
cantitatea de energie pierdută de electron este egală cu 
energia unei cuante emise. Rezultă că E± — E 2 = /iv, dacă 
v este frecvenţa luminii emise. Cu alte cuvinte, electronul 

poate produce numai lumină de frecvenţă v = ——-—- ■ 

Acum electronul se află pe nivelul de energie E 2 şi poate 
pierde în continuare energie, coborînd pe următorul nivel 
inferior E 3 , ceea ce poate provoca emiterea unei lumini de 
£ _ £ 

frecvenţă —-—Alternativ, electronul ar putea sări de 
pe primul nivel E t direct pe E 3 , emiţînd astfel lumină de 
frecvenţă mai înaltă — * —■—- . 

Reprezentarea ondulatorie conduce astfel la consecinţa 
că un electron emite numai radiaţii de frecvenţe bine 
definite, fiecare dintre ele reprezentînd diferenţa dintre 
energiile corespunzătoare la două nivele energetice împăr¬ 
ţită cu h. 

Invers, electronul poate cîştiga energie absorbind lumina 
emisă de o sursă externă, dar el nu va fi capabil să absoarbă 
decît lumină de aceleaşi frecvenţe. 

Aceste concluzii sînt în concordanţă cu ceea ce se ştia de 
mult despre comportarea atomilor. încă de cînd Fraunhofer 
a descoperit liniile nete din spectrul luminii solare, ceea ce 
arăta că din spectru lipsesc anumite frecvenţe bine definite, 
fizicienii au studiat apariţia unor asemenea linii în cazul 
emisiei sau absorbţiei luminii de către gaze. Ei au descope¬ 
rit că frecvenţele acestor linii pot fi exprimate sub forma 
de diferenţe dintre mărimi caracteristice pentru fiecare 

atom. Astăzi ştim că aceste mărimi reprezintă energiile 
nivelelor sale împărţite la h. 

O altă consecinţă importantă în cazul unui electron „în¬ 
chis într-o cutie“ este următoarea: cel mai jos nivel energe¬ 
tic al său corespunde unei lungimi de undă finite, egală 
aproximativ cu dublul lungimii cutiei (deşi aceasta depinde 
într-o oarecare măsură de forma ei); această lungime de 
undă maximă corespunde, la rîndul său, unei viteze minime, 
în momentul cînd electronul a atins energia corespunzătoare 
vitezei minime, este evident că el nu mai poate pierde ener¬ 
gie, neputînd să posede una mai mică, deci încetează de a 
mai pierde energie înainte de a-şi fi încetat mişcarea. A- 
ceastă mişcare se numeşte mişcare de zero. Este limpede 
că ne aflăm în faţa unui rezultat care ne pune pe calea cea 
bună pentru a explica de ce atomii nu pierd continuu energie 
pînă la năruirea lor. 


LUNGIME DE UNDA VARIABILA 

înainte de a putea aplica toate aceste concluzii atomilor 
reali, trebuie să renunţăm la „cutia 11 de mai sus, care a fost 
introdusă artificial doar în scopul de a prezenta problema 
în forma cea mai simplă. în ce măsură este mişcarea unui 
electron, supus forţei de atracţie a unui nucleu, similară 
mişcării într-o cutie? Prima diferenţă dintre aceste probleme 
este următoarea: într-o cutie, electronul se mişcă totdeauna 
cu aceeaşi viteză, schimbîndu-şi-o numai atunci cînd rico¬ 
şează după ciocnirea cu un perete; în cazul mişcării în jurul 
unui centru de atracţie însă, viteza electronului variază 
necontenit, fiind mai mare cînd electrontil se află mai aproape 
de centru şi mai mică cînd el se află mai departe. în cap.l 
am cercetat relaţia care există între acest fapt şi legea con¬ 
servării energiei. Energia totală E a electronului se compune 
din energia potenţială şi cea cinetică. Atunci cînd electro¬ 
nul se apropie de nucleu, energia lui potenţială scade (ca 
rezultat al forţei de atracţie) şi deci trebuie să crească energia 
sa cinetică. Fiind dată energia totală E, putem spune deci 
care va fi viteza electronului, prin urmare şi lungimea lui 
de undă în orice punct dat din spaţiu. 

Cînd am vorbit în cap.l despre energia potenţială, am 
văzut că este convenabil s-o măsurăm în aşa fel, încît ea să 
fie zero pentru o particulă aflată la distanţă mare de cen- 

Irul de atracţie. In acest caz, în apropierea centrului energia 
potenţială este negativă; aceasta înseamnă că trebuie să 
efectuăm un lucru mecanic împotriva forţei de atracţie pen¬ 
tru a îndepărta electronul din vecinătatea nucleului. 

Deci energia totală E este compusă din energia potenţială 
negativă U şi energia cinetică pozitivă E cin . Energia totală 
poate fi pozitivă sau negativă, după cum una sau alta dintre 
cele două componente ale sale este mai mare. Să considerăm 
cazul cînd este negativă. Orbita electronului, calculată cu 
ajutorul mecanicii newtoniene, este atunci închisă şi limi¬ 
tată la imediata vecinătate a nucleului, întrucît energia 
cinetică nu poate fi niciodată negativă şi deci electronul nu 
poate ajunge într-un punct unde U este mai mare decît E. 
Energia negativă corespunde deci unei orbite închise, ca 
cea a unei planete în jurul Soarelui. Rezultă că, deşi în 
acest caz nu avem efectiv de-a face cu o cutie, mişcarea 
electronului este în fapt limitată la o regiune îngustă. Singu¬ 
rele trăsături noi ale problemei constau în faptul că, în 
primul rînd, dimensiunile regiunii accesibile electronului 
nu sînt fixate o dată pentru totdeauna, ca în cazul cutiei, ci 
depind de energia lui, iar în al doilea rînd că nu avem de-a 
face cu o lungime de undă constantă, ci cu o lungime de 
undă variabilă de la un loc la altul. 

Metoda precisă care descrie undele de lungime de undă 
variabilă are la bază „ecuaţii diferenţiale 11 . Ecuaţia cu deri¬ 
vate parţiale, corespunzătoare undei care reprezintă un elec¬ 
tron în apropierea unui cîmp de forţe, este ecuaţia lui Schro- 
dinger. Nu o vom scrie aici ca atare, dar vom încerca să 
înţelegem conţinutul său şi consecinţele ce decurg din ea. 

Cea mai importantă consecinţă este că, asemenea parti¬ 
culei închise într-o cutie, electronului dintr-un atom îi cores¬ 
pund o serie de nivele energetice posibile, cel mai jos nivel 
avînd încă o energie finită, unda extinzîndu-se la o distanţă 
finită de nucleu. 

Pentru a arăta cum se tratează o asemenea problemă în 
care intervine lungimea de undă variabilă, să considerăm 
cazul mai simplu al unui electron în mişcare pe o dreaptă 
sub influenţa unei forţe de atracţie de la un punct fix 0 
de pe această dreaptă. In figura 40 a se arată, pentru acest 
caz simplu, energia potenţială a unui electron în funcţie 
de distanţa x de la punctul O. Energia potenţială este minimă 
în O, crescînd de ambele părţi, deoarece, pentru a deplasa 
particula din punctul O în orice alt punct, trebuie efectuat 

un iucru mecanic împotriva forţei de atracţie. Fie E energia 
totală, reprezentată prin linia punctată din figura 40 a. 
Cu alte cuvinte, E este mai mare decît energia potenţială 
din 0, dar mai mică decît energia potenţială la distanţă 
foarte mare. Dacă am considera această problemă în cadrul 


V 




b 



C 

Fig. 40. Un caz simplu du torţă de atracţie: 
a) potenţial; b) lungime de undă mică; c) lungime de undă mare 

mecanicii clasice, electronul nu s-ar putea mişca decît între 
punctele A şi B, deoarece în afara lor energia potenţială 
este mai mare decît E, şi, întrucît energia cinetică este 
egală cu diferenţa E — U, ea ar trebui să fie negativă, ceea 
ce este imposibil. în orice punct între dl şi fi putem afla 
energia cinetică E — U ca diferenţa de înălţime în punctul 

respectiv dintre linia punctată şi linia plină. Este limpede 
că energia cinetică creşte de la A la O şi descreşte apoi 
pînă ce ajunge la zero în punctul B. In teoria ondulatorie 
(mecanica ondulatorie) trebuie deci să ne imaginăm o undă 
a cărei lungime de undă nu este constantă, ci este mai mică 
lîngă 0, crescînd apoi treptat pe măsură ce se apropie de 
A sau B. Evident, trebuie să lărgim puţin noţiunea de lun¬ 
gime de undă. Nu mai putem considera lungimea de undă 
doar ca distanţa dintre două creste de undă. Generalizarea 
corectă se obţine dacă ţinem seama de faptul că profilul 
unei unde scurte (fig. 40 b) este în fiecare punct intens curbat 
spre axa orizontală, în timp ce profilul unei unde mai lungi 
(fig. 40 c), de aceeaşi elongaţie, are o curbură mai mică. O 
undă cu lungimea de undă infinită s-ar reprezenta printr-o 
linie dreaptă, fără nici o curbură. Ne aşteptăm deci ca, 
într-o problemă de tipul celei din fig. 40 a, electronul să 
fie reprezentat printr-o undă foarte curbată lîngă O; curbura 
acesteia trebuie să descrească treptat atît spre A, cît şi 
spre B, iar curba trebuie să devină o dreaptă în A sau în 
B. Dincolo de aceste puncte, unde energia potenţială ar 
întrece-o pe cea totală (în mişcarea clasică), este de aşteptat 
o curbură de semn opus. 

Unda trebuie deci să arate ca în figura 41 a. Pornind de 
la centru, curbura scade treptat spre A şi B, iar dincolo de 
aceste puncte ea este inversată, fn felul acesta obţinem o 
curbă care se apropie de axă la distanţe mari, astfel încît 
la asemenea distanţe unda devine neglijabilă. De aceea 
unda care reprezintă electronul se extinde într-o oarecare 
măsură dincolo de A şi B , spre o regiune care nu ar fi acce¬ 
sibilă electronului în cadrul mecanicii clasice. Asupra aces¬ 
tui rezultat vom reveni. 

Să ne imaginăm acum că în locul energiei E luăm o energie 
puţin mai mică. Punctele A şi B se mută atunci ceva mai 
aproape unul de altul şi în întreaga regiune dintre ele 
energia cinetică este mai mică; aceasta înseamnă că lungi¬ 
mea de undă este mai mică, adică curbura profilului undei 
este mai mică. Pe de altă parte, la distanţe mari, curbura 
cu convexitatea îndreptată spre axa X este mai mare. în 
acest caz nu se poate obţine o curbă ca cea din figura 41 a, 
care se apropie de axa X de ambele părţi. Dacă încercăm, 
în schimb, să construim o astfel de curbă pornind dinspre 
dreapta, astfel încît ea să aibă aici alura din figura 41 c, 



se obţine o curbă ca cea din figura 41 d, în care curba se 
depărtează în stînga tot mai repede de axa X, astfel încît 



a 



b 




Fig. 41: a) —c) undele posibile în cazul potenţialului schiţat în fig. 40; 
d) un exemplu de undă nepermisă 

unda la o distanţă mare are o elongaţie infinită, ceea ce nu 
reprezintă o soluţie rezonabilă pentru problema noastră. 

In realitate, apariţia curbelor de tipul celei din figura 
41 d nu este ceva neaşteptat dacă alegem energia la întîm- 

plare; numai anumite nivele energetice bine precizate cores¬ 
pund unor curbe ca cea din figura 41 c, care are o comportare 
acceptabilă la ambele capete. Se poate arăta că cel mai 
coborît dintre aceste nivele corespunde unei unde fără noduri 
(fig. 41 a), care nu intersectează axa. Următoarea undă are 
im nod, cea care urmează după ea două noduri etc. în figura 
'\ 1 a—c se arată tocmai o succesiune de asemenea unde (func¬ 
ţii), care au fost de fapt obţinute rezolvînd ecuaţia lui 
Schrodinger pentru potenţialul reprezentat în figura 40 a. 
liste important faptul că şi prima din ele, care corespunde 
nivelului energetic cel mai coborît, trebuie să aibă în mod 
obligatoriu o regiune în care profilul ei este curbat către 
axă. în această regiune, energia E a undei trebuie să fie 
neapărat mai mare decît energia potenţială; cu alte cuvinte, 
nivelul energetic cel mai coborît este situat în acest caz mai 
sus decît energia potenţială din centrul atractiv O. 

ATOMUL DE HIDROGEN 

A rezultat deci că într-un cîmp de forţe atractiv unda 
electronică se comportă similar cu electronul „închis 
într-o cutie", cu condiţia ca energia electronului să fie încă 
destul de mică pentru ca acesta să nu poată scăpa cu totul 
de atracţie. O situaţie asemănătoare se întîlneşte în cazul 
real al unei forţe atractive datorite unui nucleu, de exemplu 
unui nucleu de hidrogen (proton). Aici unda electronică 
acoperă o regiune din jurul protonului. Pentru a determina 
complet unda, trebuie să ştim poziţiile vîrfurilor şi crestelor 
sale în întregul spaţiu, iar aceasta nu se poate face cu dia¬ 
grame simple de tipul celor din figura 41. Dar, prin analo¬ 
gie cu cazul mai simplu, următoarele rezultate cel puţin nu 
vor apărea surprinzătoare: pentru un electron care se mişcă 
în apropierea unui atom de hidrogen, nivelele de energie 

posibile sînt E = — —, unde h este constanta lui Planck, 
rc 2 

R constanta lui Rydberg^R = — j şi n poate fi egal 

cu 1, 2, 3... sau cu orice număr întreg. Nu există nici o 
undă pentru alte energii negative, corespunzînd altor nivele. 

Pentru starea fundamentală, adică pentru cel mai jos 
nivel energetic n = 1, există numai o undă, însă nivelului 
al doilea de energie, cu n = 2, îi corespund patru unde 


n 

de forme diferite şi, în general, nivelului al n-lea îi cores¬ 
pund n 2 unde. Vom arăta mai tîrziu prin ce anume se de¬ 
osebesc aceste unde între ele. 

In starea fundamentală (n = 1), unda electronică este 
concentrată în jurul protonului şi descreşte în intensitate 
cu distanta. Ea se întinde aproximativ pe distanţa 

« =--Aceasta corespunde la aproximativ—10~ 8 cm, 

4-szme 2 2 

adică dimensiunilor atomului deduse în cap. 4. 

Astfel, mecanica ondulatorie duce la concluzia că electro¬ 
nul care se mişcă sub influenţa atracţiei unui proton are o 
succesiune de nivele energetice; el îşi poate modifica energia 
numai trecînd de pe unul dintre aceste nivele pe altul şi 
nu poate deci cîştiga sau pierde energie dccît în cantităţi 
egale cu diferenţa dintre două asemenea nivele. Făcînd legă¬ 
tura şi cu ceea ce ştim despre natura cuantică a luminii, 
aceasta implică faptul că lumina sau alte radiaţii electro¬ 
magnetice emise ori absorbite de atomul de hidrogen trebuie 
să aibă totdeauna frecvenţa egală cu una dintre aceste dife¬ 
renţe împărţită la constanta lui Planck li. Concluzia este în 
perfectă concordanţă cu experienţa. Se ştia de multă vreme 
că cei mai mulţi atomi, între care şi atomul de hidrogen, 
produc „spectre de linii", adică, atunci cînd se trece printr-un 
spectroscop lumina emisă de hidrogenul gazos care este foarte 
fierbinte, instrumentul separă între ele diferitele frecvenţe 
şi apar 1 ini i nete. Invers, dacă se trece lumină albă printr-un 
recipient care conţine atomi de hidrogen, spectrul luminos 
prezintă în aceleaşi locuri linii întunecate, dovedindu-se 
astfel că lumina cu lungimea de undă corespunzătoare aces¬ 
tor frecvenţe particulare a fost absorbită de către atomii de 
hidrogen. In cazul hidrogenului, formula de mai înainte 
pentru nivelele energetice dă exact poziţia liniilor. 

In expunerea noastră am inversat în oarecare măsură suc¬ 
cesiunea istorică a faptelor. Se ştia de multă vreme că frec¬ 
venţele caracteristice care apar în spectrul unui atom pot fi 
reprezentate ca diferenţe între o succesiune de numere. 
Niels lohr a combinat acest fapt cu teoria cuantică a lui 
Planck asupra naturii luminii şi a văzut că el indică exis¬ 
tenţa unor nivele de energie bine delimitate ale atomilor, 
lohr a elaborat apoi regulile sale cuantice, care i-au permis 
să prevadă ce orbite, dintre cele calculate prin mecanica 
newtoniană, pot fi identificate cu nivelele de energie ale 
atomului de hidrogen. Nn vom studia în detaliu aceste 



reguli cuantice, deoarece ele implică raţionamente mai 
.-.ubtile şi mai complicate decît mecanica ondulatorie, care 
Ic-a luat locul mai tîrziit. Trebuie însă reţinut că, pornind 
de la aceste reguli cuantice, Bohr a putut să dea formula 
corectă pentru nivelele de energie ale atomului de hidrogen. 
Acest succes al teoriei, precum şi faptul că multe alte pre¬ 
vederi ale ei au fost confirmate de experienţă, a dovedit 
corectitudinea, în esenţă, a condiţiilor cuantice ale lui 
Bohr, însă din punct de vedere logic teoria nu era satisfă¬ 
cătoare, deoarece condiţiile au fost impuse vechilor legi 
mecanice, selectîndu-se pur şi simplu dintre orbitele meca¬ 
nice posibile pe acelea care se conformau noilor condiţii. 

Astfel, cu toate că au fost menţinute unele concluzii ale 
vechii mecanici, noile legi au schimbat complet natura 
problemelor mecanicii. De exemplu, conform vechii meca¬ 
nici, energia unui electron ar trebui să se modifice treptat 
sub influenţa unei unde luminoase. Conform regulilor lui 
Bohr însă, energia nu poate fi egală decît cu anumite valori 
bine precizate, astfel încît părea imposibil să se reprezinte 
cum poate să treacă un electron de pe o orbită pe alta. în 
ciuda acestor dificultăţi, regulile lui Bohr au fost aplicate 
unui mare număr de probleme şi în multe cazuri ele au dus 
la rezultate corecte; în alte probleme însă ele au dus la 
rezultate ambigue sau nu au dat nici un rezultat. Această 
situaţie s-a menţinut pînă cînd Louis de Broglie a împins 
analogia dintre lumină şi electroni atît de departe, încît a 
presupus că şi electronilor trebuie să le fie asociate unde; 
de aici el a conchis că imaginea aceasta ar trebui să ducă în 
anumite cazuri la unde staţionare, deci la energii sau frec¬ 
venţe discrete. Această idee a fost apoi reluată şi extinsă 
de către Schrodinger, care a tratat complet comportarea 
unor asemenea unde şi a arătat că ele duc la aceleaşi rezul¬ 
tate ca şi regulile cuantice ale lui Bohr în toate cazurile în 
care acestea din urmă au fost confirmate de experienţă. 
Ele au dus însă la rezultate bine conturate şi în multe alte 
cazuri la care regulile lui Bohr nu puteau fi aplicate direct. 

Această cale s-a întîlnit cu unele idei, dezvoltate puţin 
mai înainte de către Heisenberg, idei care se bazau mai 
direct pe regulile lui Bohr şi reprezentau o încercare de a 
le transforma în legi mecanice generale, aplicabile acelor 
probleme unde teoria lui Bohr nu dăduse rezultate. S-a ară¬ 
tat mai tîrziu că ideile lui Heisenberg coincideau de fapt 
cu ideile lui Schrodinger; în această carte ne-am folosit 

însă numai de rezultatele lui Schrodinger, deoarece se pre¬ 
tează mai bine la o expunere nematematică. 

La scurt timp după apariţia acestor teorii, ipoteza undelor 
electronice a fost confirmată direct. Astfel, G.P. Thompson 
şi, independent, Davison şi Germer au descoperit experimen¬ 
tal difracţia electronilor, fenomen care a constituit şi în 
expunerea noastră punctul de plecare pentru explicarea 
cunoştinţelor de pînă aici. 

PARTICULE ŞI UNDE 

Ceea ce am aflat pînă acum despre undele electronice şi 
despre comportarea lor în cîmpuri de forţe constituie o 
serie de legi bine definite, cuprinse în ecuaţia undelor a 
lui Schrodinger. Această ecuaţie are pentru undele electro¬ 
nice acelaşi rol ca ecuaţiile lui Maxwell pentru undele elec¬ 
tromagnetice sau luminoase. Rămîne încă de lămurit para¬ 
doxul care ne-a încurcat mai înainte în cadrul acestui capi¬ 
tol: electronii au uneori o comportare caracteristică undelor, 
ca la difracţie sau în curbele de rezonanţă ascuţite ale 
atomului de hidrogen, iar alteori se comportă ca particule 
distincte, aşa cum rezultă din experienţele cu electronii 
în care nu apar niciodată jumătăţi de electron, ci fie un 
electron întreg sau mai mulţi electroni, fie nici unul. Acest 
fapt pune electronii într-o situaţie identică cu cea a cuante¬ 
lor de lumină, despre care am aflat de asemenea că au atît 
natură ondulatorie, cît şi natură 
corpusculară. Care este legătura din¬ 
tre cele două aspecte şi cum se pot 
împăca două moduri de comportare 
atît de diferite? 

Pentru a înţelege mai bine feno¬ 
menele, vom considera un proces oare- 
^ care referitor la propagarea luminii, 
f 111 lll III III T~) Folosim aici termenul de „lumină 1 ' pen- 

Fig. 42. Difracţie tru simplitate, dar în egală măsură ar fi 
putut să fie vorba despre lumină vizi¬ 
bilă, ca şi despre orice alt tip de radiaţie electromagnetică, de 
la unde radio pînă la radiaţii Rontgen şi gamma. De exem¬ 
plu, să presupunem că lumina provine de la o sursă (o lampă 
sau o flacără de sodiu) plasată în A, cade pe o reţea de difrac¬ 
ţie C şi este înregistrată pe o placă fotografică P (fig. 42). 

Dacă lungimea de undă este aleasă în mod adecvat, pe placă 
va trebui să găsim franje întunecate şi luminoase, aşa cum 
am văzut în cap. 3; acestea sînt schiţate în figură sub P. 

în cap. 2 şi 3 am arătat cum se obţin asemenea imagini 
de difracţie pornind de la legile undelor electromagnetice. 
Placa fotografică este sensibilă la acţiunea cîmpului elec¬ 
tric, şi liniile negre, formate acolo unde placa a fost afectată 
de lumină, reprezintă locurile unde cîmpul electric este 
intens. înnegrirea plăcii (ca şi în cazul intensităţii luminii 
percepute de ochiul nostru) este proporţională cu pătratul 
intensităţii cîmpului electric E, care este de asemenea o 
măsură a densităţii de energie electrică (vezi cap. 2). 

Din teoria cuantică ştim însă că unda luminoasă constă 
din cuante de lumină; prin urmare, înnegrirea plăcii este 
rezultatul acţiunii unui mare număr de fotoni. Putem fi 
siguri că aceşti fotoni nu se influenţează între ei în timpul 
zborului, ceea ce se poate arăta uşor. Astfel, în vecinătatea 
unei surse de lumină de intensitate moderată, numărul de 
cuante care străbat într-un moment dat un volum deter¬ 
minat nu este prea mare (la distanţa de un metru de o sursă 
de lumină de un watt, în fiecare centimetru cub se găsesc 
numai 1 000 de fotoni). Deci distanţele dintre aceşti fotoni 
trebuie să fie, în medie, foarte mari (la scară atomică). 
Concluzia este în concordanţă cu ceea ce se observă experi¬ 
mental, şi anume imaginea de difracţie nu se modifică dacă 
scade intensitatea luminii, cu condiţia să expunem placa 
fotografică un timp mai lung. Ce s-ar vedea dacă sursa de 
lumină ar fi atît de slabă încît să putem înregistra trecerea 
fiecărui foton în parte. Unui singur foton i-ar corespunde pe 
placă un punct negru, iar dacă repetăm experienţa de un 
număr mai mare de ori, toate punctele negre obţinute se 
vor combina, astfel încît la un loc să formeze imaginea de 
difracţie prevăzută de teoria ondulatorie. Putem face ana¬ 
logie cu un ţintaş care trage într-o ţintă depărtată. Fiecare 
împuşcătură lasă un mic semn pe ţintă. Semnele nu apar 
toate în acelaşi loc, datorită erorilor în ochire, impreciziilor 
armei, încărcăturii şi a efectului vîntului asupra glontelui. 
In cazul unei singure împuşcături nu putem prevedea exact 
unde va nimeri glontele; ştim însă că mai multe împuşcă¬ 
turi vor da o imagine, care, dacă ţintaşul este priceput, va 
fi mai densă în jurul centrului şi cu numai cîteva semne pe 
marginea ţintei. Spunem, aşadar, că fiecare împuşcătură 
are o probabilitate mare de a nimeri în apropierea centrului. 

Analog putem raţiona peniru un singur foton: imaginea 
de difracţie reprezintă probabilitatea ca el să producă un 
punct negru într-un anumit loc de pe placa fotografică, intru- 
cît ştim că înnegrirea plăcii fotografice depinde de pătratul 
intensităţii cîmpului electric, se impune concluzia că pătra¬ 
tul intensităţii cîmpului electric al undei luminoase în fie¬ 
care punct determină probabilitatea unui foton de a acţiona 
în punctul respectiv asupra plăcii fotografice; această con¬ 
cluzie ne ajută să stabilim legătura dintre descrierea ondu- 
latorie şi cea corpusculară. 

Nu este nimic nou şi uimitor în faptul că la studierea pro¬ 
pagării fotonilor avem de-a face cu probabilităţi. Aşa cum 
în cazul tragerii cu puşca nu este practic posibil să contro¬ 
lăm ochirea sau să studiem cu suficientă precizie sursele 
de erori pentru a cunoaşte în prealabil rezultatul precis, 
tot aşa nu putem spera să urmărim niciodată în practică 
comportarea unui singur foton cu precizie absolută. 

Există însă şi ceva surprinzător în acest mod de a privi 
difracţia. Cînd am studiat difracţia în cap. 3, am văzut că 
pentru a obţine o undă difuzată pe numeroasele linii ale 
unei reţele de difracţie trebuie să compunem cîmpurile unde¬ 
lor difuzate pe fiecare linie. Dacă acestea acţionau în sen¬ 
suri diferite, ele se puteau anula reciproc, şi acest fapt era 
esenţial pentru formarea franjelor de interferenţă. Cu alte 
cuvinte, dacă cîmpul electric al undei difuzate pe o linie 
este înlr-un loc dat E 1 şi cel al undei difuzate pe o altă linie 
este E 2 , cîmpul total este E t + E 2 . Energia electrică a 
undei combinate este deci (ZA + E 2 ) 2 , adică E\ + E\ -f- 
-\-2E 1 E 2 , deci cu totul diferită de cea care s-ar obţine dacă 
am aduna efectele undelor separate, ceea ce ar da El + El. 
într-un punct situat între două franje de interferenţă, 
şi E o pot fi, fiecare în parte, foarte mari, dar una este pozi¬ 
tivă şi cealaltă negativă, astfel încît se anulează reciproc. 

Această posibilitate de „stingere“'reciprocă a undelor prin 
interferenţă nu are echivalent în mecanica clasică. Dacă un 
glonte tras dintr-o puşcă poate lovi ţinta în două moduri, 
fie direct, fie ricoşînd pe o stîncă, numărul gloanţelor care 
lovesc o porţiune dată a ţintei poate fi obţinut observînd 
cîte ajung acolo pc cale directă (chiar dacă stînca nu ar 
exista) şi adăugînd numărul celor care ajung ricoşînd de 
stîncă (chiar dacă linia directă ar fi blocată). Ar fi absurd 
să credem că se poate reduce vreodată numărul gloanţelor 
care lovesc o porţiune dată a ţintei, făcînd ambele căi acce- 

sibile simultan. Totuşi, atunci cînd se formează o imagine 
de interferenţă, chiar acest lucru se întîmplă. 

Nou şi neobişnuit în teoria cuantică este deci faptul că 
probabilitatea apare direct în legile fundamentale şi nu 
numai datorită faptului că nu cunoaştem detaliile meca¬ 
nice; probabilităţile individu¬ 
ale ale diferitelor evenimente 
nu se adună totdeauna simplu, 
aşa cum sîntem obişnuiţi. 

In cazul electronilor există 
aceeaşi legătură între descrie¬ 
rea ondulatorie şi cea corpus- 
culară ca şi la fotoni. Elec¬ 
tronul nu este divizibil şi. 
dacă îl observăm, îl găsim 
totdeauna într-un punct oare¬ 
care, dar nu putem preciza 
dinainte unde anume se va 
găsi. Tot ce putem afla din 
studierea undelor electronice 
este probabilitatea de a găsi electronul într-un loc dat. 
Deoarece imaginea de difracţie pe care o observăm la 
difracţia electronilor este întru totul similară celei obţi¬ 
nute la difracţia luminii sau a radiaţiilor Rontgen, 
probabilitatea trebuie să fie dată şi aici de pătratul unei 
mărimi, care poate fi pozitivă sau negativă, pentru a face 
posibilă interferenţa. Această mărime, care joacă în cazul 
electronilor rolul îndeplinit de cîmpul electric sau magne¬ 
tic pentru fotoni, se numeşte amplitudine a undei (sau, 
pentru a folosi un termen mai matematic, funcţie de undă) 
şi este de obicei notată cu litera grecească <Jj (psi). Tocmai 
această amplitudine am reprezentat-o în figurile 40 şi 41. 
Probabilitatea ca electronul să se găsească într-un punct 
oarecare din spaţiu este, aşadar, egală cu pătratul amplitu¬ 
dinii undei în punctul respectiv. De exemplu, în cazul elec¬ 
tronului care se mişcă în cîmpul de forţe atractiv din figura 
40, probabilitatea maximă este ca el să se găsească în apro¬ 
pierea centrului dacă energia sa corespunde celui mai jos 
nivel energetic, cum este cazul în figura 41 o. Dacă electro¬ 
nul se află pe al doilea nivel energetic, corespunzător figurii 
41 b, este improbabil ca el să se găsească tocmai în centru 
(unde amplitudinea undei trece prin valoarea zero), dar este 

Fig. 43. Interferenţa prin două 
fante 



probabil să se găsească la o mică distanţă de o parte sau de 
alta a centrului etc. 

Faptul că probabilitatea intră în legile fundamentale nu 
datorită lipsei noastre de cunoaştere a detaliilor, ci datorită 
caracterului statistic al fenomenelor, este ilustrat prin stu¬ 
diul unui caz simplu de interferenţă (fig. 43). 

Un fascicul de electroni cade pe un ecran în care sînt prac¬ 
ticate două fante şi S 2 . Ecranul este impenetrant pentru 
electroni. In spatele lui este aşezată o placă fotografică P, 
pe care se observă din nou o imagine de difracţie, datorită 
interferenţei undelor care au trecut prin cele două fante. 
Să considerăm un punct p 1 de pe placă, unde există un mini¬ 
mum de difracţie, adică nu se găseşte nici un electron. Dacă 
ar fi permisă folosirea mecanicii clasice, am raţiona că pen¬ 
tru a ajunge la placă electronul trebuie să treacă sau prin 
fanta s lt sau prin fanta s 2 şi că, dacă am închide de exemplu 
fanta s 1( am opri electronii care urmau să treacă prin ea, 
dar acest fapt nu ar afecta pe cei care trec prin s 2 . Să ne ima¬ 
ginăm deci că facem experienţa noastră mai întîi cu 
închis şi s 2 deschis şi apoi din nou cu acelaşi fascicul de elec¬ 
troni, dar cu Sj deschis şi s 2 închis. Conform ideilor curente 
din mecanica clasică, ar trebui să obţinem aceleaşi rezultate 
ca şi atunci cînd am face experienţa o singură dată cu ambele 
fante deschise. In realitate, rezultatele obţinute sînt dife¬ 
rite. Dacă este deschisă o fantă, indiferent care anume, elec¬ 
tronii pot ajunge la punctul p 1 de pe placă; în fiecare expe¬ 
rienţă separată, placa fotografică este înnegrită în p x . Dar 
cu ambele fante deschise nu se înregistrează nici un electron 
în acest punct. Aceasta arată limpede că nu putem explica 
caracterul probabilistic al teoriei cuantice aplicînd legile pro¬ 
babilităţii unui tip obişnuit de mişcare mecanică. Consta¬ 
tarea că probabilitatea totală ca un electron să ajungă în 
p 1 atunci cînd ambele fante sînt deschise este egală cu zero 
constituie unul dintre faptele fundamentale caracteristice 
noii situaţii. 

Pînă aici cititorul a observat, poate, că, dacă prin închi¬ 
derea unei fante se strică imaginea noastră de difracţie, 
atunci am putea încerca să acţionăm în alt mod. Ar putea 
exista alte mijloace pentru a afla dacă electronul a trecut 
prin una sau alta din fante fără să afectăm mişcarea lui. 
Dacă am dispune'de un microscop suficient de puternic, 
am putea urmări trecerea electronului prin una din fante 
şi prin care anume din ele. Ne-ar surprinde dacă am constata 

că soarta tuturor electronilor care au trecut prin fanta 
a fost influenţată de prezenţa sau de absenţa celeilalte fante. 

O asemenea experienţă este însă uşor de efectuat la scara 
vieţii de toate zilele; ia dimensiuni atomice este greu, şi 
nu numai din motive tehnice, ci din motive principiale. 
Cînd am vorbit despre lumină, am arătat că, datorită natu¬ 
rii ei ondulatorii, putem vedea în mod obişnuit un obiect 
numai atunci cînd putem considera lungimea de undă a 
luminii ca fiind neglijabil de mică; dacă am avea la dispo¬ 
ziţie un microscop cu grosismentul astfel încît să facă vizi¬ 
bile obiecte mai mici decît lungimea de undă a luminii, 
acestea ar apărea, datorită efectelor de difracţie, ca mici 
picături de mărimea lungimii de undă. înseamnă că pentru 
scopul nostru ar trebui să alegem „lumină" cu lungimea de 
undă mai mică decît distanţa dintre fantele s x şi s 2 pentru 
a distinge astfel electronii care trec printr-o fantă de cei 
care trec prin cealaltă. Dar această distanţă trebuie şi ea 
să fie comparabilă cu lungimea de undă a electronului pentru 
a putea obţine efectele de difracţie de care vorbim; dar, 
pentru viteze ale electronilor interesante din punct de vedere 
practic, acestea ar însemna „să vedem" electronii cu ajutorul 
radiaţiilor Rontgen sau gamma. Insă în domeniul radiaţiilor 
Rontgen şi gamma devine importantă natura cuantică a 
luminii. Se ştie că putem vedea un obiect numai dacă lumina 
a fost deviată de el şi trimisă spre ochiul nostru sau spre un 
instrument oarecare; în cazul electronului ar trebui ca cel 
puţin o cuantă de lumină să fi fost deviată de electron. 
Dar, cînd se va ciocni cu un foton, electronul însuşi va fi 
deviat, adică viteza sa se va modifica datorită efectului 
Compton, deci şi lungimea sa de undă se va modifica sufi¬ 
cient de mult pentru a distruge efectul de difracţie. Am con¬ 
siderat aici numai una dintre încercările posibile pe care 
le-am putea face pentru a descoperi prin care fantă trece 
electronul. S-ar putea discuta şi alte încercări, dar în toate 
asemenea experienţe apar efecte cuantice de tip similar şi 
rezultatul este acelaşi: nu putem decide prin care fantă 
trece electronul fără să perturbăm mişcarea sa şi, prin 
aceasta, să distrugem imaginea de difracţie de pe placa 
fotografică. 

Cele spuse se pot rezuma astfel: pentru a obţine o imagine 
de difracţie, este esenţial să nu perturbăm electronul; deci 
nu sîntem în stare să stabilim prin care din cele două fante 
a trecut. 

in mecanica clasică am ii puiul raţiona în modul urmă¬ 
tor: dacă electronul trece prin Sj, putem calcula traiecto¬ 
riile sale posibile. Daca trece prin s 2> obţinem alte mişcări 
posibile. Pentru a obţine rezultatul complet trebuie sa 
adăugăm la înnegrirea plăcii fotografice produse de elec¬ 
tronii care trec printr-una din fante înnegrirea produsă de 
ceilalţi electroni. In mecanica ondulatorie acest raţiona¬ 
ment dă greş, deoarece aici este absolut esenţial să nu se 
fi efectuat nici o experienţă în vederea stabilirii fantei 
prin care a trecut electronul. Problema prin care fantă 
anume a trecut electronul este deci una la care nu se poate 
da răspunsul prin nici o experienţă fizică reală. 

Nu este uşor să ne obişnuim cu raţionamente de acest 
tip, deoarece ele sînt foarte depărtate de tot ceea ce am 
putea întîlni în experienţa noastră de zi cu zi atunci cînd 
urmărim mişcarea obiectelor la scară macroscopică, obiecte 
pe care le putem vedea sau simţi direct. De exemplu, cînd 
urmărim un meci de tenis, putem vedea mingea de tenis 
cum descrie un arc prin aer. Cînd vedem pe cineva trăgînd 
cu puşca într-o ţintă nu putem vedea glontele, dar sîntem 
totuşi obişnuiţi să considerăm traiectoria sa ca descriind 
un arc similar (însă mult mai puţin curbat), cu o viteză 
mult mai mare; deoarece un aparat fotografic rapid poate 
confirma aceasta, sîntem îndreptăţiţi în acest caz să extin¬ 
dem imaginea de la mingea de tenis vizibilă la glontele 
invizibil. Tendinţa noastră este să generalizăm aceste con¬ 
cluzii pentru toate obiectele, deşi aceasta ar însemna să 
aplicăm datele experienţei de la scara macroscopică mişcă¬ 
rilor care se petrec la o scară de multe milioane de ori mai 
mică şi unor obiecte a căror masă este de IO 27 ori mai mică 
decît a unui glonte. Nu trebuie să ne mirăm dacă într-un 
domeniu aiît de depărtat de experienţa noastră practică 
vom întîlni pe alocuri situaţii noi. 


PRINCIPIUL DE NEDETERMINARE 

Aceasta a fost prima problemă care a dat naştere conside¬ 
raţiilor exprimate prin „principiul de nedeterminare 11 , for¬ 
mulat de Heisenberg şi dezvoltat mai departe de către Bohr. 
Acest principiu spune că există o limită în precizia cu care 
putem studia mişcarea unui obiect mic. Este posibil să 
stabilim unde anume este situat obiectul la un moment dat. 

Să presupunem că efectuăm o experienţă care permite loca¬ 
lizarea obiectului în limitele unei distanţe d. In principiu 
am putea micşora oricît de mult dorim pe d, adică loca¬ 
lizăm particula cu o precizie oricît de mare, folosind un 
„microscop" care operează cu unde de „lumină" de lun¬ 
gime de undă suficient de mică. Dar, făcînd aceasta, tre¬ 
buie în mod necesar să expunem obiectul ciocnirii cu cuan¬ 
tele de lumină, ceea ce va modifica impulsul său cu o mă¬ 
rime h/d, unde h este constanta lui Planck. Această pertur- 
baţie este cu atît mai mare, cu cît este mai mică distanţa d. 
Rezultă că, chiar dacă la început am cunoscut cu precizie 
impulsul particulei, el va fi acum cunoscut doar cu o pre¬ 
cizie pînă la h/d şi (dacă relativitatea nu joacă nici un 
rol esenţial) viteza doar cu o precizie pînă la hftnd, unde 
tn este masa. Invers, dacă ştim iniţial unde este localizată 
particula şi efectuăm o experienţă care să ne indice cu 
mare precizie viteza sa, aceasta va implica în mod necesar 
o asemenea perturbare în mişcarea ei, încît la sfîrşitul 
experienţei poziţia particulei va fi afectată de o nedeter¬ 
minare corespunzătoare. 

Principiul de nedeterminare spune că în general este 
imposibil să cunoaştem în acelaşi timp poziţia unui obiect 
în limitele unei distanţe d şi impulsul său cu o eroare mai 
mică decît h/d. 

Principiul de nedeterminare limitează posibilitatea noas¬ 
tră de a cunoaşte starea de mişcare a unei particule cu exact 
acea cantitate de informaţie care poate fi exprimată cu 
ajutorul terminologiei mecanicii cuantice. Discuţia asupra 
pachetelor de unde de la sfîrşitul cap.3 este aici edificatoare. 
Un pachet de unde ca cel schiţat în figura 24 a ocupă o 
regiune limitată în spaţiu; deoarece pătratul amplitudinii 
undei ne dă probabilitatea, înseamnă că în mod sigur parti¬ 
cula se găseşte într-o mică regiune de întindere /. In ace¬ 
laşi timp, pachetul de unde este un amestec de unde de 
diferite lungimi de undă, corespunzînd unor vi teze diferite 


ale particulei, astfel încît ştim că impulsul particulei este 
cuprins între — şi — , unde \ şi X 2 suit respectiv lungimea 


de undă cea mai mică şi cea mai mare. Am văzut în cap. 3 


că un astfel de pachet de unde poate fi construit numai 

dacă /(— — —•) are o valoare cel puţin de ordinul nnităl ii. 

Ui ui 

h 

Ţinînd seama de faptul că — reprezintă impulsul, se vede 

X 

imediat că această relaţie este echivalentă cu principiul de 
nedeterminare. 


De aici rezultă că o orbită riguros definită a unei parti¬ 
cule, de exemplu a unui electron, nu poate avea niciodată 
o realitate fizică. Dacă am încerca să observăm poziţia 
electronului cu precizie absolută, ar rezulta o nedeter¬ 
minare completă asupra impulsului său, deci şi o nedeter¬ 
minare completă a locului unde se va afla în momentul 
următor sau chiar a direcţiei în care se mişcă. Aceasta 
trebuie să se aplice în principiu oricărui obiect, chiar şi 
unei mingi de tenis, dar, desigur, nu încercăm niciodată 
să localizăm o minge de tenis cu o asemenea precizie abso¬ 
lută. Chiar dacă am cunoaşte poziţia sa, de exemplu, pînă la 
o milionime de centimetru (ceea ce nu vom izbuti niciodată) 
şi viteza sa pînă la o milionime de centimetru pe 
secundă (ceea ce este de asemenea irealizabil practic), preci¬ 
zia combinată încă ar lăsa o margine enormă pînă la cea 
impusă de principiul de nedeterminare. în cazul mingii 
putem vorbi deci fără nici un fel de ambiguitate despre o 
orbită. Situaţia este însă diferită pentru o particulă atît de 
uşoară ca electronul şi în limitele dimensiunilor atomice. 


Dacă localizăm un electron în limitele unui atom, adică 


pe distanţa de aproximativ IO -8 cm, nedeterminarea cores¬ 
punzătoare în viteza lui este de aproximativ IO 8 cm/s, 
adică tocmai de ordinul de mărime al vitezei obişnuite a 


unui electron de pe o orbită din atom. Dacă fixăm, chiar 
aproximativ, un punct al unei orbite electronice, pertur- 
baţia mişcării este suficient de mare pentru a modifica în 
mod apreciabil orbita. Se poate demonstra că, pentru a dis¬ 
tinge prin poziţie şi viteză două orbite care ar avea ener¬ 
giile a două nivele de energie învecinate ale atomului, ar 
fi necesară o precizie pe care principiul de nedeterminare 
nu o permite. Acest fapt prezintă interes deoarece înlătură 


dificultatea pe care am întîlnit-o atunci cînd am încercat 
să înţelegem cum poate trece electronul, la absorbţia sau 
la emisia luminii, dintr-o stare cuantică în alta şi cum 
trebuie să ne reprezentăm mişcarea lui în acest interval 
de timp. Acum putem răspunde la această întrebare. Ne 
reprezentăm această mişcare oricum dorim, dar o asemenea 
reprezentare ar fi o speculaţie sterilă, deoarece nu există 
nici o modalitate de a observa detaliile mişcării într-un 

asemenea interval. Orice observaţie experimentală asupra 
orbitei, care ar fi suficient de precisă încît să distingă un 
nivel cuantic de cel imediat următor, ar influenţa în mod 
drastic procesul însuşi. 

Vedem deci că contradicţiile care ne-au încurcat atunci 
cînd am încercat să împăcăm aspectul corpuscular şi cel 
ondulatoriu ale luminii şi substanţei apar ori de cîte ori 
ne punem întrebări al căror răspuns nu ni-1 poate oferi 
nici o observaţie experimentală care să nu contravină ea 
însăşi teoriei cuantice. Dificultăţile s-ar menţine dacă am 
insista să punem întrebări cum ar fi, de exemplu, dacă la 
difracţia electronilor (fig. 43) electronii au trecut „intr-ade¬ 
văr" prin una sau cealaltă din fante. Convingerea că o 
asemenea întrebare trebuie să aibă în mod necesar un răs¬ 
puns provine din experienţa noastră asupra obiectelor mult 
mai mari, a căror mişcare o putem urmări vizual sau prin alte 
mijloace, fără a o perturba. Pentru ca legile teoriei cuantice 
să poată fi consistente, este important să acceptăm faptul 
că o asemenea întrebare nu poate avea un răspuns obiectiv, 
întocmai cum în relativitate am văzut că nu poate exista 
răspuns obiectiv la întrebarea: care anume din două eve¬ 
nimente ce au avut loc la o oarecare distanţă între ele s-a 
petrecut mai întîi? 

Una dintre consecinţele principiului de nedeterminare 
este că el schimbă concepţiile noastre asupra legii cauza¬ 
lităţii. Prin cauzalitate se înţelege în fizică de obicei afir¬ 
maţia că legile fizicii determină complet existenţa unui 
sistem fizic, cu condiţia ca toată informaţia aferentă să fie 
cunoscută la un moment de timp dat. Aşa cum am văzut 
în cap.l, aceasta se aplică cu siguranţă oricărui sistem 
mecanic pur. Dacă în sistemul solar, de exemplu, observăm 
într-o zi oarecare cu precizie absolută poziţiile şi vitezele 
tuturor planetelor în raport cu Soarele, putem calcula miş¬ 
carea lor completă în orice moment ulterior sau anterior, 
într-adevăr, în acest exemplu, astronomii, deşi nu ating 
o precizie absolută, pot calcula poziţiile planetelor pe pe¬ 
rioade foarte lungi. Acelaşi lucru este valabil şi pentru le¬ 
gile electricităţii. Să presupunem că la un moment dat 
cunoaştem cu precizie starea cîmpului electromagnetic şi 
mişcarea tuturor sarcinilor cuprinse în el; legile lui Max¬ 
well, expuse în cap. 2, ne vor permite atunci să vedem 
evoluţia sa viitoare. Teoria cuantică nu neagă afirmaţia 
că am putea afla comportarea în orice moment a atomilor 

sau a oricăror altor sisteme mecanice dacă am dispune de 
toată informaţia corespunzătoare unui moment dat, dar ea 
arată că această afirmaţie este lipsită de sens, deoarece 
condiţia pe care o implică nu poate fi niciodată satisfăcută: 
nu putem niciodată cunoaşte starea unui sistem cu o precizie 
mai mare decît cea permisă de principiul de nedeterminare. 

Aceasta nu înseamnă cîtuşi de puţin că în teoria cuantică 
legile fizicii ar fi devenit mai puţin sigure sau mai puţin 
absolute, ci numai că informaţia la care se referă legile 
este de natură diferită. Intr-unele cazuri ele însă permit 
să se prevadă cu certitudine unele observaţii asupra parti¬ 
culelor individuale. Aceasta se întîmplă totdeauna atunci 
cînd avem de-a face cu o lege de conservare. De exemplu, 
dacă un sistem mecanic este izolat şi pus în condiţii care 
îl împiedică să interacţioneze cu alte sisteme sau să emită 
radiaţii, energia sa rămîne constantă. Dacă deci observăm 
energia sa la un moment dat şi constatăm că ea se află pe 
unul dintre nivelele energetice posibile şi apoi o măsurăm 
într-un moment ulterior, putem fi siguri că o vom găsi pe 
acelaşi nivel. Dar, în general, avem de-a face numai cu 
probabilităţi, şi astfel o undă electronică ne dă probabilitatea 
de a găsi electronul în orice loc al spaţiului. Totuşi, şi 
aceasta este o afirmaţie precisă, deoarece putem reproduce 
de multe ori starea electronului şi, dacă observăm de fie¬ 
care dată poziţia lui şi înregistrăm rezultatele, numărul 
de ori în care electronul a fost găsit în diferite locuri va 
corespunde exact, după o serie lungă de observaţii, cu cel 
prezis de unda electronică. Pentru a verifica legile teoriei 
cuantice este necesar să efectuăm nu una, ci multe obser¬ 
vaţii, şi în acest sens legile sînt similare cu cele ale teoriei 
cinetice a căldurii, deşi din raţiuni diferite. 

In principiu, legile teoriei cuantice se pot aplica tuturor 
obiectelor, oricît de grele ar fi ele, dar, aşa cum s-a mai 
arătat, corecţiile la mecanica newtoniană sînt cu totul 
neimportante atunci cînd avem de-a face cu obiecte mari. 
Aceasta se poate exprima spunînd că putem avea un pachet 
de unde suficient de mic pentru ca dimensiunile sale să 
fie neglijabile şi care, totuşi, este constituit din unde de 
lungimi de undă suficient de apropiate una de alta pentru 
ca el să se mişte cu viteză uniformă fără să se împrăştie. 
Am văzut în cap. 3 că în cazul undelor de lumină, atunci 
cînd avem de-a face cu dimensiuni mult mai mari decît 
lungimea de undă, ne putem imagina fasciculele şi semna* 

Ide luminoase ca parcurgînd traiectorii bine definite, şi 
că acest mod de a trata lumina face obiectul aşa-numitei 
optici geometrice. Iată deci că mecanica clasică se află în 
acelaşi raport faţă de mecanica ondulatorie ca optica geome¬ 
trică faţă de optica ondulatorie. Din cauza acestei analogii 
s-a crezut de fapt la un moment dat că undele electronice 
pot fi considerate ca ceva palpabil fizic şi că deci un electron 
ar fi exact acelaşi lucru cu un pachet de unde. Totuşi, dacă 
ne gîndim mai bine, ne dăm seama că lucrurile nu pot 
sta astfel. In condiţiile în care este aplicabilă optica geo¬ 
metrică, pachetele de undă se mişcă ca mici particule pe 
orbite sau pe traiectorii bine definite. Dar faptul că ele 
au o întindere finită, oricît de mică ar fi aceasta, şi că 
conţin o gamă de lungimi de undă, oricît de puţin diferite 
între ele ar fi acestea, duce în mod implicit la situaţia 
cînd, dacă aşteptăm suficient de mult, un asemenea pachet 
de unde se va împrăştia; deci, dacă o particulă materială 
(de exemplu un electron) ar consta într-adevăr dintr-un 
asemenea pachet de unde îngust, după un timp oarecare 
undele s-ar împrăştia. Am putea realiza atunci o experienţă 
în care să putem separa o jumătate de electron de cealaltă, 
ceea ce este în totală contradicţie cu comportarea reală 
a electronilor. Sîntem deci obligaţi să ne fixăm la punctul 
de vedere că undele determină doar probabilităţi, şi 
astfel împrăştierea unui pachet de unde nu înseamnă că 
electronul s-a împrăştiat, ci numai că informaţiile de care 
dispunem asupra localizării lui au devenit mai nesigure. 
Faptul că după un timp mai lung se ajunge la această 
situaţie nu trebuie să ne mire, deoarece există în mod nece¬ 
sar o oarecare nesiguranţă asupra poziţiei şi vitezei iniţiale 
a electronului. 

Pînă acum am discutat principiul de nedeterminare numai 
în legătură cu măsurările posibile ale poziţiei şi vitezei unei 
particule. Acestea nu sînt singurele observaţii pe care le 
putem efectua. Există altele care furnizează informaţii cu 
privire la mişcare. O observaţie importantă o constituie 
măsurarea energiei unei particule care se mişcă într-un 
cîmp de forţe cunoscut, de exemplu a electronului din 
atomul de hidrogen. în mecanica clasică ne putem imagina 
că am observat poziţia şi viteza particulei şi că apoi cal¬ 
culăm din prima energia potenţială şi din a doua energia 
cinetică, iar după aceea le-am adunat. In mecanica cuantică 
ştim că aceasta riu va duce niciodată la un rezultat precis 

pentru energie, deoarece în mod necesar sau cunoaşterea 
poziţiei, sau cea a vitezei, sau ambele trebuie să fie impre¬ 
cise. Totuşi, putem afla energia şi în mod direct. De exemplu, 
întrucît cunoaştem nivelele de energie din atomul de hidro¬ 
gen şi frecvenţa radiaţiei emise la tranziţia de pe un nivel 
pe celălalt, putem studia atomul care tocmai a emis un 
foton corespunzător diferenţei de energie dintre nivelul cu 
n = 2 şi cel cu n = 1, adică dintre primul nivel excitat 
şi nivelul fundamental. Putem observa fotonul după ce 
l-am făcut să treacă printr-o prismă, astfel încît să-i cunoaş¬ 
tem lungimea de undă şi frecvenţa. Ştim, prin urmare, 
că atomul a efectuat tranziţia din prima sa stare excitată 
în starea fundamentală, şi deci, dacă ne aranjăm astfel 
încît să-l protejăm de alte influenţe perturbatoare, el se va 
afla acum cu certitudine pe nivelul său fundamental, a 
cărui energie este cunoscută. 

Şi în asemenea situaţii principiul de nedeterminare im¬ 
pune o limitare în sensul ca produsul zt trebuie să fie mai 
mare decît constanta lui Planck/z; aici e este limita erorii în 
cunoaşterea energiei, iar t este un timp a cărui semnificaţie ur¬ 
mează s-o explicăm. Se afirmă uneori că în această regulă t 
măsoară imprecizia în cunoaşterea momentului la care se 
referă observaţia. Cu alte cuvinte, ideea ar fi următoarea: 
ştim că într-un moment oarecare particula avea o anumită 
energie, dar nu ştim cînd anume era acest moment, şi ne¬ 
determinarea va fi cu atît mai mare, cu cît energia este dată 
cu precizie mai mare. Totuşi, această interpretare nu este 
cea corectă, după cum se poate vedea imediat din exem¬ 
plul atomului de hidrogen în starea sa fundamentală. Aici 
am aflat energia cu precizie, adică eroarea posibilă z este 
extrem de mică, şi totuşi, din moment ce atomul rămîne în 
această stare atît timp cît nu există nici o influenţă pertur¬ 
batoare, putem alege orice moment ulterior dorim şi să 
spunem că în acest moment energia este cunoscută. 

De fapt există două moduri corecte de a interpreta această 
regulă. Prima este următoarea: dacă energia particulei (sau 
a atomului) variază sub influenţa unor factori externi sau 
prin emisie de radiaţie, şi dacă energia sa rămîne constantă 
numai un timp t, atunci energia este determinată în acest 
caz cu o precizie pînă la z, astfel încît zt să fie mai mare 
decît h. Sub această formă, regula se poate aplica atomului 
de hidrogen. Energia stării fundamentale este determinată 
exact, deoarece, atunci cînd atomul nu este perturbat, el îşi 

păstrează aceeaşi energie un timp nelimitat. Dar în orice 
stare excitată atomul are posibilitatea să emită lumină şi 
deci nu va rămîne într-o asemenea stare decît un interval 
de timp limitat. Nu putem prevedea cu precizie durata aces¬ 
tui interval, deoarece aici intervin din nou legile probabili¬ 
tăţii, dar, în medie, timpul este cunoscut. Energia oricărei 
stări excitate sau a oricărui nivel din atom, altul decît 
cel fundamental, nu este deci stabilită cu precizie, ci este 

afectată de o imprecizie de aproximativ — , unde t este 

viaţa medie a stării excitate, sau timpul după care, în 
medie, se va emite o cuantă de lumină. 

Deoarece energia cuantei de lumină trebuie să fie egală 
cu diferenţa dintre energiile atomului înainte şi după emisie, 
şi ea trebuie să fie afectată de o imprecizie şi deci lumina 
observată într-un spectograf nu va fi strict monocromatică, 
ci va avea o împrăştiere de frecvenţe într-un mic interval. 
Că această afirmaţie este corectă rezultă dintr-un argument 
simplu. Să presupunem că avem un mare număr de atomi 
de hidrogen cărora le aplicăm o perturbaţie, de exemplu 
provocăm o descărcare electrică intensă prin hidrogen ga- 
zos, descărcare ce va excita un mare număr de atomi pînă 
la prima stare excitată; gazul devine luminescent, adică 
emite lumină. Totuşi, această lumină durează numai un 
timp scurt, deoarece după un timp t cei mai mulţi atomi 
vor cădea în starea lor fundamentală şi vor înceta să ra¬ 
dieze. Lumina pe care o observăm este deci un pachet de 
unde de durată limitată, ca în figura 24. Am văzut în cap. 3 
că un asemenea pachet de unde se compune din unde cu 
o anumită împrăştiere a lungimilor de undă sau a frecven¬ 
ţelor, iar această împrăştiere a frecvenţelor este toc- 
1 

mai —, t fiind durata. Aceasta dă tocmai împrăştierea 

corectă pentru energiile fotonilor corespunzători. Liniile 
spectrale au în realitate totdeauna o lărgime finită. într-o 
experienţă ideală în care se evită orice influenţe perturba¬ 
toare, s-ar observa o „lărgime naturală", avînd exact mă¬ 
rimea prevăzută de consideraţiile de mai sus. 

Regula conform căreia zt nu poate fi mai mic decît h 
poate fi interpretată şi în alt mod. Să considerăm un elec¬ 
tron care se mişcă într-un atom de hidrogen pe o orbită 
foarte mare, astfel încît să-l putem descrie cu ajutorul 
unui pachet de unde de întindere mică în raport cu raza 

orbitei, dar avînd totuşi un interval de viteze suficient de 
mic pentru ca întregul pachet să se deplaseze pe o orbită 
fără a se împrăştia imediat. Şi în acest caz se confirmă 
că, dacă cunoaştem energia cu o eroare posibilă e, pachetul 
de unde trebuie să se extindă cel puţin pe o distanţă vt, 
unde v este viteza centrului pachetului de unde. Cu alte 
cuvinte, momentul în care electronul va trece prin orice 
punct dat de pe orbita sa este în acest caz afectat de nede¬ 
terminarea t, şi e t trebuie să fie din nou egal cel puţin cu 
h. Pentru o orbită mare, timpul de revoluţie, adică timpul 
necesar în mecanica clasică pentru ca electronul să se în¬ 
toarcă la punctul său de plecare, este de asemenea egal cu 
perioada undei luminoase care ar fi emisă de un asemenea 
electron. Deoarece pentru orbite foarte mari legile cuantice 
devin identice cu concluziile fizicii clasice (aceasta con¬ 
stituie „principiul de corespondenţă", care a avut o mare 
importanţă istorică în dezvoltarea legilor cuantice), şi aici 

\ 

frecvenţa luminii emise va fi egală cu —, iar energia cuantei 

ţţ 

de lumină ~ . Diferenţa de energie dintre nivelele de ener¬ 
gie imediat vecine, egală cu energia cuantei de lumină 
emise la o tranziţie între aceste nivele, este deci aproxi¬ 
mativ egală cu — , unde t este perioada de revoluţie. Re¬ 
zultă că poziţia electronului pe orbita sa trebuie să fie 
complet necunoscută dacă energia este cunoscută suficient 
de bine pentru a putea distinge un nivel de energie de celă¬ 
lalt. Aceasta arată din nou că nu trebuie să încercăm să 
descriem tranziţiile electronului de pe o orbită pe cea urmă¬ 
toare prin legile mecanicii clasice. 

Să rezumăm rezultatele la care am ajuns în acest capitol. 
Am văzut că atît cuantele de lumină, cît şi electronii tre¬ 
buie consideraţi ca particule, dar că nu putem 'urmări miş¬ 
carea sau comportarea acestor particule de la un punct la 
altul, aşa cum eram obişnuiţi din capitolele precedente. 
Comportarea lor este descrisă de unde, din amplitudinile 
cărora putem deduce probabilităţile rezultatelor obţinute 
la diferite observaţii asupra acestor particule. Astfel consta¬ 
tăm că nu există contradicţie între proprietăţile corpus- 
culare şi cele ondulatorii ale luminii sau ale substanţei, 
pentru ambele tipuri de proprietăţi existînd dovezi directe 
simple; totodată am văzut că natura ondulatorie a electro- 

nilor explică stabilitatea atomilor la anumite energii, dimen¬ 
siunile unui atom normal şi poziţia liniilor spectrale ale 
luminii emise sau parţial absorbite de către un gaz la tre¬ 
cerea luminii prin acel gaz. în capitolele următoare vom 
vedea în continuare cum aceste legi noi explică complet 
comportarea atomilor şi a sistemelor de atomi în toate 
împrejurările imaginabile. 

Pentru rezolvarea acestor probleme a trebuit să limităm 
noţiunile de poziţie, viteză şi mişcare, cu care ne-a obiş¬ 
nuit experienţa noastră de toate zilele şi cîteva secole de 
fizică clasică, precum şi să recunoaştem că aceste noţiuni 
pot fi folosite fără ambiguitate numai în măsura în care 
pot fi legate de observaţii reale care, în principiu, să nu 
contravină legilor teoriei cuantice. în particular sîntem 
obligaţi să renunţăm la posibilitatea unei descrieri cauzale 
complete a proceselor mecanice, adică de a cunoaşte vreodată 
starea unui atom cu o asemenea precizie încît soarta sa 
ulterioară să poată fi complet prezisă, aşa cum un astro¬ 
nom poate prezice poziţia în viitor a unei stele pe cer. 
Aceasta nu ne împiedică însă să prevedem cu certitudine 
comportarea corpurilor care conţin sisteme mari de atomi, 
deoarece legile întîmplării, asociate cu legile cuantice ale 
probabilităţii, permit să se facă asemenea predicţii cu 
toată precizia care ar fi vreodată necesară, întocmai ca în 
cazul teoriei cinetice despre care am vorbit în cap. 5. 

Proprietăţile atomilor 


HIDROGENUL ŞI HELIUL 

în capitolul precedent am prezentat succint noile legi 
cuantice la care ne-au condus multiplele contradicţii 
aparente întîlnite în studierea atomului cu ajutorul cunoş¬ 
tinţelor noastre asupra legilor naturii. Principalele fapte 
pe care le-am folosit au fost: dovezile asupra existenţei cuan¬ 
telor de lumină furnizate de efectul fotoelectric, efectul 
Compton şi lumina emisă de un corp încălzit, dovezile 
asupra naturii ondulatorii a electronilor (şi a altor particule) 
furnizate de difracţia electronilor şi faptul că atomul are 
dimensiuni finite şi că electronii nu cad pe nucleu. 

Nu trebuie, totuşi, uitat că acestea nu sînt decît exemple 
alese dintr-un material experimental vast, care indică la 
fiecare pas eşecul vechilor legi, şi că noile legi nu au fost 
definitiv acceptate decît atunci cînd s-a constatat că ele pot 
explica în mod firesc toate faptele cunoscute în legătură cu 
atomii şi că pot prezice noi regularităţi, care ulterior au 
fost confirmate de experienţă. 

Pentru a putea dobîndi această nouă concepţie a trebuit 
abandonată descrierea atomilor prin reprezentări simple, 
bazate pe o comparaţie cu mişcarea corpurilor la scară 
macroscopică. A trebuit să recunoaştem că noţiuni ca po¬ 
ziţie şi mişcare ale obiectelor sînt prejudecăţi la care ne-a 
condus experienţa noastră cu obiectele mari din viaţa prac¬ 
tică. A trebuit să acceptăm contradicţii aparente, cum ar 
fi că electronul este într-un sens particulă şi într-alt sens 
undă; am văzut că acestea nu sînt contradicţii reale, ci 
indică doar inaplicabilitatea raţionamentelor clasice la fe¬ 
nomenele ce se petrec la scară atomică. 

în capitolul precedent am schiţat esenţa noilor legi, dar 
pentru simplitate am lăsat deoparte unele rafinamente. în 
acest capitol va trebui să ne completăm tabloul şi să descriem 
unele concluzii foarte generale ce se pot trage din legile 
cuantice. Aceasta ne va permite să dispunem de o serie 

completă de legi, pe care le vom putea folosi pentru studiul 
integral al comportării atomilor, studiu al cărui rezultat 
îl vom schiţa în acest capitol. Se va vedea atunci că întreaga 
comportare a atomilor — ca şi a materiei, care e constituită 
din atomi — se încadrează perfect în acest tablou şi că legile 
cuantice o descriu tot atît de complet cum descrie meca¬ 
nica clasică mişcarea planetelor sau mecanismul unui ceas 
ori cum descriu legile cîmpului electromagnetic ale lui Max¬ 
well comportarea unui generator electric, a unui aparat de 
radio sau propagarea undelor de lumină. 

Pentru început vom discuta unele dintre problemele legate 
de studierea atomilor mai mari decît atomul de hidrogen, 
care are un singur electron. Studiul riguros al atomilor cu 
mai mulţi electroni nu este uşor de făcut; aici sînt necesare 
noi noţiuni, care vor fi expuse mai tîrziu, dar pentru moment 
vom privi problema ca şi cum electronii nu ar exercita forţe 
unul asupra celuilalt, ci fiecare s-ar mişca independent 
într-un cîmp de forţe. Această simplificare este similară cu 
cea pe care o facem atunci cînd vorbim despre mişcarea 
Pămîntului sau a altei planete în jurul Soarelui ca şi cum 
ar exista numai Soarele şi planeta respectivă, neglijînd 
existenţa altor planete. In mecanica sistemului solar avem 
însă motive mult mai temeinice pentru a proceda astfel 
decît în mecanica atomului, deoarece forţa gravitaţională 
între două corpuri depinde de masele lor. Soarele fiind cu 
mult mai greu decît oricare dintre planete, forţa de atrac¬ 
ţie a Soarelui asupra Pămîntului este cu mult mai puternică 
decît cea a lui Marte sau a lui Venus de exemplu, chiar la 
distanţe similare. în atom însă forţele sînt de natură elec¬ 
trică şi depind de sarcina particulelor. Or, sarcina electrică 
globală a tuturor electronilor dintr-un atom este egală ca 
mărime (deşi desemn contrar) cu sarcina nucleului. Rezultă 
că forţele exercitate asupra unui electron de către ceilalţi 
electroni nu sînt foarte slabe. Totuşi, va fi util să studiem 
pentru început problema simplificată, deoarece astfel vor 
apărea unele elemente importante şi vom vedea mai tîrziu 
cum putem îmbunătăţi rezultatele. 

Să considerăm deci atomul care urmează hidrogenului 
în tabloul elementelor: heliul, al cărui nucleu are o sarcină 
pozitivă de două ori mai mare decît a protonului. Atomul 
de heliu neutru conţine doi electroni. Dacă neglijăm influ¬ 
enţa -reciprocă dintre aceşti electroni, fiecare dintre ei ar 
trebui să fie reprezentat de către o undă de tipul celei discu- 

tate mai înainte. Fiecare dintre aceste unde aparţine unui 
nivel de energie caracterizat printr-un „număr cuantic", n\ 
starea de energie minimă, în care electronii sînt cel mai 
puternic legaţi, se obţine luînd pentru fiecare electron ni¬ 
velul cel mai jos, adică acela pentru care n = 1. în capito¬ 
lul precedent s-a arătat că energia acestui nivel este, pentru 

4tz ni€^ 

hidrogen, egală cu-——, unde m era masa electronului, e 


sarcina electronului (egală în valoare absolută cu a proto¬ 
nului) şi h constanta lui Planck. Semnul minus arată că 
energia este negativă, adică pentru a îndepărta electronii 
trebuie efectuat un lucru mecanic. Termenul e 4 din această 

formulă apare datorită legii lui Coulomb, care spune că forţa 
e 2 

este egală cu — . In cazul heliului, unde nucleul are o 

r 2 e* 

sarcină pozitivă egală cu 2e, forţa devine — şi deci nivelul 


de energie cel mai de jos al unui electron în atomul de heliu 
devine —t—1 > adică de patru ori mai mare decît în ca¬ 


/z a 


zul hidrogenului. Cu alte cuvinte, energia necesară pentru a 
îndepărta un electron din atomul de heliu ar trebui să fie 
aproximativ de patru ori mai mare decît în cazul hidroge¬ 
nului. De fapt, aceste cifre sînt exagerate, deoarece nu am 
ţinut seama de respingerea dintre cei doi electroni. Dar, în 
linii mari, rezultatul este corect: este cu mult mai greu să 
îndepărtăm un electron dintr-un atom de heliu decît din- 
tr-un atom de hidrogen, adică să ionizăm un atom de heliu. 
De exemplu, dacă se umple cu heliu un tub de tipul celui 
folosit în reclamele luminoase, nu va trece curent prin el 
decît atunci cînd tensiunea electrică de la bornele sale este 
considerabil mai mare decît aceea care ar fi necesară în cazul 
unui tub umplut cu hidrogen. Mecanismul descărcării este 
următorul: electronii liberi sînt acceleraţi de cîmpul electric 
şi, ciocnindu-se cu atomii, pot smulge din ei electroni, ceea 
ce duce la apariţia unor ioni pozitivi. Aceştia se îndreaptă 
spre capătul negativ al tubului, în timp ce electronii smulşi 
se îndreaptă- spre cel pozitiv. Dobîndind suficientă viteză, 
aceşti electroni pot, la rîndul lor, să ionizeze alţi atomi. 
Descărcarea se poate menţine numai dacă electronii au posi¬ 
bilitatea să dobîndească pe parcurs suficientă energie pen¬ 
tru a provoca ionizări prin ciocnire; prin urmare, tensiunea 
la care porneşte descărcarea poate fi considerată ca o măsură 
a energiei necesare pentru ionizare. 

Ne putem îndrepta atenţia şi spre nivelele energetice su¬ 
perioare ale atomului de heliu. Ştim din discuţiile purtate 
in capitolul precedent că lumina poate ridica energia ato¬ 
mului pe un nivel energetic superior, cu condiţia ca energia 
umantei de lumină să fie exact egală cu diferenţa de energie 
dintre noul şi vechiul nivel. In reprezentarea noastră sim¬ 
plificată, toate nivelele energetice ale unui electron din ato¬ 
mul de heliu ar trebui să fie de patru ori mai înalte decît cele 
ale hidrogenului. Pentru a ridica un atom deheliu pe un nivel 
energetic superior, sau, cum se mai spune, pentru a-1 excita, 
cuantele de lumină ar trebui să aibă o energie de aproxima¬ 
tiv patru ori mai mare decît cele care pot excita un atom de 
hidrogen. Întrucît energia unei cuante de lumină este egală 
cu produsul dintre constanta lui Planck şi frecvenţa cuantei, 
este deci necesară o lumină de frecvenţă de patru ori mai 
mare. Şi aici cifra patru este exagerată, deoarece nu am 
ţinut seama de respingerea dintre electroni, dar se verifică 
într-adevăr că liniile spectrale ale heliului, adică frecven¬ 
ţele luminii care pot excita gazul şi care sînt deci puternic 
absorbite cînd trec prin el, sînt mult mai mari decît în 
cazul hidrogenului, fiind situate mult mai departe în 
ultraviolet. Pînă aici reprezentarea noastră este deci în 
bună concordanţă cu faptele experimentale. 


ALŢI ATOMI UŞORI. 

PRINCIPIUL DE EXCLUZIUNE 

Dar această explicaţie simplă nu mai este valabilă dacă 
mergem mai departe. Să considerăm atomul următorului 
element: litiul, care are un nucleu cu o sarcină pozitivă 3e 
şi deci în stare neutră trei electroni orbitali. Conform raţio¬ 
namentelor noastre, ar trebui ca electronii din litiu să fie 
legaţi de aproximativ nouă ori mai puternic decît cei de 
hidrogen, atomii de litiu să fie mult mai greu de ionizat 
decît cei de hidrogen sau de heliu, iar lumina care poate 
fi absorbită de litiu să fie situată încă mai departe în ultra¬ 
violet decît cea absorbită de hidrogen sau de heliu. Reali¬ 
tatea este însă alta. Litiul se ionizează mai uşor decît hi¬ 
drogenul, deci mult mai uşor decît heliul. Pentru a produce 
o descărcare într-un tub care conţine vapori de litiu este 
suficientă o tensiune electrică foarte joasă, iar dacă se des¬ 
compune într-un spectroscop lumina care a trecut prin 

vapori de litiu, liniile de absorbţie încep în roşu şi nicidecum 
în domeniul ultraviolet al spectrului. Dacă punem într-o 
flacără puţină sare de litiu, obţinem o culoare roşie caracte¬ 
ristică, datorită emisiei aceleiaşi linii. Mecanismul este aici 
următorul: la ciocnirea dintre atomii care se mişcă cu viteză 
mare în flacără, unii atomi sînt excitaţi pe primul nivel de 
energie deasupra stării lor normale. Ei pot pune în libertate 
această energie suplimentară, emiţînd cuante de lumină a 
căror frecvenţă corespunde frecvenţei luminii roşii. 

Atomii de litiu nu se comportă deci conform reprezentării 
noastre simplificate: prin urmare, este necesară o lărgire 
a legilor învăţate pînă aici. Această dificultate este legată 
numai de prezenţa celui de-al treilea electron. O dată înde¬ 
părtat acesta, adică atunci cînd considerăm un ion de litiu 
care conţine doi electroni în loc de trei, el se comportă în 
concordanţă perfectă cu aşteptările noastre. In particular, 
energia necesară pentru a îndepărta un alt electron este 
într-adevăr cu mult mai mare decît cea necesară pentru a 
îndepărta un electron dintr-un atom neutru de heliu. 

S-a observat că comportarea atomului de litiu ar cores¬ 
punde bine modelului de pînă acum dacă s-ar presupune că 
cel de-al treilea electron nu ocupă nivelul de energie cel 
mai de jos (n = 1), ci cel următor cu n = 2. In primul rînd, 
în ecuaţiile din cap.7, în energia fiecărui nivel apărea la 
numitor pătratul numărului cuantic n. Cu alte cuvinte, 
energia corespunzătoare la n = 2 ar trebui să fie egală cu 
un sfert din cea corespunzătoare la n = 1. De asemenea şi 
raza sferei în care este extinsă unda asociată electronului 
este proporţională cu n 2 , astfel încît unda asociată celui 
de-al treilea electron ar trebui să se întindă pe o regiune 
mult mai mare decît a primilor doi. Rezultă deci că trebuie 
să ne imaginăm cel de-al treilea electron ca mişcîndu-se 
într-un cîmp electric produs de nucleu (sarcina -j-3e), încon¬ 
jurat foarte strîns de primii doi electroni (care poartă lao¬ 
laltă o sarcină de — 2e). Comportarea sa trebuie deci să fie 
similară celei a unui electron din apropierea unui mic centru 
care poartă o singură sarcină pozitivă -\-e. Energia atomu¬ 
lui va fi deci aproximativ egală cu cea a unui atom de hidro¬ 
gen avînd n = 2. Cu alte cuvinte, energia necesară pentru 
a îndepărta ultimul electron dintr-un atom de litiu ar trebui 
să fie de numai un sfert din energia de ionizare a hidrogenu¬ 
lui. Ea este, de fapt, numai de 2—3 ori mai mică decît cea 
a hidrogenului, dar, avînd în vedere reprezentarea grosolană 

ile care ne folosim pentru moment, discrepanta nu este sur¬ 
prinzătoare. 

Rezultă deci că starea normală a atomului de litiu cores¬ 
punde unui nivel energetic la a cărui existenţă trebuia să 
ne aşteptăm, numai că n-am fi crezut ca el să fie nivelul cel 
mai de jos. Situaţia se prezintă ca şi cum ultimul electron 
u-ar putea fi capabil să ajungă în starea n = 1 dacă în ea 
se află deja doi electroni. 

Să considerăm următorii atomi. După litiu urmează be- 
riliul, al cărui atom are patru electroni. Dovezile experi¬ 
mentale arată că cel de-al patrulea electron, ca şi al treilea, 
nu poate sta decît pe nivelul al doilea, adică cel cu n = 2. 
Adăugînd succesiv sarcini pozitive nucleului şi respectiv 
electroni, astfel încît atomii rezultanţi să fie neutri, adică 
considerînd pe rînd atomii de bor, carbon, azot, oxigen, 
fluor şi neon, constatăm că se comportă cu toţii ca şi cum 
ar avea numai doi electroni în starea n = 1, iar ceilalţi 
s-ar afla în starea n = 2. Urmărind acest şir de atomi, con¬ 
statăm că forţa de atracţie a nucleului devine din ce în ce 
mai mare, ceea ce are ca consecinţă faptul că unda asociată 
electronilor exteriori devine din ce în ce mai puţin extinsă 
în spaţiu, astfel încît dimensiunile atomului scad; cîmpul 
devenind din ce în ce mai puternic, deci unda electronică 
mai concentrată, energia de ionizare creşte şi ea progresiv. 
In particular, ultimul din acest şir, gazul rar neon, este 
din nou foarte greu ionizabil. Energia sa de ionizare este 
aproape la fel de mare cu cea a Deliului şi deci mai mare 
decît cea a hidrogenului; liniile sale de absorbţie încep abia 
în ultraviolet. 

Următorul atom este cel de sodiu, al cărui nucleu conţine 
de 11 ori sarcina electrică a protonului şi este înconjurat 
de 11 electroni. Aici.se repetă situaţia pe care am găsit-o la 
litiu. Sodiul se ionizează uşor, mai uşor chiar decît litiul, 
şi din toate punctele de vedere comportarea celui de-al 11-lea 
electron sugerează că el se află acum pe cel de-al treilea ni¬ 
vel, acela cu n = 3. Continuînd seria elementelor, consta¬ 
tăm că această situaţie se repetă. 

Cum putem explica această comportare? S-a crezut la 
început că motivul pentru care nu pot exista mai mult de 
doi electroni pe nivelul cel mai de jos, pe prima orbită elec¬ 
tronică, şi mai mult de opt pe următorul îl constituie forţa 
de respingere dintre electroni, dar un studiu matematic mai 
amănunţit a invalidat această explicaţie. Dacă, de exemplu, 



studiem fără nici o simplificare problema celor trei electroni 
în cîmpul nucleului de litiu, rezultatul obţinut arată în 
mod limpede că starea de energie minimă corespunde stării 
în care toţi cei trei electroni ar avea n = 1, deşi în această 
stare energia de atracţie ar fi puţin micşorată, datorită res¬ 
pingerii dintre electroni. De ce totuşi nu este întîlnită 
această stare în natură? 

Pauli şi-a dat seama că acest fapt constituie un nou ele¬ 
ment de informaţie, cu caracter fundamental, de cea mai 
mare importanţă şi care nu poate fi o consecinţă a legilor 
cuantice expuse pînă aici. Trebuie, dimpotrivă, să-l privim 
ca pe o nouă regulă independentă care trebuie adăugată a- 
cestor legi. 

Pentru a găsi conţinutul precis al acestei reguli, trebuie 
să ne amintim menţiunea din cap.7, şi anume că nivelului al 
n-lea din atomul de hidrogen îi corespund n 2 unde diferite. 
Cu alte cuvinte, există numai o undă pentru n = 1, patru 
pentru n = 2, nouă pentru n = 3 etc. Or, am văzut că în 
atom s-ar părea să existe loc pentru doi electroni pe nivelul 
cel mai de jos (n = 1), opt electroni pe următorul (n = 2) etc., 
ca şi cum ar fi loc pentru de două ori atîţia electroni cîte 
unde electronice posibile există. Nu pot exista mai mult 
de doi electroni într-o stare descrisă de una şi aceeaşi undă. 
Putem spune că nu pot exista mai mult de doi electroni în 
aceeaşi stare de mişcare. Cu alte cuvinte, trebuie exclus 
orice aranjament posibil de electroni care ar fi compatibil 
cu legile mecanicii ondulatorii, dar care ar avea mai mult 
de doi electroni în aceeaşi stare de mişcare. In esenţă, acesta 
este conţinutul principiului de excluziune sugerat de Pauli, 
care acum reprezintă unul dintre principiile importante ale 
fizicii atomice. 

Motivul pentru care tocmai doi electroni se pot mişca în 
acelaşi mod este legat de o nouă descoperire, pe care o vom 
discuta acum mai amănunţit, anume de spinul 1 electronului. 
Astfel, trebuie să ne imaginăm că în timp ce se mişcă în 
atom, electronul se roteşte şi în jurul propriei sale axe, ase¬ 
mănător cum Pămîntul se roteşte în jurul axei sale în timp 
ce îşi urmează drumul pe orbită în jurul Soarelui. Vom ve¬ 
dea mai tîrziu că există două moduri posibile în care se poate 
roti electronul, în orice stare de mişcare dată. Aceasta su- 


1 în limba engleză „to spin“ înseamnă a se roti în jurul propriei 
axe. (Nota traci.) 



forează, de exemplu, că în stare normală cei doi electroni 
ai heliului se rotesc în sensuri opuse, ceea ce este valabil 
pentru oricare electroni ce ocupă împreună indiferent care 
altă stare dintr-un atom mai mare. Dacă se ţine seama de 
spin, principiul de excluziune spune deci că mai mulţi elec- 
Ironi nu pot fi niciodată exact în aceeaşi stare dacă starea 
este specificată atît prin mişcarea electronului, cît şi prin 
spinul său. 

Aşa cum am mai menţionat, acest principiu de excluziune 
nu poate fi dedus din legile cuantice, ci este un fapt indepen¬ 
dent, în sprijinul căruia vom mai întîlni multe dovezi con¬ 
vingătoare. Atunci cînd ne vom ocupa de teoria electronului 
pozitiv, vom vedea că principiul de excluziune este vital 
legat de celelalte legi, în sensul că fără el celelalte legi ar 
duce la consecinţe destul de nefireşti. 


MOMENTUL CINETIC 

Pentru a înţelege faptele legate de spinul electronului, 
precum şi alte caracteristici importante ale atomilor, tre¬ 
buie să înţelegem rolul pe care îl joacă momentul cinetic 
în teoria cuantică. 

Am întîlnit momentul cinetic în cap. 1 şi am văzut că 
este o noţiune utilă în mecanică. El măsoară mişcarea în 
jurul unei axe. Un obiect care se mişcă sub acţiunea unei 
forţe centrale, adică a unei forţe dirijate dinspre un centru 
fix, are momentul cinetic constant. Această afirmaţie ne-a 
permis să obţinem simplu unele informaţii cu privire la 
mişcarea sa ulterioară. Dacă între mai multe obiecte se 
exercită forţe reciproce, momentul lor cinetic total nu va 
fi afectat. 

Pentru a discuta momentul cinetic în teoria cuantică, să 
studiem mai întîi o problemă foarte simplă: fie un electron 
care nu se poate mişca liber decît pe un cerc de rază r, ca o 
mărgea înşirată pe un fir circular. Dacă nu există frecare, 
energia sa cinetică ar trebui să rămînă constantă. Dacă, 
aşa cum am făcut în capitolul precedent, introducem noţi- 
ţiunea de undă, lungimea acesteia va fi constantă. Deoarece 
drumul este închis, unda nu se va potrivi cu drumul electro¬ 
nului decît dacă circumferinţa cercului conţine un număr 

întreg m de unde complete. în figura 44 s-a trasat o linie 
subţire în aşa fel, încît distanţa sa pînă la cerc sa indice 
amplitudinea undei. 

Util izînd formula lui Broglie X = — , unde p este im- 

P 


pulsul electronului, obţinem p= — = m — 


Acest rezultat 


o 


m=i 


m = 2 



Fig. 44. Unde pe un cerc 


este similar cu cel găsit în cazul cutiei, prin faptul că şi în 
această mişcare nu sînt posibile decît numai anumite viteze, 
deci numai anumite energii bine determinate. Pentru tn — 0, 
electronul nu se mişcă de loc. Amplitudinea undei, şi deci 
probabilitatea de a găsi electronul, este aceeaşi de-a lungul 
întregii circumferinţe. Pentru orice alt tn, electronul se 
poate mişca pe cerc în ambele sensuri, iar pentru a distinge 
cele două cazuri folosim pentru tn numere pozitive şi ne¬ 
gative. 

Să presupunem că cercul este orizontal şi să luăm o axă 
verticală care trece prin centrul său. Momentul cinetic faţă 
de această axă este egal, conform celor spuse în cap. l,cu 
distanţa r de la axă înmulţită cu proiecţia impulsului par¬ 
ticulei pe o direcţie perpendiculară pe această distanţă. în 
cazul nostru, aceasta este chiar impulsul total, astfel încît 

momentul cinetic este pr, sau m~. Rezultă că momentul 

2n 

h 

cinetic este un multiplu de — , adică un multiplu al „uni- 
lăţii" de moment cinetic. 

Raza r nu mai figurează în ultimul calcul şi rezultatul 
este acelaşi indiferent dacă cercul este mare sau mic, deşi, 
evident, pentru a avea acelaşi moment cinetic pe un cerc 
mai mic particula trebuie să se mişte cu un impuls mai mare, 
adică cu o viteză mai mare. Această independenţă de rază 
sugerează că rezultatul ar putea fi valabil chiar atunci cînd 
mişcarea particulei nu este limitată la un cerc. Şi într-adevăr 
se constată că aşa stau lucrurile, însă demonstrarea acestei 
laturi a fenomenului ar necesita o tratare matematică. Să 
considerăm mai întîi cazul unei particule care se mişcă în- 
(r-un plan. Şi aici constatăm că momentul său cinetic este 

mereu egal cu un multiplu de — , iar unda care descrie 

2n 

particula este de genul celei schiţate în figura 45 ; în această 
figură am ilustrat cazul unui moment cinetic egal cu 3 —-, 

sau, cum spunem prescurtat, de trei unităţi. Regiunile ha¬ 
şurate indică unde este pozitivă amplitudinea undei, între 
aceste regiuni amplitudinea fiind negativă. Dacă urmărim 
orice linie închisă care înconjură cercul, unda va trece de 
trei ori de la pozitiv la negativ şi viceversa. Astfel, la orice 
distanţă ne-am afla de centru, pentru a-1 înconjura trecem 
totdeauna prin trei unde complete. 

Acest rezultat, anume că dacă măsu- 
răm momentul cinetic obţinem întotdeauna lj*|^ 

un număr întreg de unităţi, adică un 

multiplu întreg dej-, este o consecinţă a l|||s ^|I|Ş 

naturii ondulatorii a luminii, întocmai ca şi Fig 45 undă 
faptul, stabilit în capitolul precedent, că orice într-un plan, 
măsurare a energiei va arăta că ea cores- m = 3 

punde exact unuia dintre nivelele energe¬ 
tice ale atomului considerat. Mai departe, în legătură cu 
experienţa Stern şi Gerlach, vom vedea că o asemenea 
măsurare a momentului cinetic este realizabilă în practică 
şi nu reprezintă doar un exerciţiu. 

Să considerăm acum cazul real al electronului care se 
mişcă în spaţiu în vecinătatea unui centru atractiv, ca în 

atomul de hidrogen. Şi aici se ajunge la rezultatul că măsu¬ 
rarea momentului cinetic în raport cu o axă arbitrară care 
trece prin centrul atractiv nu poate da decît un număr întreg 
de unităţi. La prima vedere avem de-a face cu o contradicţie. 
Anume, conform definiţiilor momentului cinetic discutate 
în cap. 1, se poate arăta că, dacă cunoaştem momentul cine¬ 
tic al unei particule în raport cu trei axe rectangulare (o 
axă verticală, una în direcţia est-vest şi alta în direcţia 
nord-sud), cunoaştem şi momentul cinetic în raport cu orice 
linie intermediară. De exemplu, dacă momentul cinetic în 
raport cu o axă verticală este mare, iar în raport cu două 
axe orizontale diferite este nul, el trebuie să fie nul şi în 
raport cu orice axă orizontală. In raport cu orice axă în¬ 
clinată faţă de verticală, el va depinde de înclinaţie, fiind 
nul cînd axa este orizontală şi maxim cînd ea este verti¬ 
cală. Situaţia descrisă aici este cea care se realizează de 
fapt atunci cînd orbita particulei este orizontală. 

Este însă evident că acest rezultat, varierea momentului 
cinetic de la zero la valoarea sa maximă cînd variază direcţia 
la care se raportează, nu poate fi compatibil cu faptul că 
acest moment trebuie să fie totdeauna egal cu un număr 
întreg de unităţi. Dacă momentul cinetic nu este egal cu 
zero, trebuie să fie egal cu o unitate sau cu un număr întreg 
de unităţi, dar nu poate varia treptat de la zero la unu. 

Şi acest paradox este rezolvat de principiul de nedetermi¬ 
nare. Dacă cercetăm metodele posibile de măsurare a momen¬ 
tului cinetic, constatăm că orice măsurare a momentului 
cinetic în raport cu o axă trebuie să modifice într-un mod 
imprevizibil măsurarea sa în raport cu o altă axă, astfel 
încît nu putem niciodată cunoaşte în acelaşi timp momentul 
cinetic în raport cu mai multe axe. Legătura dintre acest 
rezultat şi principiul de nedeterminare în forma sa cea mai 
simplă devine evidentă dacă ţinem seama de faptul că cu¬ 
noaşterea momentului cinetic în toate direcţiile ar fixa 
planul orbitei particulei. Aceasta ar fi incompatibil cu 
principiul de nedeterminare, deoarece, presupunînd că pla¬ 
nul ar fi orizontal, am putea cunoaşte astfel imediat înălţi¬ 
mea la care se află particula (anume aceeaşi înălţime cu 
cea la carese află centrul de atracţie în jurul căruia se roteşte) 
şi componenta verticală a vitezei sale (egală cu zero, deoa¬ 
rece particula rămîne în acelaşi plan orizontal). Dar am 
văzut mai înainte că recunoaşterea proiecţiei poziţiei parti- 



culei după o direcţie dată este incompatibilă cu cunoaşterea 
componentei vitezei sale după aceeaşi direcţie. 

Există o singură situaţie în care putem cunoaşte momentul 
cinetic în toate direcţiile, anume cînd el este egal cu zero. 
In mecanica clasică, acesta ar fi cazul unei „orbite" în simplă 
linie dreaptă care trece prin centrul de atracţie şi pe care 
particula s-ar mişca,înainte şi înapoi, dar direcţia acestei 
linii ar fi atunci necunoscută; în orice caz, această reprezen¬ 
tare a mişcării nu trebuie luată prea ad litteram. 

O mărime importantă în mecanica clasică este momentul 
cinetic, „rezultant" Af, definit prin aceea că pătratul său este 
egal cu suma pătratelor momentelor cinetice în raport cu 
trei axe rectangulare M 2 = M\ + M\ + M\. Se constată 
că momentul cinetic rezultant nu depinde de direcţia celor 
trei axe atît timp cît ele sînt rectangulare; dacă alegem 
aceste trei axe astfel încît M 1 şi M 2 să fie nule, rezultă că 
M = M 3 . Aceasta se realizează atunci cînd cea de-a treia 
axă este perpendiculară pe planul orbitei. In mecanica 
cuantică, momentul cinetic rezultant poate fi definit în 
acelaşi mod şi exprimat în aceleaşi unităţi, pătratul său 
fiind totdeauna egal cu 1(1 + 1), unde / poate fi 0,1,2 sau 
orice alt număr întreg pozitiv. Principiul de nedetermi¬ 
nare nu ne împiedică să cunoaştem în acelaşi timp mo¬ 
mentul cinetic rezultant (şi deci pe /) şi momentul cinetic 
în raport cu o axă anumită, care trebuie să fie egal cu un 
număr întreg n de unităţi. Momentul cinetic în raport cu 
o axă oarecare nu poate fi mai mare decît cel rezultant şi 
deci m nu poate fi mai mare decît l. 

Dacă cunoaştem momentul cinetic rezultant şi măsurăm 
momentul cinetic de-a lungul unei axe date, putem obţine 
oricare din rezultatele /, l —1, I —2, ...,—t unităţi, în toate 
cele 21 + 1 posibilităţi. De exemplu, dacă 1 = 1 , tn poate 
fi 1, 0 sau —1. 

Ne putem imagina diferitele stări cu acelaşi moment ci¬ 
netic rezultant ca pe nişte orbite de aceeaşi formă, dar cu 
orientări diferite, ca cele din figura 46 . Remarcăm că, chiar 
pentru / = 1 şi m = 1, momentul cinetic în raport cu o 
axă dată este mai mic decît cel rezultant, care este egal cu 
radicalul din /(Z + l), adică cuţ/2 unităţi, şi deci nu putem 
observa niciodată orbita în starea în care particula ar avea 
momentul cinetic maxim în direcţia dată. La acest rezultat 
trebuia să ne aşteptăm, deoarece în caz contrar am cunoaşte 
planul orbitei, ceea ce am văzut că este imposibil. Acesta 

este motivul pentru care orbitele pentru m = 1 şi m = —1 
au fost desenate în jurul unor axe oblice. Direcţia de încli¬ 
nare a acesteia (spre dreapta sau spre stînga, înainte sau 
înapoi sau în orice alt mod) faţă de direcţia dată trebuie 
să rămînă nespecificată. 

Putem descrie acum ceva mai amănunţit undele care apar¬ 
ţin stărilor energetice joase ale electronului din atomul de 


z z z 



m=1 rru-1 m=0 

Fig. 46. Cum s-ar putea reprezenta orbitele cu / = 1 în cazul 
mişcării în jurul unui centru 

hidrogen. Pentru /i=l există numai o undă, şi ea corespunde 
lui / = 0, deci şi lui m = 0. In acest caz nu există moment 
cinetic. In consecinţă, dacă parcurgem orice curbă în jurul 
centrului, nu observăm nici un fel de oscilaţii ale undei: 
unda este aceeaşi în toate direcţiile. Unda depinde însă de 
distanţa faţă de centru: în figura 47 a am reprezentat am¬ 
plitudinea undei de-a lungul unei linii ce trece prin centrul 
atomului. Ne amintim că pătratul amplitudinii undei re¬ 
prezintă probabilitatea de poziţie a electronului. Cu alte 
cuvinte, pătratul înălţimii curbei din figura 47 a ne spune 
cît este de probabil să găsim electronul în orice punct de-a 
lungul acestei linii. In figura 47 b este dată o secţiune prin 
unda pentru n — 2, tot în cazul unui moment cinetic nul. 
Aici unda are un nod, adică este negativă la distanţe mari 
şi pozitivă în apropierea centrului, şi, în genere, ea este 
extinsă mult mai departe de centru, ceea ce corespunde ra¬ 
zei mai mari sau faptului că electronul este mult mai slab 
legat. Pe lîngă această stare, aceleiaşi energii îi corespund 
încă trei stări, toate avînd n = 2, dar cu / = 1. Una dintre 
ele este reprezentată în figura 47 c. Acum unda este pozi¬ 
tivă de o parte a centrului şi negativă de cealaltă parte. 

In figura 47 d am reprezentat pentru aceeaşi undă o secţiu¬ 
ne printr-un plan ce trece prin centru: aici curbele trasate 
indică linii de amplitudine constantă a undei, ca într-o 
hartă curbele de nivel. Pe linia care trece prin centru ampli¬ 
tudinea este zero, la dreapta ei amplitudinea este pozitivă, 
iar la stînga ei este negativă. Celelalte două stări, pentru 
acelaşi n şi /, sînt similare, dar au direcţii diferite. 


EXPERIENŢE CU FASCICUL ATOMIC. 

SPINUL 

Momentul cinetic corespunzător unei asemenea stări elec¬ 
tronice poate fi detectat în practică, deoarece un electron 
care se roteşte în jurul unei axe poartă o sarcină electrică 
şi se comportă deci ca un mic curent electric într-o mică 
bobină. După cum am văzut în cap. 2, cîmpul magnetic 
exercită o forţă asupra unei asemenea bobine. Am văzut că 
o mică bobină prin care trece curent produce acelaşi cîmp 
magnetic ca şi un mic magnet, fapt folosit în galvanome- 
trul cu cadru mobil, în care acul magnetic al galvanome- 
trului, descris în cap. 2, este înlocuit printr-o mică 
bobină care se poate roti liber şi prin care trece un 
curent electric. O astfel de bobină are tendinţa de a 
se mişca într-un asemenea sens, încît cîmpul său magne¬ 
tic să se opună celui al magnetului exterior. Prin urmare, 
atunci cînd ea se aşază paralel cu cîmpul exterior, ener¬ 
gia ei este mare şi, atunci cînd se aşază în sensul opus, 
energia ei este joasă. Deci dacă cîmpul magnetic nu este 
uniform, ci mai puternic într-un punct şi mai slab în altul, 
o bobină în sensul cîmpului va suferi o forţă îndreptată 
spre cîmpul mai slab, în timp ce una contra cîmpului mag¬ 
netic va fi atrasă spre locul unde cîmpul este mai intens. 

Aceste consideraţii sînt valabile şi pentru atomi, ceea ce 
este exploatat în experienţa Stern şi Gerlach, al cărei 
principiu este schiţat în figura 48. Se evacuează cu grijă un 
tub, astfel încît practic să nu mai rămînă aer în el în afara 
unei mici cantităţi de gaz care poate scăpa din camera Cprin 
nişte găuri foarte fine în ecranele S. Se menţine presiunea ga¬ 
zului atît de scăzută, încît — probabilitatea de ciocnire cu alţi 
atomi fiind foarte mică — fiecare atom să se mişte în linie 
dreaptă. în afara ecranelor nu vor ieşi deci decît atomii care 
vor nimeri pe linia ce uneşte cele două găuri şi se vor mişca pe 

axa tubului de-a lungul liniei punctate din figură. Un aseme¬ 
nea fascicul îngust de atomi este cunoscut' sub denumirea 
de fascicul atomic. Acest fascicul este trecut apoi printre polii 
unui magnet M, care au o asemenea formă încît cîmpul 
magnetic este mult mai intens în apropierea polului de sus 
(în muchie de cuţi,t) decît în apropierea polului de jos (plat). 
Rezultă că un atom al cărui electron se roteşte în acelaşi sens 
cu curentul din electromagnet va fi atras spre cîmpul mai 
slab, adică în jos, iar un atom al cărui electron se roteşte 
în sens opus va fi atras în sus. Dacă electronul se roteşte 
în jurul unei axe orizontale, atomul nu va fi de loc deviat. 

Se poate vedea că deviaţia atomului depinde tocmai de 
momentul cinetic în raport cu linia verticală. Luînd deci 
un atom în care electronul are un moment cinetic rezultant 
corespunzător lui / = 1, momentul cinetic în raport cu axa 
verticală poate fi 1,0, sau —1 unităţi, deci ne aşteptăm ca 
unii atomi să fie deviaţi în sus, alţii în jos, iar alţii să nu su¬ 
fere nici o deviaţie, producînd astfel cele trei linii punctate 
din figură. Atomii sînt interceptaţi pe placa P şi experienţa 
se continuă pînă cînd s-au acumulat suficient de mulţi a- 
tomi pentru ca prezenţa lor să poată fi detectată vizual sau 
pe vreo altă cale. In cazul considerat ar trebui să găsim trei 
urme pe placă: una deasupra liniei centrale, una dedesubtul 
ei şi alta în dreptul acestei linii. Pe de altă parte, dacă a- 
vem de-a face cu un atom pentru care l = 0, adică fără mo¬ 
ment cinetic, acesta nu poate da naştere nici unui curent cir¬ 
cular şi deci nu va suferi nici o deviaţie. In acest caz ar tre¬ 
bui să obţinem o singură urmă, în centru. 

In unele cazuri, rezultatele sînt într-adevăr cele aşteptate. 
De exemplu, în cazul heliului, care are doi electroni în sta¬ 
rea n = 1 şi de aceea / = 0, nu se obţine nici o deviere, aşa 
cum era de aşteptat. Atomii de hidrogen însă, care de ase¬ 
menea nu ar trebui să sufere deviaţie, produc în realitate două 
urme, şi acestea corespund deviaţiilor la care ar trebui să ne 
aşteptăm pentru m — 1 şi m = —1; nu se obţine însă linia 
centrală. 

Explicaţia fenomenului constă în faptul că, aşa cum s-a 
mai menţionat, electronul pare să fie capabil de a se roti 
în jurul propriei sale axe, în afară de mişcarea pe care o efec¬ 
tuează în jurul nucleului. Am văzut că, dacă momentul cine¬ 
tic rezultant este^[/(/+1)] unităţi, există 2/-(-1 stări posibile, 
astfel încît pentru / = 0 , 1 , 2 ,... atomul are 1 , 3 , 5 ,... stări po¬ 
sibile. Intrucît în cazul hidrogenului se obţin două fascicule, 

rezultă că spinul are numai două stări posibile, iar acestea 
se obţin dacă luăm pe / = în acest caz, şi momentul ci¬ 
netic în raport cu orice axă al electronului care şe roteşte în 
jurul axei sale trebuie să fie sau -I , sau —— . Dar, din punct 


de vedere magnetic, rotirea electronului în jurul propriei 
sale axe trebuie să aibă o eficienţă dublă faţă de cea a miş¬ 
cării sale de revoluţie pe orbită, deoarece experienţa arată că, 
atunci cînd momentul cinetic în raport cu direcţia cîmpului 



forţa este aceeaşi ca şi pentru o orbită cum = 1. 


Din punct de vedere istoric, primii care au emis ipoteza 
că electronul se roteşte în jurul propriei sale axe au fost Goud- 
smith şi Uhlenbeck, însă nu în baza experienţelor descrise, 
ci ca rezultat al unui studiu teoretic asupra efectului Zeeman, 
care constă în modificarea liniilor spectrale ale unui gaz a- 
lunci cînd i se aplică un cîmp magnetic intens. In esenţă, 
raţionamentele lor au fost similare cu cele schiţate aici, dar 
descrierea lor ar necesita cunoştinţe matematice mai vaste. 

Astfel, atomul de hidrogen are totuşi un moment cinetic, 
datorit prezenţei spinului electronului, însă heliul nu are, 
deoarece, conform principiului de excluziune al lui Pauli, 
cei doi electroni ai săi, care au acelaşi n şi /, trebuie să aibă 
spinii de semn opus, deci momentele lor cinetice trebuie 
să se anuleze. 


In continuare să considerăm cazul litiului. Cei doi elec¬ 
troni interiori vor avea şi aici spini opuşi; momentul ci¬ 
netic total va depinde aici de care anume dintre cele patru 
orbite posibile cu n = 2 este ocupată de cel de-al treilea elec¬ 
tron. In timp ce, în cazul hidrogenului, cele patru stări 
cu n = 2 au aceeaşi energie, pentru litiu sau orice alt 
element situaţia nu mai este aceeaşi. Explicaţia acestui fapt 
ne-o poate da figura 47. Comparînd figurile 4 7b şi 47c, se 
vede că în prima dintre ele unda este în cea mai mare parte 
concentrată lîngă centru, şi deci, în această stare, probabili¬ 
tatea electronului de a se găsi în apropierea centrului este 
mare. Curba din figura 47c intersectează axa orizontală 
în centru, ceea ce înseamnă că amplitudinea undei şi deci pă¬ 
tratul ei este zero în acest centru. Aici tendinţa electro¬ 
nului este de a sta mai departe de centru. Am văzut în 
cap.l că în mecanica clasică lucrurile stau într-adevăr aşa, 
în cazul unei particule cu moment cinetic, din cauza forţei 

Fig. 47. Unde în atomul de hidrogen: 

a) n = 1, l — 0 | 

b) n = 2, / = 0 Jsecţiuni radiale 

c) n = 2, l = 1 | 



centrifuge; vedem acum că aşa stau-lucrurile şi în teoria cu¬ 
antică. Or, în cazul atomului de litiu, forţa de atracţie exer¬ 
citată asupra electronului este aici mult mai puternică în 
apropierea centrului decît în atomul de hidrogen, deoarece în 
apropierea centrului ecranarea datorită forţei de respingere 
a celor doi electroni interiori este cel mai puţin eficace. 
Deci dacă cele două stări 
au exact aceeaşi energie 
în cazul hidrogenului, 
atunci însă cînd există şi 
electroni interiori, prima 
stare, cu /= 0, va cores- Z 
punde unei atracţii mai 
mari şi deci unei energii 
mai mici. Prin urmare 
ar trebui ca ultimul elec¬ 
tron din litiu să se gă¬ 
sească în starea cu l = 0 Fig. 47 d) n = 2, 1 = l, hartă dc nivel 

si. întocmai ca la hidro- 

* - 

gen, momentul său să fie pur şi simplu egal cu spinul elec¬ 
tronului. Un fascicul de atomi de litiu ar trebui deci să se 
despice în două în aparatul cu fascicul atomic (fig. 48), 
forţa de deviere fiind exact aceeaşi ca în cazul hidrogenului; 
şi, într-adevăr, aceasta se şi constată experimental. 

Următorul atom, beriliul, mai are un al doilea electron în 
starea ti = 2, / =0. Pentru a nu contraveni principiului 
de excluziune, spinul său trebuie să fie opus celui al pri¬ 
mului electron. Rezultă că momentul cinetic al atomului 
este zero şi fasciculul nu ar trebui să se despice. Şi acest re¬ 
zultat este confirmat de experienţă. 

Ajungem acum la bor. Întrucît nivelele cu n = 1 şi n = 2, 
l = 0, sînt ocupate, electronul trebuie să ocupe următorul 
nivel, cel cu ti = 2, l = 1. Momentul cinetic al atomului 
va depinde acum de direcţia spinului electronului faţă de 
orbita sa. Şi aici găsirea celui mai favorabil aranjament este 
o problemă complicată, deoarece atît mişcarea de revoluţie 
a electronului pe orbită, cît şi mişcarea sa de rotaţie în jurul 
propriei sale axe produc cîmpuri magnetice. Dacă se calcu¬ 
lează riguros interacţiunea, se obţine rezultatul că starea de 
energie minimă, deci şi starea normală a atomului, este aceea 
în care direcţia spinului se apropie de o direcţie paralelă cu 
direcţia momentului cinetic orbital pe cît de mult îi permite 

principiul de nedeterminare. Rezultă câ momentele cinetice 
se scad şi, întrucît pentru o orbită poate exista un moment 
cinetic de maximum o unitate în raport cu oricare axă dată 

şi un spin egal cu —unităţi, rezultă o valoare maximă a 


momentului cinetic total de — . Atomul de bor poate avea 

3 

deci (2 X —+ 1) = 4 stări posibile momentului cinetic 

3 1 1 3 

în raport cu o axă fiind — , — , — — sau — . Un fascicul de 

2 2 2 2 


electroni ar trebui deci să se despice în două în aparatul 
Stern-Gerlach, ceea ce seşi constată experimental. Se poate 
găsi de asemenea şi intensitatea forţelor deviatoare. In 
acest calcul apar unele complicaţii, deoarece din punct de 
vedere magnetic spinul este de două ori mai eficace decît 
momentul orbital, însă el poate fi efectuat şi rezultatul său 
este din nou confirmat de experienţă. 


Urmează atomul de carbon. Aici avem doi electroni în 


starea / — 1. Calculele arată că şi aici ei se vor aranja astfel 
încît spinii lor să se adune; momentul orbital total ma¬ 
xim permis de principiul lui Pauli este egal cu unitatea. In 
starea normală a atomului de carbon, spinul total este orien¬ 
tat în sens opus momentului orbital total. Ca urmare, fas¬ 
ciculul de atomi de carbon nu va trebui să se despice. Acest 
fapt nu a fost însă verificat, deoarece vaporii de carbon nu 
se pot produce uşor în practică, dar nu există nici o îndoială 
că experienţele vor da cîndva rezultatul corect. 


Putem continua astfel la atomul de fluor, în care, cu ex¬ 


cepţia uneia singure, toate stările cu n = 2 sînt ocupate. 
In loc să calculăm în mod laborios situaţia fiecărui electron, 

este mai simplu să observăm că, 
dacă am mai adăuga un electron, 
toate locurile ar fi completate şi a- 
tunci momentele cinetice în oricare 
direcţie ar trebui să se anuleze reci- 
C S S AA P proc, deoarece vor exista doi elec- 
Fig. 48. Experienţa cu troni cu / = 1, doi cu / = 0 şi doi 
fasciculul atomic cu / = —1, în timp ce trei dintre 
electroni vor avea, în raport cu 

aceeaşi axă, spinii egali cu -^-şi trei cu — Prin urmare, 



întrucît adăugarea unui singur electron ar anula complet 

momentul cinetic total, fluorul trebuie să aibă un moment 
cinetic egal şi opus cu cel al unui singur electron în starea 
1=1. Cu alte cuvinte, se obţine acelaşi rezultat ca în 
cazul borului, cu excepţia că în stare normală momentele 
orbital şi de spin se adună. Momentul cinetic total al fluo- 


rului în stare normală este astfel egal cu —-. 

2 


In gazul rar neon este ocupat şi ultimul loc în starea 
n = 2; atomul de neon nu are moment cinetic. In următorul 
atom, sodiul, ultimul electron trebuie să fie în starea cu 
n = 3, 1 = 0, ceea ce îi conferă caracteristici în totul 
asemănătoare cu cele ale litiului. 


PĂTURI ELECTRONICE. 
MOLECULE IONICE 


Vedem deci că, urmărind tabloul periodic al elementelor, 
diferitele nivele de energie se umplu în mod succesiv. Se 



K—^—4“ 
Fluor Neon 

Fig. 49. Pături atomice 


K -4>-£■ 

Sodiu 


obişnuieşte ca stările cu numerele cuantice 1,2,3,... să fie de¬ 
numite respectiv păturile 

Figura 49 ilustrează modul în care se umplu în mod treptat 
aceste stări pe măsură ce se adaugă noi electroni. Ea porneşte 
de la nivelele de energie ale hidrogenului, în cazul în care 
electronul ocupă nivelul cel mai de jos. Porţiunea haşurată 
de sus indică energii suficient de mari pentru a îndepărta 
electronul din atom; distanţa dintre nivelul cel mai de jos 
şi începutul regiunii haşurate reprezintă deci energia nece¬ 
sară pentru a ioniza hidrogenul. 

Atragem atenţia asupra faptului că diagramele următoare, 
corespunzînd altor atomi, nu sînt trasate la aceeaşi scară. 
Altfel ar fi trebuit ca fiecare diagramă să fie mai mare decît 
cea care o precedă şi, de exemplu, în cazul sodiului, dis¬ 
tanţa dintre nivelul cel mai de jos şi începutul ionizării ar 
trebui să fie de 100 de ori mai mare decît în cazul hidroge¬ 
nului, iar distanţa dintre ultimul electron şi începutul su¬ 
prafeţei haşurate ar trebui să fie aproape la fel de mare 
ca întreaga figură pentru hidrogen. 

Săgeţile din simbolurile pentru electroni indică direcţia 
spinului. Pentru un electron individual nu are importanţă 
încotro e îndreptat spinul, însă, aşa cum se vede în diagramă, 
electronii care se găsesc în aceeaşi stare de mişcare trebuie 
să aibă neapărat spinii opuşi. 

Trebuie să ne imaginăm în modul următor absorbţia lu¬ 
minii de către atomi: dacă o cuantă de lumină a cărei ener¬ 
gie este exact egală cu cea necesară pentru a obliga un elec¬ 
tron să treacă pe un nivel energetic superior, atomul poate 
utiliza energia ei absorbind-o, iar cuanta dispare. Atomul se 
găseşte atunci într-o „stare excitată", el va pierde excesul 
de energie fie prin emiterea unei alte cuante de lumină, fie 
— dacă în apropiere se găsesc alţi atomi — prin repartiza¬ 
rea energiei între mai mulţi atomi şi convertirea, în cele 
din urmă, a acesteia în căldură. 

Spectrele tuturor atomilor, adică culorile exacte ale lu¬ 
minii pe care aceştia o pot emite sau absorbi, formează un 
catalog foarte lung, rezultat al unor lucrări de spectroscopie 
efectuate cu mare precizie. Descrierea detaliată a acestui 
catalog iese din cadrul acestei cărţi, dar este important de 
ştiut că el oferă ample dovezi în sprijinul legilor generale 
expuse aici. In practică nu este posibil să se calculeze 
din aceste legi poziţia precisă a fiecărei linii spectrale a fie¬ 
cărui element, deoarece, atunci cînd avem de-a face cu foar¬ 
te mulţi electroni, problema matematică devine de o com¬ 
plexitate extraordinară. Dar, în toate cazurile suficient de 



simple pentru a ne permite rezolvarea ecuaţiilor corespun¬ 
zătoare şi în toate cazurile în care din legile cuantice se pot 
obţine unele reguli generale cu privire la natura spectrelor, 
datele experimentale sînt în concordanţă cu teoria. 

Aceleaşi concepte pot fi folosite pentru interpretarea com¬ 
portării ionilor, adică a atomilor care au un electron în plus 
sau în minus. In particular, este ştiut că ultimul electron 
din sodiu nu este foarte strîns legat, deoarece, păturile K 
şi L fiind completate, ultimul electron trebuie să se gă¬ 
sească pe nivelul N cu n — 3 şi deci energia sa de legătură 
este de două ori mai mică decît cea a electronului precedent. 
Pe de altă parte, fluorul are un loc liber în pătura L, şi deci, 
deşi atomul este neutru din punct de vedereelectric, este totuşi 
posibil să-i mai adăugăm un electron, şi acesta va fi legat cu o 
energie considerabilă. 

Intr-adevăr, dacă un atom de sodiu şi atom de fluor se 
apropie suficient de mult unul de altul, ultimul elec¬ 
tron al sodiului poate fi transferat atomului de fluor, astfel 
încît se formează un ion pozitiv de sodiu şi un ion nega¬ 
tiv de fluor, care se atrag reciproc. Ei vor sta deci laolaltă, 
formînd ceea ce chimiştii numesc o moleculă de fluorură de 
sodiu. La formarea unei asemenea molecule din doi atomi 
neutri se pune în libertate energie. Intr-adevăr, deşi s-a con¬ 
sumat energie la îndepărtarea unui electron din atomul de 
sodiu, ea s-a recuperat prin plasarea lui în atomul de 
fluor, iar prin atracţia reciprocă dintre cei doi ioni s-a mai eli¬ 
berat o cantitate suplimentară de energie. Este evident că 
acelaşi lucru se petrece dacă în locul sodiului avem orice alt 
atom alcalin, adică orice alt atom care conţine un electron în 
afara unei pături închise. Aşa se întîmplă cu oricare element 
din tabloul periodic care urmează după un gaz rar. Din lista 
scurtă pe care am considerat-o mai amănunţit, litiul consti¬ 
tuie încă un exemplu. Un alt exemplu îl constituie potasiul, 
care apare mai departe în tabloul periodic după gazul nobil 
argon. Tot astfel putem înlocui fluorul prin orice alt element 
căruia îi lipseşte un singur electron pentru a completa o pă¬ 
tură şi care precede în tabloul periodic un gaz rar: de exem¬ 
plu clorul, care precedă argonul. Astfel clorura de sodiu, cu¬ 
noscută tuturor ca sarea de bucătărie, este un exemplu tipic 
al unor asemenea compuşi. 

Deoarece atomii elementelor de tipul sodiului pierd uşor 
un electron, transformîndu-se astfel în ioni pozitivi, ele sînt 
cunoscute sub denumirea de elemente electropozitive, în 

timp ce elementele 4e tipul fluorului sînt cunoscute ca ele¬ 
mente electronegative. Hidrogenul joacă un rol dublu, pu- 
tînd fi atît electropozitiv, cit şi electronegativ. El poate să 
piardă un electron, lăsînd liber nucleul de hidrogen (protonul) 
şi să formeze apoi compuşi cu elemente electronegative, cum 
ar fi clorul. Asemenea compuşi au o tendinţă marcată de a-şi 
înlocui hidrogenul printr-un element mai electropozitiv, de¬ 
oarece este necesară o energie mult mai mare pentru a în¬ 
depărta electronul hidrogenului decît, de exemplu, cel al 
litiului sau al sodiului. Combinaţia între hidrogen şi clor este 
cunoscută sub denumirea de acid clorhidric, şi corozivitatea 
acestuia poate fi înţeleasă dacă ţinem seama de faptul că, 
de exemplu, clorura de sodiu şi hidrogenul neutru au laolaltă 
o energie mai mică decît acidul clorhidric şi sodiul neutru. 
Pe de altă parte, hidrogenul este de asemenea capabil de a 
accepta încă un electron, completîndu-şi astfel pătura K, 
şi aceasta duce la formarea unor compuşi de tipul hidrurii 
de litiu, care constă din combinarea unui ion negativ dehidro- 
gen şi a unui ion pozitiv de litiu. 

In felul acesta, legile cuantice ale atomului explică şi unele 
dintre procesele prin care atomii se combină între ei pentru a 
forma molecule şi deci prin care elementele pot forma com¬ 
puşi. Astfel unele legi ale chimiei apar ca consecinţe ale le¬ 
gilor cuantice. 

ALTE TIPURI DE MOLECULE 

Totuşi nu toţi compuşii pot fi explicaţi în felul acesta. 
Compuşii în care fiecare moleculă conţine unul sau mai m uiţi 
ioni pozitivi şi unul sau mai mulţi ioni negativi, menţinuţi 
laolaltă prin forţe electrice, sînt cunoscuţi sub denumirea de 
compuşi ionici. Considerînd un alt tip de molecule, cel mai 
simplu exemplu îl constituie molecula de hidrogen, carecon- 
ţine doi atomi de hidrogen, Aşa cum s-a mai menţionat 
în alt capitol, hidrogenul natural nu conţine atomi izolaţi, 
ci atomi legaţi laolaltă în perechi pentru a forma molecule. 
Acestea nu constau din ioni; într-adevăr, nu ar fi plauzibil ca, 
din cei doi atomi de hidrogen ai unei molecule, unul să fie 
încărcat pozitiv, iar celălalt negativ. Cum sînt atunci ţi¬ 
nuţi laolaltă atomii dintr-o moleculă de hidrogen? Pentru a 
înţelege aceasta să considerăm doi atomi de hidrogen care 
se apropie încet unul de celălalt, aşa cum se arată schematic 
în figura 50. în figura 50a atomii sînt încă bine separaţi; 

punctele indică nucleele (protonii), iar cercurile indică do¬ 
meniul ocupat de unda electronică în jurul protonului. De 
fapt, această undă electrică nu are o margine precis delimi¬ 
tată, ci scade treptat, dar pentru scopul nostru reprezentarea 
aceasta este suficient de bună. Deoarece fiecare dintre cei doi 


atomi este neutru din punct de vedere 
electric, ei nu produc nici un cîmp e- (a) O o 
lectric exterior, şi în acest stadiu nu __ 

există între atomi nici un fel de forţe (b) O© 
atractive sau repulsive. In figura 506 

atomii încep să se atingă şi în figura ( 0 ) (TT\ f 1 

50c ei se suprapun. 

Am văzut în capitolul precedent că (TlT) i i 

energia stării fundamentale a atomului ' ' * 

de hidrogen reprezintă o interacţiune Fig. 50. Molecula de 
între energia potenţială negativă (de hidrogen 

atracţie) şi energia cinetică pozitivă. 

Dacă unda electromagnetică ar fi mai extinsă, ea ar cu¬ 
prinde regiuni de atracţie mai slabă şi energia de atracţie ar 
fi astfel mai mică; dacă ea ar fi mai puţin extinsă, energia 
potenţială negativă ar fi mai puternică, însă unda ar trebui 
atunci să conţină lungimi de undă mai mici, deci viteze mai 
mari şi o energie cinetică mai mare. In cazul poziţiei c însă, 
regiunea de potenţial puternic atractiv este mai mare şi fie¬ 
care electron se poate extinde mai mult, putînd avea, în 
aceeaşi forţă de atracţie, o lungime de undă mai mare (o 
energie cinetică mai mică). Cazul c ar permite deci să se 


atingă o energie mai mică. 

Totuşi nu trebuie să uităm de principiul de excluziune al 
lui Pauli, ale cărui efecte sînt cu totul diferite după cum elec¬ 
tronii au spinii paraleli sau opuşi. Să considerăm mai întîi 
spinii opuşi. In acest caz, principiul lui Pauli nu interzice 
celor doi electroni să se mişte în aceeaşi undă sau în unde 
foarte asemănătoare şi deci ambii pot utiliza regiunea de 
atracţie indicată în figura 40. Conchidem deci că în această 
situaţie energia electronilor este mai mică în cazul c decît 
în cazul a, cu alte cuvinte că energia celor doi atomi de 
hidrogen este mult mai mică atunci cînd aceştia sînt foarte 
apropiaţi unul de altul decît atunci cînd sînt mai depărtaţi. 
Deci atomii se atrag reciproc. 


Să vedem însă ce se întîmplă atunci cînd spinii sînt para¬ 
leli. în acest caz, conform principiului lui Pauli, electronii 
nu se pot mişca în aceeaşi undă şi numai unul dintre ei poate 

fi în unda care ocupă complet regiunea de atracţie din figura 
50c. Cu alte cuvinte, putem spune că în acest caz trebuie să 
împărţim regiunea în două părţi, fiecare dintre ele aparţi- 
nînd unuia din cei doi electroni. Această situaţie este indi¬ 
cată în figura 50 d, unde regiunea de atracţie a fost împăr¬ 
ţită în două. Este evident acum că, în limi¬ 
tele regiunii cu potenţial puternic atractiv, 
fiecare electron are mai puţin spaţiu dispo¬ 
nibil decît într-un atom izolat. In acest caz 
energia trebuie să fie mai mare decît atunci 
cînd atomii sînt separaţi. Vedem astfel că 
doi atomi de hidrogen se vor atrage atunci 
cînd spinii lor sînt de semne opuse şi se 
vor respinge atunci cînd spinii lor sînt pa¬ 
raleli. 

Aceasta explică de ce atracţia este puter¬ 
nică numai între doi atomi de hidrogen. 
Nu putem forma o moleculă de hidrogen care să conţină 
trei atomi, deoarece nu există decît două direcţii posibile 
ale spinului. Intr-adevăr, să presupunem că am porni, ca în 
figura 51, cu o moleculă normală de hidrogen, în care am 
văzut că cei doi spini trebuie să fie opuşi. Dacă se apropie 
încă un atom de hidrogen, spinul electronului acestuia fiind 
în mod necesar paralel cu al unuia sau al altuia dintre e- 
lectronii din moleculă, spaţiul ocupat de aceştia este inter¬ 
zis celui de-al treilea electron conform principiului lui Pauli. 

Această descriere se adaptează perfect conceptului de va¬ 
lenţă chimică, care a fost introdus pentru a descrie comporta¬ 
rea chimică a atomilor. Conform acestui concept, fiecare 
atom are un anumit număr de valenţe (sau legături) posibile 
şi putem descrie compuşii posibili reunind cîte o asemenea 
legătură din fiecare atom cu cea a altui atom. Regula poate 
fi descrisă ca şi cum fiecare atom ar avea un număr de „sfori“ 
care atîrnă de el, iar molecula s-ar forma prin legarea acestor 
sfori pentru a ţine atomii laolaltă. O moleculă stabilă ar fi 
atunci cea în care nu ar mai rămîne asemenea „sfori“ li¬ 
bere. Chimiştii scriu formule în care aceste valenţe sau le¬ 
gături sînt indicate prin linii, iar o formulă corectă trebuie 
să conţină numărul corect de linii ce pornesc din fiecare sim¬ 
bol. Hidrogenul are o singură asemenea legătură şi simbolul 
pentru molecula de hidrogen este H — H. Conform regulii 
menţionate, aceasta reprezintă o moleculă completă, fără 
legături libere, şi deci nu ar trebui să fie activă din punct 

Fig. 51. De ce 
nu pot intra mai 
muit de doi a- 
tomi de hidro¬ 
gen într-o mo¬ 
leculă 

de vedere chimic. Această concluzie este în concordanţă atît 
cu comportarea chimică a hidrogenului, cît şi cu concluziile 
la care ne-a dus teoria cuantică. 

Un caz mai interesant îl constituie compuşii carbonului, al 
cărui simbol chimic este C şi care are patru asemenea legă¬ 
turi, atomul de carbon avînd patru elec¬ 
troni în pătura L. Aceştia se pot mişca în 
patru stări diferite (caracterizate de exemplu 
respectiv prin / = 0; l = 1, tn = 1; / = 1, 
m ~ 0; l — 1, m — — 1; toţi spinii lor pot 
să aibă orice sens, fără a viola principiul 
lui Pauli. Fiecare dintre aceşti electroni 
poate deci să pună în comun o parte din 
„spaţiul său vita 1“ cu acela al unui alt atom 
din apropiere, cu condiţia ca sensul spini¬ 
lor să fie ajustat în mod adecvat. In figura 
52 este reprezentat simbolul chimic al metanului, un gaz 
întîlnit frecvent în minele de cărbuni şi în puţurile de 
petrol, care se găseşte de asemenea şi în gazele de ardere 
uzuale. S-au desenat patru legături care pornesc de la atomul 
de carbon, fiecare fiind ataşată legăturii unui atom de hidro¬ 
gen, astfel încît nu rămîne nici o legătură liberă. 

Asemenea compuşi care conţin carbon şi hidrogen sînt de 
o deosebită importanţă în chimia organică. Denumirea de 
„organică 11 arată că acest tip de compuşi se găsesc într-o mare 
varietate atît în compoziţia organismelor vii, cît şi în sub¬ 
stanţele ce intră în alimentaţia şi excreţia acestora. Nu este 
prea exagerat să afirmăm că compuşii ionici pe care i-am 
discutat mai înainte constituie esenţialmente baza chimiei 
anorganice, iar cei bazaţi pe punerea în comun a unei părţi 
din cîmpul atractiv al electronilor constituie baza chi¬ 
miei organice. 

Devine de asemenea evidentă explicaţia faptului că ga¬ 
zele nobile, ca heliul, sînt cu totul inactive din punct de ve¬ 
dere chimic. Un atom de heliu nu poate pierde uşor un elec¬ 
tron, deoarece acesta ar trebui să fie îndepărtat de pe pătura 

K, aflată foarte jos; însă nici nu poate accepta un electron 
suplimentar, deoarece acesta ar trebui să se situeze pe pătura 

L, pe care nu mai există practic nici o forţă de atracţie, cei 
doi electroni K care înconjură îndeaproape nucleul neutra- 
lizînd aproape complet cîmpul de atracţie al acestuia. Prin 
urmare, heliul nu poate forma compuşi ionici; el nu poate 
însă nici să împartă cîmpul său de atracţie cu electronii vre- 


H 


H ~ C -H 


H 

Fig. 52. Simbo¬ 
lul chimic al 
metanului 


231 



unui alt atom, deoarece în el există deja doi electroni cu 
spini de semne opuse şi care utilizează deja cîmpul de atrac¬ 
ţie în măsura permisă de principiul lui Pauli. In cazul a doi 
atomi de heliu (sau a oricăror doi atomi de gaz nobil) vom 
întîlni totdeauna forţe de repulsie cînd aceştia se apropie 
foarte mult unul de altul, deoarece, dacă am face ca atomii 
să se suprapună, am reduce de fapt spaţiul disponibil pentru 
fiecare electron şi deci am forţa electronii să ocupe stări cu 
lungimi de undă mai mică (adică cu energie cinetică mai 
mare). Acelaşi lucru se aplică cazului ionilor de tipul so- 
diului sau al fluorului. Un ion pozitiv de sodiu şi un ion ne¬ 
gativ de fluor au electronii în aceeaşi stare ca şi doi atomi de 
neon. Atunci cînd sînt suficient de depărtaţi pentru ca un¬ 
dele lor electronice să nu se suprapună, singura forţă dintre 
ei este atracţia între sarcina electrică negativă şi cea pozitivă; 
dar atunci cînd ei se apropie atît de mult încît undele lor 
electronicesesuprapun, forţa de atracţie este contracarată de 
o forţă de respingere de tipul celei ce acţionează între doi 
atomi de neon. 


SOLIDE, METALE, LICHID E 

Aceste consideraţii ne conduc deci în mod natural la în¬ 
ţelegerea cel puţin a uneia dintre formele tipice de materie 
solidă. Să considerăm sarea de bucătărie (clorura de sodiu), 
care, aşa cum am văzut, este constituită din ioni pozitivi 
de sodiu şi ioni negativi de clor. Din studiile de difracţie a 
radiaţiilor se constată că aceştia trebuie să formeze o reţea 
regulată de ioni, ca în figura 53. Elementul de bază a aces¬ 
teia este un cub ca cel schiţat în figură, avînd un ion în 
fiecare colţ, în aşa fel ca oricare doi ioni vecini să aibă 
semne opuse. Acest cub se repetă în mod regulat la infinit. 
Este, într-adevăr, un aranjament foarte favorabil, deoarece 
fiecare ion negativ este astfel înconjurat de şase ioni po¬ 
zitivi şi viceversa: fiecare ion se află într-un cîmp de a- 
tracţie. Dacă am lua în consideraţie numai atracţia elec¬ 
trică, întreaga structură ar trebui să se năruie imediat, de¬ 
oarece forţa de atracţie tinde să apropie fiecare ion din ce în 
ce mai mult de vecinii săi. Această atracţie încetează însă 
cînd atomii încep să-şi suprapună cîmpurile, deoarece 
atunci începe să joace rol respingerea dintre păturile com¬ 
plete. Clorura de sodiu va fi în stare normală atunci cînd 

ionii se află la o asemenea distanţă unul de altul, încît 
undele electronice să fie la limita suprapunerii. Pentru a o 
comprima mai departe ar trebui să învingem forţele de res¬ 
pingere datorite suprapunerii; pentru a o dilata ar trebui să 
învingem atracţia electrică dintre ioni. Din datele de care 
dispunem cu privire la dimensiunile undei electronice din 



Fig. 53. Structura clorurii de sodiu (sarea de bucătărie) 

fiecare atom, putem afla care este distanţa dintre ioni şi, de 
aici, volumul unei cantităţi date de clorură de sodiu; acest 
rezultat se dovedeşte a fi şi el corect. Putem compara de a- 
semenea energia structurii din figura 53 cu aceea care ar 
corespunde unui aranjament mai complicat al ionilor. In 
toate cazurile pentru care s-a efectuat această comparaţie 
s-a constatat că structura din figura 53 corespunde energiei 
minime posibile şi că deci ea trebuie să fie cea existentă 
efectiv în natură. 

Totuşi, acesta nu este unicul tip de materie solidă. Un alt 
tip existent este cel datorit legăturilor sau valenţelor chi¬ 
mice pe care le-am discutat în legătură cu figurile 50—52, 
un exemplu constituindu-1 diamantul, care este carbon pur. 
Aici atomii de carbon sînt aranjaţi într-o structură regulată 
şi fiecare dintre ei îşi împarte cele patru legături cu cîte unul 
din vecinii săi. 

încă o formă interesantă de materie solidă se întîlneşte 
la metale, de exemplu la sodiu, aluminiu, cupru, argint etc. 
Toate aceste elemente sînt electropozitive, adică atomii lor 
pierd destul de uşor unul sau mai mulţi electroni. Electronii 
nu mai sînt deci legaţi de un anumit atom, ci sînt liberi să 
se mişte în întreaga bucată de metal, oricît ar fi aceasta de 
mare. Rezultatul net este că şi aici electronii pot pune în 
comun spaţiul disponibil. Atunci cînd se efectuează complet 

calculele bazate pe consideraţii cuantice, rezultă o atracţie 
care ţine strîns laolaltă toţi atomii dintr-o bucată de metal. 

La efectuarea calculelor trebuie din nou să se ţină seama 
de principiul de excluziune. Rolul acestuia poate fi explicat 
simplificînd foarte mult problema. Vom ignora forţele care 
acţionează asupra electronilor atunci cînd aceştia, mişcîndu-se 
prin metal, trec în apropierea diverşilor atomi (care constau 
acum numai din nuclee şi păturile lor completate de electro¬ 
ni); astfel vom considera că electronii se mişcă liber într-o 
cutie mare. Fiecare electron va fi reprezentat atunci printr-o 
undă de o asemenea lungime, încît în cutie să încapă exact 
un număr întreg de unde sau un număr întreg plus o jumă¬ 
tate. Şi aici există o stare de minimă energie, corespunzătoare 
unui electron a cărui lungime de undă este egală cu dublul 
dimensiunilor cutiei; conform principiului de excluziune, în 
această stare nu pot exista decît doi electroni. Următoarea 
stare este cea cu lungimea de undă egală cu lungimea cutiei, 
şi în ea pot exista de asemenea doi electroni etc. Pentru a 
găsi starea de mişcare a tuturor electronilor trebuie să com¬ 
pletăm toate aceste stări pînă cînd vor fi plasaţi cu toţii. 
Rezultă că electronii cei mai rapizi ce pot fi conţinuţi în me¬ 
tal au o lungime de undă aproximativ egală cu distanţa din¬ 
tre doi atomi învecinaţi. 

Fermi şi Dirac au fost primii care au atras atenţia că, 
chiar într-un volum de mărimea unei bucăţi macroscopice 
de metal şi chiar pentru un număr foarte mare de elec¬ 
troni, trebuie să ţinem seama de principiul de excluziune, 
iar legile statistice care guvernează comportarea unui număr 
mare de particule ce se supun principiului de excluziune for¬ 
mează aşa-numita statistică Fermi-Dirac. 

La prima vedere pare surprinzător ca un asemenea prin¬ 
cipiu să fie aplicabil acestui caz. Am putea aplica raţiona¬ 
mentul nostru unui fir metalic de cîţiva centimetri. Este 
greu de imaginat că unui electron de la un capăt al firului i-ar 
fi interzis să aibă aceeaşi viteză ca un electron de la celă¬ 
lalt capăt (afară de cazul că au spinii opuşi), deoarece pare 
neverosimil ca doi electroni atît de depărtaţi unul de altul 
să se poată influenţa reciproc într-un mod oarecare. Acest 
paradox se rezolvă dacă ne amintim de principiul de nede¬ 
terminare. Cunoaşterea poziţiei unui electron, chiar numai 
atît încît să ştim în care jumătate din bucata de metal 
îl putem găsi, implică în mod necesar o oarecare imprecizie 
asupra vitezei sale. Se poate demonstra că această nedeter- 


224 



minare este suficienta pentru a ne Împiedica să ştim daca 
electronul se află într-una anume din undele care se adaptează 
cutiei sau in următoarea. Nu se va putea deci pune nicio¬ 
dată în evidentă, în acest caz, o violare a principiului 
de excluziune. De fapt, în loc să spunem că vitezele ambilor 
electroni sînt bine precizate şi că ele trebuie să fie diferite, 
am putea la fel de bine să specificăm mişcarea electronilor 
indicînd vitezele lor aproximative, precum şi unele infor¬ 
maţii vagi privind poziţia fiecăruia. Precizia acestor afir¬ 
maţii trebuie aleasă astfel, încît principiul de incertitudine 
să fie satisfăcut. în acest caz putem spune că, dacă elec¬ 
tronii sînt în locuri diferite, principiul de excluziune nu 
impune nici o restricţie asupra vitezelor lor. Numai dacă ei 
trebuie să fie în acelaşi loc (în limitele preciziei cu care am 
determinat poziţiile lor) vitezele lor trebuie să fie sensibil 
diferite. 

Faptul că electronii dintr-un metal se supun principiului 
de excluziune, sau statisticii Fermi-Dirac, a înlăturat unul 
dintre principalele obstacole ce stăteau în calea înţelegerii 
comportării metalelor. Deoarece conductibilitatea electrică 
a metalelor este foarte mare, se trăsese de multă vreme con¬ 
cluzia că metalele trebuie să conţină un mare număr de elec¬ 
troni care se pot mişca destul de liber. Pe de altă parte, am 
văzut în cap. 5 că, dacă încălzim un recipient care conţine un 
mare număr de particule, energia ar trebui să crească cu 
3 

— kT per particulă; aici k este constanta lui Boltzmann, 

iar T temperatura absolută. Dacă numărul electronilor din- 
tr-un metal este comparabil cu numărul atomilor, aşa cum 
stau lucrurile în realitate, contribuţia electronilor la căldura 
specifică a metalului ar trebui să fie foarte mare. Căldura spe¬ 
cifică a metalelor este însă foarte apropiată de cea a soli¬ 
delor nemetalice şi poate fi explicată numai prin mişcarea 
atomilor. 

Aceeaşi dificultate a fost întîlnită în cap. 5, referitor la 
electronii din interiorul oricărui atom, însă acum ştim că 
asemenea electroni sînt limitaţi la nivele de energie bine de¬ 
finite şi că la temperatura ordinară distanţa dintre ase¬ 
menea nivele este cu mult mai mare decît kT. Rezultă că 
atomul, pur şi simplu, nu poate accepta cantitatea de ener¬ 
gie pe care ar trebui s-o aibă conform teoriei cinetice bazate 
pe mecanica clasică. In cazul metalelor, situaţia este dife¬ 
rită, deoarece aici avem de-a face cu o „cutie" foarte mare şi 



nivelele succesive ale unui electron într-o asemenea cutie sînt 
foarte apropiate între ele. Totuşi, electronii umplu complet 
aceste nivele de energie pînă la o înălţime destul de mare. 
în figura 54 liniile pline indică nivelele ocupate, iar liniile 
punctate nivelele vacante. Dacă se încălzeşte metalul, fie¬ 
care electron are şanse mari de a dobîndi o energie suplimen¬ 
tară kT, dar numai cîţiva vor putea să se folosească de aceasta. 
Un electron situat în apropierea limitei superioare a ni¬ 
velelor ocupate, de exemplu în starea notată A, poate trece 
într-o stare B dacă distanţa dintre cele două stări este de 
aproximativ kT. Dar, de exemplu, electronul în starea C 
nu poate fi ridicat pe un nivel superior atunci cînd primeşte 
aceeaşi cantitate de energie suplimentară, deoarece în felul 
acesta el ar trebui să ajungă pe un nivel deja ocupat; pentru 
ca acest electron să poată fi ridicat pe un nivel energetic su¬ 
perior, ar fi necesară o cantitate de energie mult mai mare. 
Din aceste consideraţii rezultă că numai o foarte mică frac¬ 
ţiune de electroni, anume cei situaţi pînă la o distanţă egală 
cu kT faţă de limita superioară a nivelelor ocupate, poate 
contribui la căldura specifică; în general, numărul acestor 
electroni este prea mic pentru a fi luat în consideraţie. To¬ 
tuşi, în condiţii deosebit de favorabile, această căldură spe¬ 
cifică electronică poate fi pusă în evidenţă. 

Am descris numai unul dintre numeroasele exemple pe care 
le oferă teoria cuantică a metalelor. Aceasta constituie azi 
un domeniu vast şi interesant în care teoria cuantică a reu¬ 
şit să ordoneze o serie de fapte experimentale între care în 
aparenţă nu exista nici o legătură. Acest domeniu cuprinde 
însă şi una dintre cele mai importante probleme nerezolvate 
în legătură cu fenomenul supraconductibilităţii. S-a consta¬ 
tat că atunci cînd sînt răcite sub o anumită temperatură, care 
e de obicei doar cu cîteva grade deasupra lui zero absolut, 
unele metale îşi pierd brusc şi în mod spectaculos rezistenţa 
electrică. O dată răcite sub această temperatură, compor¬ 
tarea lor este anormală şi în alte privinţe. Acesta este unul 
dintre puţinele fenomene legate de comportarea corpului 
solid, pentru care nu s-a găsit o explicaţie pe deplin satisfă¬ 
cătoare, deşi în ultimii ani s-au emis unele ipoteze ce par să 
conţină cel puţin un sîmbure de adevăr. Este însă foarte 
probabil că nu avem de-a face aici cu un eşec al legilor teo¬ 
riei cuantice, ci mai degrabă această problemă — care im¬ 
plică neapărat prezenţa unui mare număr de atomi şi elec¬ 
troni şi depinde puternic de interacţiile lor mutuale — este 

al ît de complicată, încîl nu sîntem încă suficient de ingenioşi 
pentru a o aborda aşa cum trebuie. 

O altă problemă interesantă în legătură cu corpurile so¬ 
lide este cea a căldurii lor specifice la temperaturi joase. 
După cum am văzut în cap. 5, căldura specifică a celor mai 
multe corpuri solide la temperatura camerei sau la tempera¬ 
turi mai ridicate este de 3 k per atom, aşa cum cere legea Du- 
bong şi Petit. Dar pe măsură ce corpurile acestea sînt răcite 
la temperaturi mai scăzute, căldura lor specifică scade şi se 
apropie de zero atunci cînd temperatura tinde spre zero ab¬ 
solut. In figura 55 este arătată comportarea caracteristică 
a căldurii specifice a unui solid. Şi această comportare poate 
fi acum înţeleasă. 

Aşa cum am arătat în cap. 5, căldura specifică este o con¬ 
secinţă a faptului că atomii pot vibra în jurul poziţiilor lor 
de echilibru. Fiecare atom ocupă o anumită poziţie în reţeaua 
regulată, iar forţa atomilor învecinaţi tinde să-l menţină 
acolo, astfel încît, atunci cînd atomii sînt perturbaţi, ei vor 
oscila în jurul acestei poziţii. Dacă studiem această problemă 
în lumina mecanicii cuantice, avem o situaţie ca cea repre¬ 
zentată în figura 40 şi ne vom aştepta din nou să întîlnim 
nivele de energie bine precizate. In timp ce teoria cinetică 
cere ca atomul să vibreze cu o energie egală în medie cu kT, 
energia minimă pe care el poate de fapt s-o accepte este aceea 
care l-ar aduce pe primul nivel de 
energie excitat. Dacă aceasta este 
mult mai mare decît kT, cum este ca¬ 
zul la temperaturi joase, probabilita¬ 
tea ca el să dobîndească atît de multă 
energie devine foarte mică. 

Situaţia este asemănătoare radia¬ 
ţiei corpului negru, care a fost dis¬ 
cutată mai amănunţit; din motivele 
pe care le-am expus acolo, energia 
termică este mult mai mică decît cea 
prevăzută de mecanica clasică. Ex¬ 
plicaţia simplă a căldurii specifice 
a solidelor se datoreşte lui Einstein. 

Tabloul prezentat de noi este mult 
simplificat, deoarece în raţionamen¬ 
tele pe care le-am făcut am considerat că fiecare atom se mişcă 
independent de vecinii săi. într-o tratare completă trebuie 
să ţinem seama şi de mişcarea tuturor atomilor învecinaţi, 



Fig. 54. Mulţi electroni 
într-o cutie. Statistica 
Fermi 








Descrierea mai completă, elaborată pentru prima oară de 
către Debye, explică foarte bine toate faptele cunoscute. 

Pînă acum am vorbit numai despre gaze şi despre solide, 
nu şi despre starea lichidă. In linii mari, explicaţia topirii 
a fost deja dată în cap. 5, iar mecanica cuantică nu modifică 
cu mult tabloul prezentat acolo. Tratarea matematică a com¬ 
portării lichidelor este mult mai dificilă decît cea a gazelor 



Fig. 55. Căldura specifică a unui corp solid 


sau a solidelor. Problema gazelor este simplificată de faptul 
că moleculele se mişcă în cea mai mare parte din timp inde¬ 
pendent una de alta şi se ciocnesc doar ocazional. Cea a 
solidelor este simplificată de faptul că fiecare dintre atomi 
nu se poate mişca departe de poziţia sa corespunzătoare struc¬ 
turii regulate (reţelei). In cazul lichidelor nu se poate aplica 
nici una dintre aceste simplificări, ci trebuie tratată miş¬ 
carea complicată a unui număr foarte mare de atomi, care 
se lovesc continuu unii de alţii. De aceea descrierea stării li¬ 
chide este mai puţin completă decît cea a gazelor sau a soli¬ 
delor. 

între lichide, un caz cu totul excepţional îl constituie 
heliul lichid. în descrierea pe care am dat-o în cap. 5, topi¬ 
rea (adică distrugerea structurii regulate a solidului) a fost 
atribuită agitaţiei termice a atomilor; heliul însă rămîne 
în stare lichidă pînă la zero absolut şi nu se solidifică decît 
sub o presiune foarte mare. 1 

1 în prezent, datorită unor cercetări recente ale fizicianului sovie¬ 
tic L.D. Landau (Premiul Nobel pe anul 1961), s-a elucidat compor¬ 
tarea neobişnuită a heliului. Astfel, s-a constatat că există două feluri 
de heliu, heliu îşi heliu II; ultimul prezintă fenomenul de suprafluidi- 
tate, adică se comportă ca un lichid ideal (în care nu există frecare), 
ceea ce explică proprietăţile sale neobişnuite. 

De asemenea, s-a descoperit recent (noiembrie 1962) că heliul nu 
pste un element inert, ci se combină chimic, •— N,R. 

Ne vom limita la aceste exemple pentru a ilustra modul 
în care mecanica cuantică a îndepărtat dificultăţile şi ambi¬ 
guităţile dinaintea apariţiei ei în încercările de a înţelege 
structura materiei. Legile pe care le-am descris pînă aici 
s-au dovedit aplicabile comportării atomilor în aproape 
toate situaţiile care pot fi întîlnite în viaţa de toate zilele 
sau în laborator, dînd rezultate în bună concordanţă cu 
experienţa. In acelaşi timp, fizicianul experimentator le 
poate folosi pentru a elabora sau a perfecţiona dispozitive 
în care proprietăţile materiei sau ale atomilor sînt folosite 
în scopuri practice sau pentru noi măsurători. 

TRECEREA PRINŢ R-0 BARIERĂ 
DE POTENŢIAL 

în încheierea acestui capitol vom discuta încă o aplicaţie, 
nu ca un scop în sine, ci pentru că ne va ajuta să înţelegem 
un anumit rezultat al mecanicii cuantice care va juca un rol 
important în capitolele ce urmează. 

Să ne întoarcem pentru moment la cazul unei particule 
care se mişcă sub acţiunea unei forţe de atracţie, ca în pro¬ 
blema ilustrată în figura 40a (pentru un caz tipic am repre¬ 
zentat unda electronică în fig. 41c). în legătură cu aceasta 
am mai arătat că, în cazul mişcării cu o energie E, în meca¬ 
nica clasică particula ar trebui să se limiteze între punctele 
A şi B, deoarece în afara acestor puncte energia potenţială 
ar întrece-o pe cea totală, astfel încît energia cinetică a 
particulei ar trebui să fie negativă. Intr-adevăr, la dreapta 
lui B şi la stînga lui A amplitudinea undei scade foarte 
rapid şi, ţinînd seama de semnificaţia undei ca măsură a 
probabilităţii, rezultă că particula are şanse foarte mici 
de a se găsi mult dincolo de A sau B. Totuşi trebuie notat 
că există o mică probabilitate ca ea să ajungă acolo, adică 
să pătrundă într-o regiune pentru care, în vechea mecanică, 
energia sa ar fi insuficientă. Oare acest fapt trebuie inter¬ 
pretat în sensul că legea conservării energiei nu este vala¬ 
bilă în mecanica ondulatorie? Sau în sensul că energia 
cinetică a unei particule poate fi într-adevăr negativă? 

Răspunsul la acest paradox ni-1 dă şi aici principiul de 
nedeterminare. Nu putem aplica nici unei situaţii reale 
legea conservării energiei măsurînd cu precizie energia 
cinetică şi cea potenţială şi adunîndu-le, deoarece pentru 



prima trebuie să cunoaştem viteza şi pentru cea de-a doua 
poziţia particulei; or, principiul de nedeterminare arată 
că nu putem cunoaşte cu precizie ambele mărimi. Dacă 
am încerca să prindem particula în regiunea de la dreapta 
lui B, care în mecanica clasică era „interzisă", ar trebui să-i 
determinăm poziţia cu o bună precizie (deoarece ea nu poate 
ajunge cu mult dincolo de B), iar aceasta ar necesita o me¬ 
todă de măsurare care ar modifica suficient de mult energia 
particulei, astfel încît, atunci cînd am găsit particula, nu 
mai putem fi siguri că energia sa este într-adevăr mai mică 
decît energia potenţială în punctul în care a fost ea obser¬ 
vată. 

în condiţiile din figura 40a, problema este deci întrucîtva 
academică, dar ea capătă un aspect cu mult mai practic 
atunci cînd energia potenţială întrece energia totală a par¬ 
ticulei numai pe o distanţă mică şi apoi descreşte iarăşi. 
Această situaţie este ilustrată în figura 56. Aici există o 
anumită regiune de respingere a particulei, adică o barieră 
de potenţial prin care particula nu ar putea trece, conform 
mecanicii clasice, dacă energia sa ar fi mai mică decît înăl¬ 
ţimea barierei (de exemplu dacă energia sa ar fi dată de 
linia punctată din figură). Conform mecanicii cuantice, 
există totuşi o mică probabilitate ca particula să străbată 
bariera. O dată ajunsă acolo, ea îşi poate continua drumul. 



Fig. 56. Barieră de potenţial 

In figura 57 se vede o undă care soseşte din partea stîngă a 
barierei, Ca şi în cazurile precedente, există şi aici un punct 
B în care energia potenţială şi energia totală sînt egale şi 
unde curbura undei se inversează. Unda descreşte astfel 
rapid, întocmai cum descreşte la dreapta lui P în figura 43c, 

dar aceasta se continua numai pînă ce se atinge punctul A, 
în care energia potenţială este din nou mai mică decît ener¬ 
gia totală. De aici înainte este din nou posibilă existenţa 
unei unde oscilante, deşi aceasta este cu mult mai slabă 
decît cea din stînga. Astfel se vede că particula are o mică 



Fig. 57. Undă în bariera de potenţial din fig. 56 

probabilitate de a trece prin bariera de potenţial. 

Probabilitatea aceasta descreşte foarte rapid cu înălţimea 
şi cu lărgimea barierei de potenţial. Ea este apreciabilă 
numai atunci cînd lărgimea barierei, adică distanta dintre 
B şi A, nu este cu mult mai mare decît lungimea de undă a 
unei particule a cărei energie cinetică este egală tocmai cu 
înălţimea barierei, deasupra liniei punctate din figura 56. 
Dacă lărgimea barierei, adică distanta dintre B şi A, este 
egală tocmai cu această lungime de undă, probabilitatea 
particulei de a trece prin barieră este de aproximativ 
2 :1 000 000 şi descreşte rapid cu creşterea înălţimii şi a lăr¬ 
gimii barierei. Este deci evident că o asemenea trecere prin- 
tr-o barieră de potenţial nu trebuie luată în consideraţie 
decît în domeniul atomic. Pentru obiecte mai mari, atunci 
cînd avem de-a face cu lungimi de undă mai mici şi distante 
mai mari, probabilitatea devine fantastic de mică. 

Un caz tipic în care se manifestă acest proces este cazul 
aşa-numitei emisii reci de electroni din metale. Am mai 
menţionat faptul că un metal obişnuit conţine anumiţi 
electroni care sînt răspunzători de conductibilitatea sa 
electrică. In condiţii normale, asupra acestor electroni se 
exercită o forţă de atracţie care îi împiedică să părăsească 
metalul, iar pentru a îndepărta un electron ar trebui efec¬ 
tuat un lucru mecanic împotriva acestei forţe. Electronii 
pot scăpa dacă metalul este încălzit la o temperatură înaltă, 
deoarece în acest caz, datorită mişcării lor termice, unii 
dintre ei pot avea suficientă energie pentru a învinge atrac¬ 
ţia. Acest fapt se exploatează în filamentul lămpilor de 
radio obişnuite, care este încălzit tocmai în scopul de a 
face posibilă emisia electronilor. Electronii pot însă scăpa 

şi dacă metalul este plasat într-un cîmp electric intens, de 
exemplu dacă el constituie una dintre plăcile unui conden¬ 
sator de tipul celui din figura 11. Energia potenţială a elec¬ 
tronilor se va prezenta atunci ca în figura 58, unde se vede 
o secţiune prin suprafaţa metalului. La stînga suprafeţei S, 



Fig. 58. Emisia rece de electroni 


energia potenţială este constantă şi un electron cu ener¬ 
gia indicată prin linia punctată este liber să se mişte încoace 
şi încolo. Cînd se apropie însă de suprafaţa S, energia poten¬ 
ţială creşte rapid, deoarece aici există o forţă de atracţie 
care se opune ieşirii sale. In afara metalului, potenţialul 
scade din nou, datorită efectului cîmpului electric de atrac¬ 
ţie, şi dincolo de punctul A este din nou posibilă mişcarea 
unui electron, avînd energia E. Şi aici există o mică proba¬ 
bilitate ca electronul să străbată bariera de potenţial de 
la 5 la A. Această probabilitate creşte dacă se aplică un 
cîmp electric mai intens, deoarece linia care reprezintă 
potenţialul în exterior are în acest caz o pantă mai abruptă 
şi punctul A se mută mai aproape de S, adică lărgimea 
barierei scade. Probabilitatea este de asemenea mai mare 
în cazul unui metal pentru care bariera este mai puţin 
înaltă, adică pentru care este necesară o energie mai mică 
pentru a îndepărta un electron. 

Această emisie rece a fost bine studiată şi dependenţa 
numărului de electroni care sînt emişi în unitatea de timp 
de intensitatea cîmpului este în bună concordanţă cu pre- 
dicţiile teoriei. 

Această situaţie mai poate fi descrisă şi cu ajutorul rela¬ 
ţiei de nedeterminare între energie şi timp, la care ne-am 
referit la sfîrşitul cap. 7. Am arătat acolo că energia nu 
poate fi determinată cu precizie într-un timp scurt. Dacă 
deci energia particulei nu este constantă, ci variază foarte 
puţin într-un interval de timp foarte scurt, nu vom putea 
niciodată detecta această variaţie. Ca să ne exprimăm ne- 

ştiinţific, o particulă poate „împrumuta" energie, iar dacă 
produsul dintre cantitatea de energie e pe care a împrumu- 
lat-o şi timpul t după care restituie împrumutul este mai 
mic decît h, nici o măsurătoare directă nu poate pune în 
evidentă acest lucru. In acest sens putem interpreta trecerea 
unui electron printr-o barieră de potenţial, imaginîndu-ne 
că electronul a „împrumutat" cantitatea de energie necesară 
pentru a se ridica deasupra barierei; dacă bariera este 
îngustă, deci străbaterea ei nu durează mult timp, el poate 
restitui atît de repede „împrumutul", încît nimeni să nu fi 
observat nimic. 

Această posibilitate de a „împrumuta" energie se va do¬ 
vedi importantă în discuţiile ulterioare şi constituie un 
mod de a prezenta lucrurile adecvat tuturor problemelor 
de mecanică cuantică. Atunci cînd discutăm schimbările 
posibile ale stării unui electron sau a altei particule, trebuie 
să ţinem seama de posibilitatea unei asemenea schimbări, 
chiar atunci cînd ea pare să contravină legii conservării 
energiei, cu condiţia ca această stare să nu dureze mult şi 
ca particulele să se poată întoarce, după un timp scurt, 
la o altă stare în care bilanţul energetic să se echilibreze. 

Despre o stare care nu poate exista decît un timp atît de 
scurt, se vorbeşte, de obicei, ca despre o stare „virtuală". 
Asemenea stări virtuale vor juca un rol important ceva 
mai departe. 

Electronii Ia viteze mari 


ENERGII NEGATIVE. DIFICULTĂŢI 


Cînd am descris în cap.7 legile mecanicii cuantice, ne-am 
folosit de relaţia care dă impulsul ca masa înmulţită cu 
viteza. Această relaţie este corectă în cadrul vechii mecanici, 
dar nu şi pentru viteze foarte mari, cînd trebuie să se ţină 
seama de teoria relativităţii. In cazul unui electron care se 
mişcă într-un atom uşor, de exemplu în atomul de hidrogen, 
relativitatea nu joacă un rol important, viteza electronului 
fiind mult mai mică decît cea a luminii. Am văzut că energia 
de legătură a electronului într-un atom normal de hidrogen 

este-şi se poate demonstra că energia cinetică medie a 


electronului este egală tocmai cu această cantitate. Energia 
cinetică este de asemenea egală cu ymt) 8 , deci viteza medie 
a electronului este v = • Comparînd viteza electronului 


...... v 

v cu viteza luminii c, avem: —=■- 

c hc 

Această expresie este o mărime fără dimensiuni, adică 
nu depinde de unităţile de măsură (indiferent dacă măsu¬ 
răm viteza în centimetri pe secundă sau kilometri pe oră), 
întrucît ea reprezintă un raport între două viteze. Dacă 
introducem în această relaţie valorile sarcinii electrice a 
electronului, vitezei luminii şi constantei lui Planck, se 
obţine pentru acest număr valoarea 1/137. Vedem deci că 
viteza unui electron din atomul de hidrogen este mai mică 
decît o sutime din viteza luminii şi corecţia datorită rela¬ 
tivităţii este, aşadar, foarte mică. 

Există însă probleme cu totul de alt tip. Una dintre ele 
o constituie mişcarea unui electron din pătura K a unui 
atom greu, de exemplu al plumbului, la care sarcina nucleu¬ 
lui este de 82 de ori mai mare decît sarcina protonului. 
Energia de legătură a unui electron din pătura K a atomu¬ 
lui de plumb este deci de 82 de ori mai mare decît cea a 

electronului din atomul de hidrogen. în consecinţă, acelaşi 
calcul al raportului v/c ar da aci 82/137. Rezultă că electro¬ 
nul se mişcă aici cu o viteză mai mare decît jumătate din 
viteza luminii şi efectul relativist devine important. 

Putem de asemenea accelera electronii în laborator pînă 
la viteze similare sau chiar mai mari. Se poate arăta uşor, 
pornind de la concluziile la care s-a ajuns în cap. 6, că, 
dacă un electron se mişcă cu o viteză apropiată de cea a 
luminii, energia lui cinetică trebuie să fie mai mare decît 
mc 2 , unde m este masa de repaus. Pentru a accelera electronul 
pînă la o asemenea energie cu ajutorul unui cîmp electric, 
diferenţa de potenţial electric pe care trebuie s-o stră- 

bată particula este egală cu —> ceea cereprezintă aproxi- 

e 

mativ 500 000 de electronvolţi. Se obişnuieşte să se exprime 
energia electronului prin diferenţa de potenţial electric 
care l-ar accelera pînă la această energie; spunem astfel că 
energia unui electron este de atîţia electronvolţi sau de 
atîtea milioane de electronvolţi (MeV). Un electron accele¬ 
rat pînă la cîţiva MeV se va mişca deci cu o viteză apro¬ 
piată de cea a luminii. 

Această accelerare se poate realiza fie trecînd o descăr¬ 
care electrică printr-un tub vidat care conţine electroni şi 
aplicînd o tensiune de cîteva milioane de electronvolţi, 
fie cu ajutorul unei aparaturi mai ingenioase care va fi 
menţionată în capitolul următor. Electroni cu energii simi¬ 
lare se găsesc de asemenea în radiaţiile beta ale radiului şi ale 
altor substanţe radioactive. Dacă vrem să descriem undele 
asociate unor asemenea electroni, trebuie să facem uz de 
legea relativistă corectă care leagă energia de impuls şi care 
E 2 

este (vezi cap.6): — = p 2 -f mV, unde E reprezintă ener- 
c 2 

gia totală, inclusiv cea de repaus, iar p este impulsul. Acea¬ 
stă relaţie este reprezentată în figura 59. 

Întîlnim aici o dificultate de tip special: pătratul unui 
număr negativ este pozitiv. Întrucît relaţia determină doar 
pe E 2 , am putea alege E atît pozitivă, cît şi negativă. Cu 
alte cuvinte, cele două curbe din figura 60 sînt la fel de 
compatibile cu relaţia dintre energie şi impuls. 

Ar putea oare şi ramura de jos să aibă vreo legătură cu 
realitatea? Ea descrie o situaţie în care energia totală a unei 
particule libere este negativă şi descreşte pe măsură ce impul¬ 
sul particulei creşte, adică pe măsură ce particula este acce- 

lerată. • asemenea particulă ar avea proprietăţi foarte ciu¬ 
date. Ea s-ar comporta ca şi cum ar avea o masă negativă; 
acceleraţia sa s-ar produce într-un sens opus celui al forţei 



aplicate. Dacă am „trage de ca“, ar fugi de noi. Dacă un 
asemenea electron ar ajunge în apropierea unui electron 



Fig. 60. Energie şi impuls. Ce semnificaţie are ramura inferioară? 

normal, el l-ar respinge şi deci electronul normal s-ar înde¬ 
părta, însă forţa de respingere a electronului normal ar 
face ca această particulă ipotetică să se apropie de el. Cele 

două particule ar continua deci să accelereze în acelaşi 
sens, creşterea energiei cinetice a electronului normal fiind 
compensată de creşterea energiei negative a celuilalt. 

Această comportare este diferită de tot ceea ce am întîlnit 
vreodată şi, dacă asemenea particule există într-adevăr, 
materia nu ar putea niciodată să se fixeze la o formă 
stabilă oarecare, deoarece aceste particule ar putea crea tot¬ 
deauna mari perturbaţii pornind într-o mişcare rapidă şi 
punînd astfel energie în libertate. 

Atît timp cît nu avem de-a face cu mecanica cuantică, 
această dificultate nu merită a fi luată în seamă. Sub influ¬ 
enţa oricărei forţe rezonabile, energia unei particule nu 
variază decît continuu, deci ar fi imposibil ca un electron 
să sară de pe curba superioară a figurii 60 pe curba inferioară. 
Atît timp cît putem fi siguri că avem iniţial de-a face numai 
cu electroni normali, existenţa curbei inferioare nu are 
deci nici o importanţă. 

în mecanica cuantică însă situaţia este diferită. Nu mai 
putem aduce argumentul că energia trebuie să varieze con¬ 
tinuu, deoarece energia nu poate fi măsurată exact într-un 
timp scurt. De fapt, în cazul unui atom în care nu pot exista 
decît anumite nivele de energie, ştim că energia poate trece 
de la un nivel la altul cu emisie sau absorbţie de lumină 
şi nu sîntem în stare să ne dăm seama de ceea ce s-a petrecut 
între timp. Din aceleaşi motive, dacă legile mecanicii cuan¬ 
tice ar permite în principiu existenţa unor unde care să 
corespundă curbei inferioare din figura 60, ar trebui să ne 
aşteptăm ca electronul să poată sări de pe curba superioară 
pe cea inferioară, întocmai cum poate trece de pe un nivel 
excitat al atomului de hidrogen pe nivelul fundamental. 
Diferenţa de energie va fi pusă în libertate, în general, sub 
formă de lumină. 

Practic, saltul de pe curba superioară pe cea inferioară 
din figura 60 nu s-ar putea efectua prin emisia unui singur 
foton, energia disponibilă fiind totdeauna mai mare decît 
viteza luminii înmulţită cu variaţia impulsului, în timp 
ce energia unui foton este egală doar cu de c ori 
impulsul său. Prin emisia a doi fotoni se pot însă satisface 
simultan legile conservării energiei şi impulsului. Mai 
mult, din orice stare dată de pe curba superioară electronul 
poate sări în orice punct de pe curba inferioară: în acest 
caz impulsul său poate varia oricît de mult în ambele sen¬ 
suri. Dacă calculăm probabilitatea ca în unitatea de timp 



să se producă acest salt la orice moment de timp dat, rezul¬ 
tatul este infinit de mare. 

Aceasta înseamnă că electronul ar putea sta doar un timp 
infinit de scurt pe curba superioară, după care ar cădea pe 
cea inferioară. Ar trebui deci să nu observăm niciodată 
electronii obişnuiţi, ci numai pe cei ciudaţi, de masă nega¬ 
tivă. 


SPIN. POZITRONI 

Incercînd să rezolve această dificultate, Dirac a căutat 
să stabilească o lege pentru undele electronice diferită de 
simpla generalizare a ecuaţiei lui Schrodinger pentru cazul 
relativist. El spera să găsească o ecuaţie care să permită 
numai existenta curbei superioare din figura 60, nu şi pe 
a celei inferioare. în acelaşi timp el a încercat să rezolve 
şi unele dificultăţi matematice care s-au dovedit destul de 
supărătoare în interpretarea ecuaţiei de undă relativiste. 

Dirac a fost condus astfel la descrierea electronului în 
funcţie nu de o undă, ci de patru unde. Situaţia este analogă 
cu cea din cazul undelor electromagnetice, care (vezi cap.2) 
sînt descrise de intensitatea cîmpului electric şi a celui 
magnetic. Întrucît ambele au atît mărime, cît şi direcţie 
şi deci pot fi date prin proiecţiile lor pe trei axe diferite, 
o undă electromagnetică nu este complet determinată decît 
cu ajutorul a şase numere. 

Consecinţele noii ecuaţii cuadruple de undă s-au dovedit 
a fi cît se poate de interesante. Din ea decurge existenta 
încă a unui moment complementar la electron, datorită 
mişcării lui de translaţie. Acest nou moment poate lua numai 
două valori: fie -f 1 /2, fie—1/2. Astfel, spinul electronului 
se încadrează în mod natural în acest tablou relativist, 
în plus, calculele au arătat că acţiunea magnetică a acestui 
spin este de două ori mai mare decît cea a mişcării electro¬ 
nului, astfel încît acţiunea magnetică a unui spin egal cu 

— unităţi este tot atît de mare ca cea datorită unui electron 

care se roteşte pe o orbită căreia îi corespunde un moment 
egal cu o unitate. Am discutat acest lucru ca pe un fapt 
experimental încă în cap. 8. 

Este acum evident că această ecuaţie de undă cuadruplă 
duce la o descriere mult mai firească a electronului. Cerce¬ 
tările ulterioare au arătat că aplicarea ecuaţiei lui Dirac 

la împrăştierea radiaţiilor Rontgen de către electronii 
rapizi (adică la efectul Compton, discutat în cap. 7), sau 
la smulgerea de electroni din atomi de către radiaţiile X 
sau gamma (efectul fotoelectric la energii mari), sau la difu¬ 
zia electronilor rapizi pe atomi, precum şi la multe alte 
fenomene, a dat în toate cazurile rezultate în perfectă con¬ 
cordanţă cu experienţa. 

A existat un moment în care se părea că ecuaţia lui Dirac 
ar reprezenta unicul mod consistent de a descrie o particulă 
încărcată. Dacă ar fi fost aşa, am fi putut prevedea că elec¬ 
tronul trebuie să aibă spin chiar dacă acesta nu ar fi fost 
niciodată observat. Astăzi ştim că această părere nu este 
corectă. Există ecuaţie de undă şi pentru particule fără 
spin şi, într-adevăr, aşa cum vom vedea în cap. 11, există 
particule încărcate care nu au spin. 

Rămînea totuşi încă dificultatea cu privire la stările 
cu energie negativă. Ca şi ecuaţia simplă de undă, ecuaţia 
lui Dirac admite şi ea energii corespunzătoare atît curbei 
superioare, cît şi celei inferioare din figura 60. Atît timp 
cît se menţinea această dificultate, era limpede că lipseşte 
un element esenţial. 

Din fericire, Dirac şi-a dat seama apoi că principiul de 
excluziune al lui Pauli l-ar putea ajuta să rezolve această 
dificultate. Un electron poate sări într-un punct de pe curba 
inferioară numai dacă acest punct nu este încă ocupat de 
doi electroni cu spini opuşi. Nu cumva toate stările cores¬ 
punzătoare curbei inferioare sînt în mod normal ocupate? 
Această ipoteză îndrăzneaţă implică, desigur, faptul că 
vidul este umplut cu asemenea electroni în stări cu energie 
negativă şi că, de fapt, densitatea acestora ar trebui să fie 
infinit de mare, deoarece stările respective se întind pe un 
domeniu infinit de impulsuri. Ar trebui deci să apară şi o 
densitate infinit de mare de sarcini electrice negative, ceea 
ce ar fi lipsit de sens. Dar să presupunem că această densi¬ 
tate de sarcini negative este compensată într-un mod oare¬ 
care de o densitate de sarcini pozitive, datorită vreunei 
alte cauze, astfel încît în vid să nu existe cîmp electric, 
chiar dacă există aceşti electroni ipotetici, şi că sarcina 
reală este datorită numai abaterilor de la această situaţie. 
Atunci prezenţa electronilor în stări cu energie negativă 
nu s-ar face simţită în nici un fel. Am văzut că, în princi¬ 
piu, un electron ar putea să sară de pe curba superioară pe 
cea inferioară dacă ar fi disponibil un loc liber şi dacă ar 

avea cine să preia energia şi impulsul. Ar fi, de asemenea, 
posibil ca unul dintre aceşti electroni ipotetici să sară de pe 
curba inferioară pe cea superioară, care în mod normal este 
neocupată, dacă ar putea primi energia şi impulsul necesare. 

După cum „saltul“ în jos s-ar putea produce cu emisia 
a doi fotoni, electronul ar putea fi ridicat pe curba superioară 
prin absorbţia a doi fotoni. Dar în condiţii normale nu dis¬ 
punem niciodată de suficient de multe cuante de lumină 
de energii mari laolaltă pentru ca probabilitatea ca două 
dintre ele să fie absorbite simultan să fie însemnată. Un alt 
mecanism prin care s-ar putea produce acest salt ar fi ca o 
cuantă de lumină să treacă în imediata apropiere a unui 
atom greu, care are un cîmp electric intens. In acest caz, 
un singur foton este suficient pentru a ridica un electron pe 
curba superioară. Acest mecanism a fost indicat schematic 
în figura 61. După efectuarea saltului, pe curb 2 superioară 
există un electron real, iar pe curba inferioară un loc vacant. 
Ce reprezintă acest loc vacant? Deoarece s-a presupus că 
sarcina negativă a tuturor electronilor de pe curba inferioară 
este compensată, absenţa unuia dintre ei s-ar manifesta 
ca absenţa unei sarcini negative, ceea ce echivalează cu 
prezenţa unei sarcini pozitive. Absenţa unei particule avînd 
energie negativă implică o creştere a energiei, şi dacă locul 
vacant sau „gaura", se află pe o stare cu impuls mai mare, 
adică electronul care iniţial se afla acolo avea o energie 
negativă mare, a fost necesar să se investească o cantitate 
mai mare de energie pentru a crea acest loc vacant. Energia 
unei găuri creşte deci cu creşterea impulsului său. 

Vedem, prin urmare, eă aceste găuri se comportă în toate 
privinţele ca electroni cu energie pozitivă şi cu sarcină elec¬ 
trică pozitivă. Dacă acest tablou este corect, trebuie să ne 
aşteptăm ca în natură să existe, pe lîngă electronii obişnuiţi, 
şi electroni pozitivi, care, cu excepţia semnului sarcinii 
lor, să se comporte în toate privinţele ca şi electronii obiş¬ 
nuiţi. 

Am văzut că, atunci cînd un foton trece în apropierea unui 
atom greu, poate provoca tranziţia schiţată în figura 61, 
adică să producă o pereche de electroni: — unul negativ 
şi altul pozitiv. Energia minimă pe care trebuie s-o aibă 
pentru aceasta cuanta de lumină este egală cu saltul dintre 
cel mai înalt punct de pe curba inferioară şi cel mai de jos 
punct de pe curba superioară. Această energie este egală cu 
2 mc 2 , adică aproximativ 1 MeV. 



Invers, dacă un electron obişnuit întîlneşte un electron 
pozitiv, ceea ce în reprezentarea noastră echivalează cu 
întîlnirea dintre un electron de pe curba superioară şi o 
gaură de pe curba inferioară, electronul este capabil să 
cadă în această gaură şi ne întoarcem astfel la starea nor¬ 



mală a vidului. Aceasta poate avea loc fie în apropierea 
unui atom cu emisia unui foton, fie, dacă întîlnirea se 
petrece în vid, cu emisia a doi fotoni. Dacă cei doi 
electroni se mişcă foarte încet, cei doi fotoni au impulsuri 
egale şi de semne opuse, adică sînt emişi în sensuri opuse, 
ambii avînd aceeaşi energie, de aproximativ 500 000 de 
electronvolţi. 

Aceste previziuni teoretice au fQst confirmate atunci cînd 
s-a descoperit în laborator electronul pozitiv. Dacă radiaţii 
gamma cu o energie mai mare de 1 MeV trec printr-o foiţă 
subţire, de exemplu de plumb, aflată într-un tub vidat, se 
constată că din foiţă ies electroni care sînt deviaţi de cîmpul 
magnetic unii într-o direcţie, iar alţii în direcţie opusă, 
de unde rezultă că unii au sarcină electrică pozitivă. Dacă 



electronii pozitivi sînt frînaţi într-o substanţă, se constată 
că din locul în care au fost opriţi ies radiaţii gamma cu o 

energie de aproximativ ~ MeV. Contorii moderni, sen¬ 


sibili la fotonii individuali, pun în evidenţă faptul că în¬ 
totdeauna ies simultan două cuante de lumină în sensuri 
opuse. 

Izolaţi, aceşti electroni pozitivi (pozitroni, cum sînt denu¬ 
miţi) se comportă întocmai ca electronii negativi, dar ei nu 
trăiesc mult în substanţă, deoarece există atît de mulţi 
electroni negativi cu care se pot combina şi astfel ei se anihi¬ 
lează, energia lor trecînd în radiaţie. Nu trebuie deci să 
ne mire faptul că nu putem observa în mod normal electroni 
pozitivi, afară de cazul cînd dispunem de radiaţii de energii 
înalte capabile să-i producă. 

De fapt, dacă ne-am imagina un moment în care ar exista 
un număr mare atît de electroni negativi, cît şi de electroni 
pozitivi, unii dintre ei fiind în mic exces, ori de cîte ori s-ar 
întîlni doi electroni de semn opus ei ar anihila şi în locul 
lor ar apărea cuante de radiaţie. Fenomenul ar continua pînă 
cînd, la sfîrşit, nu ar mai rămîne decît electroni de un anu¬ 
mit semn, care se aflau iniţial în exces. 

Un aspect interesant al generării şi anihilării perechilor 
de electroni constă în confirmarea vederilor lui Einstein 
cu privire la echivalenţa masei şi energiei, în sensul că masei 
de repaus a particulelor îi corespunde o anumită energie. 

Dacă un pozitron cu viteza mică întîlneşte un electron 
înainte de a se produce anihilarea, cele două particule pot, 
sub influenţa atracţiei lor electrice, să se rotească un anumit 
timp una în jurul celeilalte. In acest timp ei formează astfel 
un atom ca cel de hidrogen, deosebindu-se de acesta doar 
prin faptul că protonul este înlocuit printr-un pozitron, 
care are aceeaşi masă ca şi electronul. In loc ca electronul să 
se rotească în jurul particulei mai grele, ambele particule 
se rotesc în jurul centrului lor de greutate. Această combina¬ 
ţie, care, desigur, nu poate exista decît un timp foarte scurt, 
este denumită atom de pozitroniu. Deşi el are o viaţă atît 
de scurtă, s-a reuşit, prin experienţe ingenioase, nu numai 
să se pună în evidenţă existenţa sa şi să i se măsoare viaţa 
medie, ci şi să i se cunoască destul de amănunţit nivelele 
energetice. 

în ciuda tuturor succeselor teoriei lui Dirac, s-ar putea 
obiecta că imaginea densităţii infinite de electroni în stări 

cu energie negativă, care constituie punctul ei de plecare, 
nu este prea satisfăcătoare. Se poate răspunde la această 
obiecţie prin următoarele. Această imagine este folosită 
doar în scopul de a ne permite să privim problema sub 
unghiul potrivit. Atunci cînd descriem în detaliu o situaţie 
în care avem de-a face cu electroni şi pozitroni, nu trebuie 
de fapt să introducem în discuţie asemenea electroni aflaţi 
în stări negative, ci specificăm doar cîte „găuri" (pozitroni) 
există şi cum se mişcă aceştia. Important este faptul că avem 
legi pentru a descrie aceste particule, legi care nu prevăd 
nici o tranziţie a electronilor sau a pozitronilor într-o stare 
în care să aibă comportarea nerezonabilă pe care am discu¬ 
tat-o mai înainte. în schimb, legile prevăd posibilitatea 
generării de perechi şi a anihilării. Fără aceste din urmă 
procese nu ar fi fost posibil să eliminăm acel tip de tran¬ 
ziţii rezonabile, şi imaginea simplă din figura 61 ne permite 
să înţelegem cum se petrec lucrurile. 


FORŢELE LA VITEZE MARI. 

NOI DIFICULTĂŢI 

Vedem deci că unda cuadruplă a lui Dirac poate explica 
mişcarea electronilor şi a pozitronilor liberi, precum şi 
mişcarea lor în cîmpuri de forţe statice. Dar, atunci cînd 
încercăm să explicăm interacţia dintre electronii care se 
mişcă cu viteze apropiate de cea a luminii, ne ciocnim de 
noi dificultăţi. Este important să ne amintim în acest caz 
de faptul că forţele sînt transmise de la o particulă la alta 
de cîmpul electromagnetic şi că acesta transmite orice per- 
turbaţie cu viteza luminii. Pe de altă parte, dacă particulele 
se mişcă rapid, fiecare va suferi acţiunea unei forţe din 
partea celeilalte nu din punctul în care aceasta se află acum, 
ci din punctul în care se afla cu foarte puţin timp mai îna¬ 
inte. Fenomenul seamănă cu acela cînd ridicăm capul pentru 
a vedea un avion supersonic şi auzim sunetul care vine nu din 
locul unde vedem avionul, ci dintr-un loc mai îndepărtat 
unde se afla în momentul cînd a emis sunetul acela. 

Această întîrziere este cunoscută sub numele de „retar- 
darea" forţei şi, pentru a ne putea da seama de ea cu ajutorul 
legilor cuantice, trebuie să aplicăm teoria cuantică şi la 
cîmpul electromagnetic, adică trebuie să-l descriem cu aju¬ 
torul fotonilor. 

Forţa exercitată de o particulă asupra celeilalte se explică 
atunci astfel: una dintre particule poate emite unul sau 
mai mulţi fotoni care pot fi absorbiţi de cealaltă particulă. 
Pentru a emite fotoni este însă necesară o energie, şi 
s-ar putea ca particulele să nu aibă prea multă energie 
disponibilă, aşa cum se întîmplă, de exemplu, atunci cînd 
sînt aproape în repaus. Dar aici se aplică remarca pe care 
am făcut-o la sfîrşitul cap. 8: mecanica cuantică permite 
„împrumutarea 11 de energie pe termen scurt sau pe distanţă 
mică. Astfel, dacă cele două sarcini se află foarte aproape 
una de alta, este posibilă „împrumutarea" unei cantităţi de 
energie suficiente pentru a produce fotoni atît de lungime 
de undă mică, cît şi de lungime de undă mare, deoarece 
— fotonul reabsorbindu-se în imediata apropiere a punctu¬ 
lui unde a luat naştere — „împrumutul" va fi restituit 
imediat. Pe de altă parte, dacă particulele se află la distanţă 
mai mare, nu e posibil decît „împrumutul" unei cantităţi mai 
mici de energie şi nu vor juca rol decît fotonii de lungime 
de undă mai mare. Aceşti fotoni sînt denumiţi „virtuali", 
pentru a distinge particulele care există „pe credit" de cele 
reale, ce pot exista la distanţă de locul unde iau naştere. 

In felul acesta, din teoria cuantică a cîmpului electro¬ 
magnetic se poate deduce legea lui Coulomb dintre sarcini 
staţionare, însă acelaşi raţionament poate fi aplicat şi pro¬ 
blemei mai complicate a sarcinilor în mişcare rapidă. Legile 
cu privire la emisia şi la absorbţia de fotoni „virtuali", 
necesare în acest scop, sînt exact aceleaşi cu cele necesare 
la tratarea emisiei şi absorbţiei reale de lumină de către 
atomi. 

Aici apare o nouă dificultate. Chiar şi o singură parti¬ 
culă poate emiteşireabsorbi fotoni. Întrueît nu se pune pro¬ 
blema unei distanţe, nu apare nici problema unui timp 
minim pentru „împrumut", deci nu există practic nici o 
limitare cu privire la energia fotonilor pe care îi poate emite 
şi absorbi o particulă. Dacă se ţine seama de toate aceste 
posibilităţi, rezultatul ar indica o variaţie infinită, în ener¬ 
gia particulei, numită de obicei energie proprie. 

Această dificultate nu este neaşteptată. In cap. 2 am văzut 
că densitatea de energie a cîmpului electric este proporţio¬ 
nală cu pătratul intensităţii sale; deci energia cîmpului 
electric în apropierea unei sarcini punctuale ar trebui să fie 
infinit de mare. Intr-adevăr, dacă o sarcină este distribuită 
pe o mică sferă de rază a, se poate calcula că energia totală 

raza sferei, adică facem a foarte mică, energia electrică 
devine foarte mare. Deci să nu ne mire faptul că teoria pre¬ 
vede o energie infinită pentru cîmpul care înconjură o par¬ 
ticulă a cărei sarcină este concentrată într-un punct. 

Această dificultate era cunoscută cu mult înaintea apari¬ 
ţiei mecanicii cuantice; modul cel mai natural de a o evita 
ar fi să considerăm electronul nu ca pe un punct matematic, 
ci ca avînd o extindere finită. Aceste vederi au fost discu¬ 
tate în mod special de către H.A.Lorentz, fizician renumit 
prin lucrările sale care au pregătit terenul pentru teoria 
relativităţii, ca şi prin studiul comportării electronilor. 

Totuşi, şi această interpretare a electronului ca fiind 
extins este greu de susţinut, deoarece relativitatea nu admite 
existenţa unor corpuri perfect rigide din următoarele 
motive. Să presupunem că dăm unui corp rigid o lovitură 
puternică la un capăt; atunci, el fiind rigid, celălalt capăt 
trebuie să înceapă imediat să se mişte, deci lovitura este 
transmisă instantaneu de la un capăt la celălalt. Dar dacă 
acest proces este văzut de un alt observator care se mişcă 
cu viteză mare, atunci, în virtutea transformărilor lui Lo- 
rentz (vezi cap. 6), capătul mai îndepărtat ar începe să se 
mişte înainte ca lovitura să se fi produs, astfel încît efectul 
ar părea să preceadă cauza, ceea ce este absurd. Intr-adevăr, 
este esenţial pentru relativitate ca nici o perturbaţie să nu 
se poată transmite cu o viteză mai mare decît viteza lumi¬ 
nii. Pe de altă parte, dacă capătul care a fost lovit se poate 
mişca înaintea celuilalt capăt, corpul trebuie să fie cît de 
puţin compresibil. Acesta este cazul tuturor corpurilor solide 
cunoscute, chiar şi al unei bare de oţel. Dacă lovim cu un 
ciocan unul dintre capetele unei bare de oţel, ea va ceda 
puţin şi va trebui să treacă un oarecare timp pînă cînd această 
compresiune va ajunge la celălalt capăt. Viteza cu care 
se transmite perturbaţia este viteza sunetului în oţel, de 
ordinul a cîtorva mii de metri pe secundă. Această viteză 
este foarte mare pentru scopurile practice, dar încă extrem 
de mică în comparaţie cu viteza luminii. 

Toate raţionamentele expuse arată de ce este greu să 
descriem comportarea corpurilor absolut rigide fără a con¬ 
traveni principiului relativităţii. Toate încercările mai re¬ 
cente de a considera electronul ca rigid, dar de extindere 
finită au eşuat. 

Cei mai mulţi fizicieni păstrează convingerea că trebuie 
să existe o posibilitate rezonabilă care a fost trecută cu 
vederea. 

O alternativă evidentă ar fi să presupunem că, de fapt, 
electronul este compresibil. Orice corp compresibil este 
capabil de vibraţii interne. In cazul unei bare de oţel, vi¬ 
braţiile pot fi puse în evidenţă prin lovirea acesteia cu un 
ciocan, ceea ce are ca efect producerea unui sunet, iar sune¬ 
tul este datorit totdeauna unei vibraţii. Tot astfel, dacă 
se loveşte un electron, de exemplu în cazul unei ciocniri cu 
o altă particulă, ar trebui să ne aşteptăm ca el să vibreze şi 
deci să fie purtătorul unei energii suplimentare, pe lîngă 
energia cinetică a mişcării sale. Aceasta s-ar manifesta 
experimental prin existenţa unor stări excitate, întocmai 
cum posibilitatea mişcării interne dintr-un atom este răs¬ 
punzătoare de stările excitate ale atomilor. Totuşi, deşi 
s-au făcut cercetări foarte numeroase asupra ciocnirilor 
electronilor la energii foarte înalte, nu s-a pus niciodată în 
evidenţă existenţa unor asemenea stări excitate. S-ar putea 
întîmpla ca ele să existe la energii si mai înalte decît cele 
cu care s-a lucrat pînă acum. Dar atît timp cît nu ştim 
nimic despre natura unor asemenea stări excitate, discutarea 
lor ar îi pur speculativă. 

Intr-adevăr, pînă acum nici una dintre experienţele efec¬ 
tuate cu electroni nu a pus în evidenţă vreo trăsătură care 
să indice existenţa unui tip oarecare de structură internă a 
electronului: rămîne deci îndoielnic dacă chestiunea struc¬ 
turii interne a electronului are vreo semnificaţie, adică 
dacă va putea fi vreodată asociată cu observaţii experimen¬ 
tale ale comportării sale. 

NOI METODE. DEPLASAREA LAMB 

Multă vreme se părea că nu s-ar mai putea face nici un 
progres în teoria electronului atît timp cît nu se putea da 
un răspuns la aceste întrebări, deoarece orice descriere detali¬ 
ată a interacţiunii electronilor prin intermediul cîmpului 
electromagnetic ducea întotdeauna la valori infinite, legate 
de faptul că energia conţinută în cîmpul care înconjură 
o sarcină punctuală este infinită. Cu toate acestea, pe la 
sfîrşitul deceniului al patrulea al secolului nostru s-a făcut 
un pas înainte care a demonstrat că se mai pot obţine noi 

informaţii, în ciuda dificultăţilor. Pentru a înţelege despre 
ce este vorba, să considerăm momentan tot cazul unui elec¬ 
tron mic, dar finit, cu toate că această imagine nu poate fi 
împăcată cu cerinţele teoriei relativităţii. Atunci cînd este 
în repaus, un asemenea electron va fi înconjurat de cîmpul 
său electromagnetic şi ar trebui adăugată energiei de re¬ 
paus a electronului m 0 c 2 (unde rn 0 este masa sa de repaus), 
energia cîmpului. Datorită echivalenţei dintre masă şi 
energie, creşterea energiei este echivalentă cu creşterea 
masei; deci electronul şi cîmpul vor avea laolaltă o masă 
m i — ffio+ m '< unde m' este egală cu energia cîmpului 
împărţită cu c 2 . 

Important este însă faptul că, ori de cîte ori vedem un 
electron, el este însoţit de cîmpul său şi deci masa totală 
m care intră în ecuaţie trebuie să fie masa observată experi¬ 
mental. Masa reală rn este măsurabilă şi cunoscută, în timp 
ce componentele m 0 şi m', nu sînt cunoscute şi s-ar putea 
ca nici să nu aibă un sens fizic bine definit. Dacă reducem 
raza electronului, componenta m', datorită cîmpului, creşte, 
aşa cum am văzut mai înainte. Masa totală niy fiind cunos¬ 
cută, trebuie să presupunem că m 0 este cu atît mai mică, 
cu cît raza electronului este mai mică. Dacă presupunem 
că raza este foarte mică, masa electromagnetică poate întrece 
masa reală observată a electronului şi deci m 0 (masa „meca- 
nică“) ar trebui să fie negativă. O particulă de masă nega¬ 
tivă este însă o noţiune foarte ciudată, dar atît timp cît ea 
este totdeauna însoţită de un cîmp electromagnetic, astfel 
încît masa totală să fie pozitivă, nu rezultă nici un fel de 
consecinţe neacceptabile. 

Prin urmare, încercăm să descriem comportarea electro¬ 
nului nu în funcţie de masa sa mecanică m 0 şi de masa sa 
electromagnetică m' , ci de masa sa totală m v Putem spera 
astfel ca rezultatele să rămînă valabile chiar dacă mergem 
pînă la cazul extrem şi considerăm o sarcină punctuală, 
deşi atunci m' ar trebui să fie infinit şi m 0 ar trebui, în con¬ 
secinţă, să fie infinit negativ. 

Să ne amintim că masa electromagnetică m' este legată 
de energia cîmpului electromagnetic din jurul electronului, 
care este descrisă în mecanica cuantică de posibilitatea 
electronului „să împrumute" pe termen scurt energie pentru 
a emite cuante de lumină şi de a le absorbi din nou. Să con¬ 
siderăm acum un asemenea electron legat care se mişcă în 
vecinătatea unui centru de forţe, de exemplu într-un atom 

de hidrogen. Atunci, în intervalul de timp dintre emisia 
şi reabsorbţia unui foton, electronul poate să-şi schimbe 
viteza sub influenţa forţei aplicate. Prin urmare, procesul 
emisiei şi absorbţiei fotonilor (deci masa electromagnetică 
m' se modifică în prezenţa unor forţe. Dar această modifi¬ 
care se referă mai ales la fotonii de lungime de undă mare, 
deoarece fotonii cu lungimea de undă mică necesită o energie 
mare şi, conform principiului de incertitudine, nu pot exista 
decît un timp foarte scurt. într-un asemenea interval 
scurt, forţa externă nu poate accelera prea mult fotonul. 
Astfel, în timp ce pentru un electron punctual masa elec¬ 
tromagnetică totală m' este infinit de mare datorită efectu¬ 
lui fotonilor de lungime de undă foarte mică, variaţia sa 
în vecinătatea unui centru de forţe este finită chiar pentru 
un electron punctual. 

Din asemenea consideraţii rezultă că trebuie să facem o 
mică corecţie nivelelor energetice ale atomului de hidrogen. 
Această corecţie diferă de la un nivel la altul, deoarece ea 
depinde de probabilitatea electronului de a se apropia de 
proton, probabilitate care este diferită pentru diferitele 
stări. 

Este interesant de remarcat că această teorie nu s-a dez¬ 
voltat în baza unor speculaţii abstracte, ci a fost stimulată 
de descoperirea unor anomalii la nivelele atomului de hidro¬ 
gen. Acestea au fost măsurate printr-o nouă tehnică expe¬ 
rimentală, elaborată de către Lamb şi colaboratorii săi la 
Universitatea Columbia (S.U.A.). 

Pentru a putea aprecia cît de delicată este problema din 
punct de vedere experimental, trebuie să ne referim la nive¬ 
lele energetice ale atomului de hidrogen, care sînt schiţate 
în figura 49. In legătură cu acestea am discutat soluţiile 
ecuaţiei nerelativiste a lui Schrodinger, în care energiile 
depindeau doar de numărul n (egal cu 1 pentru starea funda¬ 
mentală şi cu 2 pentru primul nivel excitat). Pentru n — 2 
am văzut că există două tipuri diferite de mişcare a electro¬ 
nului: una fără moment cinetic şi cealaltă cu un moment 
cinetic egal cu o unitate. La hidrogen, aceste două mişcări 
ar trebui să aibă exact aceeaşi energie, care este situată 
cu aproximativ 10 electronvolţi mai sus decît cea a stării 
fundamentale. Nu s-a ţinut însă seama de spinul electro¬ 
nului. De fapt, datorită spinului, energia stării cu un mo¬ 
ment cinetic de o unitate diferă puţin, după cum mişcarea 
de rotaţie a electronului în jurul propriei sale axe are loc 



în aceiaşi sens cu mişcarea sa de revoluţie pe orbită sau 
în sens opus. Diferenţa (aşa-numită structură fină a nivele¬ 
lor hidrogenului) poate fi calculată din ecuaţia lui Dirac, 
deoarece aceasta duce în mod firesc la descrierea spinului. 

Se găseşte astfel o diferenţă de aproximativ-!— dintr-un 

y 200 0Q0 
electronvolt. Aceasta a fost detectată mai de mult prin 
prezenţa în spectrul hidrogenului a două linii alăturate. 
Este limpede că, pentru a pune în evidenţă o atît de mică 
separaţie între două linii şi cu atît mai mult pentru a o 
măsura, sînt necesare cercetări spectroscopice de mare pre¬ 
cizie. 

Noua metodă constă în a observa direct tranziţia între 
două asemenea nivele alăturate. Diferenţa de energie fiind 
atît de mică, frecvenţa cuantelor de lumină absorbite în 
cursul tranziţiei este în mod corespunzător foarte mică. 
De fapt, aici nu avem de-a face cu lumină în sensul obişnuit, 
ci cu unde radio scurte, avînd o lungime de undă de ordinul 
a 20 cm. Instalaţiile pentru producerea unor asemenea 
microunde s-au perfecţionat foarte mult în timpul războiu¬ 
lui, datorită legăturii lor cu lucrările referitoare la radar. 
Descrierea detaliată a unei asemenea experienţe ne-ar duce 
însă prea departe. în esenţă, s-a reuşit cu ajutorul unor 
asemenea unde radio să se provoace tranziţia între două 
nivele alăturate de hidrogen. Frecvenţa la care se pro¬ 
duce tranziţia dă astfel direct energia fotonilor care au 
cauzat-o şi deci diferenţa de energie. Rezultatele nu au fost 
în concordanţă cu aşteptările, deoarece cele două stări 
între care se produce tranziţia ar fi trebuit să aibă exact 
aceeaşi energie; fizicienii au început să studieze cauza dis¬ 
crepanţei. 

Această contradicţie a dus la o reînnoire a vederilor cu 
privire la modul în care cîmpul electric al electronului 
reacţionează asupra mişcării sale şi a stimulat în mare 
măsură elaborarea noilor metode pe care le-am descris mai 
înainte. Cu ajutorul acestora s-a putut calcula apoi exact 
diferenţa de energie, iar rezultatele sînt în concordanţă cu 
cele mai precise experienţe pînă la o precizie de cîteva părţi 
la 10 000, ceea ce constituie un frumos succes atît experi¬ 
mental, cît şi teoretic. 

Un alt efect subtil asemănător a fost descoperit puţin 
după aceea: s-a constatat că cîmpul magnetic al unui elec¬ 
tron ce se roteşte în jurul axei sale diferă cu aproximativ 


249 



trei părţi la o mie de rezultatul obţinut din ecuaţia simplă 
de undă al lui Dirac; această discrepanţă a fost explicată 
de Schrodinger tot cu ajutorul emisiei şi absorbţiei virtuale 
de fotoni. 

Faptul că aceste experienţe, ca şi altele pe care nu le mai 
descriem, au confirmat cu mare exactitate teoria ne face 
să credem că sîntem pe calea cea bună în ceea ce priveşte 
modul de a trata problema interacţiunii electronului cu 
propriul său cîmp. Totuşi este probabil că cel puţin forma 
sub care au fost pînă acum exprimate aceste legi nu este 
încă definitivă, deoarece, aşa cum am văzut, ele prezic 
valori infinite pentru energia proprie a electronului, valori 
care nu se pot anula decît presupunînd o masă mecanică 
infinit negativă. S-ar putea ca o asemenea împărţire în 
masă mecanică şi masă electromagnetică să nu aibă nici o 
semnificaţie şi aceleaşi legi să poată fi exprimate într-o 
formă în care să nu apară cele două componente ale masei. 
Este firesc să ne imaginăm că o asemenea reformulare ar 
putea să ducă la aceleaşi rezultate ca procedeul actual. Dar 
aceasta rămîne de văzut. 

Trebuie să subliniem că complicaţiile care apar datorită 
interacţiunii electronului cu propriul său cîmp sînt de 
domeniul unor foarte mici corecţii, a căror punere în evidenţă 
necesită experienţe de foarte mare precizie. Cauza acestei 
cerinţe este faptul că energia cîmpului propriu este deter- 

minată de mărimea --— , e fiind sarcina electronului, h con- 
hc 

stanta lui Planck şi c viteza luminii; acest număr este un 

număr foarte mic, şi anume —■ El intervine în evaluarea 

137 

probabilităţii de emisie a luminii de către un atom 
excitat. Calculele arată că probabilitatea de emisie a unui 
foton în timpul unei perioade de revoluţie a electronului 

1 V 8 

în stare excitată este de aproximativ— | it» fiind viteza 

electronului. Am văzut că pentru electronul din hidrogen, 

ca şi pentru cei de energii similare din alţi atomi, — este 

c 

aproximativ egal cu De aici rezultă că probabilitatea 
ca un electron să emită un foton în timpul unei revoluţii 
este de • Vor fi necesare, în medie, aproximativ 137 3 

revoluţii pentru ca electronul să cadă, prin emisie de lumină, 
pe un nivel inferior. Aceasta înseamnă că putem trata miş¬ 
carea electronului, într-o aproximaţie foarte bună, ca şi 
cum posibilitatea emisiei de lumină nici nu ar exista. Ace¬ 
laşi număr intervine şi în problema emisiei şi absorbţiei 
virtuale de fotoni, şi deci, din capul locului, corecţiile 
datorite unei asemenea emisii şi absorbţii sînt foarte mici. 
Mai departe, în discutarea acestor corecţii putem neglija 
probabilitatea, încă cu mult mai mică, ca un electron să 
emită un al doilea foton înainte ca primul să fi fost resorbit 
şi să considerăm astfel un singur electron o dată. Corecţiile 
datorite prezenţei simultane a doi sau mai mulţi fotoni sînt 
de cel mult 1% din cele datorite unui singur foton. 

2ne 2 

Aşadar, faptul că constanta de structură fină— este 

hc 

atît de mică ne este de mare ajutor în studierea problemelor 
privind electronul. In cap. 11 vom întîlni o situaţie asemă¬ 
nătoare, în care însă numărul corespunzător nu mai este 
mic, şi aceasta duce la dificultăţi care în momentul de faţă 
constituie un handicap serios în calea progreselor în domeniul 
respectiv. 

Nucleul atomic 


RADIOACTIVITATEA. 

DEZINTEGRAREA ALFA 

In toate capitolele precedente, scopul nostru a fost să 
găsim acele legi ale naturii care guvernează comportarea 
obiectelor şi a substanţelor cu care ne întîlnim în viaţa 
practică. Căutarea acestor legi ne-a arătat existenţa atomi¬ 
lor şi a condus la studiul structurii lor interne şi a comportă¬ 
rii lor. Legile mecanicii cuantice, împreună cu vechile legi 
ale mecanicii şi ale electromagnetismului, ne-au permis să 
deducem toate caracteristicile atomilor pornind de la faptul 
că fiecare atom conţine un nucleu încărcat pozitiv, această 
sarcină fiind în mod normal compensată de sarcina negativă 
a electronilor orbitali. Astfel a devenit posibilă descrierea, 
aproape în toate amănuntele, a atomilor şi deci a materiei 
care e constituită din atomi. Aceasta ne permite nu numai 
să înţelegem ceea ce se petrece în materia obişnuită, ci şi 
să folosim aceste cunoştinţe în scopuri practice. 

Putem înţelege acum de ce unele substanţe sînt grele, iar 
altele uşoare, de ce unele sînt uşor corodate de substanţe 
chimice, iar altele sînt stabile, de ce unele sînt tari, iar 
altele sînt moi. Ştim de ce şi cum conduc metalele electri¬ 
citatea şi de ce unele substanţe sînt bune conducătoare de 
căldură, iar altele nu, de ce unele săruri sînt colorate, iar 
altele strălucesc în diferite culori cînd sînt expuse la lumina 
ultravioletă invizibilă. 

Totuşi, unele întrebări au rămas fără răspuns. Cea mai 
evidentă dintre acestea este legată de nucleul atomic. In 
ce constă diferenţa dintre cele circa 92 de tipuri diferite 
de elemente cunoscute în natură? Cum putem explica greu¬ 
tăţile lor diferite? Cu alte cuvinte, de ce, spre exemplu, 
nucleul de oxigen (deci şi atomul de oxigen) este de apro¬ 
ximativ 16 ori mai greu decît cel de hidrogen şi de ce un 
atom de plumb cîntăreşte de peste 200 ori mai mult decît 
un atom de hidrogen? 

Aceste întrebări ne conduc în mod firesc la un studiu al 
interiorului nucleului atomic. Ele fac parte din căutările 
noastre pentru găsirea legilor fundamentale ale naturii, 
înainte de a putea pretinde că am descris complet compor¬ 
tarea materiei, trebuie să putem da un răspuns la aceste 
întrebări. Cu toate acestea, în general, ele nu ne vor ajuta 
să descriem comportarea materiei în condiţii obişnuite. 
S-ar putea crede chiar că nu ne vor fi de nici un ajutor la 
folosirea legilor naturii în scopuri practice, deoarece, în 
majoritatea covîrşitoare a instalaţiilor fizicianului, chimis¬ 
tului sau inginerului, nucleul atomic joacă doar rolul unei 
cantităţi fixe şi invariabile, care, după orice proces chimic 
sau orice schimbare de temperatură, după orice tratament 
mecanic sau orice schimbare electrică sau magnetică, rămîne 
exact aceeaşi cu cea dinaintea procesului. 

Deci studiul nucleului atomic a fost întreprins doar în 
scopul de a satisface o curiozitate intelectuală, însă aşa cum 
ştie desigur orice cititor s-a constatat ulterior că există 
condiţii speciale în care din nucleele atomice se pot degaja 
cantităţi uriaşe de energie. Prin descoperirea a ceea ce este 
acum denumit „energie atomică" a reieşit pînă la urmă că 
consecinţele cunoaşterii structurii nucleului se extind ne¬ 
bănuit de departe. 

Cu toate acestea, rămîne adevărat că în studiul nucleului 
avem de-a face cu fapte care în mod normal nu se manifestă 
în experienţele de toate zilele. Vorbind despre atomi, am 
putea ilustra concluziile noastre prin fenomene ca topirea 
gheţii sau fierberea apei, acţiunea unui magnet sau culoarea 
unui tub de neon. Problemele nucleului apar numai în 
experienţele fizicianului, care dispune de aparatură specială 
pentru cercetarea nucleului 1 . 

De aceea va fi aici necesar, mai mult decît în capitolele 
precedente, să dăm unele indicaţii asupra experienţelor în 
baza cărora ne-am format concepţiile actuale despre nucleu 
şi să amintim instalaţiile de producere şi detectare a par¬ 
ticulelor foarte rapide, a căror dezvoltare vertiginoasă în 
ultimii 25 de ani a făcut posibilă studierea nucleului. 

1 In prezent, energia atomică şi cercetările asupra ei pătrund tot 
mai mult în viaţa practică. Astfel s-au pus în funcţiune centrale 
atomoelectrice, s-au construit spărgătoare de gheaţă şi submarine 
atomice etc., iar nenumărate laboratoare industriale, spitale, staţiuni 
experimentale folosesc din plin procedee specifice fizicianului ato¬ 
mist. --- N.R. 

începuturile fizicii nucleului sînt legate de descoperirea 
radioactivităţii. Am menţionat încă în cap. 4 elementele 
radiu, uraniu şi altele extrase din minerale, care emit trei 
tipuri de radiaţii, dintre care prezintă un interes deosebit 
radiaţiile alfa. Acestea din urmă au fost folosite de către 
Rutherford în cercetările sale asupra structurii atomului. 
Am văzut că radiaţiile alfa constau din fascicule de particule 
încărcate pozitiv, a căror masă şi sarcină corespund cu cele 
ale nucleului de heliu. De unde vin ele? Purificarea chimică 
a radiului folosit în experienţă a dat certitudinea că acesta 
nu era cîtuşi de puţin amestecat cu heliu; singurul loc în 
care ar putea exista o asemenea particulă grea de sarcină 
pozitivă fără să modifice proprietăţile chimice ale atomului 
de radiu ar fi în însuşi interiorul nucleului. Acest lucru a 
fost confirmat de o serie de experienţe care au arătat că 
schimbările chimice care afectează mişcarea electronilor 
exteriori ai atomului nu pot accelera, întîrzia sau modifica 
în vreun fel activitatea alfa. 

De îndată ce s-au format concepţiile noastre actuale asu¬ 
pra structurii atomului a devenit limpede că ceea ce se 
petrecea aici era o rupere a nucleului atomic, din care un 
fragment era ejectat cu viteză foarte mare. Intr-adevăr, 
observaţii minuţioase au arătat că activitatea, adică inten¬ 
sitatea radiaţiei unei mostre date de radiu sau de orice alt 
element radioactiv, scade în timp. In cazul radiului, această 
scădere este lentă, intensitatea radiaţiei alfa scăzînd la 
jumătate abia după aproximativ 1 600 de ani; dar în cazul 
aşa-numitei emanaţii de radiu (radon), gaz care însoţeşte 
radiul, din motive pe care le vom vedea imediat, activitatea 
scade la jumătate după circa patru zile. Să presupunem deci 
că dintr-o mostră de radiu scoatem prin pompare o anumită 
cantitate de radon, o închidem într-un tub cu pereţi subţiri 
care lasă să treacă radiaţiile alfa şi facem observaţii asupra 
lor. După circa patru zile, vor ieşi din tub de două ori mai 
puţine radiaţii decît la începutul experienţei, dar, în afară 
de cantitate, ele nu diferă prin nimic de cele care ies în 
prima oră. Singurul mod de a explica acest fenomen este 
de a admite că toate nucleele de radon sînt identice şi indis¬ 
cernabile, şi că fiecare dintre ele este susceptibil de a se 
dezintegra după legile întîmplării şi că, în medie, acest 
fenomen se petrece numai la două nuclee pe secundă din 
fiecare milion de asemenea nuclee, 

Ne-am putea reprezenta aceasta în modul următor. Să 
presupunem că am dispune de un mare număr de cutiuţe, 
fiecare conţinînd un mare număr de compartimente legate 
prin pasaje întortocheate şi avînd numai o singură ieşire, 
astfel încît fiecare să constituie un labirint. în fiecare 
cutiuţă plasăm o insectă despre care presupunem că se mişcă 
încoace şi încolo, fără a cunoşte drumul şi fără a fi în stare 
să înveţe ceva din experienţă. Din cînd în cînd, din întîm- 
plare, una dintre ele va găsi ieşirea şi va scăpa afară, cele 
însă care nu au găsit-o încă vor mai rătăci la întîmplare 
şi şansele lor de scăpare nu vor fi nici mai mici nici mai 
mari decît erau iniţial. Dacă, după cîteva zile, jumătate din 
ele au reuşit să iasă, cealaltă jumătate se va găsi în aceleaşi 
condiţii ca la început şi, după trecerea aceleiaşi'perioade, 
o jumătate din numărul rămas va fi ieşit afară, astfel încît 
un sfert din numărul cutiilor va mai rămîne ocupat ş.a.m.d. 
Tot astfel şi cantitatea noastră de radon va scădea la jumă¬ 
tate după primul interval de circa patru zile; după un 
acelaşi interval de timp, ea vă scădea la un sfert, apoi 
la o optime, apoi la o şaisprezecime din cantitatea iniţială 
ş.a.m.d. Ce au devenit nucleele din care a fost expulzată o 
particulă alfa? Ştim că sarcina electrică şi masa se conservă. 
Deoarece particula alfa duce cu sine o masă de patru ori 
mai mare şi o sarcină de două ori mai mare decît a proto¬ 
nului, după emisie trebuie să rămînă un nucleu a cărui 
sarcină este de două unităţi mai mică şi a cărui masă este 
cu două unităţi mai mare decît a celui de radon. Un ase¬ 
menea nucleu va forma un atom care, în locul celor 86 de 
electroni ai radonului, conţine numai 84, ceea ce îi conferă 
proprietăţi chimice diferite. Am fost astfel martorii trans¬ 
formării unui element chimic într-altul. Analiza chimică 
confirmă într-adevăr această transformare. 

Aceasta înseamnă că trebuie să abandonăm cu desăvîrşire 
concepţia pe care ne-am format-o despre atomi ca fiind 
obiecte indivizibile şi netransmutabile. Am văzut deja în 
capitolele precedente că această concepţie nu se aplică 
atomului ca un tot. Pînă acum nu am întîlnit schimbări în 
nucleul însuşi; puteam modifica numărul electronilor din 
jurul nucleului, însă sarcina electrică rămasă în urma aces¬ 
tui proces ducea, pînă la urmă, la o restabilire a numărului 
corect şi atomul se întorcea la forma sa normală. Aici însă 
avem de-a face cu o schimbare cu caracter permanent a 

naturii nucieuiui şi, în consecinţă, a tipului de atom pe 
care îl va forma. 

In multe cazuri, nucleul care rămîne după procesul radio¬ 
activ este el însuşi radioactiv, adică, la rîndul său, va emite 
o altă particulă alfa sau alt tip de radiaţie, despre care vom 
vorbi mai încolo. Putem vedea imediat aceasta din faptul 
că, dacă pornim de la radiu foarte pur şi scoatem prin pom¬ 
pare toată emanaţia care l-ar putea însoţi, după un timp 
se formează iarăşi emanaţie, care se manifestă prin parti¬ 
culele alfa emise şi care poate fi din nou pompată ca un 
gaz. Deducem deci că emanaţia de radiu este „produsul de 
dezintegrare" al radiului, adică nucleul său este tocmai ceea 
ce rămîne după ce nucleul de radiu a pierdut o particulă 
alfa, Produsul de dezintegrare al radonului este şi el radioac¬ 
tiv. Astfel au fost identificate trei „familii" de elemente 
radioactive; în fiecare dintre acestea unul din membrii 
familiei este produsul de dezintegrare al celui precedent. 

Vitezele cu care ies particulele alfa din aceste reacţii sînt 
foarte mari. Se obişnuieşte să se măsoare energiile lor cine¬ 
tice în milioane de electronvolţi (MeV). Un MeV este energia 
pe care o dobîndeşte un electron sau o particulă de sarcină 
electrică egală cu a electronului la străbaterea unei dife¬ 
renţe de potenţial de 1 000 000 de volţi. Pentru comparaţie, 
amintim că energiile electronilor exteriori din atomi sînt, 
aşa cum am văzut, de cîţiva electronvolţi. Energiile particu¬ 
lelor alfa din substanţele radioactive sînt de cîţiva MeV; 
de exemplu, în cazul radiului, puţin sub 5 MeV. Dacă ne 

amintim că energia cinetică este egală , m reprezentînd 

masa şi v viteza, vedem că, cu toate că masa particulei 
alfa este de peste 7 000 de ori mai mare decît a electronului, 
viteza sa este de peste zece ori mai mare decît a electronului 
din atomul de hidrogen. Prin urmare, avem de-a face cu 
energii foarte mari (la scară atomică). Desigur, nu trebuie 
să uităm că pentru scopuri practice acestea nu sînt, totuşi, 
decît cantităţi infime de energie, întrucît nu sîntem obiş¬ 
nuiţi să manipulăm atomi izolaţi. Dacă am putea influenţa 
dezintegrarea radiului în aşa fel încît să facem ca toţi 
atomii de radiu din 20 g, de exemplu, să se dezintegreze 
în acelaşi timp, s-ar degaja o energie de 1 000 000 de ori 
mai mare decît cea a unui proces chimic obişnuit care im¬ 
plică acelaşi număr de atomi, cum ar fi, de exemplu, ar¬ 
derea unui gram de cărbune. Dar cele de mai sus nu sînt 

a'ecît' speculaţii' sterile, întrucît nu putem tace nimic care 
să accelereze dezintegrarea radiului şi deci această energie 
nu se va degaja dintr-o dată, ci doar pe o perioadă de multe 
mii de ani. In cazul unei substanţe de viaţă scurtă, cum ar 
fi radonul, energia se degajă într-un timp mai rezonabil, 
dar tocmai de aceea acumularea unor cantităţi de ordinul 
gramelor de radon este irealizabilă, deoarece el se formează, 
extrem de lent din radiu şi se dezintegrează aproape imediat 
după formare. 

MECANICA ONDULATORIE REZOLVĂ 
ÎNCĂ UN PARADOX 

Intr-un sens, energiile particulelor alfa nu sînt atît de 
înalte cum ne-am fi aşteptat; acest fapt a constituit o difi¬ 
cultate serioasă la începutul cercetărilor lui Rutherford. 
Dacă particula alfa vine din nucleu, atunci ea este de la 
început supusă forţei de respingere coulombiană a sarci¬ 
nilor de acelaşi fel, care o vor accelera. Dacă cunoaştem 
distanţa de la care a pornit particula alfa, legea conservării 
energiei ne permite să calculăm cîtă energie trebuie să fi 
acumulat ea. Conform legii lui Coulomb, potenţialul la o 

distanţă r de o sarcină egală cu Z sarcini electronice este — 

r 

şi deci energia potenţială a unei particule alfa, care poartă 

2 Ze 2, 

ea însăsi o sarcină 2e, trebuie să fie —. Această mărime 

r 

trebuie să fie egală cu energia cinetică pe care a acumulat-o 
particula alfa în drumul său. întrucît cunoaştem energia 
cu care aceasta iese în cele din urmă din atom, rezultă că 
ea nu a putut porni de la o distanţă r mai mică de6■ 10 _12 cm, 
dacă, bineînţeles, la o asemenea apropiere forţa dintre nucleu 
şi particulă se mai supune legii lui Coulomb. Or, primele 
experienţe ale lui Rutherford asupra devierii particulelor 
alfa la trecerea lor prin materie au arătat că legea lui Cou¬ 
lomb este, de fapt, valabilă pînă la distanţe mult mai mici 
decît aceasta; astăzi ştim, din variantele moderne perfecţio¬ 
nate ale acestor experienţe, că raza chiar a celui mai mare 
nucleu este abia de 1 - IO' 12 cm, cu alte cuvinte de circa şase 
ori mai mică decît distanţa de la care ar fi trebuit să por¬ 
nească particula alfa din starea de repaus pentru a ieşi din 
atom cu viteza pe care o are efectiv. 

Aceasta situaţie este tot atît de surprinzătoare ca şi aceea 
cînd observăm o minge de tenis căzînd la picioarele noastre 
cu o izbitură foarte uşoară şi, privind în sus pentru a vedea 
de unde cade, nu am vedea deasupra noastră decît un pod 
înalt de 100 m! S-ar părea că singurul loc de unde ar fi putut 
să cadă mingea ar fi acest pod, dar, pe de altă parte, dacă 
ar fi căzut de la o asemenea înălţime, la aterizare s-ar fi 
produs o ciocnire mult mai violentă. 

Această dificultate a rămas nerezolvată pînă cînd s-au 
descoperit legile mecanicii ondulatorii, după care Gamov, 
pe de o parte, şi Condon şi Gurney, pe de altă parte, au ară¬ 
tat că ea reprezintă un exemplu al trecerii printr-o barieră 
de potenţial. Am discutat acest fenomen la sfîrşitul cap. 8. 
Situaţia este ilustrată în figura 62, în care este reprezentată 
energia potenţială a unei particule alfa în funcţie de dis¬ 
tanţa sa faţă de nucleu. La distanţe mai mari de nucleu, 
singura forţă este cea de respingere electrică, şi deci cea mai 
mare parte a curbei reprezintă acţiunea legii lui Coulomb- 



Energia potenţială creşte pe măsura apropierii de nucleu, 
deoarece, apropiind o sarcină de nucleu, trebuie să învingem 
forţa de respingere electrică. La distanţe foarte mici vor 
intra în joc alte forţe, pe care le vom discuta mai tîrziu şi 
care sînt de atracţie. Din această cauză curba coboară din 

nou brusc. Mersul său în interiorul nucleului nu este impor¬ 
tant pentru moment. Dacă energia particulei alfa corespunde 
liniei punctate din figură, A este punctul de unde ar fi 
trebuit să pornească particula, din starea de repaus, pentru 
a fi expulzată de către forţele de respingere tocmai cu ener¬ 
gia cinetică cu care iese ea efectiv. Particula nu ar fi putut 
porni din nici un punct situat între A şi B, dar la stînga 
lui B există din nou o regiune în care s-ar putea mişca cu 
energia dată. Se vede că această situaţie este identică, în 
principu, cu cea din figura 55 şi că avem de-a face cu un 
caz în care mecanica cuantică prevede o mică probabilitate 
de străbatere a barierei de potenţial pentru o particulă 
care porneşte din interior, adică de la stînga lui B, cu ener¬ 
gia arătată în figură. 

Aceste consideraţii permit să înţelegem nu numai faptul 
că nişte particule avînd o energie relativ atît de mică pot 
părăsi un nucleu mic, ci şi că probabilitatea acestui fenomen 
poate fi foarte mică dacă bariera de potenţial este suficient 
de înaltă şi de largă. Aceasta explică de ce, într-un interval 
scurt, numai o fracţiune extrem de mică din nuclee vor 
suferi dezintegrarea. Revenind la comparaţia noastră cu in¬ 
secta dintr-un labirint, bariera de potenţial ia acum locul 
labirintului. Este limpede că probabilitatea de scăpare 
este cu atît mai mică, cu cît este mai mică energia parti¬ 
culei alfa, deoarece, dacă coborîm linia punctată din fi¬ 
gura 62, înălţimea barierei, adică diferenţa dintre înăl¬ 
ţimea liniei pline şi a celei punctate, creşte şi totodată creşte 
şi lărgimea barierei, adică distanţa dintre B şi A. Se cal¬ 
culează uşor timpul de înjumătăţire, adică timpul necesar 
pentru ca să se dezintegreze jumătate din numărul de atomi, 
şi cum variază acesta cu energia disponibilă. Deşi timpii 
de înjumătăţire variază între milioane de ani şi fracţiuni 
de secundă, calculele sînt în bună concordanţă cu experienţa, 
confirmînd astfel din nou una dintre trăsăturile importante 
ale mecanicii cuantice şi arătînd în acelaşi timp că în inter¬ 
pretarea dezintegrării alfa sîntem pe calea cea bună. 


DEZINTEGRAREA NUCLEULUI 

Pînă în acest stadiu, rolul jucat de specialistul în fizică 
nucleară se aseamănă cu acela al unui astronom care poate 
observa şi înregistra comportarea stelelor şi a planetelor, 

dar care trebuie să le ia aşa cum sînt, fără să poată influenţa 
soarta lor. Rutherford şi-a propus însă să dezintegreze nucleul 
pe cale artificială. 

El a reuşit aceasta urmărind cu atenţie trecerea parti¬ 
culelor alfa prin materie, de exemplu prin aer. Am văzut 
deja că, în cele mai multe cazuri, particulele alfa nu trec 
decît prin partea exterioară a atomului, unde nu sînt sen¬ 
sibil deviate din drumul lor drept. Se întîmplă însă uneori 
ca una dintre aceste particule să se apropie de nucleu sufi¬ 
cient de mult pentru a fi puternic deviată de către forţa 
electrică. Foarte rareori, cîte una se va ciocni direct de un 
nucleu. Aceasta se întîmplă rar, deoarece ţintim orbeşte 
într-o ţintă foarte mică. Am mai arătat că diametrul chiar 
al celui mai mare nucleu este de circa 10 000 de ori mai mic 
decît acela al unui atom; deci aria pe care nucleul o expune 
proiectilului este de o sută de milioane de ori mai mică 
decît cea a atomului. La trecerea pe lîngă un atom, parti¬ 
cula nu are decît probabil itatea de 1 la 1 000 000 de „a lovi“ 
în plin. 

Este adevărat însă că, în drumul său, particula alfa trece 
pe lîngă foarte mulţi atomi şi că face, de fapt, nu o încer¬ 
care, ci foarte multe. Dar aceasta nu poate continua la 
infinit, deoarece, trecînd prin părţile exterioare ale ato¬ 
milor, particula alfa trece în apropierea electronilor şi îi 
perturbă, ceea ce are ca urmare un fel de „frecare", deci 
particula pierde energie şi este mereu încetinită. După un 
anumit număr de asemenea treceri ea se opreşte, dar chiar 
înainte de oprire viteza sa nu mai este suficientă pentru a 
învinge forţa de respingere care acţionează împotriva apro¬ 
pierii sale de nucleu. Particula trece pe lîngă aproximativ 
10 000 de atomi înainte dea ajunge în repaus, şi aceasta îi 
măreşte şansele de a înregistra o lovitură în plin. Probabi¬ 
litatea ca ea să nimerească cel puţin o lovitură este de ordi¬ 
nul a 1 la 100 000 pînă la 1 la 1 000 000, în funcţie de 
viteza iniţială şi de tipul de substanţă prin care trece. 
Atunci cînd loveşte în plin un nucleu, de exemplu dintr-un 
atom de azot din aer, particula alfa se prinde de nucleu şi 
din acesta este aruncat afară un proton (nucleu de hidrogen). 
Acest proton are o viteză mult mai mare decît a particulei 
alfa incidente, şi de aceea va parcuge o distanţă mai mare 
înainte de a se opri. Din această cauză, în prezenţa a foarte 

multe particule alfa, au putut fi detectaţi abia cîţiva protoni, 
al căror parcurs ajungea dincolo de sfîrşitul parcursului 
tuturor particulelor alfa. 

In vremea sa, Rutherford a efectuat cercetările sale cu aju¬ 
torul unui spintariscop, un ecran de scintilaţie. Atunci cînd 
particulele alfa ale unei substanţe radioactive cad peun ecran 
acoperit cu o sare adecvată, ele îl fac să strălucească, feno¬ 
men utilizat la cifrele şi la acele luminoase ale ceasului. 
Dacă particulele alfa sînt în număr mare, strălucirea este 
continuă, dar dacă se foloseşte o sursă foarte slabă, ilumi¬ 
narea devine neregulată şi se poate chiar detecta strălucirea 
slabă (scintilaţia) produsă de o singură particulă. 

Dacă între sursă şi ecran se aşază o foiţă metalică subţire, 
se pot opri complet scintilaţiile, deoarece toate particulele 
se opresc în foiţă. într-un metal greu, nici una dintre parti¬ 
culele alfa nu poate nimeri „în plin“ un nucleu, datorită 
forţei intense de respingere a nucleelor. Dacă însă spaţiul 
dintre sursă şi foiţă conţine aer sau azot pur, se vor vedea 
din nou cîteva scintilaţii. Acestea se datoresc protonilor, 
care au un parcurs mai lung decît particulele alfa şi nu sînt 
complet opriţi în foiţă. 

Rutherford a ajuns la concluzia că fiecare proton este un 
fragment din nucleul care a fost lovit. La capturarea unei 
particule alfa, care are două unităţi de sarcină pozitivă, 
sarcina nucleului creşte cu două unităţi, dar protonul emis 
poartă o sarcină, încît pînă la urmă sarcina nucleului va 
creşte cu o unitate, nucleul de azot transformîndu-se astfel 
într-un nucleu de oxigen. 

In acea vreme cercetările în acest domeniu erau lente şi 
laborioase, din cauza a două limitări. Sursele de radiaţie 
disponibile pentru bombardare erau limitate, deoarece nu 
se putea dispune decît de radiaţia radioactivă naturală. 
Detecţia particulelor era dificilă, deoarece folosirea spinta- 
riscopului impunea observatorului să stea ore întregi în 
întuneric total, urmărind scînteieri foarte slabe care abia 
erau detectabile de către un observator cu multă răbdare, 
Fizica nucleară a fost deci revoluţionată de noile instalaţii 
care ne-au pus la dispoziţie fascicule de particule mult mai 
intense şi metode de detecţie cu mult mai comode şi mai 
sensibile. 

INSTALAŢII NOI 


Una dintre cele mai vechi metode de detecţie o constituie 
camera cu ceaţă, inventată de C.T.R. Wilson. In această 
instalaţie, vaporii de apă se condensează în picături mici 
pe ionii formaţi de o particulă încărcată rapid pe parcursul 
său, smulgînd la ciocnire electronii din atomi. Această con¬ 
densare are ca urmare formarea unei urme în totul similare 
urmelor de vapori produse în condiţii atmosferice adecvate 
de către avioanele de mare altitudine. Figura 63 reprezintă 
urmele_dintr-o fotografie luată într-o asemenea cameră cu 
ceaţă. In partea de jos a figurii se află o sursă de particule 
alfa. Se pot vedea urmele drepte ale multor particule alfa. 
Una dintre ele a suferit o ciocnire cu un atom de azot, aşa 
cum s-a descris mai sus. Se vede urma mai subţire a proto¬ 
nului rezultat (mai subţire din cauză că se mişcă cu viteză 
mai mare), iar urma mai groasă reprezintă nucleul, care 
după ciocnire suferă un recul. Primele fotografii de acest 
tip, în care se poate vedea o ciocnire nucleară, au fost obţi¬ 
nute de Blackett. Ceva mai departe vom descrie o metodă 
similară în care se fblosesc plăci fotografice. 

O altă metodă importantă de detecţie foloseşte spaţiul 
dintre cele două plăci ale unui condensator electric plan 
pe care este aplicată o diferenţă de potenţial adecvată, 
astfel încît electronii care sînt smulşi din atom la trecerea 
unei particule încărcate sînt atraşi de placa încărcată pozitiv. 
In felul acesta, prin condensator trece un mic puls de curent 
care este apoi amplificat de dispozitive electronice şi poate 
fi înregistrat prin mijloace mecanice sau pe orice altă cale. 
O asemenea instalaţie este cunoscută sub numele de contor 
(sau tub numărător). Cele mai cunoscute tipuri de contori 
sînt contorul Geiger şi contorul Geiger-Miiller, în care poten¬ 
ţialul aplicat între un fir metalic şi tubul care îl înconjură 
este la limita declanşării unei descărcări electrice. Este 
suficient ca în drumul său o particulă să pună în libertate 
cîţiva electroni pentru ca să se declanşeze o descărcare. 
Instalaţia este astfel concepută, încît descărcarea să dureze 
un timp foarte scurt, aşa ca contorul să fie în măsură să 
înregistreze particula următoare. Una dintre ultimele insta¬ 
laţii elaborate se bazează pe vechea idee a spintariscopului, 
numai că, prin combinarea vechiului ecran de scintilaţie 
sau, în mod alternativ, a unui cristal mare şi transparent 
cu o versiune modernă a celulei fotoelectrice, licărirea poate 

fi detectată pe cale electrică şi deci nu mai este necesar să 
ne bazăm pe ochiul unui observator rutinat; astfel numără¬ 
toarea devine mai uşoară, mai rapidă şi mai sigură. 

Totodată, s-au făcut progrese mari şi în ceea ce priveşte 
producerea pe cale artificială a fasciculelor de particule 
rapide. Prima realizare de acest tip se datoreşte lui Cockcroft 
şi Walton: aceştia au elaborat un circuit electric în care, 
cu ajutorul unor transformatori şi redresori, se aplică între 
capetele unui tub vidat o diferenţă de potenţial de cîteva 
sute de kilovolţi (adică cîteva sute de mii de volţi). La capă¬ 
tul pozitiv al acestui tub, o mică descărcare electrică smulge 
electronii din jurul protonilor sau al altor nuclee. Acestea 
sînt apoi accelerate de cîmpul electric şi părăsesc tubul la 
capătul negativ cu o energie de cîteva sute de MeV. Cu aju¬ 
torul acestui aparat, Cockcroft şi Walton au putut dezintegra 
nuclee atomice fără a folosi radiaţii radioactive. 

O variantă importantă a acestei instalaţii este generatorul 
Van de Graaff, care are un tub de accelerare similar, dar 
foloseşte o altă metodă pentru generarea tensiunii constante. 
Astăzi multe laboratoare de fizică nucleară sînt dotate cu 
asemenea instalaţii de tensiune înaltă, fie de tipul Cockcroft- 
Walton, fie de tipul Van de Graaff, care pot accelera parti¬ 
culele pînă la cîţiva MeV. 

Obţinerea unor energii şi mai înalte prin asemenea metode 
directe ar fi dificilă, deoarece o diferenţă de potenţial de 
un milion de volţi poate produce o scînteie în aer pe o dis¬ 
tanţă de ordinul metrilor. De aceea lungimea unui tub la 
capetele căruia există o asemenea diferenţă de potenţial 
trebuie să fie foarte mare pentru a evita producerea acestor 
scîntei, care ar face imposibilă obţinerea unor tensiuni atît 
de mari. Se poate merge ceva mai departe, închizînd întieaga 
instalaţie într-o incintă umplută cu aer sau alt gaz la pre¬ 
siune ridicată, ceea ce micşorează posibilitatea formării 
de scîntei, dar totuşi se pare că prin această metodă nu s-ar 
putea merge mai departe de cîţiva MeV. 

Această limitare este înlăturată prin folosirea unor insta¬ 
laţii în care se accelerează particulele fără a utiliza diferenţe 
de potenţial foarte mari. Dintre ele, cel mai uşor de descris 
este acceleratorul liniar, format în principiu dintr-o serie 
de tuburi metalice scurte care se succed ca în figura 64. 
Acestor tuburi li se aplică o tensiune alternativă, astfel 
încît, atunci cînd primul se află la un potenţial pozitiv, al 
doilea este negativ, al treilea din nou pozitiv etc. Să consi- 

derăm o particulă încărcată pozitiv (de exemplu un proton) 
care trece din primul tub în cel de-al doilea atunci cînd pri¬ 
mul este pozitiv. Cînd trece prin spaţiul dintre tuburi, 
particula se află într-un cîmp accelerator şi viteza sa creşte. 
Tubul are o asemenea lungime, încît, atunci cînd particula 
a ajuns la capătul celui de-al doilea tub, potenţialul se 


+ + 


Fig. 64. Acceleratorul liniar 


inversează, şi deci acum al doilea tub este pozitiv, iar cel 
de-al treilea negativ. Astfel particula este din nou accelerată. 
Dacă o particulă trece astfel prin intervalul dintre 10 
tuburi, energia pe care o dobîndeşte este egală cu de zece ori 
cea pe care o primeşte într-un singur interval şi, prin urmare, 
particula capătă aceeaşi energie pe care ar dobîndi-o dacă 
ar parcurge o diferenţă de potenţial de zece ori mai mare 
decît cea existentă între două tuburi. In principiu, această 
instalaţie poate fi extinsă oricît de mult, dar alimentarea cu 
energie electrică a unui mare număr de asemenea intervale 
de accelerare este dificilă. 

Această dificultate este înlăturată în „ciclotronuT 1 inven¬ 
tat de E.O. Lawrence. In această instalaţie se aplică o 
tensiune alternativă între două jumătăţi de „cutii" metalice 
separate, numite duanţi, aşezate cu partea deschisă faţă în 
faţă. Prin aplicarea unui cîmp magnetic se produce o curbare 
a traiectoriei particulelor încărcate. Am văzut că, într-un 
cîmp magnetic, o particulă încărcată este deviată de la 
traiectoria sa rectilinie şi descrie un cerc. Raza cercului 
creşte cu creşterea vitezei particulei, dar, atît timp cît rela¬ 
tivitatea nu joacă un rol important, timpul de revoluţie este 
acelaşi pentru o particulă lentă care se roteşte pe un cerc 
mic şi pentru o particulă rapidă care se roteşte pe un cerc 
mai mare. Frecvenţa curentului alternativ este astfel ajus¬ 
tată, încît să treacă printr-un ciclu complet, în timp ce 
particulele efectuează o revoluţie completă. Lucrurile se 
pot aranja astfel, încît particulele să treacă dintr-o cutie 
în cealaltă atunci cînd prima se află la potenţial pozitiv şi 
cea de-a doua la potenţial negativşi să seîntoarcă atunci cînd 
potenţialul este inversat. Astfel particulele sînt accelerate 
de două ori în cursul unei rotaţii. In această instalaţie, parti- 

culele pot fi aduse pînă la energii corespunzînd multor mili¬ 
oane de volţi, în timp ce potenţialul alternativ dintre cutii 
este de numai o fracţiune dintr-un milion de volţi. Pentru 
cercetările uzuale în fizica nucleară se construiesc ciclo- 
troane ale căror energii se situează între cîţiva MeV si 20—30 
MeV. 

In ultimii ani, interesul fizicienilor s-a axat pe energii 
şi mai înalte. Există acum ciclotroane care pot accelera 
protonii pînă la 400 sau 500 MeV. 1 Aceasta este egală cu 
aproximativ jumătate din energia de repaus a protonului 
şi deci relativitatea nu mai este neglijabilă. In acest caz 
nu mai este valabilă afirmaţia că perioada de revoluţie a 
unei asemenea particule este aceeaşi indiferent de energia 
sa, ci perioada începe să crească în mod apreciabil, astfel 
încît în maşinile capabile să producă asemenea energii 
înalte trebuie adoptată o schemă ceva mai complicată. In 
loc de a menţine constantă frecvenţa curentului alternativ, 
ea se micşorează pe măsură ce un grup de particule este 
accelerat, astfel ca frecvenţa să se menţină în pas cu mişcarea 
lor. O asemenea maşină va accelera numai particulele care 
îşi încep mişcarea la momentul potrivit, şi astfel se produce 
nu un fascicul continuu de particule, ci o serie de „pulsuri 11 
de particule. Atunci cînd un grup de particule a fost acce¬ 
lerat pînă la energia maximă, frecvenţa creşte din nou şi 
maşina este în măsură să acţioneze asupra următorului grup 
de particule. 

Pe acest principiu nu există nici o limită pentru energia 
ce poate fi atinsă, cu rezerva însă că o particulă de energie 
foarte înaltă se mişcă pe un cerc de rază foarte mare, nece- 
sitînd deci un cîmp magnetic extins, adică un magnet 
foarte mare. Aceste maşini sînt deci foarte costisitoare şi 
greu de realizat. Pentru a micşora dimensiunile magnetului 
se poate proceda în aşa fel, încît mişcarea particulelor să fie 
menţinută pe un cerc fix în loc de o spirală, ca în ciclotron, 
ceea ce se realizează făcînd să varieze şi cîmpul magnetic 
în timpul cît durează accelerarea fiecărui grup ele particule, 
adică pornind de la un cîmp magnetic foarte slab şi făcîndu-1 
să crească pe măsură ce particulele se accelerează. In acest 
caz, cîmpul magnetic poate fi aplicat numai pe o regiune 
inelară, în care se menţin particulele de la început pînă la 
sfîrşit. O asemenea maşină, în care variază atît intensitatea 

1 In prezent funcţionează în numeroase laboratoare ciclotroane 
care accelerează protoni pînă la energii de 600—700 McY- — N-R- 

cîmpului magnetic, cit şi frecvenţa cîmpului electric s6 
numeşte „sincrotron". In momentul la care a fost scrisă 
cartea s-au atins prin această metodă energii de cîteva mii 
de MeV şi erau în proiect maşini care să meargă pînă la 
20 000 sau 30 000 MeV 1 . Totuşi descrierea acestor maşini 
nu ţine de acest capitol, deoarece ele sînt utilizate în special 
pentru probleme care vor fi studiate în capitolul următor. 

NEUTRONI, IZOTOPI, DEFECT 
DE MASĂ 

După această scurtă trecere în revistă a instalaţiilor şi 
metodelor fizicianului atomist, să ne întoarcem la rezulta¬ 
tele cercetărilor sale. 

Un pas foarte important în direcţia înţelegerii structurii 
nucleului s-a făcut în 1932, prin descoperirea neutronului 
de către Chadwick. Neutronul este o particulă de aproxima¬ 
tiv aceeaşi masă cu protonul (de fapt el este ceva mai greu), 
dar deosebindu-se de acesta prin faptul că nu are sarcină 
electrică. Aşa cum indică numele său, este neutru din punct 
de vedere electric. Neutronii se produc pe aceeaşi cale ca 
şi protonii din prima experienţă a lui Rutherford, şi anume 
prin ciocnirea unor particule încărcate cu nucleul. 

Atunci cînd neutronii trec prin materie, ei nu exercită 
nici o forţă asupra electronilor şi, prin urmare, pot trece 
pe lîngă atomi fără să-i perturbe şi fără să piardă în drumul 
lor energie. Neutronii îşi continuă deci mişcarea pînă cînd 
nimeresc un nucleu atomic şi nu pot fi detectaţi decît prin 
urmările unei asemenea ciocniri. De aceea neutronii sînt 
proiectile foarte comode pentru bombardarea nucleelor 
atunci cînd vrem să studiem comportarea acestora. In timp 
ce o particulă încărcată, cum ar fi protonul sau particula 
alfa, este frînată în mod normal încă înainte de a ajunge la 
un nucleu, neutronul îşi continuă totdeauna mişcarea pînă 
cînd are loc o asemenea ciocnire. Cu toate acestea, întrucît 
nu există nici un mijloc de a accelera neutronii pînă la ener¬ 
gii înalte, principalele surse de neutroni de care poate dis¬ 
pune fizicianul (cu excepţia reactorilor, asupra cărora vom 
reveni) se bazează pe bombardarea nucleelor cu particule 

1 In prezent au fost realizaţi acceleratori de protoni (sincrotroane 
de protoni sau sincrofazotroane) capabile de a accelera protonii pînă 
la energii de 30 000 MeV. — N.R. 

încărcate, rapide. Deşi aproape fiecare neutron produce o 
ciocnire utilă, pentru a putea dispune de ei trebuie mai 
întîi să se accelereze un mare număr de particule încărcate, 
dintre care cele mai multe se pierd, cu care să se bombardeze 
apoi ţinte şi să se producă neutroni. 

Faptul că prin ciocnirea nucleelor se pot expulza din ei 
protoni şi neutroni ne sugerează că aceste particule sînt con¬ 
ţinute în orice nucleu; astăzi ştim, într-adevăr, că nucleele 
sînt construite în întregime din neutroni şi protoni. 

Aceasta explică imediat un fapt care fusese observat de 
foarte multă vreme, şi anume că greutatea atomică a multor 
elemente reprezintă aproape exact multipli ai greutăţii 
atomice a hidrogenului. De exemplu, masa particulei alfa 
(nucleu de heliu) este egală cu aproape exact de patru ori 
masa protonului. Întrucît sarcina sa electrică este egală cu 
de două ori sarcina protonului, se impune concluzia că el 
este format din doi protoni şi doi neutroni. Tot astfel, 
nucleul de oxigen, care are 8 unităţi de sarcină şi 16 unităţi 
de masă, este format din 8 protoni şi 8 neutroni. 

înainte de a putea accepta această explicaţie, trebuie să 
înţelegem de ce greutatea atomică a unor elemente nu se 
supune acestei reguli. Un exemplu tipic de asemenea excep¬ 
ţie îl constituie cazul clorului, a cărui greutate atomică 
este de aproximativ 35,5. Pentru aceste cazuri, explicaţia 
a fost dată încă cu mult înainte de către Soddy, care a emis 
ipoteza că elementele în cauză ar fi, de fapt, constituite 
din amestecuri de atomi de diferite tipuri, care din punct 
de vedere chimic nu se pot distinge unii de alţii. Cu alte 
cuvinte, atomii de clor nu sînt toţi identici. Unii dintre ei 
au nuclee cu masa de 35 de unităţi de masă, iar alţii au nuclee 
cu o masă de 37 de unităţi. Ambii au aceeaşi sarcină, res¬ 
pectiv 17 sarcini protonice, şi deci ambele tipuri de atomi 
conţin 17 electroni, ceea ce determină comportarea lor chi¬ 
mică. Asemenea atomi, avînd aceeaşi natură chimică, dar 
mase diferite, sînt cunoscuţi sub denumirea de izotopi 
(provenită din cuvinte greceşti care arată că ei ocupă ace¬ 
laşi loc în seria elementelor). Această ipoteză a fost confir¬ 
mată cu ajutorul spectrografului de masă, inventat de Aston. 
In acest aparat se deviază fasciculele de ioni cu ajutorul 
unor cîmpuri electrice şi magnetice. Din amplitudinea devie¬ 
rii se poate determina pentru fiecare tip de ioni raportul 
dintre sarcină şi masă, aşa cum am văzut în cap. 4. Dacă se 
analizează clorul cu ajutorul spectrografului de masă, pe 

placa înregistratoare se observă două linii distincte. Una 
reprezintă urma lăsată de atomii de clor cu masa 35, iar 
cealaltă se datoreşte atomilor de masă 37, care, fiind ceva 
mai grei, sînt mai puţin deviaţi de la traiectoria lor recti¬ 
linie. Cercetările de acest tip au dovedit că cele mai multe 
elemente sînt, de fapt, amestecuri de izotopi, dar în multe 
cazuri unul dintre izotopi este mult mai abundent decît 
ceilalţi, astfel încît greutatea atomică medie măsurată de 
chimist este foarte apropiată de aceea a unui singur izotop. 

Ştiind că nucleele atomice sînt formate din neutroni şi 
protoni, tragem concluzia că diferiţii izotopi ai aceluiaşi 
element trebuie să conţină acelaşi număr de protoni (pentru 
a avea aceeaşi sarcină electrică), dar un număr diferit de 
neutroni. De exemplu, cei doi izotopi ai clorului’menţionaţi 
conţin fiecare cîte 17 protoni, însă unul conţine 18, iar celă¬ 
lalt 20 de neutroni. S-a constatat că şi cel mai simplu ele¬ 
ment, hidrogenul, are doi izotopi naturali. Al doilea este 
aşa-numitul hidrogen greu, de greutate atomică 2 şi al cărui 
nucleu constă în mod evident dintr-un proton şi un neutron. 
El este foarte puţin abundent, constituind abia o parte la 
500 000 de părţi de hidrogen obişnuit. Există chiar o foarte 
mică diferenţă de comportare chimică între hidrogenul 
obişnuit şi hidrogenul „greu“, şi din această cauză acestuia 
i s-a dat un nume chimic distinct: deuteriu; nucleul său 
este denumit deuteron. 

Nu vom cerceta cauza acestei mici diferenţe chimice; 
ea este legată de efectele cuantice care apar la vibraţia ato¬ 
mului de hidrogen sau de deuteriu în interiorul moleculei. 

Ar trebui acum ca masa unui anumit nucleu sau greutatea 
atomică a unui izotop pur să fie exact egală cu suma maselor 
tuturor protonilor şi neutronilor pe care îi conţine. Dar nici 
aceasta nu corespunde exact realităţii. Se constată că greu¬ 
tatea atomică a oricărui nucleu este ceva mai mică decît 
suma părţilor sale componente. Acest fapt a fost verificat 
atît prin experienţe de precizie în spectrograful de masă, 
cît şi prin compararea greutăţilor atomice măsurate de chi¬ 
mist în acele cazuri în care un singur izotop al fiecărui ele¬ 
ment era prezent în cantitate sensibilă. De exemplu, deşi 
greutatea atomică a oxigenului ar trebui să fie de 16 ori 
mai mare decît a hidrogenului (neutronul fiind ceva mai 
greu decît protonul), ea este, de fapt, cu aproximativ 1% 
mai mică. 

Acest „defect de masă“ a fost explicat cu ajutorul echiva¬ 
lenţei masei şi energiei, care constituie una dintre legile 
relativităţii (vezi cap. 6). La formarea unui nucleu de oxigen 
prin combinarea a 8 protoni şi 8 neutroni trebuie să se pună 
energie în libertate, şi invers, pentru a putea scinda un nucleu 
de oxigen în părţile sale componente, trebuie să se cheltu¬ 
iască energie. Cu alte cuvinte, nucleul conţine mai puţină 
energie decît ar corespunde celor 8 protoni şi 8 neutroni 
luaţi separat, şi, întrucît masa şi energia sînt echivalente, 
micşorarea energiei trebuie să echivaleze cu micşorarea 
masei. Astăzi ştim, din studiul ciocnirilor nucleare, cîtă 
energie este necesară pentru a expulza o particulă din nucleu 
şi cîtă se pune în libertate la capturarea, de exemplu, a 
unui deuteron într-un nucleu de azot pentru a forma un 
nucleu de oxigen. 

Tot astfel putem afla cîtă energie se pune în libertate la 
formarea azotului din nuclee şi mai uşoare, şi în felul acesta 
putem afla că energia de legătură totală a nucleului de 
oxigen este de aproximativ 120 MeV. Dacă împărţim această 
valoare la pătratul vitezei luminii, rezultă, conform rela¬ 
ţiei lui Einstein, cu cît se micşorează masa. Întrucît un 
MeV este energia echivalentă masei a doi electroni, rezultă 
că „defectul de masă“ trebuie să fie de aproximativ 250 de 
mase electronice, adică ceva mai mult de 1 % din masa 
atomului de oxigen. La compararea defectelor de masă şi 
a energiilor de legătură se obţine în toate cazurile o concor¬ 
danţă perfectă, confirmîndu-se astfel din nou atît concep¬ 
ţiile asupra structurii nucleului, cît şi principiile relativi¬ 
tăţii. 


FORŢELE NUCE EARE 

Următoarea problemă fundamentală care se pune este cea 
a naturii forţelor care ţin laolaltă neutronii şi protonii 
dintr-un nucleu. Este limpede că nu poate fi vorba de forţe 
electrice, întrucît toţi protonii au sarcini de acelaşi semn 
şi, prin urmare, ar trebui să se respingă reciproc, nicidecum 
să se atragă; neutronii nu au nici un fel de sarcină. 

Este, de asemenea, limpede că aceste forţe trebuie să fie 
mult mai puternice decît forţele electrice. Aceasta se poate 
vedea din faptul că nucleul are un diametru de aproximativ 
100 000 de ori mai mic decît cel al atomului. Energia poten- 

ţială relativă a două sarcini electrice variază invers propor¬ 
ţional cu distanţa dintre ele şi ar trebui deci ca energiile 
din nucleu să fie de 100 000 de ori mai mari decît cele din 
atom. Şi pentru că în atom ele sînt de ordinul cîtorva elec- 
tronvolţi, în nucleu ar trebui ca între două particule să se 
exercite forţe de ordinul a mai puţin de 1 000 000 de volţi. 
Insă energia de atracţie care ţine în nucleu oricare particulă 
este în general de ordinul a 6—8 000 000 de electronvolţi. 
Ambele argumente dovedesc că în interiorul nucleului tre¬ 
buie să acţioneze un alt tip de forţe şi că acestea se exercită 
atît asupra protonilor, cît şi asupra neutronilor. Ele poartă 
numele de forţe nucleare şi găsirea legilor precise care le 
guvernează constituie una dintre problemele centrale ale 
fizicii nucleare, problemă care nu este încă complet 
rezolvată. 

In această privinţă, dezvoltarea fizicii nucleare este foarte 
diferită de istoria atomului. De îndată ce s-a constatat că 
atomul conţine particule încărcate electric, nimeni nu s-a 
îndoit că principalele forţe dintre ele se datoresc interacţiunii 
electrostatice şi se supun legii lui Coulomb. In acest caz, 
dificultatea constă în aceea că (vezi cap. 7 şi 8) legile gene¬ 
rale ale mecanicii au trebuit rafinate înainte de a putea fi 
aplicate atomului. Pe de altă parte, toate dovezile experi¬ 
mentale obţinute pînă acum arată că legile generale ale 
mecanicii cuantice, care sînt atît de bine confirmate în 
domeniul atomic, sînt aplicabile şi la scara mai redusă a 
nucleului. Dar nu dispunem de cunoştinţe precise asupra 
naturii forţelor nucleare şi trebuie să ne extragem informa¬ 
ţiile asupra lor din observaţiile asupra comportării nucleelor, 
de exemplu în cazul ciocnirilor. 

Pe această cale au devenit evidente unele trăsături gene¬ 
rale ale acestor forţe. în primul rînd, după cum am remar¬ 
cat deja, pentru a putea explica energia de legătură a nuclee¬ 
lor, forţele trebuie să fie puternice, cu mult mai puternice 
decît forţele electrice care ar acţiona pe distanţele respective 
între sarcini izolate. Se ştie, de asemenea, că aceste forţe 
trebuie să aibă rază de acţiune mică, deoarece ele descresc 
cu distanţa mult mai repede decît forţele electrostatice. 
Intr-un sens, aceasta rezultă deja din vechile experienţe 
ale lui Rutherford, care au arătat că devierea particulelor 
alfa la trecerea prin materie poate fi explicată prin acţiunea 
forţei coulombiene datorite sarcinii electrice a nucleului. 
Experienţe mai precise au arătat că, de fapt, legea lui Cou- 

lomb rămîne valabilă chiar atunci cînd particula alfa se 
apropie atît de mult de nucleu, încît ajunge aproape în 
contact cu el. Cu alte cuvinte, chiar dacă între nucleu şi 
particula alfa este o distanţă foarte mică, forţele nucleare 
sînt încă neglijabile în comparaţie cu cele coulombiene. 
Aceleaşi concluzii rezultă şi din faptul că bariera de poten¬ 
ţial reprezentată în figura 62 dă cu o mare precizie viaţa 
medie a particulelor alfa găsită experimental dacă punctul 
B se alege astfel încît să fie situat la o distanţă egală cu 
suma razelor particulei alfa şi a nucleului. 

O evaluare mai bună a razei de acţiune a forţelor nucleare 
se obţine din experienţele de împrăştiere a neutronilor pe 
protoni. In forma cea mai simplă din punct de vedere 
teoretic, experienţa se face în modul următor: se trece un 
fascicul de neutroni prin hidrogen gazos şi se urmăreşte 
cîţi neutroni sînt deviaţi de la traiectoria rectilinie ini¬ 
ţială şi sub ce unghi; dacă am avea de-a face cu o forţă de 
rază de acţiune mare, ca forţa coulombiană, ar trebui ca 
neutronii care trec la o distanţă mai mare de un proton 
să fie doar foarte puţin deviaţi, iar cei care trec mai aproa¬ 
pe să sufere o deviere mai mare. Ar trebui deci ca cele mai 
multe particule să fie doar puţin deviate şi numai cîteva 
dintre ele să iasă sub unghiuri mari, întocmai ca în expe¬ 
rienţele lui Rutherford asupra devierii particulelor alfa. 

In realitate se observă însă că foarte puţini neutroni se 
ciocnesc cu nucleele de hidrogen, dar că toţi sînt atît sub 
unghiuri mari, cît şi sub unghiuri mici. Aceasta este exact 
comportarea la care trebuie să ne aşteptăm în cazul împrăş- 
tierii undelor pe o neomogenitate locală foarte mică, de 
dimensiuni mai mici decît lungimea de undă. Prin urmare, 
putem trage concluzia că efectul forţelor nucleare este limi¬ 
tat la o distanţă mai mică decît lungimea de undă a neu¬ 
tronilor folosiţi în aceste experienţe, cu energii pînă la 
cîţiva MeV. Cunoscînd fracţiunea de neutroni împrăştiaţi 
la trecerea printr-o cantitate dată de hidrogen şi modul 
cum variază acest număr cu energia neutronilor, se poate 
deduce că forţele nucleare acţionează numai pe o distanţă 
de aproximativ 2'IO -13 cm, distanţă mică chiar la scara 
atomică. 

Asemănător putem studia şi trecerea protonilor prin hi¬ 
drogen gazos. Desigur, în acest caz vom observa multe 
devieri cu unghiuri mici datorită respingerii electrice dintre 
protonii în mişcare şi cei din hidrogenul gazos» dar la ener- 

gii înalte şi la unghiuri mari se obţine o împrăştiere supli¬ 
mentară datorită forţelor nucleare. Rezultatul interesant 
al acestei experienţe constă în faptul că forţa nucleară 
dintre doi protoni se dovedeşte a fi exact aceeaşi ca între 
un_ neutron şi proton. 

Intrucît un neutron şi un proton pot fi menţinuţi laolaltă 
datorită interacţiunii lor reciproce, formînd un deuteron, 
la prima vedere s-ar putea presupune că problema analogă 
a interacţiunii mutuale dintre doi protoni trebuie să ducă 
de asemenea la existenţa unei stări legate, în care doi pro¬ 
toni să se menţină laolaltă. Ei ar forma astfel un nucleu 
de masă 2 şi sarcină 2, cu alte cuvinte un izotop de heliu 
de greutate atomică 2. De fapt însă lucrurile nu stau aşa. 

Motivul trebuie căutat în principiul de excluziune al lui 
Pauli, care a fost discutat în cap. 8 pentru cazul electronilor 
şi care este de asemenea valabil pentru protoni şi neutroni. 
Conform acestui principiu, doi protoni nu se pot găsi exact 
în aceeaşi stare de mişcare dacă spinii lor sînt paraleli. 
Pe de altă parte, protonul şi neutronul sînt particule dife¬ 
rite, deci principiul de excluziune nu impune nici o res¬ 
tricţie în ceea ce priveşte stările lor de mişcare. Se constată 
că singura stare legată a deuteronului este aceea în care 
cele două particule se mişcă în acelaşi fel şi au spinii para¬ 
leli; pentru două particule identice, de exemplu doi pro¬ 
toni, o asemenea stare ar contraveni principiului lui Pauli. 

Avem toate motivele să credem că şi forţa nucleară dintre 
doi neutroni ar fi aceeaşi ca între doi protoni sau între un 
neutron şi un proton. Aceasta nu se poate verifica direct, 
deoarece în practică nu putem observa ciocnirea dintre doi 
neutroni (nu dispunem niciodată în practică de suficient 
de mulţi neutroni pentru a-i folosi drept ţintă pe care s-o 
bombardăm cu alţi neutroni şi să obţinem astfel o cioc¬ 
nire directă. Totuşi ştim că forţele ele interacţiune neutron- 
neutron şi proton-proton trebuie să fie în totul similare, 
deoarece fiecare nucleu manifestă o comportare asemă¬ 
nătoare cu a nucleului pe care l-am obţine schimbînd toţi 
neutronii cu protoni şi viceversa. De exemplu, energia de 
legătură şi comportarea la ciocniri a izotopului de hidro¬ 
gen cu masa 3 (tritiul, care este extrem de rar în natură, 
dar poate fi fabricat în laborator), care constă dintr-un 
proton şi doi neutroni, sînt în totul similare cu cele ale 
izotopului de heliu de aceeaşi masă, dar care conţine doi 
protoni şi un neutron. Acesta din urmă este ceva mai puţin 



puternic legat, dar această diferenţă corespunde tocmai 
celei la care ar trebui să ne aşteptăm ca urmare a respingerii 
mutuale dintre cei doi protoni. Această comparaţie, ca şi 
altele asemănătoare, dovedeşte că forţele nucleare dintre 
protoni şi neutroni sînt perfect simetrice. 

Constatăm, aşadar, că există aceeaşi forţă între doi pro¬ 
toni, doi neutroni sau un proton şi un neutron, şi această 
regulă, denumită independenţa de sarcină a forţelor nucle¬ 
are, duce la o simplificare sensibilă a problemei. Alte amă¬ 
nunte asupra forţelor nucleare se obţin din experienţele 
la energii mai înalte, de ordinul a cîtorva sute de MeV, 
care au devenit posibile datorită existenţei acceleratorilor 
de particule de energii mari, despre care am amintit în 
acest capitol. La aceste energii, lungimea de undă a parti- 
culelor-proiectil devine mai mică decît raza de acţiune a 
forţelor nucleare şi apar imagini de difracţie mai complicate. 

Prezintă interes special o anumită observaţie. La cîteva 
sute de MeV, energia cinetică a particulelor este mult mai 
mare decît energia lor potenţială mutuală la distanţă foarte 
mică, care este de ordinul 30 — 50 MeV, şi, prin urmare, 
ar trebui să ne aşteptăm ca particula incidenţă să fie doar 
foarte uşor deviată. Cu alte cuvinte, atunci cînd bombar¬ 
dăm hidrogen cu neutroni de energii atît de înalte, ar trebui 
ca majoritatea neutronilor împrăştiaţi să fie emişi aproape 
direct înainte, fiind deviaţi doar sub unghiuri mici. 

Experienţele arată, într-adevăr, că mulţi dintre neutronii 
deviaţi zboară aproape direct înainte, dar un număr egal 
de neutroni este deviat sub unghiuri mari, protonul fiind 
azvîrlit aproape exact înainte. Aceasta ar fi explicabil 
numai dacă forţele ar fi în parte „forţe de schimb 11 . Prin 
forţe de schimb înţelegem forţele al căror rezultat este 
schimbarea identităţii între particule, astfel încît parti¬ 
cula care zboară înainte să devină proton şi să poarte sar¬ 
cină electrică, în timp ce particula care a fost lovită şi 
care capătă un uşor recul să devină neutron. Existenţa 
unor asemenea forţe de schimb a fost într-adevăr prevăzută 
teoretic, cu mult înainte să fi devenit posibile experienţele 
la energii înalte, din felul cum variază energiile de legătură 
ale nucleelor mai grele. Expunerea raţionamentelor care 
au dus la această concluzie ne-ar duce însă la probleme 
prea complicate. 



Astăzi dispunem de informaţii detaliate asupra forţelor 
nucleare care ne arată că aceste forţe au o natură foarte 
complexă. De exemplu, se ştie că forţele nucleare dintre 
două particule depind de orientarea spinilor lor, para¬ 
leli sau opuşi (am mai menţionat că neutronul şi pro¬ 
tonul se atrag suficient de puternic pentru a forma o stare 
legată numai atunci cînd spinii lor sînt paraleli). Atunci 
cînd spinii celor două particule sînt paraleli, forţa dintre 
ele nu este, ca în cazul forţelor electrice dintre două sarcini, 
numai o forţă de atracţie reciprocă, ci acţionează şi într-o 
direcţie diferită, tinzînd să le aşeze astfel încît linia ce le 
uneşte să devină paralelă cu direcţia spinilor lor. Există 
de asemenea indicaţii că forţele depind de direcţia (în 
raport cu cea a spinilor particulelor) momentului cinetic 
rezultat din rotaţia uneia în jurul celeilalte. Există de 
asemenea multe alte complicaţii. 


MODELUL ÎN PĂTURI. STĂRI EXCITATE 

Chiar dacă am cunoaşte cu precizie legile care guver¬ 
nează forţele nucleare, calcularea mişcării neutronilor şi a 
protonilor în alte nuclee decît cele mai simple încă ar fi 
o problemă dificilă. Această dificultate este analogă cu cea 
care apare şi în cazul atomilor. Am văzut că în cazul ato¬ 
milor putem clasifica stările posibile ale atomului consi- 
derînd că electronii se mişcă independent unul de altul. 
Astfel se presupunea că fiecare electron se mişcă într-un 
cîmp potenţial, care reprezintă atracţia nucleului şi res¬ 
pingerea medie datorită tuturor celorlalţi electroni. Tot 
astfel putem trata nucleul considerînd fiecare neutron şi 
proton ca mişcîndu-se independent de ceilalţi într-un cîmp 
potenţial, care reprezintă atracţia medie datorită tuturor 
celorlalte particule laolaltă. Tot ca în cazul atomului, stării 
celei mai joase îi corespunde absenţa rotaţiei, şi, conform 
principiului lui Pauli, în această stare se pot afla doi 
neutroni (cu spini opuşi) şi doi protoni. Dacă li se mai 
adaugă o particulă, aceasta trebuie să ocupe următorul 
nivel şi, prin urmare, ea este legată mai puţin puternic. 
Un nucleu constînd din doi neutroni şi doi protoni, adică 
o particulă alfa, ar trebui să constituie deci, din acest punct 
de vedere, o grupare deosebit de stabilă, astfel încît să fie 
necesară o energie foarte mare pentru a îndepărta din ea 

o particulă, iar la adăugarea încă a unei particule sa se 
cîştige mult mai puţină. Experienţa confirmă într-adevăr 
aceasta. De aici se vede şi de ce particulele alfa apar în 
mod natural ca produs de dezintegrare al radiului şi al 
altor nuclee radioactive. 

Similar se pot trata şi celelalte nuclee, şi aceasta con¬ 
duce la „modelul în pături", care a fost foarte util pentru 
înţelegerea multor regularităţi ce apar în tabloul nucleelor. 
Totuşi, mult mai mult decît în cazul atomului, el rămîne 
un model foarte grosolan, ceea ce nu este de mirare. Datorită 
razei mici de acţiune a forţelor nucleare, un neutron care 
se mişcă într-un nucleu nu este supus, de fapt, acţiunii 
forţelor exercitate de toate celelalte particule, ci numai 
de cele din imediata sa vecinătate; în consecinţă, mişcarea 
sa este cu mult mai puternic influenţată de ceea ce se pe¬ 
trece cu vecinii săi decît mişcarea unui electron atomic. 
De această influenţă nu ţine seama modelul în pături, care 
tratează particulele ca mişcîndu-se independent unele de 
altele. 

Pînă acum am vorbit aproape numai despre nucleele în 
starea lor normală. Dar, ca şi atomul, nucleul poate fi de 
asemenea într-o stare excitată, de energie mai mare. Ca şi 
atomul, el pierde în general această energie prin emiterea 
unuia sau a mai multor fotoni şi se întoarce la starea normală. 
Prin urmare, ori de cîte ori nucleele sînt puternic excitate, 
trebuie să ne aşteptăm la apariţia unor fotoni de mare 
energie, adică la radiaţie gamma. Nucleele sînt excitate prin 
dezintegrarea radioactivă, de exemplu prin emisia de par¬ 
ticule alfa, ca rezultat apărînd radiaţiile gamma care s-a 
observat că însoţesc în multe cazuri dezintegrarea radioac¬ 
tivă. Nucleele pot fi excitate şi prin bombardarea din exte¬ 
rior, şi aceasta dă posibilitatea să studiem aproape pentru 
toate nucleele emisia radiaţiilor gamma şi să deducem 
de aici energiile stărilor lor excitate. 

Alte informaţii asupra acestor stări excitate se obţin din 
studiul pierderilor de energie ale particulelor la ciocnirile 
nucleare (energia pierdută de particulă se consumă pentru 
excitarea nucleului) şi din bilanţul energetic al reacţiilor, 
la sfîrşitul cărora unul sau mai multe nuclee ajung în stări 
excitate. 

Studiul nivelelor nucleare de energie, sau spectroscopia 
nucleară, a dus astfel la obţinerea unei cantităţi enorme 

de date experinieniale, care pot îi folosite pentru a lămuri 
mai în detaliu problemele legate de forţele nucleare şi de 
mişcările din interiorul nucleului. 

RADIAŢIA BETA 

Nu am menţionat pînă acum radiaţiile beta, care au fost 
cunoscute de asemenea de la primele cercetări asupra radioac¬ 
tivităţii. Prin radiaţii beta se înţeleg radiaţiile emise de 
unele nuclee, care constau, aşa cum a arătat Rutherford, 
din electroni rapizi. De unde vin aceşti electroni? S-ar putea 
crede că şi ei fac parte din structura nucleului; dar aceasta 
ar fi în contradicţie cu concluzia că nucleele constau numai 
din neutronj şi protoni, concluzie care a fost confirmată pe 
multe căi. In afară de aceasta, ar fi greu de admis că elec¬ 
tronii ar putea fi menţinuţi în limitele unei regiuni atît de 
mici cum este nucleul atomic, deoarece—conform princi¬ 
piului de nedeterminare — ei ar trebui să aibă în acest 
caz energii de multe sute de MeV; dacă, totuşi, ar exista 
forţe atractive suficient de puternice care să menţină 
electronul în limitele unei asemenea regiuni, ele s-ar fi 
manifestat în multe experienţe. 

Se impune deci concluzia că electronii emişi iau naştere 
în momentul în care are loc dezintegrarea beta a nucleului 
şi că bilanţul de sarcină este echilibrat prin transformarea 
unui neutron în proton. Totuşi, aceasta nu descrie în între¬ 
gime fenomenul. Dezintegrarea beta se produce, de obicei, 
la un nucleu care nu a suferit multă vreme nici o perturbaţie 
şi pe care trebuie să-l presupunem deci în starea sa energe¬ 
tică cea mai joasă. Prin urmare, energia sa este bine precizată. 
Dezintegrarea beta poate avea loc numai dacă nucleul 
rezultat, care are un proton mai mult şi un neutron mai puţin 
decît cel iniţial, are o energie mai mică. Acest nucleu se va 
afla şi el la sfîrşitul reacţiei într-o stare cu energie bine 
definită, iar diferenţa de energie E dintre cele două stări 
ar urma să fie prelucrată de către electron. Ţinînd seama 
de masa de repaus, diferenţa E — mc 2 ar trebui să apară 
ca energie cinetică a electronului. Cu alte cuvinte, toţi 
electronii care rezultă din dezintegrarea beta a unui nucleu 
dat ar trebui să aibă aceeaşi energie. 

Dar faptele experimentale nu confirmă aceasta. Dacă 
măsurăm energiile electronilor proveniţi de la o substanţă 
radioactivă dată, constatăm că ele sînt cuprinse într-un 

domeniu ce se întinde de la zero pînâ la o energie maximă. 
Ori de cîte ori diferenţa energiilor E poate fi măsurată direct 
din alte reacţii, se constată că ea este egală cu energia 
maximă E — mc 2 . S-ar părea deci că în fiecare proces de 
dezintegrare beta dispare o cantitate variabilă de energie. 

Aceeaşi contradicţie se observă la măsurarea momentului 
cinetic total, care ar trebui să varieze într-un asemenea 
proces. Să considerăm, pentru simplificare, că nucleul conţine 
la un loc un număr par de neutroni şi protoni. Fiecare dintre 
aceste particule are, aşa cum ştim, un spin egal cu o jumătate 
de unitate. Prin urmare, un număr par de asemenea parti¬ 
cule trebuie să dea un număr întreg de unităţi de moment 
cinetic. Mişcarea particulelor una în jurul celeilalte trebuie 
de asemenea să dea (vezi cap. 8) un număr întreg de unităţi; 
prin urmare, înainte de a suferi dezintegrarea beta, nucleul 
avea un număr întreg de unităţi de moment cinetic. Acelaşi 
lucru este valabil şi pentru nucleul care rămîne după dezin¬ 
tegrare. Dar am obţinut un electron în plus, care are şi el 
un spin de o jumătate de unitate. Cu alte cuvinte, din bilanţ 
lipseşte o jumătate de unitate, şi ea nu poate fi nicidecum 
compensată prin mişcarea particulelor, care vor contribui 
întotdeauna cu un număr întreg de unităţi. 

Pentru a explica aceste discrepanţe, Pauli a emis ipoteza 
că o dată cu electronul se generează şi o nouă particulă, 
care scapă detecţiei. Aceasta trebuie să fie neutră (dacă ar 
purta o sarcină electrică, ea ar putea fi uşor pusă în evi¬ 
denţă de oricare din detectorii obişnuiţi); de asemenea 
trebuie să aibă spinul egal cu o jumătate de unitate. 
Această particulă ar restabili imediat bilanţul momentului 
cinetic şi este foarte rezonabil să presupunem că, într-un 
proces în care se generează două particule, energia disponi¬ 
bilă s-ar împărţi între ele într-un mod care variază de la 
caz la caz. Acestei noi particule, atît de greu observabile 
experimental, i s-a dat numele de neutrino. 

Studii detaliate asupra modului cum se împarte energia 
între electron şi neutrino au arătat că masa acestuia din urmă 
trebuie să fie mult mai mică decît a electronului. Ea este 
probabil zero, ca cea a cuantelor de lumină. La început, 
introducerea unei asemenea particule, care nu a fost nicio¬ 
dată văzută direct, ci, ca să ne exprimăm astfel, numai în 
scopul de a satisface bilanţul energetic, părea oarecum 
artificială. Particula a căpătat ceva mai multă realitate atunci 
cînd o serie de măsurări îngrijite ale reculului nucleului re- 

zultat din procesul de dezintegrare beta au arătat că nici 
impulsul nucleului nu este exact egal cu al electronului 
creat, diferenţa fiind în concordanţă cu ipoteza că se emite 
o particulă al cărei impuls este egal tocmai cu cel al unei 
particule care s-ar mişca cu energia ce lipseşte din bilanţ. 

Cu toate acestea, nu vom fi niciodată absolut siguri de 
existenţa neutrinului pînăcînd nu vom reuşi să observăm un 
proces provocat de această particulă 1 . Desigur, un asemenea 
proces este, în principiu, posibil. Dacă un neutrino poate 
să fie emis într-un proces nuclear, trebuie să fie posibil şi 
procesul invers, şi anume ca un neutrino care se ciocneşte 
cu un nucleu să fie absorbit fie o dată cu unul dintre elec¬ 
tronii atomici din vecinătate, fie ducînd la eliminarea unui 
nou electron. Se ştie însă că un asemenea eveniment ar tre¬ 
bui să fie extrem de rar, deoarece însăşi dezintegrarea beta 
este un proces extrem de lent. Viaţa medie a unui nucleu 
care suferă dezintegrare beta poate fi de ore sau de săptă- 
mîni sau chiar mai mult, în funcţie de energia disponibilă, 
iar acesta reprezintă un timp extrem de lung în comparaţie, 
de exemplu, cu timpul care ar fi necesar unui neutrino pentru 
a traversa un nucleu, timp de ordinul a IO -24 secunde. în 
consecinţă, în procesul invers, un neutrino ar trebui să 
treacă în apropierea a foarte multor nuclee pînă cînd ar 
avea şansa de a provoca un proces beta invers. Astfel s-a 
calculat, de exemplu, că un neutrino ar putea străbate de 
multe ori Pămîntul înainte de a suferi o singură ciocnire. 

în ciuda acestor şanse extrem de mici, s-au obţinut totuşi 
unele indicaţii asupra acestui proces beta invers. Cu toate 
acestea, va fi necesar să mai treacă destul de multă vreme 
pentru ca această descoperire să fie confirmată cu cer¬ 
titudine. 

Fenomenul de dezintegrare beta se observă nu numai la 
elementele radioactive naturale, ci el apare la producerea 
artificială prin bombardare sau pe orice altă cale a unui 


1 Experienţe recente au adus multe informaţii noi cu privire la 
natura neutrinilor. Ncutrini produşi in cantităţi mari în reactorii 
nucleari au fost folosiţi pentru a provoca reacţia inversă dezintegrării 
P (transformarea unui proton în neutron şi un electron pozitiv). 

Reacţii similare au fost încercate şi cu neutrinii produşi prin dezin¬ 
tegrarea în zbor a mezonilor tc rapizi produşi de marii acceleratori. 
Experienţele lui Stcinberger şi Lederman, efectuate la acceleratorul 
de 30 000 MeV de la Brookbaven, au confirmat ideca teoretică a lui 
Pontecorvo (Premiul Lenin pe anul 1962) despre existenţa a două feluri 
de ncutrini, asociaţi unii cu mezonii p. şi ceilalţi cu electronii. — /V.R, 



nucleu cu număr de neutroni mult mai mare faţă de numă¬ 
rul protonilor, astfel încît energia sa să poată scădea cu 
mai mult de mc 2 prin transformarea unui neutron în proton. 
Neutronul însuşi este radioactiv, întrucît, aşa cum s-a 
menţionat, el este ceva mai greu decît un proton plus un 
electron. El se dezintegrează într-un proton, un electron şi 
un neutrino, cu o viaţă medie de aproximativ 20 de minute. 

Invers, dacă un nucleu conţine prea mulţi protoni, unul 
dintre protoni se poate transforma în neutron, cu emisia 
unui electron pozitiv şi a unui neutrino. Acest proces a fost 
descoperit de soţii Joliot-Curie şi a constituit primul exem¬ 
plu de radioactivitate artificială, adică de producere, prin 
bombardare artificială, a unor noi nuclee instabile beta 
active (care emit radiaţii beta). 

Existenţa, atît a dezintegrării beta negative, cît şi a 
celei pozitive, explică de ce fiecare element din natură nu 
are decît cîţiva izotopi stabili. Dacă ne imaginăm protonii 
şi neutronii din nucleu ca umplînd nivele (sau pături) dis¬ 
tincte de energie, principiul lui Pauli cere ca, atunci cînd 
sînt prea mulţi neutroni într-un nucleu, ei să ocupe nivele şi 
excitate de mare energie, în timp ce protonii, mai puţin 
numeroşi, vor umple doar nivelele mai joase. In acest caz 
este limpede că prin transformarea unui neutron în proton 
se va cîştiga energie, deoarece procesul va permite neutro¬ 
nului să cadă de pe cel mai înalt nivel neutronic pe un 
nivel incomplet ocupat de protoni, situat mai jos. Cu alte 
cuvinte, prin transformarea unui neutron în proton se 
poate pune în libertate energie, şi aceasta înseamnă că dezin¬ 
tegrarea beta devine posibilă. Invers, dacă într-un nucleu 
există mai mulţi protoni decît neutroni, s-ar putea pune în 
libertate energie prin transformarea unui proton în neutron, 
adică prin dezintegrare beta pozitivă. 

De fapt, dacă aceste consideraţii ar fi luate riguros, ar 
trebui ca nucleele să fie stabile numai_ atunci cînd conţin 
un număr egal de protoni şi neutroni. In cazul elementelor 
uşoare, lucrurile stau într-adevăr aşa. De exemplu, izoto¬ 
pul obişnuit al oxigenului conţine, aşa cum am văzut, 8 
protoni şi 8 neutroni. Dar în cazul elementelor grele numărul 
neutronilor întrece pe cel al protonilor. De exemplu, izoto¬ 
pul cel mai stabil al plumbului conţine 82 de protoni şi 
126 de neutroni. Cauza constă în faptul că respingerea elec¬ 
trică a protonilor conferă nucleului o mare energie poten¬ 
ţială electrică, care creşte cu numărul protonilor. Acest 

fapt modifică echilibrul în sensul creşterii numărului de 
protoni. 

Raportul dintre numărul de neutroni şi de protoni repre¬ 
zintă, de fapt, un compromis între tendinţa de egalare a 
numărului acestor particule, cît mai multe dintre ele tre¬ 
buind să fie situate pe nivelele inferioare de energie, şi 
tendinţa de a reduce numărul protonilor pentru a se reduce 
energia electrostatică. Gruparea nucleelor stabile în jurul 
anumitor valori ale numărului de neutroni şi de protoni 
poate fi explicată în mod foarte satisfăcător prin acest 
raţionament. 


FISIUNEA. SURSE DE ENERGIE 

Aşa cum am văzut mai sus, nucleele grele au o energie 
electrostatică considerabilă, datorită sarcinii electrice a 
protonilor pe care îi conţin; prin urmare, s-ar putea cîştiga 
energie şi prin spargerea unui asemenea nucleu în două, 
deoarece astfel s-ar micşora sarcina fiecărui fragment. 
Fiecare fragment produs pe această cale va fi beta activ 
şi deci sarcina sa se va mări într-o oarecare măsură, numărul 
protonilor devenind astfel mai apropiat de cel al neutroni¬ 
lor. Pentru cele mai multe nuclee, această experienţă este 
doar ipotetică, deoarece operaţia despicării unui nucleu 
nu poate fi efectuată fără a investi mai întîi o cantitate mare 
de energie, chiar dacă pînă la urmă vom recupera mai multă 
energie decît am investit. Modul cel mai simplu în care s-ar 
putea reprezenta acest proces este ilustrat în figura 65. 

O O CO DO -O o- 

a b c d e 

Fig. 65. Fisiunea 

Normal, nucleul este aproape sferic, ca în figura 65 a. 
Dacă „tragem 11 puţin de el, astfel îneît să-i dăm o formă ovală 
ca în figura 65 b, trebuie să efectuăm un lucru mecanic 
împotriva atracţiei reciproce dintre neutroni şi protoni, 
care tinde să-l menţină în forma cea mai compactă, sferică. 

La început obţinem doar foarte puţina energie ca urmare a 
creşterii distanţei dintre sarcinile electrice. Dacă însă mer¬ 
gem destul de departe cu deformaţia, efectul creşterii dis¬ 
tanţei va fi cu mult mai mare decît cel datorit formei mai 
puţin compacte şi, o dată atinsă o formă ca cea din figura 
65 c, respingerea dintre cele două capete va da nucleului o 
formă ca cea din figura 65 d\ în cele din urmă, cele două 
părţi se vor separa. Ele vor fi atunci azvîrlite cu forţă con¬ 
siderabilă, datorită respingerii electrostatice dintre frag¬ 
mente. 

Acest proces este cunoscut sub denumirea de fisiune. 
Dacă sarcina este suficient de mare, de exemplu mai mare 
decît 120 de sarcini protonice, întregul proces care porneşte 
din a va continua nucleul trecînd de la o stare cu energie 
mai mare la alta cu energie mai mică, cu alte cuvinte procesul 
va decurge spontan, fără nici o intervenţie din exterior. 
Asemenea nuclee nu ar putea exista nici măcar un timp sufi¬ 
cient pentru a putea fi observate. 

Chiar în cazul unor sarcini mai mici există o mică proba¬ 
bilitate ca acest proces de fisiune să aibă loc spontan. 
Aceasta se datoreşte fenomenului trecerii prin bariera de 
potenţial, pe care l-am discutat la sfîrşitul cap. 8. Conform 
mecanicii cuantice, un nucleu poate trece printr-o stare de 
energie înaltă „împrumutînd“ energie necesară pentru aceasta, 
cu condiţia ca „împrumutul 11 să poată fi restituit după un 
timp scurt; prin urmare, există o mică probabilitate ca 
nucleul „să împrumute 11 suficientă energie pentru a trece 
prin toate stadiile de la a la d şi apoi să se rupă. Acest pro¬ 
ces al fisiunii spontane este măsurabil chiar şi la uraniu, 
elementul cel mai greu din natură. El este un proces destul 
de rar, mult mai puţin frecvent decît al dezintegrării alfa, 
ea însăşi un proces destul de lent. Cele mai multe nuclee 
de uraniu vor emite deci o particulă alfa înainte de a putea 
suferi o fisiune. Fisiunea spontană constituie una dintre 
cauzele pentru care elementele mai grele nu supravieţuiesc 
în natură. 

Procesul de fisiune poate fi iniţiat prin bombardarea cu 
neutroni. Dacă un neutron, fie el chiar lent, loveşte un nucleu 
de uraniu,, el este atras de celelalte particule şi, prin urmare, 
pătrunde în nucleu cu o energie cinetică considerabilă. 
Această energie va fi împărţită cu toate celelalte particule 
şi, ca urmare, se va produce o mişcare violentă şi neregulată 
a întregului nucleu. în cursul acestei mişcări se poate foarte 

bine întîmpla ca nucleul să se deformeze şi să ajungă într-una 
din formele din fig. 65 b sau c şi în acest caz se produce fisi¬ 
unea. 

Totuşi, aceste vibraţii ale nucleului nu durează decît 
un timp scurt, deoarece orice sistem în vibraţie emite radia¬ 
ţii electromagnetice, întocmai ca un atom excitat, şi în 
felul acesta pierde energie. Problema este deci: în timpul 
scurt cît durează vibraţiile se poate produce fisiunea? 
Aceasta depinde, pe de o parte, de intensitatea vibraţiilor 
(ceea ce, la rîndul său, depinde de forţa cu care este atras 
neutronul suplimentar) şi, pe de altă parte, de cît de puter¬ 
nică este tendinţa la fisiune. In acest sens, izotopul mai 
uşor al uraniului, cel cu masa de 235 de unităţi, este mai 
susceptibil să sufere fisiune decît izotopul mai greu şi mai 
abundent, de masă 238. Primul are pentru aceeaşi sarcină 
dimensiuni mai mici şi deci tendinţa sa spre fisiune este 
mai puternică. Totodată, atracţia pe care o exercită el asu¬ 
pra unui neutron suplimentar este mai mare şi, prin urmare, 
capturînd un neutron, ajunge într-o mişcare de vibraţie 
mai intensă. Rezultă că aproape ori de cîte ori un nucleu de 
uraniu 235 capturează un neutron, el suferă o fisiune. în 
cazul unui nucleu de uraniu 238, aceasta nu se va întîmpla 
practic niciodată. Uraniul 238 poate fi fragmentat numai 
dacă utilizăm neutroni rapizi, care fac să crească intensita¬ 
tea vibraţiilor. Mai există încă cîteva elemente care se pot 
fisiona dacă se utilizează neutroni suficient de rapizi. 

Atunci cînd cele două fragmente s-au despărţit, ca în 
figura 65 c, ele se vor afla din nou într-o mişcare internă 
intensă, ca urmare a separării lor violente; această mişcare 
este echivalentă cu mişcarea termică a unei picături de 
lichid, descrisă în cap. 5. Aşa cum agitaţia termică a mole¬ 
culelor dintr-un lichid duce la evaporarea acestuia, adică 
la expulzarea în afară a cîtorva molecule, tot aşa şi mişca¬ 
rea fragmentelor de fisiune poate duce la azvîrlirea unuia 
sau mai multor neutroni. Aceşti neutroni, la rîndul lor, se 
pot ciocni cu alte nuclee de uraniu, ducînd la fisionarea 
acestora şi la producerea altor neutroni. Astfel numărul 
neutronilor creşte rapid. Dacă presupunem, pentru simpli¬ 
tate, că fiecare fisiune produce doi neutroni şi că pierderea 
de neutroni prin alte procese decît ciocnirea cu nucleele 
de uraniu este neglijabilă, atunci cei doi neutroni vor 
produce fiecare cîte o nouă fisiune, deci încă doi neutroni; 
prin urmare, a doua „generaţie" va consta din 4 neutroni, 



a treia din 8, a patra din 16 etc. Numărul total de neutroni, 
deci şi energia totală pusă în libertate, ar creşte, ajungînd 
rapid la proporţii catastrofale dacă nu s-ar lua măsuri pentru 
a ţine procesul sub control. 

Acest proces are o importanţă capitală în construirea 
reactorilor nucleari care să producă energie atomică într-un 
mod controlat, precum şi în bomba atomică. Dacă ne-am fi 
propus să ne ocupăm de importanţa fizicii nucleare pentru 
scopuri practice, am fi considerat acest capitol doar ca o 
introducere în descrierea fisiunii nucleare. Scopul nostru 
fiind însă explicarea unora dintre legile naturii, trebuie să 
considerăm descoperirea fisiunii doar ca un mic episod 
dintr-o istorie lungă care continuă încă. 

Descoperirea energiei atomice a adus însă şi contribuţii 
importante la progresul cunoştinţelor noastre despre nucleu, 
şi aceasta nu numai datorită faptului că a făcut să crească 
interesul pentru fizica nucleară. Reactorii nucleari, în care 
se pune în libertate un număr foarte mare de neutroni 
şi care sînt deci surse extrem de intense de neutroni, tre¬ 
buie adăugaţi pe lista instalaţiilor pentru producerea unor 
fascicule intense de particule-proiectile necesare bombar¬ 
dării nucleelor atomice în scopul studierii comportării lor. 

Energia pusă în libertate în procesul de fisiune, folosită 
în reactorii nucleari, provine din spargerea nucleelor, feno¬ 
men însoţit de un cîştig de energie. 

La cealaltă extremă se poate cîştiga energie prin combina¬ 
rea (sinteza) nucleelor uşoare. Această sursă de energie este 
şi ea de cea mai mare importanţă practică pentru noi, deoa¬ 
rece, în ultimă analiză, reprezintă izvorul căldurii Soare¬ 
lui (şi a stelelor), fără de care viaţa ar fi imposibilă şi din 
care derivă în mod direct sau indirect toate celelalte surse 
de energie de care dispunem. în interiorul Soarelui au loc 
ciocniri între nucleele atomilor, al căror rezultat este com¬ 
binarea elementelor mai uşoare în elemente mai grele, în 
particular formarea de heliu şi de alte elemente din hidro¬ 
gen. Ce condiţii sînt necesare pentru acest proces? 

La spargerea unui nucleu greu, ca cel de uraniu, avem 
de-a face cu un nucleu care este el însuşi exploziv şi nece¬ 
sită doar uşoara perturbare produsă de un neutron lent 
pentru declanşarea procesului. Pentru combinarea a două 
nuclee uşoare este necesar să le aducem mai întîi în contact, 
iar acestei acţiuni i se opune forţa de respingere coulombiană. 
Am mai menţionat că, dacă încercăm să facilităm acest 

proces folosind protoni sau alte particule încărcate care au 
fost în prealabil accelerate în laborator, cele mai multe 
dintre ele vor fi încetinite (frînate) înainte de a se fi putut 
ciocni şi, o dată încetinite, respingerea electrică se va opune 
oricărei ciocniri. în acest proces de încetinire, energia lor 
se transformă în căldură. Singura posibilitate pentru a trans¬ 
forma o cantitate însemnată de materie prin asemenea ciocniri 
constă în ridicarea temperaturii pînă la un asemenea punct, 
încît mişcarea termică neregulată a nucleelor să le confere 
o viteză suficientă pentru ca ele să sufere ciocniri în ciuda 
forţelor de respingere. La o temperatură atît de înaltă, 
nucleele nu-şi mai pierd energia prin frînare, ci, trecînd 
prin materie, ele tind să cîştige tot atîta energie cîtă pierd, 

menţinîndu-şi în medie energia cinetică la— kT (k fiind 

constanta lui Boltzmann şi T temperatura), aşa cum am 
văzut în cap. 4. 

In interiorul Soarelui, temperatura este de circa 
20 000 000°C. La o asemenea temperatură, energia cinetică 
a unui nucleu este de 3 000 electronvolţi. Această energie 
este egală cu energia potenţială a doi protoni sau deuteroni 
ce se află la o distanţă de 5-10 -11 cm unul de celălalt. 
Protonii se pot deci apropia uşor unii de alţii pînă la această 
distanţă, în ciuda forţelor dintre ei. Această distanţă nu 
este încă suficientă pentru o ciocnire directă, raza nucleului 
celui mai greu fiind de IO -12 cm, iar elementele uşoare fiind 
încă de circa 5 ori mai mici. Cu toate acestea, două fapte 
uşurează lucrurile: în primul rînd, posibilitatea pe care o 
au particulele de a străbate printr-o barieră de potenţial, 
care am văzut că joacă un rol important şi în procesul dezin¬ 
tegrării alfa. în al doilea rînd, în agitaţia lor termică dezor¬ 
donată, atomii nu au toţi aceeaşi viteză, ci unii sînt mai 
rapizi, iar alţii mai lenţi. Va exista deci totdeauna o frac¬ 
ţiune de atomi care să aibă o viteză suficient de mare 
pentru o ciocnire directă. 

Dar chiar şi în condiţiile extreme din interiorul Soarelui 
asemenea ciocniri sînt foarte rare. Poate doar un atom din- 
tr-un milion suferă o asemenea ciocnire într-un an; altfel 
Soarele ar fi „ars“ deja de mult. 

Dacă vrem să producem pe cale artificială asemenea pro¬ 
cese, numite termonucleare, trebuie mai întîi să putem pro¬ 
duce temperaturi sensibil mai înalte decît cele din Soare 
pentru a obţine un randament substanţial într-un timp rezo- 


285 



nabil. Aceasta elimină, pe cît se pare, posibilitatea folosirii 
acestui proces pentru o degajare de energie continuă şi con¬ 
trolată, aşa cum este posibil în cazul fisiunii, deoarece nu 
există materiale care să poată suporta asemenea tempera¬ 
turi chiar numai timp de cîteva secunde. Situaţia este dife¬ 
rită în cazul unei degajări explozive de energie, în care 
pereţii vasului care conţin ingredientele, precum şi restul 
aparaturii se vor distruge în orice caz. în timp ce scriu 
această carte s-a anunţat că atît Statele Unite, cît şi Uniunea 
Sovietică au reuşit să producă explozia unor asemenea 
„bombe termonucleare". Deşi nu s-au publicat detalii, 
principiul constă, desigur, în aceea că energia degajată de 
o bombă cu fisiune este folosită pentru a încălzi un amestec 
adecvat de elemente uşoare pînă la o temperatură similară 
sau mai mare decît cea din centrul Soarelui şi astfel se ini¬ 
ţiază o reacţie termonucleară 1 . 

Explorînd structura materiei în încercările noastre de 
a găsi legile fundamentale, am constatat că ea constă din 
atomi. Am constatat că natura atomului depinde de nucleul 
său, a cărui masă o determină practic pe cea a atomului şi 
a cărui sarcină electrică determină numărul de electroni 
pe care acesta îi posedă în mod normal şi, prin aceasta, 
comportarea sa chimică, precum şi caracteristicile sale 
fizice obişnuite. Am văzut că nucleele sînt constituite din 
protoni şi neutroni în proporţii cunoscute şi am căpătat 
unele cunoştinţe asupra comportării protonilor şi a neutro¬ 
nilor în nucleu şi a forţelor dintre ei, deşi aceste cunoştinţe 
sînt încă departe de a fi complete. 

Am urmărit cum s-a realizat vechiul vis al alchimiştilor 
de a transforma un element chimic în altul, cel puţin în 
cantitate mică, deşi valoarea oricărui material preţios pro¬ 
dus în felul acesta este de departe eclipsată de energia pe 
care omul a învăţat s-o degaje şi s-o folosească. 


1 De la apariţia cărţii de faţă s-au deschis posibilităţi noi pentru 
realizarea unei reacţii termonucleare dirijate (controlate) prin folo¬ 
sirea proprietăţilor plasmei (o stare specială a gazelor ionizate) care, 
în condiţii bine definite, poate juca rolul unui mediu în care se loca¬ 
lizează reacţia termonucleară. Deşi reacţii termonucleare în lanţ nu 
au fost încă obţinute, primele instalaţii de acest gen, realizate întîi 
sub conducerea savantului sovietic Kurceatov, şi ulterior şi în Anglia 
şi S.U.A., au permis deja obţinerea unor temperaturi apropiate de cele 
teoretic necesare pentru eliberarea de energie termonucleară în mod 
controlat. — N.R. 

Două tipuri de probleme ne-au rămas neelucidate. Prima 
dintre ele este în legătură cu originea materiei. Cum s-au 
format nucleele care constituie materia din jurul nostru? 
De ce se întîlnesc unele elemente mai frecvent decît cele¬ 
lalte? De ce unii izotopi ai fiecărui element sînt cu mult 
mai abundenţi decît ceilalţi? 

Aceste probleme sînt legate de originea planetei noastre 
şi de istoria universului. In momentul de faţă nu se produce 
nici o schimbare în compoziţia atomică a materiei din jurul 
nostru, cu excepţia celor din micile cantităţi care mai supra¬ 
vieţuiesc de elemente instabile, ca radiul şi uraniul. Dar 
este probabil că, în trecutul foarte depărtat, Pămîntul şi 
celelalte planete constituiau, laolaltă cu Soarele, o masă 
fierbinte, în care, prin reacţii termonucleare, s-ar fi putut 
forma din nuclee uşoare nuclee mai grele. Speculaţiile asupra 
a ceea ce a survenit înainte de aceasta ne duc în domeniul 
cosmogoniei, adică al ştiinţei structurii şi originii universu¬ 
lui. O trecere în revistă a principalelor probleme ale cosmo¬ 
goniei ar ieşi din cadrul acestei cărţi şi în orice caz ele nu 
pot fi încă considerate ca făcînd parte din legile bine sta¬ 
bilite ale naturii. Domeniul cosmogoniei abundă în specu¬ 
laţii dintre cele mai seducătoare, dar deocamdată foarte 
puţine concluzii sînt necontroversate. 

Un alt tip de probleme nerezolvate îl constituie natura 
precisă a forţelor nucleare şi întrebarea cu privire la ce alte 
particule ar mai putea exista în afara celor pe care le-am 
întîlnit pînă acum (respectiv electronul, protonul, neutro¬ 
nul, fotonul, neutrinul) şi a combinaţiilor lor. Faptele pe 
care le vom descrie în ultimul capitol, care ne va duce 
pînă la stadiul actual al cercetărilor în domeniul legilor 
fundamentale, se vor referi la aceste probleme. 

Mezoni şi alte particule noi 


RAZELE COSMICE ŞI APARATAJUL 
FOLOSIT PENTRU STUDIEREA LOR 

Acest capitol este consacrat studiului unor particule noi, 
dintre care cele mai multe au fost descoperite abia în ultimii 
ani. Legile care determină comportarea lor sînt încă incom¬ 
plet cunoscute, dar este deja limpede că între aceste parti¬ 
cule şi legile nucleului există legături importante. De fapt, 
este aproape sigur că studiul din ce în ce mai aprofundat 
al noilor particule va duce la obţinerea unor indicaţii pre¬ 
ţioase în legătură cu problemele încă nerezolvate privind 
forţele nucleare. 

Cele mai multe dintre aceste particule au fost descoperite 
printre produsele secundare ale radiaţiei cosmice. Va fi 
deci util să începem studiul lor cu o scurtă descriere a acestui 
fenomen. 

Am văzut că, la trecerea particulelor încărcate printr-un 
gaz, ele se ciocnesc cu atomii gazului şi smulg din ei elec¬ 
troni. Ca urmare, în gaz se vor găsi electroni liberi şi ioni 
pozitivi, care pot conduce electricitatea. Cea mai simplă 
demonstraţie a acestui fapt se poate face cu ajutorul unui 
electroscop ca cel schiţat în figura 8. Se încarcă electroscopul 
şi se aşază astfel, încît placa sa exterioară să se afle în ime¬ 
diata apropiere a unei alte plăci metalice legate la pămînt, 
fără a fi însă în contact cu aceasta. Dacă apropiem acum o 
sursă radioactivă, de exemplu de radiu, electroscopul îşi 
pierde treptat sarcina, ceea ce se manifestă prin căderea 
treptată a foiţelor pînă ce ajung în poziţia verticală. Expli¬ 
caţia acestui fenomen constă în faptul că aerul devine bun 
conducător de electricitate, datorită ionilor pe care îi con¬ 
ţine, şi sarcina electrică se scurge în placa pusă la pămînt. 
La începuturile studiilor de radioactivitate, aceasta era 
metoda cea mai obişnuită de măsurare a intensităţii radia¬ 
ţiilor radioactive. Ea este folosită şi astăzi, aproape în 
aceeaşi formă, în instrumentele care înregistrează dozele 

de radiaţie din laboratoare pentru a se controla doza totală 
de radiaţie la care este expus personalul. 

Pentru ca această metodă să devină mai sensibilă, s-a 
încercat să se mărească precizia electroscopului şi să se 
îmbunătăţească izolaţia sa, astfel încît rezultatele să nu fie 
influenţate de curentul ce curge prin pereţii săi. Totuşi, 
s-a constatat că şi atunci cînd nu există nici un fel de sub¬ 
stanţe radioactive tot mai apare o uşoară scurgere de sarcină. 
Electroscopul continuă să-şi piardă sarcina cu o viteză mică, 
dar constantă. Studiind fenomenul, Hess a descoperit că 
această ionizare „de fond“ poate fi micşorată dacă înconju¬ 
răm electroscopul cu pereţi groşi sau dacă îl plasăm sub 
pămînt sau sub apă. Pe de altă parte, ionizarea devine mult 
mai intensă, adică electroscopul îşi pierde sarcina mult 
mai rapid la altitudine mare, de exemplu pe un munte, 
într-un avion sau într-un balon. 

Hess a tras concluzia că aceste fenomene trebuie să se 
datorească unei radiaţii care vine de deasupra noastră, şi, 
întrucît ar fi greu să se imagineze existenţa unei surse care 
s-o emită în păturile superioare ale atmosferei, ea trebuie 
să aibă originea în spaţiul cosmic şi să fie capabilă să stră¬ 
bată întreaga atmosferă. Aceste deducţii au fost confirmate 
în întregime de cercetările ulterioare. Pe măsură ce detec¬ 
torii de particule au cîştigat în sensibilitate şi au devenit 
capabili să distingă diferitele tipuri de particule, cunoştin¬ 
ţele noastre asupra naturii radiaţiei cosmice s-au lărgit 
considerabil, deşi nu ştim încă cu certitudine de unde 
vine ea. 

La început s-a considerat de la sine înţeles că radiaţia 
cosmică, sau razele cosmice cum li se mai spune, constă 
din radiaţii electromagnetice, adică din radiaţii gamma, 
care pot pune în libertate electroni, prin efect Comp ton 
sau prin efect fotoelectric, la trecerea prin atmosfera teres¬ 
tră. Se ştie că, atunci cînd particulele încărcate trec prin 
materie, ele pierd energie. Era cunoscut faptul că razele 
cosmice puteau ajunge la nivelul mării sau puteau străbate 
pereţi de beton sau plăci groase de plumb; pentru aceasta 
ar fi trebuit ca particulele încărcate ce le compun să aibă 
energii care, la vremea aceea, păreau fantastice pentru a fi 
luate în consideraţie. Astăzi însă ştim că radiaţiile gamma 
produc doar o mică fracţiune din ionizarea ce se observă 
la nivelul mării, cea mai mare parte din aceasta datorindu-se 
particulelor încărcate. 


19 — Legile n-aturii 

Existenţa particulelor încărcate din razele cosmice poale 
fi demonstrată pe multe căi. O metodă clasică constă în 
folosirea contorilor de tipul celor descrişi în cap. 10. Conto¬ 
rul este, în esenţă, un tub umplut cu un gaz adecvat, avînd 
în interior un fir metalic subţire care se află la o diferenţă 
de potenţial faţă de tub astfel încît chiar cea mai mică 
ionizare produsă de o particulă în inte¬ 
riorul contorului este suficientă pentru a 
declanşa o descărcare electrică slabă. Des¬ 
cărcarea dintr-un asemenea contor nu poate 
să indice altceva decît trecerea prin el a 
unei particule încărcate, dar nu spune nimic 
despre natura acesteia. 

Informaţii mai multe se obţin prin fo¬ 
losirea contorilor „în coincidenţă 1 '. Astfel, 
doi contori A şi B (fig. 66) sînt situaţi 
unul în apropierea celuilalt, iar instalaţia 
de măsurare este aranjată de aşa manieră, 
încît să înregistreze numai cazurile cînd ambii contori se 
declanşează exact în acelaşi timp. Aceasta se petrece fie 
atunci cînd a trecut prin ambii contori o singură particulă, 
fie cînd două particule diferite au trecut fiecare prin cîte 
un contor. A doua alternativă, care dă „coincidenţele în- 
tîmplătoare", este de obicei neinteresantă. Dacă intervalele 
de timp sînt determinate cu mare precizie şi dacă viteza 
medie cu care se succedă particulele este mică, numărul 
unor asemenea coincidenţe întîmplătoare poate fi menţinut 
la o valoare mică. In orice caz, el poate fi calculat şi scă¬ 
zut din numărul total de coincidenţe. 

In felul acesta se poate cerceta dacă particulele sînt capa¬ 
bile să treacă, de exemplu, printr-un bloc de plumb de gro¬ 
sime dată. în acest scop este suficient să plasăm blocul de 
plumb între cei doi contori, aşa cum se indică în figura 66, 
şi să observăm cu cît scade în aceste condiţii numărul coin¬ 
cidenţelor reale. Există şi tehnici mai rafinate, care specifică 
mai amănunţit natura evenimentului. De exemplu, se pot 
aşeza trei contori în linie dreaptă, între primul şi al doilea 
şi întreal doilea şi al treilea plasîndu-se blocuri din substanţe 
diferite. Dacă se înregistrează atunci numărul de evenimente 
care au provocat declanşarea primilor doi contori, nu însă 
şi a celui de-al treilea, se poate vedea cîte particule au 
trecut prin primul bloc, dar au fost oprite în al doilea. 

Fig. 66. Conlori 

O altă instalaţie de detecţie este camera cu ceaţă (vezi 
cap. 10), în care se pot fotografia urmele particulelor. în 
genere, particulele din razele cosmice sînt destul de rare, 
astfel că o cameră cu ceaţă de dimensiuni obişnuite trebuie 
să funcţioneze un timp destul de lung, cel puţin la nivelul 
mării, pentru a avea şansa de a vedea o singură urmă. 
Dezavantajul de a trebui să luăm 
multe fotografii inutile pentru o sin¬ 
gură fotografie interesantă poate fi 
înlăturat prin folosirea simultană a 
contorilor şi a camerei cu ceaţă. în 
figura 67 se arată schematic o ase¬ 
menea combinaţie. Contorii A şi B 
sînt astfel plasaţi, încît o particulă 
care a trecut în linie dreaptă prin 
ambii contori trebuie să fi trecut şi 
prin camera cu ceaţă C; coincidenţa 
în descărcările din cei doi contori este 
folosită pentru a declanşa mecanismul 
camerei cu ceaţă. Aceasta înseamnă 
că camera cu ceaţă se declanşează, 
adică picăturile de apă se condensează 
de-a lungul urmei, numai după ce a trecut particula. Totuşi, 
acest fapt nu constituie un neajuns, întrucît ionii pe care 
i-a produs particula nu dispar atît de repede şi, mai ales, 
este suficient timp pentru a se fotografia „dîra“ de vapori 
condensaţi pe ei. Astfel, avem siguranţa că fiecare fotogra¬ 
fie conţine cel puţin o urmă de particulă capabilă să stră¬ 
bată ambii pereţi ai camerei. Mai mult, metoda prezintă 
marele avantaj că permite selectarea fie a anumitor tipuri 
de particule, fie a particulelor care au provocat un anumit 
tip de procese. De exemplu, se poate plasa încă un bloc de 
plumb între cameră şi contorul B, între B şi un al treilea 
contor aşezat sub B. în felul acesta se pot selecta parti¬ 
culele care mai au suficientă energie pentru a trece prin 
cel de-al doilea bloc de plumb sau, invers, particulele care 
se opresc în el. 

Şi mai multe informaţii se obţin dacă se aşază camera cu 
ceaţă între polii unui magnet puternic, astfel încît urmele 
să se curbeze, iar din curbura lor se pot obţine în acest caz 
date asupra impulsului particulelor. 

O a treia metodă importantă de detecţie constă în utili¬ 
zarea plăcilor fotografice. încă de multă vreme se ştia că 

Fig. 67. Cameră cu 
ceaţă acţionată de 
contori 

atunci cînd o particulă încărcată, de exemplu o particulă 
alfa, trece prin stratul sensibil (emulsia) unei plăci foto¬ 
grafice, care este apoi developată, ea lasă o dîră de puncte 
negre. Această dîră se datorează şi ea ionizării unor atomi, 
şi anume de data aceasta ionizării atomilor din micile gra¬ 
nule de sare de argint conţinute de emulsia fotografică. 
Electronii care sînt puşi în libertate prin acest proces pro¬ 
duc schimbări chimice în aceste granule, care devin „deve- 
lopabile 11 . 

Procesul este întru totul similar celui dintr-o placă foto¬ 
grafică obişnuită expusă la lumină, cu singura deosebire că 
în acest din urmă caz electronii sînt puşi în libertate prin 
efectul fotoelectric al luminii, în timp ce în primul caz ei 
sînt rezultaţi din ciocnirile particulelor încărcate cu atomii 
întîlniţi în cale. 

Deci urma unei particule rapide este vizibilă la microscop 
sub forma unei dîre înnegrite ce apare pe placa fotografică 
obişnuită. Insă cu cît viteza particulei este mai mare, cu 
atît produce mai puţini ioni în drumul ei, deoarece pertur- 
baţia electrică pe care o provoacă la ciocnirea cu un atom 
din emulsie încetează atît de repede, încît probabilitatea 
ca atomul să rămînă neperturbat creşte. Rezultă că parti¬ 
culele rapide lasă prea puţine semne pe o placă fotografică 
obişnuită, urmele lor abia fiind vizibile. în prezent se folo¬ 
sesc însă emulsii speciale care fac vizibile chiar urmele unor 
particule ce se deplasează cu viteze apropiate de viteza 
luminii. 

Metoda emulsiilor fotografice (emulsii nucleare) prezintă 
două avantaje evidente pentru studiul razelor cosmice, 
în primul rînd, plăcile pot fi expuse o perioadă lungă şi 
ele înregistrează astfel toate particulele care au trecut prin 
emulsie în acest timp. Intensitatea mică a radiaţiei cosmice, 
adică numărul mic de particule care trec prin placă într-un 
minut, nu constituie deci un neajuns. în timpul expunerii, 
placa nu necesită supraveghere. în al doilea rînd, plăcile 
au greutate mică, ceea ce face posibil transportul unui mare 
număr de asemenea plăci cu baloane-sondă sau cu rachete 
pînă la mari altitudini, unde razele cosmice sînt mult mai 
numeroase şi unde există şi alte tipuri de radiaţie care nu 
pot fi observate la nivelul mării. Un alt avantaj, specific 
pentru această metodă, va deveni evident ceva mai departe. 


292 



PARTICULELE CUNOSCUTE 


Studiul amănunţit al razelor cosmice cu ajutorul tuturor 
metodelor cunoscute pînă în prezent a dat la iveală un tablou 
de o mare complexitate. Unele dintre urmele găsite s-au 
dovedit a fi lăsate de particule de tip cunoscut, în particular 
de electroni şi de pozitroni. împreună cu radiaţia gamma 
(adică fotonii de mare energie) ele constituie aşa-numita 
„componentă moale" a razelor cosmice. Aceste radiaţii sînt 
deci oprite de straturi de materiale grele, de grosimi relativ 
mici, cum ar fi plăcile de plumb. Ştim că la trecerea prin 
materie orice particulă încărcată, de exemplu electronul, 
pierde energie prin diferite tipuri de ciocniri cu atomii. 
Dar dacă aceasta ar fi tot ce i s-ar putea întîmpla, puterea 
de pătrundere a unui electron de energie foarte înaltă ar 
putea fi încă foarte mare, întrucît el are mai multă energie 
disponibilă. In realitate însă, electronii mai pierd energie 
şi prin radiaţie. Atunci cînd un electron nimereşte în ime¬ 
diata apropiere a unui nucleu atomic, el este deviat brusc 
de forţa electrică intensă şi, în cursul acestei devieri, poate 
pierde o parte din energia sa sub formă de radiaţie gamma. 
Fotonii astfel produşi, cînd trec prin atomi, pot genera (vezi 
cap. 9) perechi electron-pozitron. Deci o parte din energia 
electronului iniţial se va transforma în una sau mai multe 
perechi, de energie corespunzător mai mică. Aceste perechi, 
în afară de faptul că sînt frînaţi (încetiniţi), pot,larîndul 
lor, radia şi produce alţi fotoni şi alte perechi. Acest feno¬ 
men poartă numele de „cascadă". Pe măsură ce numărul 
particulelor dintr-o cascadă creşte, energia fiecărei particule 
scade, astfel încît creşterea cascadei încetează atunci cînd 
electronii şi pozitronii au energii atît de mici încît sînt 
frînaţi înainte de a apuca să radieze şi cînd fotonii au energii 
atît de mici încît nu mai sînt capabili să producă perechi. 

Pe lîngă această „componentă moale", razele cosmice 
mai conţin şi protoni. Şi protonii sînt încetiniţi, dar ei nu 
produc în mod sensibil radiaţii gamma, fiind mult mai grei, 
deci şi mult mai puţin deviaţi de către forţele coulombiene 
din atomii mediului prin care trec. Pe de altă parte, proto¬ 
nul este însă puternic perturbat atunci cînd suferă o ciocnire 
centrală cu un nucleu atomic. 

Trecînd prin aer, o particulă poate călători cîteva sute 
de metri înainte de a nimeri o lovitură în plin, adică de a 
se ciocni direct cu un nucleu. Daca este vorba de un proton, 

la această ciocnire nucleul este făcut ţăndări şi protonul 
pierde o parte considerabilă din energia sa. Asemenea cioc¬ 
niri ale protonilor cu nucleele dau naştere la diferite tipuri 
noi de radiaţie, despre care vom mai vorbi mai departe. 

Protonii constituie, de fapt, cea mai mare parte din razele 
cosmice care ajung pe Pămînt venind din spaţiul cosmic. 
Faptul că această radiaţie primară constă din particule 
încărcate poate fi dovedit comparînd radiaţia cosmică în 
diferite puncte ale globului. In apropierea polilor magnetici, 
radiaţia este mult mai intensă decît în apropierea ecuatoru¬ 
lui, deoarece, atunci cînd protonii din spaţiul cosmic se 
apropie de Pămînt, ei sînt deviaţi, ca orice particule încăr¬ 
cate, de către cîmpul magnetic al Pămîntului şi nu vor 
putea ajunge pe Pămînt decît dacă au energii foarte înalte. 
Particulele lente pot ajunge pe Pămînt numai atunci cînd 
traiectoria lor coincide cu o linie de forţă magnetică recti¬ 
linie. In acest caz ele nu vor fi deviate, deoarece forţa exer¬ 
citată de un cîmp magnetic asupra unui curent depinde 
de acea componentă a cîmpului magnetic care se află în 
unghi drept faţă de acest curent. Dacă comparăm Pămîntul 
cu un mic magnet, ca cel din figura 13 a, ne dăm seama că 
singurele linii de forţă rectilinii sînt cele care pornesc din 
fiecare pol şi se depărtează în continuarea liniei care uneşte 
cei doi poli. Rezultă că singura posibilitate a protonilor 
lenţi de a atinge Pămîntul este ca ei să ajungă lîngă polii 
magnetici. în orice alt loc există o energie minimă pe care 
trebuie s-o posede protonul pentru a putea atinge Pămîntul, 
în ciuda deflecţiei magnetice. Această energie minimă este 
cu atît mai mare, cu cît ne depărtăm mai mult de poli. 
Fizicianul specialist în raze cosmice se poate deci folosi 
de globul pămîntesc ca de un instrument gigantic pentru 
a studia separat efectele protonilor primari de diferite ener¬ 
gii. Dacă îl interesează protonii de energie mică, el trebuie 
să facă măsurătorile în apropierea polilor magnetici. Pentru 
a cerceta separat efectul protonilor de energii extrem de 
înalte, el trebuie să lucreze lîngă ecuatorul magnetic. 

Astăzi se ştie că, în afara protonilor, radiaţia cosmică 
care loveşte suprafaţa Pămîntului conţine şi alte nuclee, 
de la heliu pînă cel puţin la azot, şi probabil şi nuclee mai 
grele. De fapt, s-ar părea că proporţiile în care sînt amestecaţi 
în radiaţia cosmică protonii, adică hidrogenul şi celelalte 
elemente, sînt întru totul similare proporţiilor în care ele 
se găsesc în atmosfera Soarelui şi în alte părţi ale universu- 

iui. Âceasia constituie una dintre cele mai importante 
indicaţii de care dispunem asupra originii razelor cosmice, 
dar o teorie completă nu există încă 1 . 

Nucleele mai grele se găsesc numai la altitudini foarte 
mari, deoarece la prima ciocnire a unui asemenea nucleu 
greu cu un nucleu atomic din aer el este sfărîmat în neutroni 
şi protoni (care îşi continuă drumul separat) şi în fragmentele 
pe care le-a smuls din nucleul ciocnit. 

Ca rezultat al unor asemenea ciocniri, radiaţia cosmică, 
propagîndu-se în păturile joase ale atmosferei, începe să 
conţină şi neutroni. Ştim că neutronii nu pot face parte din 
razele care sosesc din spaţiul cosmic, datorită vieţii lor limi¬ 
tate despre care am amintit în cap. 10. 


«EZON1 

Pe lîngă aceste particule obişnuite, razele cosmice au pus 
în evidenţă şi particule noi, care nu erau cunoscute mai 
înainte. Primele indicaţii asupra acestor nou-veniţi au 
fost obţinute la începutul celui de-al treilea deceniu al 
secolului nostru, cînd s-a dovedit experimental că există 
particule care pot traversa plăci groase de plumb fără a fi 
deviate în mod apreciabil de la traiectoria lor rectilinie 
sau a produce o cascadă sau orice alt tip de urmă suplimen¬ 
tară. Ele nu puteau fi electroni, întrucît orice electron care 
ar avea suficientă energie pentru a trece printr-o asemenea 
grosime de plumb ar trebui să producă o cascadă. Nu puteau 
fi nici protoni, întrucît s-a constatat că unele dintre ele 
erau negative. 

Măsurătorile ulterioare au arătat că aceste particule sînt 
mai uşoare decît protonii, dar mult mai grele decît electronii. 

1 Studii recente de radioastronomie (înregistrarea undelor de radio- 
frecvenţă emise de diferite corpuri cereşti) au permis savanţilor sovie¬ 
tici Ghinsburg şi Şklovski să elaboreze o teorie consecventă a originii 
radiaţiei cosmice, care explică majoritatea proprietăţilor ei. Conform 
acestei teorii, nucleele cosmice primare suferă un prim proces de 
accelerare în erupţiile stelelor nove şi supranove, după care sînt 
„injectate" în spaţiul cosmic unde cîştigă lent energie prin „ciocniri" 
cu nori difuzi de materie rarefiată şi ionizată (mecanismul Fermi). 

în ansamblu, de aceste procese de accelerare sînt responsabile forţe 
magnetice, care acţionează pe un principiu similar cu cel al accele¬ 
ratorilor din laboratoarele terestre, cu deosebirea că intensităţile 
cîmpurilor magnetice sînt mult mai mici, iar extinderea lor mult 
mai mare. — N.R. 

Cum „se cîntăreşte" o asemenea particulă? Informaţiile asm 
pra unei particule se pot obţine pe mai multe căi. Una din¬ 
tre ele constă în măsurarea parcursului său, adică a distan¬ 
ţei pe care o parcurge pînă cînd ajunge în repaus prin frînare 
ia trecerea prin materie. Această mărime este esenţialmente 
o măsură a energiei, deoarece cantitatea de energie pierdută 
la traversarea unei grosimi date de material este întru totul 
similară pentru diferite tipuri de particule. (Afirmaţia este 
mult prea simplistă, deoarece cantitatea de energie pier¬ 
dută depinde şi de viteză, dar această variaţie poate fi 
ţinută în seamă.) Se poate măsura de asemenea deviaţia 
particulei într-un cîmp magnetic puternic, fie într-o cameră 
cu bule, fie folosind contori, şi această deviaţie depinde 
de impuls. Se poate observa numărul de ioni pe care îi 
produce particula de-a lungul urmei sale, fie urmărind dîra 
de ceaţă din camera Wilson, fie numărînd granulele înne¬ 
grite dintr-o placă fotografică nucleară. Aceasta ne dă indi¬ 
caţii asupra vitezei particulei, întrucît probabilitatea de 
a smulge un electron dintr-un atom depinde de timpul necesar 
particulei pentru a-1 străbate. In sfîrşit, se poate urmări 
devierea urmei de la o linie dreaptă, întrucît, trecînd prin 
fiecare atom, particula este uşor deviată, şi deci, ca urmare 
a unui mare număr de asemenea mici devieri în diferite 
direcţii, traiectoria devine oarecum neregulată. Această 
împrăştiere neregulată depinde de produsul dintre impulsul 
şi yiteza particulei. 

In principiu, oricare două asemenea măsurători, de exem¬ 
plu a energiei şi a impulsului, sînt suficiente pentru a sta¬ 
bili masa particulei. Dar întrucît precizia realizabilă în 
practică la asemenea măsurători depinde de condiţiile expe¬ 
rimentale, este necesară multă ingeniozitate pentru a stabili 
masa cu precizia dorită. 

S-a constatat că noile particule au o masă de circa 210 
ori mai mare decît a electronului, cu alte cuvinte aproxima¬ 
tiv o zecime din masa protonului. Ele sînt denumite mezoni, 
de la un cuvînt grecesc care indică că masa lor este inter¬ 
mediară între cea a protonului şi cea a electronului. 

S-a constatat că mezonii, descoperiţi de către Andersen 
şi, independent, de către Blackett, au o viaţă foarte scurtă. 
După aproximativ două microsecunde, adică 2 milionimi 
de secundă, în medie o asemenea particulă se dezintegrează, 
singurul produs de dezintegrare vizibil fiind un electron 
rapid. Acest proces aminteşte pe cel al dezintegrării beta. 

Dacă în acest proces se conservă masa şi energia, trebuie să 
apară cel puţin încă o particulă. Pentru a vedea aceasta 
să considerăm mezonul în repaus, adică fără impuls. Elec¬ 
tronul fiind emis cu viteză considerabilă, adică cu un impuls 
considerabil, legile de conservare cer să existe şi o particulă 
cu impuls egal şi de semn opus. De fapt, dacă s-ar mai emite 
doar o singură particulă invizibilă, ea ar trebui să aibă tot¬ 
deauna acelaşi impuls cu electronul şi, în consecinţă, ener¬ 
gia disponibilă (care reprezintă energia de repaus a mezonu- 
lui) ar trebui să fie totdeauna împărţită între electron şi 
cealaltă particulă în aceleaşi proporţii. De exemplu (aşa 
cum este într-adevăr cazul), energia disponibilă este mult 
mai mare decît energia de repaus a electronului şi a celei¬ 
lalte particule; ambele se mişcă aproape exact cu viteza 
luminii, iar energia fiecăreia este dată de impulsul său 
înmulţit cu viteza luminii. In acest caz, la un impuls egal, 
ar trebui să aibă energie egală, şi fiecare dintre ele va avea 
exact jumătate din energia disponibilă, adică jumătate din 
masa mezonului înmulţită cu c 2 . 

Experienţa însă arată că lucrurile nu stau aşa. La dezin¬ 
tegrarea mezonilor, electronul rezultat are uneori o energie 
mai mare, alteori una mai mică. Aceasta nu se poate întîm- 
pla decît dacă pe lîngă electron se mai generează cel puţin 
două particule invizibile. In momentul de faţă se ştie că 
la dezintegrarea mezonului despre care a fost vorba apar 
doi neutrini. 

Această concluzie face ca procesul să fie şi mai asemănător 
cu cel al dezintegrării beta. întocmai cum la dezintegrarea 
beta obişnuită neutronul se transformă în trei particule — 
un proton, un electron şi un neutrino —, tot aşa mezonul 
se transformă într-un electron şi doi neutrini. 

Această similitudine se extinde şi la viaţa medie. Viaţa 
medie a unui nucleu care poate suferi o dezintegrare depinde 
într-un anumit mod de energia pusă în libertate în procesul 
beta; dacă se calculează cît ar trebui să fie viaţa medie a 
unei stări în care se pune în libertate întreaga energie de 
repaus a unui mezon, adică aproximativ 100 MeV, se găseşte 
rezultatul corect, adică de aproximativ două microsecunde. 

Mezonii constituie o proporţie considerabilă din radiaţia 
cosmică de la nivelul mării. La altitudini mai mari există 
mult mai mulţi mezoni, care se dezintegrează însă pe drum. 
Electronii rezultaţi din această dezintegrare constituie prin- 

cipala sursă a componentei moi a radiaţiei cosmice, care a 
fost discutată mai înainte 1 . 

Este evident că, datorită vieţii lor medii atît de scurte, 
mezonii trebuie să fie creaţi prin procese de ciocnire în atmo¬ 
sferă. Ei nu pot face parte din radiaţia primară care vine din 
spaţiul cosmic, întrucît în acest caz s-ar fi dezintegrat cu 
certitudine în timpul călătoriei. De fapt, la prima vedere 
s-ar putea trage concluzia că nici mezonii produşi în ciocni¬ 
rile care au loc în apropierea limitei atmosferei nu ar putea 
atinge nivelul mării, întrucît, chiar dacă ar călători cu 
viteza luminii, ei ar parcurge în două microsecunde o dis¬ 
tanţă de numai 600 m, ceea ce reprezintă mult mai puţin 
decît înălţimea atmosferei 

Această concluzie este însă incorectă, şi anume dintr-o 
cauză foarte interesantă: mulţi dintre mezoni au o energie 
cinetică foarte mare, astfel încît ei călătoresc cu o viteză 
foarte apropiată de cea a luminii. Unui observator care ar 
călători cu aceeaşi viteză ca particulele faţă de care ele 
ar fi în repaus, viaţa lor medie i-ar apărea ca fiind tot de 
două microsecunde. Dar dacă constatările le face un obser¬ 
vator în repaus, prin legile de transformare ale lui Lorentz 
(vezi cap. 6) trebuie să ţinem seama de dilatarea timpului, 
şi particula îi va apărea acestuia ca avînd o viaţă mult 
mai lungă, viaţa dilatată fiind în acelaşi raport faţă de cea 
în repaus ca energia totală a particulei faţă de energia sa 
de repaus. De exemplu, mezonii cu o energie de 100 000 
MeV, care sînt destul de obişnuiţi, vor supravieţui în medie 
2 000 de microsecunde în loc de două şi, în acest timp, ei 
vor parcurge o distanţă de 600 km. 

Vedem aici că formula dilatării timpului nu este o simplă 
ficţiune, ci trebuie luată în considerare atunci cînd avem 
de-a face cu particule ce se propagă cu viteze apropiate de 
cea a luminii. Trebuie remarcat în trecere că, din punctul 
de vedere al unui observator care ar călători o dată cu parti¬ 
culele, aceeaşi situaţie ar părea să se datorească contractării 
Lorentz a distanţelor; în timp ce un asemenea observator 
ar observa viaţa medie a mezonilor ca fiind de 2 microse¬ 
cunde, înălţimea atmosferei, care din punctul lui de vedere 
trece pe lîngă el cu viteză foarte mare, se reduce în exemplul 


1 Afirmaţia este inexactă. Sursa esenţială a componentei moi a 
radiaţiei cosmice o constituie dezintegrarea în doi fotoni a mezonilor 
neutri, născuţi în ciocnirile protonilor şi celorlalte nuclee cosmice 
primare cu nucleele atomilor din atmosferă. — N-R . 

numeric citat mai sus, prin contracţia Lorentz, tot în rapor¬ 
tul de 1 la 1 000 şi deci viaţa medie a mezonului este sufi¬ 
cientă pentru a permite acestuia să străbată această dis¬ 
tanţă. 

Ar putea părea ciudat că singurul mod de dezintegrare al 
acestor particule este printr-un proces atît de complicat din 
care rezultă trei particule, dar aceasta pare mai firesc dacă 
presupunem, aşa cum pare rezonabil, că mezonul, ca şi 
electronul, are un spin de o jumătate de unitate. El nu se 
poate transforma într-un singur electron, căci atunci nu s-ar 
conserva energia şi impulsul. El nu se poate dezintegra 
într-un electron şi un singur neutrino, întrucît două aseme¬ 
nea particule vor avea totdeauna laolaltă un moment cine¬ 
tic egal cu un număr întreg de unităţi. Cea mai simplă dezin¬ 
tegrare posibilă este, aşadar, dezintegrarea în trei particule 1 . 

TEORIA LUI YUKAWA. ALŢI MEZONI 

Descoperirea acestor mezoni părea să aducă un sprijin 
puternic unei ipoteze emise mai de mult de către fizicianul 
japonez Yukawa, în baza unor considerente teoretice asu¬ 
pra naturii forţelor nucleare. Este deci indicat să descriem 
sumar în acest punct raţionamentul lui Yukawa. 

Yukawa era preocupat să găsească o descriere mai satis¬ 
făcătoare a forţelor nucleare, de exemplu dintre un neutron 
şi un proton. Se ştie că aceste forţe au o rază de acţiune mică, 
adică sînt foarte slabe dacă distanţa dintre neutron şi pro¬ 
ton este mai mare de IO -13 cm, dar în limitele unor distanţe 
de acest ordin de mărime ele îşi exercită acţiunea. Or, nu 
putem admite existenţa unor forţe care să lege direct nişte 


1 Există totuşi o cale de dezintegrare simplă care nu contravine 
nici uneia din legile de conservare menţionate aci (şi de altfel, nici 
unei alte legi de conservare cunoscute în prezent), în speţă dezinte¬ 
grarea într-un electron şi un foton. Cu toate acestea experienţe minu¬ 
ţioase, începute cu mult înaintea apariţiei cărţii de faţă şi aduse recent 
la un înalt grad de perfecţiune şi sensibilitate au arătat că acest proces 
de dezintegrare fie că nu are loc, fie că este extrem de rar (mai puţin 
de un caz în 10 milioane). Acest paradox, în spatele căruia se ascund 
evident legi ale naturii încă necunoscute a devenit unul din firele con¬ 
ducătoare în teoria modernă a particulelor elementare. Primul rod 
al căutărilor în această direcţie a fost ipoteza existenţei a două soiuri 
de neutrini, asociaţi respectiv cu electronii şi cu mezonii p. (B. Ponte- 
corvo. Premiul Lenin 1962) şi confirmarea ei experimentală (Leder- 
man şi Steinberger, 1962). — N.R. 

particule aflate la distanţă una de alta, oricît de mică ar 
fi această distanţă, deoarece principiul relativităţii nu admite 
posibilitatea unor acţiuni transmise instantaneu sau cu o 
viteză mai mare decît cea a luminii. Prin urmare, trebuie 
să presupunem că şi forţa nucleară se transmite de la proton 
la neutron sau viceversa printr-un nou agent, care joacă, 
în cazul forţelor nucleare, un rol similar celui pe care îl 
joacă fotonii în propagarea cîmpului electromagnetic. Tot 
aşa cum fiecare foton este purtătorul unei unde electromag¬ 
netice, trebuie să existe şi un cîmp care să transmită forţele 
nucleare. 

Cu toate acestea, întrucît forţele nucleare nu se transmit 
decît pe distanţe mici, legile acestui cîmp trebuie să difere 
de cele ale cîmpului electromagnetic. 

Urmînd această cale, Yukawa a ajuns la concluzia că şi 
unui asemenea cîmp trebuie să-i fie asociate nişte particule, 
care nu sînt însă particule de masă zero, ca fotonii, ci trebuie 
să aibă o masă de cîteva sute de ori mai mare decît cea a 
electronului. 

Fără a intra în detalii matematice, aceste consideraţii 
pot fi înţelese dacă ne amintim de raţionamentul din cap. 9, 
unde am asociat forţa electrică dintre două particule cu 
emisia unor fotoni virtuali, sau „împrumutaţi 11 . O sarcină 
poate emite „pe credit 11 un foton, iar acesta poate fi absor¬ 
bit de o altă sarcină din vecinătate. Dacă distanţa este mică, 
se pot „schimba 11 în acest fel atît fotoni de lungime de undă 
mare, cît şi fotoni de lungime de undă mică, „împrumutul 11 
putînd fi restituit imediat; dacă însă distanţa este mai 
mare, va trece mai mult timp pînă ce împrumutul să poată 
fi restituit şi, conform principiului de nedeterminare, nu 
este posibil decît un împrumut mai mic. Aceasta înseamnă 
că nu pot intra în joc decît fotoni cu o frecvenţă corespunză¬ 
tor mai mică, adică cu o lungime de undă mai mare. Din 
acest raţionament se poate deduce legea proporţionalităţii 
inverse cu pătratul distanţei. 

Să considerăm acum, pentru comparaţie, un proces în care 
se produc nu fotoni, ci nişte particule noi, avînd o masă 
de repaus apreciabilă. Oricît de mare ar fi lungimea de 
undă sau oricît de mic ar fi impulsul acestor particule, ener¬ 
gia lor este de cel puţin mc 2 , m fiind masa lor de repaus. 
Prin urmare, cantitatea de energie care trebuie „împrumutată 11 
nu este niciodată mai mică decît mc 2 şi, conform principiu- 

lui «le nedeterminare, procesul nu poate avea loc decît dacă 

împrumutul poate fi restituit într-un timp egal cu —— • 

mc 2 

Intrucît acţiunea poate fi transmisă cel mult cu viteza 
luminii, ea nu se poate propaga decît pe o distanţă de cel 

mult . Crearea si absorbţia unor asemenea particule vor 
mc 

da deci naştere unor forţe care acţionează pe distanţe egale 
cu de cîteva ori 10“ 13 cm, dacă se presupune că masa are o 
valoare de cîteva sute de mase electronice. 

Descoperirea în razele cosmice a mezonilor părea deci să 
confirme aceste idei ale lui Yukawa şi aproximativ zece 
ani fizicienii au încercat să identifice mezonii găsiţi în 
mod normal în razele cosmice cu cei ce apar în teoria lui 
Yukawa. Totuşi, rezultatele duceau la o serie de contra¬ 
dicţii. Cea mai serioasă dintre ele constă în faptul că mezonii 
din razele cosmice păreau să poată străbate nucleele atomice, 
în timp ce — dacă teoria lui Yukawa era justă —ei ar fi 
trebuit să fie absorbiţi cu mare uşurinţă de nuclee, masa 
lor transformîndu-se în cursul acestui proces în energie de 
mişcare a nucleonilor. 

Aceste dificultăţi au fost rezolvate atunci cînd Powell şi 
colaboratorii săi au descoperit existenţa a două tipuri de 
mezoni, pe care i-au denumit tt (pi) şi p (miu). Particulele 
care fuseseră studiate pe larg pînă atunci erau mezonii p. 
Mezonii 7i erau noi. Ei interacţionau puternic cu nucleele 
şi se comportau întru totul în concordanţă cu ideile lui 
Yukawa. 

Cercetările lui Powell au fost realizate cu ajutorul emul¬ 
siilor nucleare. Studiind în aceste emulsii urmele particu¬ 
lelor din radiaţia cosmică, el a observat din cînd în cînd 
urmele unor particule care se încetineau şi în cele din urmă 
se opreau. Aceasta se vede din faptul că urmele devin din 
ce în ce mai negre spre sfîrşit (aşa cum am văzut, o particulă 
lentă produce mai mulţi ioni şi deci înnegreşte mai multe 
granule din placa fotografică) şi totodată devin mai nere¬ 
gulate (o particulă lentă este mai uşor deviată în urma unei 
ciocniri). Dar, în unele cazuri, de la capătul unei asemenea 
urme pornea o nouă particulă rapidă. Ambele particule se 
mişcau cu viteze mult sub cea a luminii, după curii se putea 
vedea din numărul granulelor de-a lungul urmelor lor, şi, 
prin urmare, nu puteau fi electroni, întrucît parcurgeau 
distanţe mult mai mari decît cele pe care le-ar putea parcurge 

un electron avînd viteza corespunzătoare. Energia celei de-a 
doua particule era cu mult mai mare decît cea care s-ar fi 
putut pune în libertate prin orice proces imaginabil ce ar 
fi putut avea loc în oricare dintre constituenţii emulsiei. 

Singura explicaţie posibilă rămînea deci aceea că prima 
particulă s-a transformat în alta de masă mai mică, dife¬ 
renţa de masă devenind disponibilă sub formă de energie. 
Masele celor două particule au putut fi estimate din studiul 
urmelor lor. 

De atunci a devenit posibilă producerea în laborator a 
acestor noi mezoni şi astfel cercetarea lor a devenit mai 
comodă, iar explicaţia materialului experimental privind 
comportarea lor poate fi făcută în mod mai direct. 

S-a putut astfel determina cu multă precizie masa mezo- 
nului 7u. Ea este de aproximativ 272 de mase electronice (faţă 
de 210 pentru mezonul p.). S-a constatat de asemenea că 
viaţa medie a mezonului n este de numai IO -8 secunde, cu 
alte cuvinte de o sută de ori mai mică decît cea a mezo¬ 
nului p. După acest timp, mezonul tt se dezintegrează într-un 
mezon p.şi o altă particulă, invizibilă, fără de care impulsul 
nu s-ar conserva. In această dezintegrare se generează o 
singură particulă neutră (faţă de cele două la dezintegrarea 
mezonului p.); ea este tot un neutrino. 

Viaţa lor scurtă explică de cemezonuTi au trecut neobser¬ 
vaţi pînă cînd au fost descoperiţi de Powell. în cursul vieţii 
sale medii, un mezon ti, chiar dacă ar călători cu viteza 
luminii, ar parcurge doar o distanţă de circa şase metri, 
iar la viteze mai mici — distanţe corespunzător mai mici. 
Aceasta înseamnă că în aer sau într-o cameră Wilson ei 
se vor dezintegra de obicei înainte de a se opri (în zbor), 
iar dacă se dezintegrează în zbor este mult mai greu să se 
identifice procesul care a avut loc. In orice caz, întrucît 
fiecare mezon ti se dezintegrează într-un mezon p. şi acesta 
trăieşte în medie de o sută de ori mai mult, este explicabil 
faptul că mezonii p. sînt cu mult mai abundenţi. 

Placa fotografică, care arată urmele particulelor ce se 
mişcă prin materia solidă, este deci instrumentul ideal pentru 
studiul unor astfel de particule de viaţă scurtă, datorită 
atît faptului că într-un asemenea mediu dens ele ajung în 
repaus într-un timp mult mai scurt, cît şi faptului că urmele 
lor pot fi observate studiind placa la un microscop. 

Să ne întoarcem la procesele de generare a mezonilor prin 
ciocniri nucleare fie în radiaţia cosmică, fie în laborator. 

In primul rînd, este limpede că acest proces necesită o ener¬ 
gie cel puţin egală cu energia de repaus a unui mezon iz, 
care este de aproximativ 140 MeV. Dacă însă un proton 
rapid se ciocneşte cu un proton în repaus, impulsul trebuie 
să se conserve şi deci particulele rămase după ciocnire tre¬ 
buie să-şi împartă un impuls considerabil. Aceasta înseamnă 
că ele trebuie să aibă şi energie cinetică, care se adaugă 
energiei lor de repaus. De fapt, energia minimă pe care 
trebuie s-o aibă un proton pentru a genera un mezon iz la 
ciocnirea cu un proton în repaus este de aproape 300 MeV. 

Mezonii iz sînt generaţi în număr mare în ciocnirile proto¬ 
nilor sau neutronilor de energii de peste 300 MeV cu nucleele; 
astăzi multe laboratoare posedă instalaţii care pot accelera 
particulele pînă la energiile dorite. Un fenomen similar se 
petrece atunci cînd razele cosmice primare pătrund în atmos¬ 
feră. In ciocnirile acestora cu nucleele din aer, ele dau naştere 
la mezoni iz. Aceştia se dezintegrează aproape imediat în 
mezoni p., care, la rîndul lor, se dezintegrează în electroni. 

în afară de aceşti mezoni încărcaţi electric mai există şi 
alţii neutri. Existenţa acestora a fost de asemenea prevăzută 
teoretic, înainte de a fi fost confirmată experimental.Mezonul 
iz neutru prezintă interes şi datorită faptului că pînă în pre¬ 
zent el este singura particulă nouă a cărei existenţă a fost 
dovedită prin producerea sa în laborator înainte de a fi fost 
descoperită în radiaţia cosmică. 

Raţionamentul teoretic în favoarea sa a fost următorul: am 
văzut că ipoteza lui Yukawa explica forţa de interacţiune din¬ 
tre neutron şi proton prin aceea că protonul ar putea, de 
exemplu, să creeze un mezon „pe credit", mezon care este 
apoi absorbit de un neutron sau viceversa. Dacă nu ar exista 
decît mezoni încărcaţi, protonul nu ar putea crea decît un 
mezon pozitiv, şi, pentru a restabili bilanţul de sarcină, 
el se transformă prin aceasta în neutron. Cînd mezonul po¬ 
zitiv este apoi absorbit de neutron, trebuie să rezulte un pro¬ 
ton. Rezultatul net este că neutronul şi protonul au schimbat 
între ei sarcina, şi se ştie într-adevăr, aşa cum am menţionat 
în cap. 10, că există asemenea forţe de schimb 1 . Dar acelaşi 
mecanism nu ar putea niciodată duce la o interacţiune între 
două particule de acelaşi tip, de exemplu între doi protoni. 


1 Astăzi se ştie că între particulele instabile de viaţă extrem de 
scurtă, aşa-zisele „rezonanţe 11 (vezi şi nota de la pag. 309), apar foarte 
frecvent particule cu două sarcini pozitive care se pot datora tocmai 
procesului de „alipire" a unui mezon r. pozitiv la un proton. — N.R. 

Dacă un proton produce un mezon pozitiv, acesta nu poate 
fi absorbit de un alt proton fără a-1 transforma într-o parti¬ 
culă cu două sarcini pozitive, care, după cît se pare, nu 
există. în mod alternativ, un proton nu ar putea crea un 
mezon negativ fără a rămîne din nou cu două unităţi de 
sarcină pozitivă. Pe de altă parte, se ştie că forţa nucleară 
dintre doi protoni este tot atît de puternică ca şi cea dintre 
proton şi neutron. Cel mai simplu mod de a explica această 
stare de lucruri constă în a postula că în afară de mezonii 
încărcaţi există şi mezoni neutri. 

Aceştia au fost într-adevăr găsiţi în experienţele cu protoni 
rapizi. Pentru descoperirea lor, fizicianul a fost obligat să 
facă treabă de detectiv abil, întrucît, aşa cum s-a constatat, 
viaţa medie a mezonilor n neutri este şi mai scurtă decît cea 
a mezonilor încărcaţi, şi anume de numai IO -14 secunde 1 . Chiar 
mişcîndu-se cu viteza luminii, ei nu parcurg decît 1/1000 
dintr-un milimetru înainte de a se dezintegra. Mezonul 
7i neutru se dezintegrează în doi fotoni, care, dacă mezonul era 
în mişcare lentă în momentul dezintegrării, trebuie să fie 
emişi în direcţii opuse cu energii egale, fiecare avînd aproxi¬ 
mativ 70MeV. Aceşti fotoni sînt, la rîndul lor, detectaţi 
prin perechile electron-pozitron pe care îi creează la trecerea 
prin materie. Se vede deci că ceea ce se înregistrează este dis¬ 
tanţat prin două evenimente de mezonul n neutru. Cu toate 
acestea, experienţa, efectuată pentru prima oară de către 
Panofsky şi alţii, a pus în evidenţă în mod convingător în¬ 
tregul lanţ de procese descris mai sus. Mai tîrziu a fost de¬ 
monstrată existenţa aceloraşi particule şi în radiaţia cosmică. 

Masa mezonului tc neutru este ceva mai mică decît a celui 
încărcat, şi deci, atunci cînd un mezon tc încărcat se cioc¬ 
neşte cu un nucleu, în urma ciocnirii poate rezulta un me¬ 
zon 7t neutru, de energie cinetică ceva mai mare. 

S-a dovedit că mezonii tc, atît cei încărcaţi, cît şi cei neu¬ 
tri, nu au spin. Nu vom expune aici modul în care s-a de¬ 
monstrat aceasta, deoarece pentru a-1 putea înţelege ar fi 
necesare prea multe cunoştinţe de specialitate. Acest rezul¬ 
tat este în concordanţă cu teoria lui Yukawa, întrucît în 
această teorie este esenţial ca un proton să se poată transforma 
în neutron plus un mezon tc şi invers. întrucît atît protonul, 
cît şi neutronul au spinul egal cu o jumătate de unitate, 
acest proces nu este posibil decît dacă mezonul tc nu are spin. 

1 Cercetări ulterioare au arătat că mezonii 7r neutri trăiesc în medie 
2- 10 _l ® secunde. — N.R. 

Din acest punct de vedere însă, el ar putea avea totuşi un 
spin egal cu un număr întreg de unităţi, căci atunci bilanţul 
spinilor s-ar putea echilibra prin mişcarea particulelor pe 
orbitele lor, dar un spin de o jumătate de unitate este ex¬ 
clus. 

Rezultatul prezintă interes în legătură cu dificultăţile 
care au apărut la început în găsirea unei descrieri ondulatorii 
a particulelor încărcate care nu au spin. Din fericire, încă cu 
mult înainte de descoperirea mezonilors-a arătat că ecuaţia 
de undă cuadruplă a lui Dirac, care cerea în mod necesar 
un spin de o jumătate de unitate, nu reprezintă singura lege 
posibilă în relativitate pentru undele asociate particulelor 
încărcate şi, ca atare, descoperirea particulelor încărcate 
fără spin nu prezenta în sine o dificultate. 

în momentul de faţă, comportarea mezonilor n se studiază 
în multe laboratoare şi se acordă o deosebită atenţie în special 
ciocnirilor lor cu neutronii şi protonii. în această privinţă 
s-a trecut rapid de la stadiul descoperirii unor procese la o 
cercetare cantitativă amănunţită. S-ar fi putut nădăjdui că 
prin aceste descoperiri, care au confirmat pe atîtea căi 
ipoteza emisă de Yukawa pentru explicarea forţelor nu¬ 
cleare, se va izbuti să se netezească drumul pentru a da 
acestei ipoteze forma unor legi cantitative. Spre dezamăgi¬ 
rea noastră însă, în această direcţie nu s-au făcut încă pro¬ 
grese sensibile, şi aceasta datorită unor dificultăţi ne¬ 
aşteptate. 

Cea mai importantă dintre ele este legată de faptul că 
cîmpul mezonic care înconjură un proton sau un neutron 
este cu mult mai intens decît cîmpul electromagnetic care 
înconjură electronul, ceea ce se poate vedea din faptul, men¬ 
ţionat deja (cap. 10), că forţa nucleară ladistanţe foarte mici 
este cu mult mai intensă decît forţele electromagnetice dintre 
proton şi electron la distanţele corespunzătoare. Datorită 
acestui fapt, descrierea amănunţită a fenomenelor care au 
loc devine mai complicată. De exemplu, atunci cînd am 
descris (cap. 9) interacţiunea dintre electron şi fotonii pe 
care acesta îi poate emite şi reabsorbi, putem fi siguri că 
probabilitatea existenţei simultane a doi asemenea fotoni 
era neglijabilă în practică. Tot aşa, în ciocnirile dintre doi 
electroni sau dintre un electron şi un proton, nu se emite, 
în cele mai multecazuri, nici un foton demare energie, numai 
în mod ocazional unul şi foarte rareori doi asemenea fotoni. 

Toate acestea sînt legate de faptul că numărul 


hc 


despre 


care am vorbit acolo, care măsoară interacţiunea electro¬ 
nului cu cîmpul înconjurător, este foarte mic, şi anume de 

circa -i-. Numărul corespunzător pentru mezon este cu mult 


mai mare, probabil mai mare decît 1. Rezultă că un pro¬ 
ton sau un neutron pot „împrumuta" cu aceeaşi uşurinţă 
energia necesară pentru a produce doi, trei sau mai mulţi 
mezoni n, ca şi pentru producerea unuia singur. Intr-adevăr, 
în ciocnirile în care energia disponibilă este suficien¬ 
tă pentru a produce mai mult de un singur mezon real, 
cum este cazul în experienţele efectuate de curînd în labora¬ 
torul Brookhaven la acceleratorul care produce protoni de 
3 000 MeV, mai frecvente sînt cazurile în care ciocnirea dă 
naştere la doi mezoni decît la unul singur 1 . 

Ca urmare, problema consecinţelor care ar trebui să decurgă 
dintr-o formă particulară a legilor de tip Yukawa rămîne ne¬ 
rezolvată. Nu ştim dacă următorul pas înainte îl va constitui 
vreo descoperire matematică ingenioasă care să ne permită 
să facem lumină în aceste probleme dificile sau vreun nou 
fapt experimental care să ne ducă la modificarea legilor 
înseşi. 


DINCOLO DE MEZONI. SE DESCHIDE 
UN NOU CAPITOL 

Intr-un fel, descoperirea mezonului p, ca şi a mezonilor7u 
încărcaţi şi neutri, era în concordanţă cu aşteptările noastre, 
întrucît mezonul p părea să reprezinte, iar mezonul n repre¬ 
zenta într-adevăr confirmarea unor speculaţii îndrăzneţe, 
dar foarte convingătoare. Nu exista nici o raţiune specială 
care să-i facă pe cercetători să creadă că descoperirea de noi 
particule va continua încă. Totuşi, ea a continuat şi cercetă¬ 
rile au pus deja în evidenţă existenţa unei varietăţi uluitoare 
de noi particule, care pare să crească tot mai mult pe măsură 
ce cresc ingeniozitatea şi precizia experienţelor. 

1 Cercetări efectuate cu acceleratori mai mari (pînă la 30 000 MeV) 
şi în special cu raze cosmice (1 000 000 MeV şi mai mulţi au arătat că 
la energii foarte mari procesele de generare multiplă de mezoni 
(pînă la 20 de mezoni produşi într-o ciocnire între doi protoni) 
predomină. — N-R. 



Una dintre aceste particule (de fapt prima dintre ele care a 
fost descoperită) 1 este denumită acum particula A (lambda). 
Ea este neutră şi se dezintegrează într-un proton şi un mezon 
7i negativ. La această dezintegrare se pune în libertate o ener¬ 
gie de 37 MeV, cu alte cuvinte particula A are o masă de re¬ 
paus egală cu cea a protonului plus a mezonului plus de 72 de 
ori masa electronului. Viaţa sa medie este de circa IO -10 se¬ 
cunde. Ea apare în radiaţia cosmică. Primul exemplu de 
acest tip a fost găsit într-o fotografie de cameră Wilson luată 
la nivelul mării, dar un asemenea caz este foarte rar şi cele 
mai multe particule A au fost găsite în fotografiile obţinute 
cu camera Wilson situată la altitudine. 

De curînd s-a constatat că aceste particule pot fi create 
şi pe cale artificială. Ele apar atunci cînd neutronii sau me- 
zonii îi, acceleraţi pînă la energii înalte, trec prin materie. 
Procesul prin care iau naştere aceste particule este, proba¬ 
bil, destul de complicat şi există dovezi că o dată cu ea se mai 
generează încă o particulă nouă. Aceasta din urmă este, cel 
puţin în unele cazuri, o particulă denumită 0 O (teta) care a 
fost de asemenea găsită în razele cosmice. Ea este tot o parti¬ 
culă neutră, cu o viaţă medie tot de circa IO -10 secunde, care 
se dezintegrează în doi mezoni n, punînd în libertate o ener¬ 
gie puţin mai mare de 200 MeV. Cu alte cuvinte, masa sa 
este de puţin sub 1 000 de mase electronice. O a treia par¬ 
ticulă este aşa-numita particulă t (tau). Ea este încărcată, 
are o viaţă medie similară cu a celorlalte şi se dezintegrează 
în trei mezoni 7r încărcaţi, energia pusă în libertate în acest 
proces fiind de circa 70 MeV. 

Mai există şi alte particule, de exemplu particula k (kappa), 
care este încărcată şi se dezintegrează într-un mezon p. şi una 
sau două particule neutre; de asemenea aşa-numita particulă 
X (hi), care se dezintegrează într-un mezon 7i încărcat şi o 
particulă neutră. 

In momentul de faţă se fac progrese mari în catalogarea 
acestor particule, dar nu există un tablou complet al legătu¬ 
rilor dintre ele, după cum nu există nici o indicaţie cu pri¬ 
vire la cît de departe se va mai extinde această listă 2 . 


1 Afirmaţia din paranteză este istoric neadevărată. Prima particulă 
nouă din acest grup observată a fost mezonul K. — N.R. 

2 In momentul cînd a fost scrisă cartea de faţă problema „noilor" 
particule instabile de viaţă relativ „lungă" (10 -10 — IO -8 secunde) 
era într-o fază extrem de confuză; de aceea o serie de afirmaţii din 
acest alineat sînt fie neexacte, fie contradictorii. Fără a putea intra 

Nu trebuie să uităm că vieţile de ordinul a ll‘ 10 secunde, 
care par foarte scurte la scara de timp cu care sîntem obişnu¬ 
iţi, sînt totuşi foarte lungi la scara atomică. Nu ar fi deci de 
loc de mirare să mai existe multe particule noi, cu o viaţă 
medie mult mai scurtă şi, prin urmare, mult mai greu de 
detectat 1 . 

Am întîlnit un exemplu de asemenea particulă de viaţă 
scurtă: mezonul n neutru, care trăieşte atît de puţin încît 
locul unde ia naştere şi cel unde se produce dezintegrarea sa 
nu pot fi distinse decît prin tehnicile cele mai rafinate. Exis¬ 
tenţa sa poate fi deci dovedită numai prin informaţii indi- 


aci cît de cît în detalii (vezi în această privinţă cartea lui V. Novojilov, 
„Particule elementare", Editura Tehnică, 1960) vom schiţa numai un 
tablou sumar al aşa-numitelor „particule stranii". Acest titlu provine 
de la o contradicţie aparentă între abundenţa mare cu care ele sînt 
produse în ciocniri nucleare de mare energie şi „încetineala" cu care 
mor (durata de viaţă de cca. 10“ 10 este încă uriaşă faţă de intervalele 
de timp specific nucleare de cca. IO -23 secunde!). 

Particulele stranii se împart în două grupe mari şi anume: 

a) Mezonii grei (sau mezoni K), de circa trei ori mai grei ca mezonii 
■k, care pot suferi o mare varietate de tipuri de dezintegrare (în doi 
sau trei mezoni 7t, în mezon p. şi neutrino, mezon p, mezon ir şi neu- 
trino, electron şi neutrino etc.). 

b) Hiperonii (sau particulele y), care într-un anumit sens pot fi 
consideraţi ca nucleoni într-o stare de energie superioară, deci cu masă 
de repaus mai mare (li se spune uneori şi nucleoni excitaţi sau hiper- 
nucleoni, de unde, prin contractare, numele de hiperoni). Se deose¬ 
besc trei specii de hiperoni, care au o viaţă medie suficient de lungă 
pentru a fi observaţi ca particule libere: 

1°. hiperonul A° care apare numai ca particulă neutră (de aproxima¬ 
tiv 1,2 ori mai greu ca un proton); 

2°. hiperonul 2, care apare în variantele pozitiv, negativ şi neutru 
(de aproximativ 1,3 ori mai greu ca un proton); 

3°. hiperonul S (supranumit şi hiperon de cascadă) care apare numai 
în variantele negativ şi neutru (de aproximativ 1,4 ori mai greu ca 
un proton). 

Toţi hiperonii sînt instabili şi se dezintegrează (cu excepţia hipero- 
nului 2° care are o viaţă comparabilă cu a mezonului n neutru) după 
o viaţă de circa 10~ 10 în mezoni 7r şi nucleoni sau hiperoni mai uşori. 

Proprietăţile particulelor stranii au fost studiate foarte amănunţit 
cu ajutorul marilor acceleratori, unde ele au putut fi produse în canti¬ 
tăţi „industriale" judecind la scara abundenţelor din razele cosmice. 
Rezultatele obţinute, a căror înţelegere depăşeşte nivelul şi cadrul 
cărţii de faţă, au permis pentru prima oară construirea unei sistematici 
a particulelor elementare, care aminteşte intr-o oarecare măsură tabloul 
lui Mendeleev pentru speciile atomice (Schema Gell-Mann şi Nishi- 
jima). Recomandăm în această privinţă cartea lui I. V. Novojilov, 
„Particule elementare", Editura Tehnică, 1960. — N.R. 

1 Remarca autorului s-a dovedit a fi de o clarviziune remarcabilă, 
în ultimii doi ani au fost descoperite o serie de particule noi, de viaţă 

recte, dar aceasta a fost deosebit de uşor în cazul mezonului 
7i neutru, deoarece, aşa cum am mai menţionat, existenţa 
acestei particule fusese prevăzută teoretic, ba chiar se dispu¬ 
nea şi de unele indicaţii asupra comportării sale. 

Teoria prevede în mod convingător şi existenţa unei anu¬ 
mite particule care nu a fost încă descoperită: este vorba 
de protonul negativ, denumit uneori şi antiproton. Pentru 
a înţelege de ce sîntem atît de convinşi de existenţa sa, este 
suficient să ne amintim de discuţia din cap. 9 cu privire la apa¬ 
renta dificultate legată de stările de energie negativă ale elec¬ 
tronilor şi la modul cum a dus această dificultate la ideea elec¬ 
tronului pozitiv sau a antielectronului. Acesta din urmă este 
opusul electronului, prin faptul că este, într-un anumit sens, 
acelaşi lucru cu absenţa unui electron obişnuit dintr-o stare 
de energie negativă. Mai concret, unpozitron şi un electron 
obişnuit, aduşi laolaltă, se pot „anihila 11 , energia lor transfor- 
mîndu-se în radiaţie. 

In ceea ce priveşte protonul, situaţia este cu totul asemă¬ 
nătoare. Legile undelor protonice ar fi lipsite de sens şi a- 
duce la existenţa protonilor în stări de energie negativăr 
avînd o comportare cît se poate de absurdă, dacă nu am evita 
dificultatea exact în acelaşi mod în care ea a fost evitată 
pentru electroni, respectiv presupunînd existenţa antipro- 
tonilor, adică a protonilor cu o sarcină negativă, care se pot 
anihila cu protonii obişnuiţi. Pentru crearea unei asemenea 
perechi de protoni este necesară o energie de circa 2000 MeV. 
Dacă ei iau naştere prin ciocnirea unui proton rapid cu altul 
în repaus, aşa cum se întîmplă de obicei lucrurile atît în 
experienţele din laborator, cît şi în ciocnirile razelor cosmice, 
protonul incident trebuie să aibă de fapt şi mai multă 
energie, deoarece, pentru ca impulsul să seconserve, toatecele 
patru particule rezultate din reacţie (cei doi protoni iniţiali 
şi noua pereche de protoni) trebuie să fie în mişcare. Dacă se 
efectuează calculele, se constată că energia cinetică a proto- 


extrem de scurtă, comparabilă cu timpii caracteristici nucleari 
(IO -23 s). Aceste particule sînt fie mezoni (mai uşoare decît protonul), 
fie barioni (mai grele decît acesta). Unele sînt „înrudite" direct cu 
particulele „obişnuite" (mezonii şi nucleonii), iar altele au atributul 
de „stranietate" (ca mezonii K şi hiperonii). Studiul acestor particule 
noi (în prezent se cunosc cca. 20 şi lista lor e în continuă creştere) — 
care, din cauza unei analogii cu unele fenomene din fizica energiilor 
zise „joase", au căpătat numele de „rezonanţe" — constituie capitolul 
cel mai actual şi poate cel mai promiţător (în sensul lămuririi naturii 
forţelor nucleare) din fizica modernă a energiilor mari. — N.R. 

nului trebuie să fie egală cu de cei puţin şase ori energia sa 
de repaus, cu alte cuvinte circa 6 000 MeV. Deocamdată nu 
dispunem încă de asemenea energii în laborator, dar sînt 
în construcţie acceleratori care vor depăşi această limită; 
ele ar trebui să dea răspunsul la întrebarea dacă speculaţiile 
noastre cu privire la protonul negativ sînt corecte 1 . 

In radiaţia cosmică apar protoni de energii mult mai mari 
şi ar fi fost de aşteptat ca ei să dea naştere uneori la protoni 
negativi. Totuşi, doar foarte rareori ar putea fi detectaţi 
aceştia în condiţii în care să fie uşor identificaţi. De exem¬ 
plu, întrucît sînt creaţi în ciocniri extrem de violente, ei 
s-ar mişca de cele mai multe ori cu viteze atît de mari încît 
nu ar fi deviaţi în mod sensibil în nici unul dintre cîmpurile 
magnetice care au fost vreodată folosite şi, prin urmare, 
ar fi greu de constatat că sînt negativi. Nu s-ar remarca deci 
nimic neobişnuit în urma lăsată de o asemenea particulă, 
în afară de cazul în care ea ar fi observată foarte aproape de 
sfîrşitul parcursului, cînd particula este pe punctul de a se 
opri; dar aceasta nu se întîmplă prea frecvent. Faptul că 
pînă în prezent nu s-a observat în radiaţia cosmică nici un 
proton negativ nu este, aşadar, o dovadă împotriva existenţei 
sale. 

După această scurtă trecere în revistă va trebui să aban¬ 
donăm povestea neterminată a numeroaselor particule noi. 
Evident, ele ne-au adus la frontiera încă neexplorată a fizicii. 
Legătura dintre aceste particule şi legile naturii, care au con¬ 
stituit tema noastră principală, este mai degrabă negativă, 
în sensul că ele pun în evidenţă insuficienţa cunoştinţelor 
noastre actuale asupra legilor naturii. Este însă destul de 
probabil că, pe măsură ce vom progresa în înţelegerea aces¬ 
tor descoperiri recente atît pe calea cercetărilor experimen¬ 
tale, cît şi prin sesizarea legilor care stau la baza rezultate¬ 
lor acestora, ne vom da seama că concepţia noastră actuală 
asupra legilor naturii nu este greşită, ci doar incompletă. 


1 In prezent există acceleratori capabili de a crea antiprotoni. 
Ca în majoritatea cazurilor şi aci primele observaţii au fost făcute 
cu raze cosmice. In 1954 au fost publicate trei observaţii care aproape 
cu certitudine demonstrau existenţa antiprolonilor. In 1955, Segre şi 
colaboratorii săi de la Universitatea din California au generat pentru 
prima oară antiprotoni la acceleratorul de 6 000 MeV şi le-au 
studiat în amănunt proprietăţile, care s-au dovedit a fi exact cele 
prezise de teorie (Premiul Nobel pe anul 1956). In prezent au fost 
observate toate antiparticulele grele, şi antineutronul, şi anti- 
hiperonii). A I.R. 

Concluzii şi perspective 


Expunerea sumară a legilor naturii ne-a dus, pornind de la 
începuturile fizicii ca ştiinţă exactă, la descoperirile cele 
mai recente, de la legile lui Newton la ciocnirile mezonilor. 

S-a mai accentuat în cursul acestei expuneri că fiecare nou 
pas în acest domeniu trebuie considerat nu ca o invalidare 
a cunoştinţelor anterioare, ci ca o extindere şi îmbogăţire 
a lor, astfel îneît rezultatele mai vechi îşi menţin valabili¬ 
tatea în sfera lor specifică. Este adevărat că unele lucrări 
s-au dovedit a fi greşite, fie că erau bazate pe date experimen¬ 
tale incorecte sau pe raţionamente greşite, fie că erau bazate 
pe ipoteze care nu au fost confirmate. In expunerea noastră 
succintă nu am menţionat aceste lucrări, deşi nu trebuie să 
uităm că nu orice idee, fie ea chiar a unui mare fizician, 
rezistă verificării şi că, înainte ca o idee să se dovedească 
justă, multe altele trebuie încercate şi abandonate. 

O altă învăţătură de ordin general este că, pe măsură ce 
cunoştinţele noastre cresc prin rezolvarea unor probleme, 
apar noi probleme şi noi complicaţii. întrebările care ne-au 
preocupat în ultimele capitole nici măcar nu ar fi apărut ca 
întrebări fără cunoştinţele la care s-a ajuns ca rezultat al 
cercetărilor expuse în capitolele anterioare. Ca urmare, în 
tot timpul dezvoltării acestei ştiinţe, numărul problemelor 
rămase nerezolvate a apărut cînd enorm, cînd foarte mic. Au 
fost perioade în care mereu alte noi descoperiri, care nu se 
adaptau nici unui model preexistent, se succedau în ritm 
rapid, şi altele în care se părea că sîntem foarte aproape de 
o cunoaştere completă a legilor fizicii. Datorită succeselor 
mecanicii newtoniene s-a format la un moment dat părerea 
optimistă că toată comportarea materiei ar putea fi redusă, 
în ultimă instanţă, la legile mecanicii; însuşi Maxwell a în¬ 
cercat să sprijine vestitele sale legi ale cîmpului electro¬ 
magnetic pe modele mecanice. Abia mai tîrziu, după ce oa¬ 
menii de ştiinţă au ajuns să se familiarizeze cu legile lui Max¬ 
well şi după ce ideile relativităţii au aruncat asupra lor o 

lumină nouă, s-a recunoscut faptul că aceste legi sînt în sine 
la fel de simple ca legile mecanicii şi că nu este cîtuşi de 
puţin necesar ca unele să fie reduse la celelalte. 

După ce legile mecanicii şi ale electromagnetismului au 
căpătat o formă limpede, unii erau de părere că se cunosc 
complet legile fizicii. In cursurile de fizică scrise pe la înce¬ 
putul acestui secol exista tendinţa de a se prezenta fizica 
ca un capitol închis, fără a se face nici o referire la probleme 
nerezolvate. Desigur, era bine cunoscut faptul că caracteris¬ 
ticile diferitelor substanţe nu puteau fi deduse din nici una 
dintre legile cunoscute, dar pe atunci nu se considera că ex¬ 
plicarea lor ar intra în sarcina fizicienilor. Greutatea speci¬ 
fică a plumbului sau rezistenţa electrică a cuprului, tăria 
diamantului sau culoarea iodului constituiau date pe care 
fizicianul era obligat să le folosească ca materie primă, dar 
pe care nu încerca să le explice. 

Abia mai tîrziu a devenit limpede faptul că legile fizicii 
sînt aplicabile structurii materiei şi că trebuie găsite legile 
fundamentale răspunzătoare pentru toată această varietate. 
In cap. 4 şi 5 am văzut cum au luat treptat formă toate 
aceste probleme, iar în cap.7 şi 8 cum formularea mecanicii 
cuantice a dat un răspuns aproape complet problemelor le¬ 
gate de structura materiei, cu excepţia celor referitoare la 
interiorul nucleului. 

In consecinţă, a apărut iarăşi o perioadă de timp cînd 
problema legilor fundamentale părea simplă şi se credea că 
sîntem foarte aproape de o rezolvare completă a lor. Se ştia 
că tabloul nu este complet atît timp cît nu sîntem stăpîni pe 
nucleu, dar pe atunci se cunoşteau atît de puţine lucruri cu 
privire la comportarea acestuia, îneît se părea că aromai fi 
de făcut doar foarte puţin pentru a-1 putea explica. în acea 
vreme (înaintea descoperirii neutronului) se credea că nucleele 
conţin protoni şi electroni. Este adevărat că nu se ştia cum 
poate sta laolaltă o asemenea combinaţie de protoni şi elec¬ 
troni, dar studiul electronilor rapizi ducea şi el la dificultăţi 
şi se credea că rezolvarea uneia dintre probleme este legată 
de rezolvarea celeilalte. Pe atunci se cunoşteau numai două 
particule elementare, protonul şi electronul, şi, în afara 
raportului maselor lor, singurul număr pur (adică singura 
combinaţie de constante naturale care este independentă 
de unităţile în care le exprimăm) era constanta de structură 
2?ce 2 

fină-S-ar fi putut crede că nu ar mai fi departe ziua 

hc 

cînd se vor putea explica aceste două numere, adică să se 
explice de ce toţi protonii şi electronii au exact sarcina e- 
lectrică pe care o au şi de ce protonii sînt de aproximativ 
1 840 ori mai grei decît electronii. Se putea spera că în încă 
cîţiva ani vor fi cunoscute toate legile fundamentale ale 
fizicii. 

Nu aş vrea să creez impresia că aceasta ar fi fost în acea 
vreme părerea multor fizicieni; de fapt, cei mai mulţi şi-au 
dat seama că aprofundarea cunoştinţelor ar putea aduce 
cu sine noi probleme. Dar aceasta era o părere care, în baza 
cunoştinţelor existente la acea vreme, ar fi putut părea 
rezonabilă. De atunci au trecut 25 de ani, şi, de unde părea 
o ştiinţă aproape încheiată, fizica s-a transformat din nou 
într-un domeniu în care, aşa cum am încercat să scot în 
evidenţă în ultimele capitole, problemele deschise sînt mai 
numeroase decît cele care au căpătat un răspuns definitiv. 
Lista de noi particule creşte mereu şi totodată şi lista mări¬ 
milor ataşate lor (cum ar fi relaţiile dintre masele lor, vieţile 
medii şi interacţiunile lor), astfel încît în momentul de faţă nu 
ducem lipsă de date prin care să se verifice orice teorie nouă. 
Dar deocamdată nu existănici o indicaţie care să permită cuiva 
să propună o asemenea teorie. Următorul pas care să pună 
regulă în această dezordine aparentă poate fi făcut mîine 
sau mai poate întîrzia mulţi ani. Este posibil să ajungem 
să ne completăm cunoştinţele asupra legilor fundamentale 
ale fizicii, în sensul în care mecanica newtoniană, aplicată 
obiectelor din viaţa de toate zilele, este astăzi un subiect 
închis. Dar s-ar putea tot aşa de bine ca această completare 
definitivă să rămînă totdeauna dincolo de posibilităţile 
noastre şi, oricît de departe ne-ar duce resursele, ingenio¬ 
zitatea şi curiozitatea noastră, fiecare nouă piesă de infor¬ 
maţie să aducă cu sine noi probleme încă nebănuite. 

Chiar dacă am ajunge într-o zi la o completare a cunoştin¬ 
ţelor noastre asupra materiei neînsufleţite, aceasta încă nu 
va însemna că am explicat în întregime materia neînsufle¬ 
ţită. Tot ceea ce vom fi realizat va fi să arătăm că toate feno¬ 
menele complexe din viaţa înconjurătoare derivă din nişte 
legi fundamentale simple. Dar cum să explicăm legile înseşi? 
Atunci cînd legile mecanicii păreau a fi singurele legi funda¬ 
mentale, s-ar fi putut avea impresia că aceste legi ar fi ceva 
de la sine înţeles, deşi în realitate uşurinţa cu care mintea 
noastră le acceptă izvorăşte numai din faptul că sîntem 

obişnuit! cu ele din comportarea obiectelor materiale in 
viaţa de toate zilele. 

Prima întrebare izvorîtă din curiozitatea noastră şi cu 
care pornim la studiul obiectelor din jurul nostru începe 
cu „de ce“ şi, în timp ce încercăm să urmărim fiecare fapt 
pînă la cauzele sale cele mai profunde, „de ce“-ul de bază 
rămîne pînă la urmă fără răspuns. Şi nici nu s-ar putea 
altfel, deoarece printr-o explicaţie, printr-un răspuns la 
un „de ce “ înţelegem totdeauna să demonstrăm că faptul 
respectiv este o consecinţă a unei legi sau a unui principiu 
acceptat. Toate explicaţiile fenomenelor naturale constau 
deci în a le reduce la nişte legi de bază. Dacă am vrea să 
explicăm aceste legi, nu am face altceva decît să le reducem 
la alte legi. 

Unele persoane cu înclinaţii spre generalizarea filozofică 
încearcă să arate că legile de bază, cum ar fi cele ale lui 
Newton, sînt de fapt evidente, decurgînd din nişte principii 
pretins generale, de care putem fi siguri independent de 
cunoaşterea lumii din jurul nostru. Aceasta însă ar fi destul 
de riscant, întrucît cea mai frumoasă deducere a unei legi a 
naturii în baza unor principii abstracte cade dacă se con¬ 
stată că legea însăşi trebuie modificată în lumina unor 
descoperiri ulterioare. Dacă se va ajunge vreodată la stadiul 
în care cunoaşterea legilor naturii să fie completă, atunci 
desigur că oricine doreşte ar putea fără nici un risc să dove¬ 
dească că ele nu ar putea fi altfel decît sînt. 

Dar pentru omul de ştiinţă ele vor rămîne ceea ce sînt 
acum, legi derivate din experienţa noastră, verificate prin 
faptul că vederile făcute în baza lor s-au adeverit în situ¬ 
aţii noi şi supuse la nevoie unor noi modificări atît timp cît ne 
permit să facem ordine în observaţiile noastre experimentale. 

S-ar putea ca ideea noastră că în ultimă instanţă adevă¬ 
ratele legi trebuie să fie simple, să fie o prejudecată. Noi 
tindem să avem o satisfacţie intelectuală ori de cîte ori se 
dovedeşte că o lege simplă se adaptează perfect faptelor 
observate, deşi noţiunile de „simplu 11 şi „complicat" sînt 
în parte o chestiune de obişnuinţă a modului nostru de gîn- 
dire, astfel încît nici un test de simplicitate nu este absolut. 

Nu putem încheia această carte fără a aminti din nou 
problemele importante care nu au fost tratate. Nu ne-am 
referit nicăieri la cosmologie, adică la problema structurii 
universului ca un tot, sau la domeniul înrudit al cosmogoniei, 
adică la problema istoriei şi originii universului aşa cum îl 

vedem. Puncte de contact au existat. Cînd privim lista 
nucleelor sau a izotopilor care se găsesc în natură, nu putem 
să nu ne întrebăm de ce unii sînt mai abundenţi decît cei¬ 
lalţi, iar răspunsul la această întrebare este legat în mod evi¬ 
dent de procesul prin care s-au format cîndva aceste nuclee. 
Sau dacă, aşa cum susţin unii autori, universul se află într-o 
stare de echilibru, abundenţa diferitelor elemente sau a 
diferiţilor izotopi trebuie să depindă de modul cum se 
menţine această stare de echilibru. Atunci cînd folosim razele 
cosmice ca sursă de particule de cea mai mare energie, nu 
putem să nu ne întrebăm de unde provin ele, deşi aceasta 
nu este esenţial pentru studiul fenomenelor pe care ie produc. 

Scuza principală pentru omiterea unor asemenea probleme 
în cartea noastră este lipsa de spaţiu, împreună cu faptul 
că ele nu sînt încă legate de materialul pe care l-am trecut 
în revistă, în sensul în care acesta este legat de relativitate 
şi de mecanica cuantică. In plus, e cazul să spunem că în 
aceste domenii speculaţiile şi ipotezele predomină faţă de 
faptele confirmate. Multiplele descoperiri interesante asu¬ 
pra universului nu au dus încă la legi care să poată fi enun¬ 
ţate cu aceeaşi încredere pe care o putem acorda legilor 
descrise în această carte. 

Un domeniu mult mai larg pe care nu l-am atins este cel 
al vieţii. Am vorbit despre natură ca şi cum ea nu ar conţine 
plante, animale sau fiinţe omeneşti. Aici se aplică aceleaşi 
scuze ca mai sus şi probabil că este cazul să spunem că şi 
în cazul ştiinţelor biologice nu s-a atins stadiul în care 
încep să devină aparente principiile fundamentale simple, 
deşi s-ar putea ca specialiştii în ştiinţele biologice să pună 
în discuţie această afirmaţie. 

Este, totuşi, interesant să facem speculaţii asupra rela¬ 
ţiei care ar putea să apară între legile materiei neînsufleţite, 
discutate pînă aici, şi legile privind materia vie, care ar 
putea fi elaborate în viitor. 

Pe cît este cunoscut, materia vie pare să se conformeze 
legilor generale ale fizicii ori de cîte ori este posibilă o veri¬ 
ficare. Mişcarea membrelor noastre pare să asculte de legile 
mecanicii întocmai ca mişcarea diferitelor piese ale unei 
maşini. Munca pe care o efectuăm şi căldura pe care o pro¬ 
ducem par să fie echilibrate de valoarea calorică a materiilor 
prime din hrana noastră. Reacţiile chimice care pot fi iden¬ 
tificate în organismul viu se desfăşoară întocmai cum s-ar 
desfăşura într-o eprubetă. 


315 



Dar aceasta nu înseamnă că legile fizicii ar fi capabile să 
explice în întregime organismul viu. Eu cred, dimpotrivă, 
că este foarte probabil ca în fiinţa vie să se manifeste ceva 
de care nu s-a ţinut seamă în descrierea naturii neînsufle¬ 
ţite pe care am prezentat-o. S-ar putea ca aceste trăsături 
speciale să existe numai atunci cînd avem de-a face cu mate¬ 
rie vie. Sau s-ar putea ca ele să fie totdeauna prezente, dar 
să nu prezinte importanţă pentru comportarea materiei 
neînsufleţite, şi de aceea să nu se fi manifestat încă în acest 
domeniu. Această din urmă posibilitate ar fi similară cu 
faptul că corecţiile datorite relativităţii există în principiu 
şi pentru obiectele care se mişcă cu viteză mică. In princi¬ 
piu, orice vagon de cale ferată suferă contracţia Lorentz 
şi există totdeauna o oarecare ambiguitate în ceea ce pri¬ 
veşte precizarea timpului la care au loc diferitele evenimente 
de către un pasager din trenul în mişcare şi de către un altul 
în repaus, dar diferenţele sînt atît de neînsemnate, încît 
ar fi lipsit de sens să le amintim atunci cînd avem de-a face 
cu treburi reale. Tot aşa şi legile cuantice se aplică, în prin¬ 
cipiu, unei mingi de tenis, dar corecţiile pe care le implică, 
cum ar fi de exemplu cea datorită efectelor de difracţie, 
sînt atît de neînsemnate, încît ar fi ilogic să le luăm în 
consideraţie. Tot astfel s-ar putea ca noile legi care ar trebui 
să dea seama de comportarea materiei vii să modifice şi 
ele, în principiu, descrierea vagonului de cale ferată, a 
mingii de tenis sau a atomului, dar să producă în aceste 
cazuri doar schimbări neglijabile şi să nu fie importante 
decît în cazul materiei vii. Nu putem fi siguri, deocamdată, 
care punct de vedere este cel corect. 

In orice caz, concepţiile noastre în ceea ce priveşte legă¬ 
tura dintre biologie şi fizică au fost influenţate de schimbă¬ 
rile care au intervenit în fizică în ultimii 50 de ani. înainte 
exista convingerea generală că este posibilă o descriere 
absolut deterministă a naturii, că ne-am putea imagina spe¬ 
cificate la un moment dat poziţia şi viteza oricărui atom 
şi a fiecărui electron în parte din oricare atom. Legile meca¬ 
nicii şi ale electricităţii ar permite atunci să se calculeze 
starea de lucruri în oricare alt moment de timp. Intr-o 
asemenea reprezentare determinată, existenţa materiei vii 
ar reprezenta o complicaţie. Dacă am urmări în acelaşi mod 
comportarea moleculelor, atomilor şi electronilor în inte¬ 
riorul unui organism viu, s-ar mişca ei oare exact aşa cum 
o cer legile obişnuite ale fizicii şi, dacă da, ar putea fi oare 


316 



viaţa doar un rezultat mai complicat al lefilor fizicii, aşa 
cum este cazul unei maşini de calculat sau al unei maşini 
cu aburi? Sau, dacă unele molecule ale unor atomi nu se 
supun legilor fizicii, de ce se întîmplă aceasta numai în 
organismul viu? Mecanica cuantică ne spune că aceste între¬ 
bări sînt lipsite de sens. Nu putem dispune niciodată de 
suficientă informaţie cu privire la mişcarea măcar a unui 
singur atom pentru a prevedea cu precizie comportarea sa 
viitoare (vezi cap. 7); dacă postulăm că o întrebare are 
sens fără a specifica observaţiile experimentale prin care 
să putem verifica răspunsul la ea, ajungem să fim implicaţi 
în contradicţii. în materia vie acest raţionament e valabil 
dincolo de limitările principiului de nedeterminare al meca¬ 
nicii cuantice. 

Cu cît vrem să ştim mai multe despre starea atomilor 
dintr-un organism viu, cu atît mai drastice trebuie să fie 
perturbaţiile pe care le vor produce măsurătorile noastre; 
şi, dincolo de impreciziile pe care le vom introduce, apare 
şi o limitare mai importantă, anume că un organism viu nu 
poate suporta intervenţiile din exterior decît într-o anumită 
măsură, după care încetează de a mai fi viu. Faptul că 
această limitare nu este cîtuşi de puţin academică este ilus¬ 
trat de următoarele: obiectele de studiu cele mai mici ale 
biologului şi probabil, într-un anumit sens, cele mai simple 
— şi anume viruşii — nu sînt vizibile decît cu ajutorul 
microscopului electronic. Ceea ce vedem însă într-o aseme¬ 
nea imagine nu este virusul viu, întrucît acesta nu poate 
supravieţui bombardamentului de electroni rapizi la care 
trebuie să fie expus, ci sînt rămăşiţele sale. Desigur, şi 
acestea aduc informaţii valoroase. Dar se poate vedea cît 
este de lipsită de orice sorţi de izbîndă încercarea de a urmări 
virusul într-un microscop cu o asemenea putere de mărire 
încît să-l putem vedea „în acţiune 11 . 

Astfel, deşi nu este probabil ca noile progrese ale fizicii 
să fie de un ajutor direct biologului, ele sînt cel puţin utile 
în sensul că înlătură concepţiile greşite datorite vechilor idei 
mecaniciste şi că lărgesc posibilităţile deschise imaginaţiei. 

Nu este niciodată posibil să prevedem apriori dezvoltarea 
ştiinţei, dar nu este lipsit de sens să sperăm că în viitorul 
apropiat va apărea o concepţie nouă cu privire la materia 
vie, concepţie care, ca şi descoperirea atomului şi elaborarea 
teoriei cuantice, să coordoneze dintr-o data multe fapte 
care ne par în prezent necorelate şi inexplicabile. 

